
CUPRINS 


TABEL CRONOLOGIC 


1856 10 martie În comuna Tohat, judeţul Sălaj, într-o familie de 
intelectuali, se naşte Petre Dulfu. Mama, Gafia Bran, fiică şi soră de 
preot, îi cultivă inspirat din primii ani ai vieţii dragostea fierbinte 
pentru poveşti şi basme. Tatăl său, Chifor Dulf, era un militant activ 
pentru drepturile românilor aflaţi sub chinuitorul jug al stăpânirii 
austro-ungare. 


1864-1871 Urmează clasele primare şi cele 6 clase ale învăţământului 
secundar, la Baia Mare, în limba maghiară, obligatorie pe atunci în 
toate instituţiile de învățământ din Transilvania şi, cu tot handi- 
capul reprezentat de studiul într-o limbă complet străină, se dovedeşte 
un elev excepţional, la finele fiecărui an de studii obținând premiul 1. 
În clasa a IV-a de liceu a reuşit apropierea pentru prima oară de 
literatura română. Devenit membru al societăţii de lectură, înfiinţată 
de elevii români ai liceului, citeşte, între altele, remarcabilele Doine 
şi Lăcrimioare de „acel rege-al poeziei, (M. Eminescu) Vasile Alec- 
sandri; sub impulsul acestor lecturi scrie primele versuri. 


1872-1875 Urmează cursurile liceale la Baia Mare, în foaia matricolă 
fiind consemnată în dreptul numelui său caracterizarea „excep- 
ţional cu laude şi sârguincios“. Tot în 1872 începe să colaboreze la 
revista şapirografiată a liceului, pe care, în cele din urmă, aproape 
că o redactează singur. Adevăratul debut are loc în paginile revistei 
„Familia“, condusă de Iosif Vulcan, la opt ani după ce tot în această 
publicaţie debutase Mihai Eminescu. În această perioadă publică 
versuri patriotice ocazionale şi o serie de poezii romanţioase, erotice 
într-o serie de reviste româneşti („Şezătoarea“, „Amicul familiei“, 
„Cărţile săteanului român“) şi continuă totodată colaborarea la 


cunoscuta revistă din Oradea „Familia“. 


1876 4 iunie Absolveşte cursurile liceale la Cluj, unde a urmat, tot în limba 
maghiară, ultimele două clase. „Testimoniul de maturitate“ cu 
numărul 65, aflat în păstrarea familiei, atestă, nici vorbă, mai mult 

—— Petre Dulfu — 


decât o pregătire excelentă, pilduitoare în adevăr, dacă nu una de 
excepţie absolut la toate materiile de studiu. 


1876 Îşi începe studiile la Universitatea din Cluj. Preocupat de starea de 
atunci şi de oricând a literaturii române, dar având temeinice 
cunoştinţe în domeniul respectiv al literaturii universale, cunoscător 
sigur al câtorva limbi străine, devine studentul preferat al profe- 
sorului Grigore Silaşi, care-l recomandă călduros, într-o scrisoare, 
lui Vasile Alecsandri. 


1878-1880 Student fiind, Petre Dulfu realizează traducerea, pentru 
prima oară în limba română, a capodoperelor dramaturgiei greceşti 
antice, Ifigenia în Aulida şi Ifigenia în Taurida, de Euripide. Spirit 
critic şi autocritic, poetul se declară nemulțumit de valoarea tra- 
ducerilor — deşi acestea fuseseră publicate în revista „Amicul fam- 
iliei“ şi editate în broşuri în 1880 la Gherla, care s-au epuizat: ,... 
În această primă încercare de traducere am găsit pe urmă multe 
scăderi atât din punctul de vedere al interpretării textului origi- 
nal, cât şi în ce priveşte limba şi versificația românească... “. Aceste 
traduceri evident au fost ulterior perfecționate, cunoscând mai 
multe ediţii şi o largă circulaţie în epocă, dată fiind şi condiţia lor 
cultural-artistică. 

1881 Nereuşind să obţină o bursă de studii în străinătate, la 10 iunie îşi 
susține doctoratul la Cluj, cu lucrarea Alecsandri Vazul miikdese 
a român teren (Activitatea lui Vasile Alecsandri în literatura 
română). Dincolo de curajul de a realiza o teză despre un autor 
român în acei ani de înăsprire a absolutismului austro-ungar, 
lucrarea a avut darul de a face cunoscută în rândurile cititorilor 
de limba maghiară nu doar personalitatea şi opera lui Alecsandri, 
ci şi a contextului literar românesc. Cu o intuiţie extraordinară, 
dar şi în baza studiului aprofundat al literaturii române, Petre 
Dulfu notează în teza sa: „Națiunea română în momentul de faţă 
trăieşte perioada de înflorire a creaţiei poetice... Creaţia poetică 
română de până acum atinge punctul culminant cu opera lui 
V Alecsandri. Cu aceasta nu vreau să spun că prin Alecsandri 
creaţia poetică a naţiunii române şi-a atins apogeul. Ea se află 
departe de punctul culminant al înfloririi sale, dar Alecsandri a 

— Isprăvile lui Păcală — 


trasat deja şi a pregătit bine drumul spre culmi şi, tocmai pentru 
aceasta, opera lui care oglindeşte înaintarea spirituală şi starea de 
dezvoltare culturală a naţiunii române merită atenţia nu numai 
a naţiunii române, ci a oricărei naţiuni“. La sfârşitul tezei sunt 
cuprinse şi traducerile efectuate în limba maghiară a douăsprezece 
poeme de bardul de la Mirceşti Vasile Alecsandri. 


1881 Octombrie Este numit profesor de pedagogie la Şcoala Normală 
„Carol 1“ din Bucureşti, unde funcţionează doar pentru o foarte 
scurtă perioadă de timp, deoarece este stăruitor rugat să preia con- 
ducerea Şcolii Normale din Turnu-Severin. 


1881-1882 Noiembrie Este profesor şi director la Şcoala Normală din 
Turnu-Severin, instituţie ce urma să se desființeze la finele anului 
şcolar. 


1882-1887 Revenit la Bucureşti, la solicitarea profesorului şi pedagogului 
Barbu Constantinescu, îşi desfăşoară activitatea de profesor de 
filosofie la Azilul „Elena Doamna“ şi la „Școala Normală a Societăţii 
pentru învăţătura poporului român. În această perioadă îi cunoaşte 
pe Ioan Slavici, şi el profesor la Şcoala Normală, pe Eminescu, 
Vlahuţă, Hasdeu şi alte mari personalităţi ale culturii româneşti. 


1884 La 5 mai, prin plecarea la Sibiu a lui Slavici, la conducerea revistei 
„Tribuna“, a primit şi postul de profesor suplinitor la catedra de limba 
română a aceleiaşi Şcoli Normale. În toată această perioadă publică 
în revistele de pedagogie ale vremii — „Educatorul“, „Lumina pentru 
toți“, „Revista pedagogică“ — o serie de articole necesare pentru 
evoluţia spiritului, articole în care îşi expune opiniile privitoare la 
rolul învăţătorilor, considerându-i adevăraţi apărători ai ordinii şi 
păcii sociale, mesageri ai civilizaţiei şi culturii în satele şi oraşele 
româneşti. 

Editează ca autor sau în colaborare cu alţii diverse manuale şco- 
lare. 


1886 Se căsătoreşte cu Elena Mateescu, cu care a avut patru copii, unul 
botezat în tradiţia ardelenească tot cu numele tatălui, Petre. Viaţa 
alături de soţia sa s-a dovedit benefică pentru scriitor, aceasta 
încurajându-l cu căldură să-şi dedice viaţa scrisului, după cum 
mărturisea însuşi Petre Dulfu într-o autobiografie manuscrisă aflată 
în arhiva familiei. 


—— Petre Dulfu — 


1897 Publică povestea în versuri Prinţesa fermecată. 


1889 Atras de genul dramatic, publică, la îndemnul lui Slavici, în revista 
„Tribuna“, piesa într-un act intitulată Ceartă pentru nimica. Ase- 
meni altor încercări dramatice, şi aceasta are indubitabil mai mult 
poate o valoare eminamente moralizatoare decât una propriu-zis 
literară, dacă e să spunem lucrurilor pe nume. 


1890 Publică cursul Etica. 


1891 Publică cursul Estetica, destinat elevilor şcolilor normale, în care 
expune o seamă de idei interesante şi originale cu privire la rolul 
primordial al educaţiei estetice, al artelor frumoase şi scrisului în 
viaţa de zi cu zi. 


1891 20 februarie, obţine certificatul de cetăţenie română. 


1893 La 4 iunie, prin Ordinul nr. 4739 al Ministrului Instrucțiunii Pub- 
lice obține numirea definitivă la Azilul „Elena Doamna“ şi „Şcoala 
Superioară Normală“. 


1894 Apare cartea care l-a consacrat în literatura română, Isprăvile lui 
Păcală, transpunere în versuri a povestirilor şi snoavelor din litera- 
tura populară. Cartea a fost reeditată de nenumărate ori de-a lun- 
gul timpului. 

1896 Publică Legenda Țiganilor, cu subtitlul Din popor pentru popor. 


1902 Apare studiul Foloasele învăţăturii care însumează opiniile şi 
cercetările sale în legătură cu procesul de instrucţie, menirea 
dascălilor etc. 

Apare în această perioadă, nespecificându-se anul publicării, Din 
lumea satelor. Alegere de strigături, de cântece glumeţe şi de 
snoave. Cuprinde: Drăcuşorii, Coțofana, Nărav rău. 

1903 Traducerile sale din Euripide au fost distinse cu premiul „Adama- 
chi“ al Academiei, recunoscându-i-se de către N. Quintescu, un 
mare specialist în literatură antică, în Raportul de premiere, erudiţia 
şi realul talent literar. 

1909 Sub titlul Snoave, apare o culegere de snoave versificate care cu- 
prinde: Norocul, Privighetoarea, Negrilă, Coțofana, Drăcuşorii. 

1910 Sub titlul Cântece şi poveşti, publică un volum selectiv cu creaţii 
apărute anterior. 

— Isprăvile lui Păcală — 


1913 Ca orice ardelean, visa să înfăptuiască neîndoielnic epopeea poporu- 
lui român, astfel că, în urma unei munci inspirate şi susținute, 
publică Gruia lui Novac, o epopee alcătuită din cântecele de vitejie 
ale românilor. 


1917 În timpul războiului a lucrat la Iaşi la Cenzura Poştei. În acest oraş 
Dulfu pierde, în urma îmbolnăvirii, pe una dintre fetiţele sale. 


1918 Unirea Transilvaniei cu patria mamă marchează prima abatere de 
la disciplina de fier pe care o propovăduia şi demonstra la catedră. 
Vădit emoţionat, cu lacrimi în ochi, dascălul i-a anunţat pe elevi că 
nu mai poate continua lecţia şi, abătându-se de la program, le-a 
vorbit despre însemnătatea momentului istoric de neuitat cu o 
căldură extraordinară. Printre elevii aflaţi atunci în clasă în acea zi 
de 1 Decembrie se număra fireşte şi fiul său, Petre. 


1919 Publică Povestea lui Făt-Frumos, dar, continuându-și preocupările 
legate de destinul învăţătorilor, editează în acest an şi Visuri împli- 
nite, volum de versuri care le este dedicat. 

1920 În spiritul preocupărilor sale de pedagog, alcătuieşte şi publică Faptă 
şi răsplată, o culegere de „povestiri pentru copii şi pentru popor“, 
cu caracter moralizator. 

1921 Se retrage din rândul corpului profesoral al Şcolii Normale de pe 
lângă Azilul „Elena Doamna“, întrucât, nerefăcut deplin de pe urma 
morții fiicei sale, nu mai putea să aibă zi de zi în faţă pe copilele 
care-i aminteau vrând-nevrând de pierderea dureroasă suferită. 

1923 Publică povestirea lon Săracul şi un volum de poveşti, unele apărute 
anterior, sub titlul Odinioară. 


1924 Revine la pasiunea sa pentru creaţia dramatică, publicând o „come- 
die poporană, cu cântece, în patru acte“, intitulată Păcală argat, în 
fapt o transpunere pentru scenă a câtorva isprăvi ale personajului 
său favorit. 

1925 Publică noi povestiri cu caracter etico-civic şi educativ, moralizator 
în definitiv, reunite sub titlul comun Răzbunarea Lenuţei. 

1926 Scoate de sub lumina tiparului o fermecătoare poveste în versuri, 
intitulată Zâna Florilor. 


1931 Apar două poveşti, Povestea unui orfan şi Povestea României Mari. 

—— Petre Dulfu — 


1939 În pofida vârstei înaintate — avea 83 de ani! — se dovedeşte acelaşi 
suflet sensibil, apropiat de copii, cărora le oferă o ultimă şi foarte 
frumoasă poveste în versuri, Cei doi Feţi-Logofeţi cu părul de aur. 

1953 În ultima zi a lunii octombrie păraseşte această lume, intrând în 
nemurire cu aceeaşi discreţie şi decenţă cu care a trăit vreme de 
aproape un secol. Uitat practic de critica şi istoria literară, în care 
găsim arar scurte referiri la creaţia şi personalitatea sa, Petre Dulfu 
va rămâne pururi iubit de cititorii pe care i-a încântat cu poveştile 
sale. 


Cristiana CRĂCIUN 

ISPRĂVILE LUI PĂCALĂ 
(1894) 





—— Petre Dulfu — 
CUPRINS 


CUVÂNT ÎNAINTE 


Printre-atâtea griji, necazuri, dacă n-ar mai fi şi glume 
Și povești pe lumea asta: ce s-ar face biata lume? 

L-al poveștii farmec dulce, droaia grijilor se-alină; 
Vieţuim o clipă, două într-o lume mai senină. 


Și povești sub soare-atâtea-s, câte flori când mai sosește! 
Dar povești așa frumoase, graiul unde mai rostește, 

Ca prin albele căsuțe ce-mpăneaz-a ta câmpie, 

Ale tale văi și dealuri, mult frumoasă Românie? 


O, depănători maeștri ai poveștilor străbune, 
Cu Ilene Cosânzene și cu feți viteji minune, 
Câte ori copilăria-mi, lângă vatra încălzită, 
Nu stătea să vă asculte seri întregi neadormită! 


Și spre-a nu se pierde-n valma anilor ce vin și zboară, 
Pentru cei din urma noastră, scumpa de povești comoară, 
Din acele ce-auzit-am pe bătrâni demult spunându-mi, 
Prins-am cu urechea una, ca s-o spun și eu la rându-mi. 


E povestea lui Păcală, năzdrăvanul din născare, 

Cela ce-n isprăviiistețe pe păm ânt pereche n-are; 

Cel ce-n cale-i nici de oameni, nici de draci nu se-nspăim ântă, 
Ci-a juca pe toți mi-i face cum din fluier el le cântă. 


Vreţi s-o auziţi întreagă» Adunaţi-vă deci roată, 

Câţi grăiți aceeași limbă, dragi români din lumea toată! 
Ce ne-am face tot cu-amaruri, dacă n-ar mai fi pe lume 
Și câte-o poveste plină de-nveselitoare glume? 

CUPRINS 


I 


MOȘTENIREA 


Nu azi, nici ieri, hei! de-atuncea, ap-a curs pe Olt cam multă! 
(Sănătate, de la Domnul, celor care mă ascultă!) 

Undeva, p-aici, sub cerul scumpei noastre Românii, 

Într-un sat, trăia — se zice — un moșneag, ce-avea trei fii. 
Cei mai vârstnici, de! ca lumea! când mai buni și când mai răi, 
Când mai dezghețţați la minte, când mai proști, sărmani de ei. 
Cel mic însă... altă fire! Suflet bun, dar mult poznaș. 

Ca să facă el vreun lucru, cum se făptuiește, aș! 

Toate le făcea sucite și pe dos, de te-ncruceai. 

Un nătâng, un gură-cască îţi părea — când îl vedeai. 

Îi ieșeau la capăt însă toate-așa de minunat, 

Că, de fapta-i săvârșită, locului stăteai mirat. 

O plăcere-avea: de lacomi, de neghiobi, să-și râză-n lege! 

Și, ca el, la gard prostia cine mai știa s-o lege? 


„Năzdrăvan! ziceau o seamă. Alţii: „Ba e un ţicnit!“ 
lar la urmă, toţi: „Păcală“ oamenii l-au poreclit. 


Ci i 


Într-o zi, bătrânu-și cheamă fiii lângă pat: — Mi-e răul! 
Mi-a venit pesemne ceasul.. Rămâneţi cu Dumnezeul! 
Aș fi vrut, la despărțire, să vă las ceva strânsură, 
Că eu ştiu ce greu o duce un sărac. şi câte-ndură! 
Dar în lume nu-i pe vrute, faci atât cât ţi-e puterea. 

—— Petre Dulfu — 


După ani de străduinţe, doar o vacă mi-e averea. 
Stăpâniţi-o pe Joiana, voi, băieți, când n-oi mai fi; 
Între voi, ca fraţi d-un tată, im părțţiţi-o cum veţi şti! 
Zise, și vroia-nainte să-și urmeze cuvântarea. 
Nemiloasa moarte însă i-a curmat pe veci suflarea. 


După ce l-au dus la groapă, băietanii... ce să facă? 
Între dânșii cum să-mpartă, trei feciori, o biată vacă? 
Cel mai mare, una, două, stăruia că numai lui, 

Lui i se cuvine vaca şi că n-o dă nimănui; 

Fiindcă el doar-a-ngrijit-o, de pe când era vițea! 

— Ba să fie cu iertare! mijlociu-i răspundea. 

Drept la vacă, eu am singur, scumpe frate! mă-nțelegi? 
Că de treburile casei eu văzut-am, ani întregi. 

Și pe bietul tata, cine? cât a stat bolnav în pat, 

Până când închise ochii, — nu tot eu l-am căutat? 


D-alde-acestea multe încă cei doi fraţi își tot spuneau, 
lar Păcală?... sta deoparte, i-asculta cum se sfădeau. 

— Hol! grăi-n sfârșit ăl mare, că s-adună lumea-n drum! 
la să ne-mpăcăm mai bine. 

— Del să ne-mpăcăm! dar cum? 

— Lesnel.. Pân' să vie vaca de pe câmp, de la mâncare, 
Hai câte-un ocol în curte să ne facem fiecare. 
Și-ntr-al cui ocol va pune dânsa mai întâi piciorul, 
Din noi trei, acela singur îi va fi stăpânitorul. 

— Haidem, zise mijlociul. Zău, cuminte socoteală! 

Unde i-o plăcea Joianeil.. 

— Dar tu, ce zici, măi Păcală? 

— Ce să zic? răspunse-acesta. Fie cum aţi chibzuit! 
„Bun detot! cel mare-n sine se gândește mulțumit. 

— Isprăvile lui Păcală — 


Eu, o să-mi așez ocolul lângă poartă chiar, colea. 
Las' că știu eu pe Joiana cum s-o trag în partea mea!“ 


Mijlociul, tot cam astfel se gândea şi el să facă. 
Și-amândoi, c-un „Doamne-ajută“, grabnic în pădure pleacă. 
Taie, cară la spinare: fagi mai tineri şi stejari; 
Din stejari, din fagi, cu barda, laţi își făuresc şi pari. 
Și-nspre sear-aveau în curte amândoi câte-un ocol, 
Chiar cum intri, lângă poartă. He, dar cum? Ocolul gol? 
Ce să cate-n el Joiana?.. Fugal.. în ocoluri pun 
Și nutreţ: otavă unul, altul: fân de cel mai bun. 
„lac-așal.. să-i placă vaciil..“ 

lar Păcală, al lor frate? 
Sub un plop în vremea asta s-odihnea trântit pe spate. 
Numai când văzu că dânșii isprăvit-au munca grea, 
Merse și el de-și aduse, din huceag, ce-i trebuia: 
Ramuri tinere-nfrunzite, de răchită, de stejar; 
Și-njghebă din ele-acolo pe-apucatele-un frunzar. 
Doar atâta... alt-nimica înăuntru n-a mai pus. 


Soarele-asfinţea departe, dup-o culme din apus. 

Și Joiana, iat-o, vine de la câmp spre cas-alene. 

A intrat pe poartă-n curte. Fi, acu-i acu, măi nene! 
Peste cine-o da norocul? Fraţii, muţi privesc la ea. 
„În ocolul meu intra-va..“ cel mai mare se gândea. 
Tot așa și mijlociul.. Aș! spre-ocoalele cu fân 

Fa se uită-abia în treacăt, mirosindu-le puţin. 
Apoi, haide, la frunzarul lui Păcală drept se duce, 
Intră veselă și-ncepe frunze tinere să-mbuce. 

— Ha-ha-hal.. vedeţi? Păcală începu râzând să zică, 

—— Petre Dulfu — 


CUPRINS 
După prea mult cine-aleargă, se alege cu nimică. 


Fraţii-i tremurau de ciudă; însă... ce puteau să facă? 


Și-a rămas din ziua ceea singur el stăpân pe vacă. 


II 


VÂNZAREA 


Scoală-te din somn, băiete, când de ziuă s-a crăpat, 

Du la iarbă pe Joiana, să ţi-o duci la adăpatl. 

Ulite-o! vrea să intre-n holdă.. n-o lăsa la grâu. aleargă! 
Noaptea: vezi, din bătătură, vrun om rău să nu ţi-o şteargă? 
Trebuia, şi zi şi noapte, slugă, păzitor să-i fie. 

Nu era făcut el însă după d-astea să se ţie! 

„Să mă zbucium eu atâta, pentr-o vacă?.. Până când?.. 

Și de ce, la urma urmei?.. la mai bine hai s-o vând! 

Să mă scapl..“ 


Așa Păcală, hotărându-se-ntr-o zi, 
Își luă de funie vaca, și-nspre târg cu ea porni. 


Ci i i 


De acasă,n zori de ziuă, el plecă pe vreme bună, 
Dar l-amiazi, printr-o pădure, îl ajunse o furtună; 
Nori de plumb într-o clipită au cuprins tăria toată, 
Vântul clătina copacii, mai din rădăcini să-i scoată. 
„Unde să mai merg acuma pe o vreme-atât de grea 
Pân' la târg, e cale încă! băietanul se gândea. 

Vede un stejar alături... nalt! cu trunchiul scorburos. 

— Isprăvile lui Păcală — 


„la să mă opresc oleacă sub acest copac stufos.“ 
Și, legând-o pe Joiana de-a stejarului tulpină, 
E] iși lasă jos, pe iarbă, trupul dornic de hodină. 


Stă ce stă culcat, cu mâna căpătâi, şi-adoarme dus... 
Fulgere brăzdau tăria. Vântul vâjâia pe sus. 
Clătinat de vânt stejarul, îndelung a scârțâit. 
Lui Păcală-n somn, copacul, îi părea c-ar fi vorbit. 
Şi: Aud?.. ce-ai spus? îi zice, iute capul ridicând, 
Este de vânzare vaca — tu mă-ntrebi — și cum o vând? 
Ai ghicit!.. E de vânzarel.. Să o cumperi, dacă vrei, 
Nu-i cer mult pe ea, stejare- numai șaptezeci de ei. 
Vântul, care-și domolise puţintel a sa mânie, 
Prinde-a bate iar prin ramuri, parcă și mai cu tărie. 
Scââârţi! făcu din nou stejarul. lar Păcală: — Nu vrei, hai? 
Șaptezeci de lei e prea mulb Numai patruzeci îmi dai? 
Dă-mi-i!.. na-ţi-o şi cu-atâta! 

Dar copacul, iarăși Scaaarți! 
— Ce? Parale n-ai acuma? Să te-aştept, zici, până marţi? 
Bine, nu e lucru mare... Până marți... te-ngăduiesc! 
Numai, vezi, la ziua asta, banii gata să-i găsesc. 
Mă-nţelegi? Să n-avem vorbe! Și-acolo-n pădurea deasă 
Sub stejar lăsându-și vaca: „Bun rămas!“ porni spre casă. 


Fraţii-i, cum îl văd că vine: — Unde-i vaca? 
— lac-am dat-o. 

— Cui» Cu ce preţ 

— În pădure, un stejar mi-a cum părat-o. 
Patruzeci de lei pe dânsa o să-mi deie, marți, mi-a zis... 
— Cum? Ce spui? Eşti beat, măi frate? Sau ne iei pesemne-n 

râsl 

— Dacă nu vreţi, nu mă credeţi! le-a răspuns el liniștit. 


IS 


— Petre Dulfu — 


— "Tiil.. cei doi se minunează. E nebun... s-a mântuit! 
Om cu mintea-ntreagă poate astfel de prostii să facă? 
P-aşteptare — auzi! — să vândă, cui? unui stejar, o vacă! 
Trasu-ne-ai pe sfoară zdravăn, mai deunăzi, la-m părțeală, 
Dar acuma cu vânzarea. o pățiși şi tu, Păcală! 
Și pe când vorbeau cam astfel cei mari, în a lor privire 
Se zărea lucind o rază de nespusă mulțumire. 
Dânsul.. ce să zică? Tace. Apoi marţi, în zori de zi, 
C-un topor în mână, haide! spre pădure-ntins porni. 
Când ajunse la stejarul unde vaca și-o lăsase: 
Funia doar acolo, ruptă... Vaca?... nicăieri. Plecase! 
— Ei, stejare, banii, iute! 

Ci stejarul iarăși: Scaaarţi! 
— Vasăzică, nici acuma n-ai parale? Marţi? Tot marţi?! 
Ira. știi ce? Hai, mai treacă, până marțea care vine. 
Dar de nu te ţii de vorbă nici atunci, o paţi cu mine! 
Marţea următoare însă, când s-a dus din nou să-i ceară, 
Scaaarțilfăcu din nou stejarul. 

— Cum)... nici astăzi»... marți vrei, iară? 

A, copacule nemernic!.. ia stăi, că te-nvăţ eu minte! 
Știu că nu mai porţi cu vorba, tu, pe nimeni d-azi nainte. 
Și zicând acestea, trage-il.. cu toporul ascuţit, 
Arde-ll.. până când stejarul. la pământ s-a prăbușit. 
lar atunci, la rădăcină, ochii când și-i aţintește, 
Colo-n scorbura-nnegrită, jos, Păcală. ce zăreşște? 
O căldare... Și-n căldare? Ha-ha!.. ce de bogăţie! 
Sfinte Doamne! Numai galbeni! Preţuiau... o-mpărăţie. 
— O-io-lio! a zis flăcăul. Vezi, bătrâne putregai, 
Ce de bani aveai? și totuşi îmi spuneai mereu că n-ai! 
Mă făcuși s-alerg p-aicea de atâtea ori degeaba! 
Îţi plăcea să strângi avere înșelând, se vede treaba. 
Prinse-a poi, cu mâna plină galbenii a-i vântura: 

— Isprăvile lui Păcală — 


| E | CUPRINS 
— Uite-acuma... preţul vacii, am de unde mi-l lua! 


Ș-a luat... comoara toată? Aș! luă doar banii săi, 
Cât avea să ia pe vacă: tocmai patruzeci de lei. 
Îi vâri-n chimir pe urmă... — Bun rămas! grăi voios 
Și plecă, lăsând acolo ceilalți bani grămadă jos. 


III 


ÎMPĂRȚIREA COMORII 


Seara, cum ajunge-acasă, banii-n palmă-i zăngănește: 

— lată preţul văcușoarei, o leţcaie nu-mi lipseşte! 

Fraţii-i, când văzură-n mână-i aurul, se minunară, 

Dar de unde, cum și ce fel, deocamdată nu-ntrebară. 

Ziua următoare însă, când se lumina de zori, 

Nici nu s-a sculat Păcală, hai la el nerăbdători: 

— Ian ascultă, frăţioare! cum se poate-așa minune? 

Un stejar să-ți dea pe vacă bani de aur? Fii bun, spune! 

Că de-aseară pân-acuma n-a fost chip să ațipim, 

Nici cât ai clipi din genel.. tot la asta ne gândim. 

— Să vă spun! le zise dânsul, tolănit pe-o rână stând. 

Mi-am ascuns de voi pân-astăzi, eu, vro faptă, sau vrun 
gând? 

Nu voia-ntâi să-mi plătească... dar i-am arătat pe dracul! 

Și le povesti, din capăt, întâmplarea cu copacul. 

Când aflară ei la urmă ce de bani frumoși mai are, 

Strânşi în scorbură, stejarul. se cruciră și mai tare. 

— Vail.. să dai de-aşa comoară, şi-n pădure să o lași. 

Este cu putință, frate? Cum pustia te-ndurași? 

Vino, iute, c-o ridică alţii, de mai zăbovim, 

Să luăm cu noi comoara și frățește s-o-mpărțim! 

—— Petre Dulfu — 


— Vreţi? grăi Păcală. Haidem! Cei doi, auzind așa, 
Tremurau de neastâmpăr; casa nu-i mai încăpea. 
Aripi ar fi vrut să aibă! ȘI, luându-și fiecare 
Câte-un sac la subțioară, au plecat îndata mare. 
Pe la prânzul cel de-amiază, iată-i în pădurea deasă! 
Și-au venit cam pe la cină, încărcaţi de bani, acasă. 
Dar bănetul scump acuma numărat mai trebuia, 
Din comoară partea dreaptă, fiecare să și-o ia. 
— Cum să facem, împărţeala mai curând s-o isprăvim? 
Numărând așa cu banul, nici la ziuă nu sfârșim! 
Știi ce, frăţioare?.. fuga, peste drum la popa du-te, 
Cere-i baniţa. — Prea binel.. Și porni Păcală, iute. 
„.Popa — om cu suflet negru şi de-o lăcomie rară — 
Chiar cinase, când aude: cioc, cioc, cioc! în uşă-afară. 
— Cine e2 

— Sunt eu, Păcală!.. Am venit c-o rugăminte! 
— Ce vrei» 

— Să ne dai oleacă baniţa, cinstit părinte! 
Numai până dimineaţă! 

— Baniţa?.. acum?... Ei drace! 

Nu pot să ţi-o cat. E noapte. Pleacă și mă lasă-n pace! 
— Dar... ne trebuie, tăicuţă. Fă-ţi cu noi pomană, zău, 
Cat-o... şi ne-o dă... Pe urmă, las”, că n-o să-ţi pară răul! 
Auzind acestea, popa baniţa din tind-o ia: 
— Haide, na-ţi-o deci, băiete! Ce-o să măsuraţi cu ea? 
— Bani! grăi Păcală, sprinten către casă alergând. 
— Bani? Am auzit eu bine? Măi! se miră popa-n gând, 
Cum atâţia bani De unde? Asta-i nemaipomenit! 
Vro hoţie săvârşit-au? Vro comoar-or fi găsit? 
la să merg să văd cu ochii!.. Dac-a spus adevărat, 
Drumul nu mi-o fi degeaba!.. Și zicând, a și plecat. 


22 


— Isprăvile lui Păcală — 
fe 


Fraţii măsurau în casă galbenii din saci, turnaţi 
Lângă vatră jos.. când unul: 

— "Tiil șoptește. Staţi, mă, staţi! 
Cine-i la fereastră oare? Ochii dacă nu mă-nșală, 
E chiar popa! Du-te, fuga, scapă-ne de el, Păcală. 
Să te faci că nu ştii cine-i, şi, c-un băț, cu ce-i găsi, 
Trage-i una, ca să-i piară pofta de-a ne mai pândi! 
— Iaca plec, grăi Păcală. Și-apucând o scurtătură 
Din ungher de după ușă, iese iute-n bătătură. 


Intră iară, dup-aceea, în căsuţa bătrânească: 
— Măsuraţi naintel.. popa n-are să ne mai pândească! 


Măsurând ei tot bănetul şi pe-afar-apoi ieșind, 
Cel mai mare vede-n curte, într-un lac, ceva mijind. 
Și pe mijlociu l-intreabă: — Frate! Ce-i aicea jos? 
— Unde? 
— Iei în lac, privește! Parc-ar fi.. un cap bărbos! 

Nu vezi» 

— A, ba văd! Ii, Doamne! Om o fi2 sau ce drăcie? 
Uite și tu, măi Păcală! lar Păcală: — Ce să fie? 
E un țap! se scaldă-n apă! Dânșii tot nu-s dumeriţi. 
Dar când cată mai de-aproape! — Vai! rămân încremeniți. 
Nu ești zdravăn? Cum îţi vine să glumești că este-un ţap? 
Este popa, mort săracul! L-ai lovit cu bâta-n cap? 
— Eu? Ba-i arătai doar bâta! lară el, pierzându-și firea 
Și fugind... căzu, pesemne, își găsi aci pieirea. 
Fraţii cei mari înlemniră: — Am păţit-o, frăţioare! 
Mâini, la ziuă... lumel.. zarvă... Unde să-l ascundem oare? 
Toată lumea o să creadă cum că noi l-am omorât. 

—— Petre Dulfu — 


CUPRINS 
Vezi ce făptuişi, băiete? Vai, în ce foc ne-ai vârât! 


— Ho! Destul! grăi Păcală. Ce atâta gălăgie? 
Orişicâtă văicăreală, geaba! popa... tot nu-nvie! 
Să-l ascundem? Geaba iarăși! Tot se află! De scăpare 
Nu-i decât un chip 
— Anume? 

— S-o tulim, îndata mare! 
— Să fugim, zici? Când în aur ne puteam de-acum scălda? 
— De, păcate! Ce să facem, dacă s-a brodit așa! 


IV 


FUGA 


Noaptea coperea-ntreg satul cu mantaua-i înstelată 

Și se odihnea, prin case, lumea-n visuri cufundată. 
Numai frații n-aveau tihnă.. se găteau de lungă cale. 

— Sec noroc avurăm, Doamne! Sec! ziceau cei doi, cu jale. 
Cum să părăsim, măi frate, cum? atâta bogăţie. 

În bănet ei își vârâră mâinile cu lăcomie, 

Îndesară prin șerpare cât putut-au îndesa. 

lar Păcală? EI plecat-a făr' să ia... nici o para! 

— Trage ușa după tine! strigă fraţii-i, când să iasă. 

Și s-au dus... p-aici încolo... „Bun rămas, ogradă, casă!“ 


Dar pe drum când se uitară la Păcală.. ce să vadă! 

Steteră şi se-ncruciră. Nici nu le venea să creadă. 

E] scosese ușa casei, din țâţâni, cât e de mare 

Și venea cu ea târând-o după sine pe cărare. 

— Ce-ai făcut? De glume-ţi arde? Nu ești zdravăn, măi creştine? 


24 


—— Petre Dulfu — 


— Păi.. v-ascult! Nu voi mi-aţi zis-o: trage ușa după tine? 
— Noi2 S-o-nchizi ţi-am zis, la naiba! N-am zis s-o târăşti pe 
drum! 

„Las-o focului și vino! Că se face ziuă-acum! 

— Ce2.. se oțări Păcală. Vreţi s-o lepăd? lacă ba! 

Las”, că-n cale... cine ştie ce-ajutor ne poate da? 

Și s-au dus, s-au dus întruna, pe cărări nemaiumblate, 

Dânşii cu mâhnirea-n suflet, iară el... cu ușa-n spate. 

Tot au mers.. întreagă noaptea; ziua toată, până-n seară, 

Până când, într-o pădure, mi-i ajunse noaptea iară. 

Unde să mai mearg-acuma? Înaintea lor mijea 

Un stejar al cărui creștet sus cu norii se-nfrăţea. 

— Ne ajunge, mi se pare, câtă fuguliț-am tras. 

— Să rămânem, zise unul, până mâine-aci de mas. 

— Jos, aci? grăi Păcală. Sub stejar? Aș! Cum îţi vine? 

S-ar putea să dea, la noapte, peste noi. te-nchină cine! 

Eu mai bine sus aș crede, în stejar, să ne suim, 

Acolo, pe câte-o cracă, mai tihniți o să dormim. 

— Bine zici. Și se urcară, cât ai bate din amnar. 

lar Păcală?.. nu se urcă numai dânsul în stejar, 

la cu el şi-a casei ușă, ce-n spinare-o adusese. 

Luna mi-i privea c-un zâmbet, printre ramurile dese. 

Dar abia ajung flăcăii sus, abia se cuibăresc, 

Numai ce aud un foșnet.. și.. deodată. ce zăresc? 

Oameni mulți. vro doisprezece! Toţi cu saci rotunzi pe 
spate, 

Și la brâu cu lungi cuțite, cu pistoale-ncovoiate. 

Din desiș, pe-o cărăruie naintau cu pașii grei, 

Tocmai spre stejarul falnic, ce-i adăpostea pe ei. 

Sub stejar se adunară: — lat-aici-i loc bun de stat, 

Să şedem! grăit-a unul. Să-mpărțim ce-am câștigat! 

— Isprăvile lui Păcală — 


Dând din spate-apoi de-a rândul sacii cu scumpeturi jos, 
Așezatu-s-au pe iarbă sub stejarul cel stufos. 
Ce erau ei, pasămite, haidamacii ăia, toţi? 
D-ăi ce se aţin la drumuri: niște ucigași și hoți. 
Vor fi strâns de gât, pesemne, vrun bogat, îl jefuiră 
Și cu-averea-i, ca s-o-mpartă, sub acel stejar veniră. 
Fraţii din copac, văzându-i: — Am păţit-o! se gândeau. 
Cei mari — mai ales — de frică, nici să sufle nu-ndrăzneau. 
Dar pe când ei stau, ca lemnul, fără grai și nemișcați, 
Numai ce-l aud de-alături pe Păcală: — Valeul.. frațil.. 
Ușa naibiil.. vrea să-mi scape! 

— Taci, mă! îi șoptesc cei doi. 
Ține-o!.. nu cumva să cadă! că s-a mântuit cu noi. 
Aș! pân! să-i șoptească „ţine-o!“ dura! uşa i-a scăpat. 
Și de sus, din cracă-n cracă, până jos a lunecat. 
„Auzind ciudatul vuiet: „Doamne!“ hoţii-ncremenesc. 
„Ce-o fi asta?“.. Și deodată, ţâșt!.. la fugă mi-o tulesc. 
Lasă jos acolo toată bogăţia ce-au adus. 
Când văzur-așa flăcăii, își făcură cruce sus: 
— Eil acum s-o ștergem, iute, până nu vin hoţii iar! 
Apoi într-o clipă — iată-i jos, pe toți trei, din stejar. 
Dar zărind prin iarb-atâtea lucruri scumpe risipite, 
Colo, saci cu bani, alături, scule d-aur strălucite: 
Se putea cu mâna goală s-o zbughească? Cei mai mari, 
lau şi bani, aleg și scule de prin saci de la tâlhari. 
lar Păcală? sta deoparte... la-nceput, doar îi privea, 
Ca să ia ceva și dânsul, nici prin minte nu-i trecea. 
Când deodat-un sac zărește, plin tot.. numai cu tămâie. 
— Lucru sfânt! păcat, pe mână tâlhărească să rămâie! 
Vino, sacule, tu-ncoace! Și pe-un umăr l-a săltat. 
Din grămada de scumpeturi doar atât el a luat! 

—— Petre Dulfu — 
îi CUPRINS 

Haraminii! arși de spaimă, în acest timp, ce făcură? 
Tupilați pe ici, pe colo, steteră ei cât stătură, 
Pân-odată, cel mai mare: — Fi, drăcie!.. cum adică? 
Mult o să mai stăm prin tufe? Ne-nfricarăm, de nimică! 
— Zău așa! vro doi răspuns-au. Și-adunându-se grămadă, 
Spre stejar din nou se-ndreaptă. Când acolo. ce să vadă? 
— lan uitați-vă! Trei oameni! (îndârjit vătaful zice) 
Scotocesc prin sacii noștri, parcă nici n-am fi p-aice! 
Ăştia vor fi fost pesemne adineaori în copac, 
De ne puseră pe goană! Ce2.. credeaţi că e vrun drac? 
Repede! Pe ei, tovarăși! Hai, să le-arătăm noi lor! 


Cei trei frați, văzându-i însă, ia-o, nene, la picior! 
O tuliră prin pădure, cât mai repede putură. 
lar tâlharii? după dânșii! fluierând, strigând din gură. 


vV 
FLUIERUL 


Zorile-nroșit-au bolta, și Păcală tot mai suie, 

Prin desimea de mesteceni și de brazi, pe-o cărăruie. 
Suie gâfâind, cu sacul de tămâie la spinare. 

Hoţii au rămas departe, contenind a lor strigare. 
Dară fraţii cei doi, unde-s2.. Când la fugă mi-o tuliră, 
Încărcaţi de bani și scule, ei pe alt drum nimeriră. 


!Haramin — hoţ de codru. 

— Isprăvile lui Păcală — 


Vor fi izbutit să scape teferi și ei, bieţii fraţi? 
Sau vor fi căzut pe mâna hoţilor întărâtaţi? 
Cine mai putea să știe? Să-i lăsăm şi noi acum, 
Să-nsoţim de-aici încolo pe Păcală doar la drum. 


E] tot suie! pân-odată, când de după stânci cărunte 
Răsărea făclia zilei, iată-mi-l p-un vârf de munte. 

Și de-acolo aruncându-și ochii peste codri-n jos, 
Peste văile-nflorite: — Tii!.. îngână. Ce frumos! 

Tu, care-ai urzit tăria cerului şi-acest pământ, 

Mare ești!.. și-a Tale lucruri, Doamne, minunate sînt! 
Apoi ce-i trăsni prin minte? Sacu' jos pe iarbă-l pune, 
Ramuri de copaci, uscate, strânge, două braţe bune: 
Și din cremene, cu-oţelul, scăpărând scântei pe iască, 
Dă foc vreascurilor. Para începu să pâlpâiască. 
Străluceau, creșteau întruna limbile de foc roşatic, 
Pân-au prefăcut movila cea de vreascuri în jăratec. 
Sacu' plin atunci, Păcală, de pe pajişte-l luă, 

Și din el tămâia toată pe jăratec o turnă. 

Sfârăia pe foc tămâia, şi un sul albiu de fum 

Prinse-a se-nălța-n văzduhuri, pân-la cer făcându-și drum. 
lac-așa! gândea Păcală, mulțumit de-a sa ispravă, 
Jertfa mea primeşte-o, Doamne, cu plăcere-acolo-n slavă! 
lar pe când gândea el astfel, deodată ce să vază? 
Cerul porţile-şi deschide, plaiu-ntreg se luminează... 

Și din slăvi cerești un înger se coboară jos pe plai: 
— Bine te-am găsit, Păcală! Sunt trimis aci din rai. 
Ziditorul lumii, Tatăl, să vorbească vrea cu tine. 

Spre locașu-l de lumină, sus la rai deci, hai cu mine! 


Nemișcat în loc Păcală stă o clipă, ca visând, 
Apoi... numai ce se simte, de pe plai, spre cer urcând. 

—— Petre Dulfu — 


Aripi parc-avea la spate! Îndărăt când se uita, 

Tot mai mic, mai șters, pământul rămânea napoia sa. 
Casele-i păreau mici cuiburi, munții, niște moşoroaie; 
Râurile, șerpi molatici ce prin iarbă se-ncovoaie. 

lar de la un timp, nici urmă de pământ! pierise-n hău! 
Numai stele și luceferi întâlnește-n drumul său. 
Ajunsese-așa de-aproape de tăria cea cu stele, 

Că putea culege-n zboru-i câte-ar fi voit, din ele. 
Apoi și mai sus, deodată o lumină orbitoare 

Îi răsare-n ochi — mai albă ca lumina cea de soare. 
Pasămite-acolo-n raze, de lumină-nvăluit, 

Se afla locașul Celui care toate le-a zidit. 


Cum, pe unde mai trecut-a, n-a văzut. fu peste fire! 

Îi luase parcă ochii negrăita strălucire. 

Îi părea doar că zăreşte mândre pajiști, pomi în floare, 
Mese-ntinse... pe la mese, lume-n strai de sărbătoare. 
Numai straie luminoase, numai fețe mulțumite. 

Auzea şi-un zvon în treacăt, zvon de glasuri fericite... 
Și deodată, numai iată-l.. locului oprit din zbor, 

Se trezește față-n față cu al lumii Ziditor. 

Dumnezeu, cu barbă albă, ca omătul cel curat, 
Odihnea-ntr-un jilţ, de cete îngereşti înconjurat. 

Când în faţa Celui veșnic se văzu ajuns Păcală, 
l-a-ngheţat în piept suflarea... mut rămase de sfială. 
Domnu-i înțelese frica. — Vino, bun sosit la rai! 

Mai aproapel.. n-avea teamă!.. Știi de ce mi te chema 
Jertfa care mi-ai adus-o mi-a făcut nespus de bine. 
Pentru fapta-ţi bună, spune-mi, ce dar vrei azi de la mine? 
Fă-ţi p-aicea ochii roată, cere-mi — făr-a te sfii — 

— Isprăvile lui Păcală — 


Orice-ţi place... și-ntr-o clipă ruga ta se va-mplini. 
De-ale Tatălui cuvinte părintești îmbărbătat, 

Îşi roti Păcală ochii prin lăcașul minunat. 

Ce era pe-acolo.. Doamne! Ce de lucruri de minune: 

Nu-i condei ca să le scrie, nici grai să le poată spune! 
Când deodată, printre-atâtea frumuseți dumnezeiești, 
Într-un unghi zărește-un fluier, mic! un fleac! nici să-l priveşti! 
Și grăiește: — O, Stăpâne! Pentru jertfa-mi ne'nsemnată, 
De la Tine... sănătatel.. n-așteptam vro altă plată. 

Dacă totuși vrerea "Ta e să-mi aleg un lucru.. hai! 

Vezi în colţ colea un fluier? Doar pe-acela să mi-l dai! 


Din mulțimea de scumpeturi, auzind c-atât el cere, 

Doar un fluier, ș-alt-nimica, Domnul râse cu plăcere. 

— Cum se poate? Tatăl lumii în locașu-i când te cheamă, 
Nu găseşti să-i ceri, băiete, nici un lucru mai de seamă? 
la mai stăi și te gândește! Trai îndelungat... voiești? 

Vrei soţie... credincioasă? Vrei... averi împărăteşti? 

— Urzitorule al lumii! încă de copil doream, 

Când flăcău voi fi, un fluier ca acesta eu să am. 

Dacă ţii să-mi faci plăcere, dă-mi-l, Te milostivește! 
Robul Tău smerit nimica alte-celea nu dorește. 

Ce putea să mai răspunză la aceste vorbe Tatăl 

Semn făcu să i se-aducă fluierul cerut: — Ei, iată-l, 

Dacă nu vrei alte bunuri... fericit să-l stăpâneşti! 

— Mulţumesc! Ferice, Doamne, și Tu-n veci să-mpărăţești! 


Cuvântând așa, Păcală din nălțimi strălucitoare 
Spre pământ simţi că-ncepe iar domol să se coboare. 

—— Petre Dulfu — 


CUPRINS 
VI 


TOCMEALA 


Când pe munte-a pus piciorul, cruce și-a făcut voios, 
Apoi s-adânci-n desimea codrului întunecos. 

Și sub câte-un brad la umbră, fără grijă de nimica, 
Sta, cânta cu drag din fluier, cât de mare-i ziulica. 
Brazii, auzindu-i cântul, ramurile-şi clătinau; 

Păsările, fermecate, pâlcuri prin văzduh săltau. 


Dar s-a săturat la urmă prin păduri de hoinărit, 

Și-ntr-o zi, din munţi pornește către șesul înflorit. 

Tot coboară, pe-o potecă, merge... până dă de-un sat. 

lar acolo, ce-ntâlneşte? Oameni mulți în drum, la sfat. 

Amărâţi grozav în suflet după față se vedeau 

Și-ntre ei, sărmanii, tocmai despre popa lor vorbeau: 

— Îi muncii! (striga din gură un român cu negre plete) 

Luni de zile!.. și drept plată: bice peste spate-mi dete! 

— Nu-i plătii (zicea un altul) niște bani la timp, și-acum 

Știţi că vrea să-mi vândă casa? Voi fi scos cu-ai mei în 
drum! 

D-alde-acestea multe încă oamenii spuneau de-a rândul, 

Văicărindu-se de popa și cu toţii blestemându-l.. 


Auzind așa Păcală, se apropie şi el: 

— Bună vremea! Cum se poate? Popă?.. și așa mișel 

— Hei! (un moș oftă cu jale). Popă ca al nostru nusi, 

Nu-i în toată ţara altul! bată-l Maica Domnului! 

Câţi moșneni, avuţi pe vremuri, azi cerșesc din sat în sat! 
Căci prin uneltiri, hainul, de avere i-a secat. 

Doar să ia!.. De dat, la nimeni nu dă, nici un colț de pâine. 

— Isprăvile lui Păcală — 


N-are-n inimă durere, de creștin, nici ca d-un câine! 
Sufletul din trup ţi-l scoate, când la muncă te tocmeşte, 
Și să nu crâcnești o vorbă, că și trupul ţi-l ciuntește. 
Uite, de la el din slujbă, chiar aseară, au ieșit 

Doi flăcăi... ciuntiţi, săracii, nu se poate mai cumplit. 
Pentru-un lucru de nimica, într-atât s-a-nverșunat: 

Că la amândoi, cu briciul.. popa... nasul le-a tăiat. 

Fraţi erau! veniţi acuma, de curând, în sat aci! 


Lui Păcal-o bănuială inima i-o zgudui: 
— Fraţi»... Și unde-s? 

— În căsuţa babei Floarea, ici devale! 
Să le oblojească rana, i-a chemat chiar ea din cale, 
Că e mare doftoriță!.. pentru orice fel de rană, 
Are-n cap câte-un descântec, și prin lăzi vro buruiană. 
„Vai, sărmanii, n-or fi doară fraţii mei!“ gândea Păcală, 
Și-nspre casa arătată el pornește cu iuțeală. 


i i 


Când intră-n căsuţa joasă, tresăril.. Acei flăcăi, 
Ciumpăviţi de briciul popii, erau tocmai fraţii săi. 

— Doamne! Voi? În starea asta? Cum ajunserăţi aci? 
— Vai de noi! oftară fraţii, și-ncepur-a-i povesti: 

De tâlhari, știi tu atuncea? noaptea-n codru, urmăriţi, 
Furăm prinși, bătuţi amarnic, pân! la piele jefuiți. 
Am scăpat abia cu zile! Și venirăm, pe un drum, 
Pân-ajunserăm în satul unde ne aflăm acum. 

Ce să facem? ne-ntrebarăm osteniţi şi nemâncaţi, 
Milă pe la uși să cerem? Haide să intrăm argați. 
Când vorbeam așa... în cale, iat-un popă ne-a ieșit: 
Popa, chiar din satu-acesta. E] în slujbă ne-a primit. 
Însă... ştii cu ce tocmeală? Bată-l Precista să-l bată! 

—— Petre Dulfu — 


De ne-om supăra pe dânsul, să ne taie nasu-ndată. 
Ai mai auzit ca asta? lară dacă s-o-ntâmpla 
E] pe noi să se mânie, noi să-i facem tot aşa! 
Și la câmp ne-am dus, cu plugul. — lacă, popa ne grăi, 
Să-mi brăzdaţi azi locu-acesta. Plec. L-amiazi voi fi aci. 
De mâncare v-oi aduce. 
— Bine! Pleacă sănătos! 
Zicem noi. Apoi — ne-așternem pe arat — muncim vârtos. 
Îns-amiaza vine, trece... lar cu prânzu”, el, să vie 
De amiazi, nici pomeneală! A sosit... pe la chindie! 
— Cum? Așa târziu, stăpâne» 
— Cam târziul. V-aţi supărat? 
— Nu! dar tremurăm de foame! 
— De, vă cred! Dar... s-a-ntâm plat! 
lacă... n-a fost gata prânzul! lar a doua zi, măi frate, 
Ce să vezi? Cu prânzul, popa, vine... tocmai pe-nserate! 
— Vai! Da! ce-ai de gând, părinte? Să ne ţii tot nemâncaţi? 
N-a fost gata nici azi prânzul mai la vreme? 
— Nu, argaţi. 
Sunteţi supăraţi pe mine? 
— Ei! Ba bine că n-om fi! 
— Da 
Și pe-amândoi.. cu briciul. uite cum ne schilodi! 
— Hai! plecați unde stăpânul mai la timp cu prânzul vine. 
Nu fac eu de voi! ne zise — nici voi, dragii mei, de mine! 
lată-ne povestea, frate... iacătă nenorocirea 
Ce-am păţit-o! 


Lui Păcală, flacără-i era privirea: 
— Vasăzic-așa cu popa? A! Să ne vedem cu bine! 
Îi plătesc eu pentru asta, frățiori! Lăsaţi pe mine! 
Și zicând, porni spre ușă. 

— Isprăvile lui Păcală — 


— Ce? abia doar ai venit, 
Pleci din nou? l-întreabă fraţii. 
— Plec, răspunse el grăbit, 
Să mă bag şi eu la popa! 
Fi stătură-n loc miraţi: 
— Cum, măi frate! Nu ești zdravăn? Vrei şi tu ca noi să paţi? 
Dar el nici că-i mai ascultă. lese-n drum și, hai, nainte! 


lată-mi-l la popa-n curte: — Bine te găsii, părinte! 
Popa — barbă roșcovană, chip ursuz, întunecat — 
De pe scaun din cerdacu“i, în picioare s-a sculat: 
— Bun sosit, măi băietane! Ce vânt te-a adus la noi? 
— Păi.. argat aș vrea să intru, taică! sau.. cioban la oi. 
Ce zici» N-ai cumva nevoie? 
— Hel ba cum nu? Și cioban, 

Și argat îmi trebuiește. Spune, cât îmi ceri pe an? 
— Ol cât pentru asta.. lesne vom ajunge la-mpăcare! 
Țiu mai mult la casă bună, decât la simbrie mare. 
Nu-ţi cer plată eu, nimica. Las la buna-ţi chibzuială, 
Cât îi vrea să-mi dai. 

— Prea bine. Te primesc! Dar... c-o-nvoială: 
Tu pe mine vreodată dacă te vei mânia, 
Să-ţi jupoi, cu cosorelul, de pe spate o curea. 
Dim potrivă, eu pe tine de m-oi supăra, să ai 
Drept şi tu de pe spinare o curea atunci să-mi tai. 
— Aşi te văd om bun, părinte; nu-s nici eu cum ţi se pare. 
S-ar putea s-ajungă treaba între noi la supărare? 
— Nu! dar asta mi-e-nvoiala cu argaţii. Vrei? te-opresc. 
Nu voiești?.. e largă lumea! 

— Vreau! De ce să nu voiesc? 

— lară anul, măi băiete, ţi se va-mplini, știi când? 

—— Petre Dulfu — 


CUPRINS 
Prin frunzișul verde, cucul, când s-o auzi cântând. 


— Bunl.. S-a isprăvit tocmeala? 

— Încă nul.. mai stăi, române, 
S-o şi scriem... Vorba zboară... Numai ce e scris rămâne. 
Și luând condei, cerneală, se așează popa, scrie... 
— lac-așa! s-avem la mână amândoi câte-o hârtie. 
„A! gândea. Prinsei norocul! Un voinic așa-nchegat, 
Să-mi slujească pe degeaba: nu-i câștig de lepădat! 
Și-l legai cu-nscrisul, zdravăn, sărăcuţul! Ce-mi mai pasă?“ 
— Hai, băiete, na! 

Păcală în șerpar hârtia-ndeasă. 

lar în gându.-i, vesel și el: „Stăi, părinte preacinstit, 
Nu-ţi găsiseși pân-azi omul, dar acum.. ţi l-ai găsit!“ 


VII 


CAPRELE POPII 


Dimineaţ-abia-ncepură zorile să se arate, 
Popa iese-n pragul tinzii: — Fi! acum.. ştii ce, argate? 
Mergi de-mi ad-un car de lemne! Din pădure vii doar mâine. 
Pân-atunci, merinde, iacă! eu îți dau: un caș şi-o pâine. 
Dar când vii, întreagă pâinea s-o aduci, — şi cașu-ntreg; 
Ne'ncepute, pe-amândouă! Înțelegi tu? 

— Înţeleg. 
Și punând în car merindea, mai punând și o secure, 
A-njugat Păcală boii și-a pornit-o-nspre pădure. 


Când veni cu lemne-acasă, merse drept la popa sus: 
— Na, stăpâne, cașul, pâinea... lacă-ntregi ți le-am adus. 

— Isprăvile lui Păcală — 


Popa le ridică-n mână: — Hml.. de-ntregi, întregi sunt ele, 
Dar de ce-s aşa ușoare? 
— Fiindcă... n-au miez, părinţele. 
— Cum n-au miez? 
— În coajă, icea, nu vezi câte-un dop tăiat? 
Pe aci... scosei tot miezul! 
— Vai! Așa m-ai ascultat? 
Blestematule! 
— Păil.. altfel, se putea, stăpâne drasă, 
Să mă satur din merinde și să ţi-o aduc şi-ntreagă? 
Ce» “Te-ai supărat pe mine? 
Popa... mai domol: — Ei aș! 
Să mă supăr eu, se poate? pentr-o pâine, pentr-un caș? 
Am glumit cu tine doară... lar în gându-i: „Las! zicea, 
Că ţi-o fac eu ţie mâine, dacă mi-ai făcut așa!“ 


Apoi ziua următoare mi l-a pus la treierat; 
Și mâncare, toată ziua, nici să guste nu i-a dat. 
Seara după cină, popa, pe la şură se abate: 
— Am venit să-ţi văd isprava. Ai făcut ceva, argate? 
— Cum nu? Uite ici, părinte, cât am treierat... Un vrafl 
Numai grâu ales, ca-n palmă; n-are firicel de praf. 
— Da, nimic de zis! muncit-ai de ajuns... Dar la mâncare 
Să te cheme, preoteasa... a uitat azi, mi se pare.. 
Nu-i așa? 
— Ba chiar așa e! 
— Fi, şi... nu ești supărat 
— Pentru ce să fiu, stăpâne? Parc-am stat eu nemâncat! 
Se putea să rabd de foame, cu atâta grâu pe mână? 
Grâul ăsta mi-ar ajunge, nu o zi: o săptămână! 
— Nu-nţeleg ce spui, creştine! zise popa cu mirare. 
Ce-mi vorbești de grâu tu mie, când e vorba de mâncare? 

— Păi. am priceput eu doară, când de-amiază ospătați, 
Că pe mine la mâncare aţi uitat să mă chemați. 
Pentru-atâta lucru însă vorbă n-am mai vrut să fac. 
Am găsit eu rost îndată! 
— Cum? 

— Umplui cu grâu un sac.. 
Seara, altul. Și cu sacii, hai, în sat la o vecină! 
Dânsa, inimă miloasă, îmi dădu şi prânz! şi cină. 
— Vai, băiete! Vasăzică... îmi mâncași doi saci de grâul! 
— Ce» Te-ai supărat, părinte? 

Popa-şi puse gurii frâu. 
Și-a-nghiţit în piept mânia: — Asta-i! Nu m-am supărat. 
Dar... să fi cerut, creștine! că-ţi dădeam noi de mâncat. 


Când ajunse-n tindă însă, tremura: — Ofl.. nu mai pot. 
— Ce-i? soţia sa-l întreabă. E] i-a spus nevestei tot. 
lar la urmă: — Nu, cu ăsta, nu e chip s-o duc! şi pace! 
Am înscris pe-un an cu dânsul: altfel, vânt chiar azi i-aş face! 
Preoteasa, foc și dânsa: — Vai! O zi să nu mai steiel! 
Astăzi chiar, să-i faci de ducă! 

— Da, să-i fac! Dar cum, femeie? 
— Prea ușor! Să-i dai vro treabă, ce puterile-i întrece. 
Și văzând că nu e harnic să ţi-o facă, o să plece. 
— Bine zicil.. Și iese popa, merge iar spre șură-ndată. 
Ce să-i dau? A, stăil găsit-am o trebșoară.. minunată! 


— Vino-ncoace, măi argate! (Și-n grădina largă-l scoase.) 
Uite, vezi tu smârcu-acesta plin de ochiuri mocirloase? 
Când voiesc să trec-nainte, mă cufund aici în glod. 
Peste mlaștina aceasta fă-mi, din ce vei ști, un pod. 

Să-l începi cât mai degrabă, astă-seară chiar, voiesc; 

lar când o miji de ziuă, mâine, gata să-l găsesc. 

Însă știi cum vroi să fie podul? Nu ca orişicare! 
Tot o călcătură moale şi o călcătură tare! 
Înțeles-ai? 

— Da, părinte. 

— Să te-apuci de lucru dară! 

Și-acolo lăsându-l, popa a intrat în casă iară, 
Povesti şi preotesei cele ce-a orânduit; 
Se culcar-apoi în tihnă, amândoi, și-au adormit. 


i i 


lar Păcală?.. În grădină sta sub cerul înstelat, 
Cu privirea-n jos plecată; mai se preumbla-ngrijat. 
Smârcul, împrejur, cu pasul și din ochi îl măsura... 
Cum? din ce să facă podul? în zadar el se-ntreba. 
Pân-odată, din grădină când se-ntoarce iar la şură: 
Dă cu ochii de-ale popii capre multe-n bătătură. 
— lacă, mă! își zise-n sine. Am găsit ce-mi trebuia! 
Eu, să fiu un om cu stare, capre-n curte-mi n-aş ţinea. 
Cât e ziua n-au astâmpărl tot ce-i verde, strică, rod. 
Vai, și multe are popa! la să fac din ele pod! 
Tocmai bune-s pentru asta! 

Hai, pe urmă... c-un topor, 
Caprelor le taie capul, şi picior după picior; 
Și târându-le-n grădină, unde-i papură și baltă, 
Peste mlaștină le-așează, înșirate lâng-olaltă, 
Trup la trup, cu burta una, alta cu spinarea-n sus. 
Ca să iasă podu-ntocmai cum stăpânu-său i-a spus: 
Tot o călcătură tare, alta moale. Apoi, du-te! 
Căpăţâne și picioare în gunoi le-ngroapă iute. 
Printre capre, unde vede vrun locșor, l-astupă-ndată 
Cu pământ, să fie podul neted ca dintr-o bucată; 
lar pe margini, pe deasupra, iarbă verde, flori aşează: 

Cum, din ce-i făcut anume podu-n jos, să nu se vază. 
Și când totul este gata, stă, se uită fericit: 

— Ah, când o vedea stăpânul, cât o fi de mulțumit! 
Pleac-apoi din nou spre șură, la culcare, fluierând. 


Popa, vine până-n ziuă: — Gata-i podub 
— Hei! De când! 
Am mai tras ș-un somn de-atuncea. 
— Aida-de! 
— Ce nu mă crezi» 
Zău, stăpâne, este gata! Mergem, dacă vrei, să-l vezi. 
Popa strigă la fereastră: — Preoteaso dragă! Vină! 
Vină și tul Și plecară, cu argatul, în grădină. 
Când văzu de-aproape podul: — Uite, zău, că-i isprăvit! 
Hm! dar... l-ai făcut, băiete, chiar așa cum am vorbit? 
la să-ncerc! 
— Poftim, încearcă-l! 
Și punând piciorul sus, 
Hai, pe pod de-a lungul, popa, până la sfârșit s-a dus. 
lar la capăt se oprește, înapoi privind mirat. 
— Ei, părinte, ce zici? place-ţi? 
— Da, băiete! minunat! 
Chiar cum am vorbit aseară: tot o călcătură tare, 
Alta moalel.. Cum știut-ai să mi-l faci întocmai oare? 
— Asta-i treaba mea, stăpâne! 
Și-au pornit, cu pasul rar, 
De la smârcul din grădină, înapoi spre casă iar. 
Dar pe popa, lângă casă, năduşelile-l trecură: 
— Aoleu! băiete, unde-s caprele din bătătură? 
— Caprele, stăpâne dragă? Las că sunt la loc bun toate, 
În grădină! Fii pe pace! 
— În grădină? Cum se poate! 

Nu venim acum de-acolo? Și nici una n-am văzut. 
— He! dar oare peste podul din grădină, n-ai trecut? 
— Ce-mi vorbeşti de pod, creștine, când de capre eu îţi spui? 
— Apoi... podul, astă-noapte, cum? din ce crezi că-l făcu 
— Vai de mine şi de mine! Auzitu-l-aţi, nerodul? 
Măi! doar nu ţi-a dat prin minte ca să-mi faci din capre 
podulP 
— Tocmai! ai ghicit, stăpâne! 
— Haide! Ce-mi vorbești în șagă? 
Cată-mi turma! 
— Zău, părinte! am băgat-o-n pod întreagă! 

Toate caprele-s acolo: unele cu burta-n sus, 
Ca să deie călcătura moale, după cum ai spus. 
Altele sunt, dimpotrivă, cu spinarea-n sus culcate, 
Ca să deie călcătura tare! 

— Ești nebun, argate? 
Mi-ai mâncat o-ntreag-avere! ii! Vrei să mă lași sărac? 
— Apoi de, stăpâne! podul, altfel, cum era să-l fac? 
Ce» te-ai supărat pe mine? 

— Aşi pe dracu! supărat! 
Nu! dar... capre-așa de multe. ia gândeşte! nu-i păcat? 


Și-a ținut în frâu mânia popa, iarăși, până-n casă, 

Dar în casă când ajunse: — Ei, văzut-ai, preoteasă? 

L-ai văzut, afurisitul, ce-mi făcu din nou? Îţi place? 

Și eu să mă uit la dânsul, și nimic să nu-i pot face! 

Of! când mă gândesc la capre, năbădăi m-apucă parcă! 
— Dar pe mine! la mai du-te, zice preoteasa. Cearcă! 

Dă-i chiar bani, din gros, părinte. Plata, pe un an, pe doi, 
Dă-i-o! doar să plece! Altfel, ne răpune și pe noi! 

iai CUPRINS 

Alba-n sat demult intrase. Soarele, al zilei crai, 
În deplina sa mărire strălucea p-un vârf de plai. 
Slugă vrednică, Păcală, migălea prin bătătură, 
Își căta de lucru singur: mai la lemne, mai prin șură. 
Popa iese iar: — Argate! treburi n-am de-acuma... Hai, 
Pleacă! Ce să faci pe-acilea? Frunză la berbeci să tai? 
Ţine, na... îţi dau simbria, p-anu-ntreg... Te mulțumești? 
— Aș! răspunse dârz Păcală. Cum pe anu-ntreg? Glumeşti? 
Te-am slujit abia trei zile! Nu, oricât sunt de sărac, 
Plată de pomană nu vroi! Mie bani munciţi îmi plac! 
— Măi argate! Ţine banii! Eu ţi-i dau! Ce-ţi pasă ţie? 
— Geaba stăruieşti, părinte! Vorbă multă, sărăcie! 
Pân' n-oi auzi prin frunze cu urechea glas de cuc, 
După cum ne-a fost tocmeala: pân-atuncea nu mă duc! 
Preoteasa ascultase pe furiș de la fereastă... 
— Ei! din prag îi zice popa. Auzitu-l-ai, nevastă? 
Îi dădui şi bani! Degeaba! E un prost făr' de pereche? 
Nu pricepe ce e banu Sau e cam într-o ureche?! 
„A! dar d-azi — ferit-a sfântul — cât o fi să stea la noi, 
Nu-l mai ţiu pe lângă casă. ÎI trimit... pe câmp la oi. 


VIII 


LA OI 


Popa și-a ținut cuvântul. Pe Păcală l-a trimes, 
Chiar în dimineața-aceea, să păzească oi la șes. 

E] s-a dus. Și-n larg afară, stând la umbra unui fag, 
Scoase fluierul și prinse a cânta cu mare drag. 

Iară oile-mprejuru-i — parcă le-ncinsese-un foc — 

Cum îi auziră cântul, toate s-au pornit pe joc! 

Când văzu așa Păcală: — He-he! zise, bine-mi pare. 

S-a mai pomenit pe lume fluier ca acesta oare? 

Nu l-aș da pe-o țară-ntreagă! Asta-i fluier fermecat, 
Nu degeaba doar, din ceruri, Domnul însuși mi l-a dat! 
Nu cânt încă tocmai bine, dar cu timpul voi cânta. 

Și să mai vedeţi atuncea turma mea cum va juca. 
Apoi, dă-i voios nainte, cântă!.. cântăl.. până-n seară. 
lar oițele-mprejuru-i, ca nebune.. tot jucară. 


Domnul zilei, mândrul soare, dup-un deal când scăpătase, 
Hai cu turma-i și Păcală, pe-ndelete, către casă. 
Rupte cum erau de foame și de joc, mioarele, 
Pe cărări abia cu trudă își târau picioarele. 
Popa, le-aștepta-n portiță. — Vai de mine! măi argate, 
Ce-i cu oile acestea, de-s aşa debălăzate? 
Sunt bolnave? 

— Aș, stăpâne! nu-s bolnave. sunt trudite, 
Că pe câmp, în loc să pască, tot jucară ca smintite! 
— Ce spui! la să văd, mănâncă? Dă-le-un braț de fân, băiete! 
— Să le dau! grăi Păcală. Și din șură fân le dete. 
Ele cum zăriră fânul, prinser-a-mbuca de foc. 
Popa a intrat în casă. ima-i veni la loc. 
„N-au nimic“, gândea-ntru sine. 

Dar în ceealaltă seară, 
Oile, de foame, late i-au venit acasă iară. 
Sear-a treia, moarte-aproape! 
— Vai, vail.. mi se prăpădesc! 

Cum le-o fi păzind el oare? Mâine am să-l urmăresc. 
Apoi ziua următoare, când argatul iar plecă 

Spre izlaz, în zori, cu turma, hai și popa, se sculă. 
După el tiptil se duse... între niște spini stătu: 
lac-așa... să nu mă simtă! 
Aș! Păcală îl văzu. 

Și-ncepu cu foc să cânte. ară oile-au lăsat 
Iarba şi-ncepură jocul. Popa... a rămas holbat. 
— Uite, mă! Drăcia naibii! Pentru asta-mi vine dară 
Moartă de flămândă-acasă turma-n fiecare seară? 
Doamne! se mira-ntru sine. Când, minune și mai mare? 
Numai ce se pomenește, hop, şi el, în sus că sare. 
Și sărea, măi nene, popa... și juca-ntre spini, săracul, 
Făr' să vreie, hopa-tropa — de credeai că-l poartă dracul. 
lar, cu fluieru-i, argatul face câţiva pași nainte, 
Se așează-n faţa popii... Și să vezi joc pe părinte! 
Și să fi văzut în ochii lui Păcală bucurie, 
Când în spini vedea cum popa: haina, barba și-o sfășie? 
— Ho! părintele strigat-a. Vrei să cânţi, bre, până mâine? 
Nu-ţi ajunge 

lar Păcală: — Ce?.. te mâniași, stăpâne? 
Popa-și imblânzeşte graiul: — Stăi, băiete, nu cânta! 
Ce vrei?.. să tot joc acilea, până sufletul mi-oi da? 
Aș! Păcală, dă-i nainte! Cântă, cântă, și mai și! 
Din cântat abia la prânzul de amiază se opri. 


Ci i 


Când sosește-acasă popa, zgâriat și zdrenţuit, 

Preoteasa-și face cruce. — Vai, părinte, ce-ai pățit? 

— Ce-am văzut eu, dragă, nimeni n-a văzut pe-acest pământ 
Și pățania de astăzi, n-am s-o uit.. nici în mormânt! 

Cel trimis la câmp cu turma nu e om precum s-arată, 

Ci sub chip de om: vrun diavol, bată-l Precista să-l bată! 
Și-ncepu să-i spună toate: cum argatul a cântat; 

Oile, când auziră, cum s-au pus p-un joc turbat. 
— Ba nici eu, cât sunt de popă, n-a fost chip să stau pe loc: 
Mă trezii — ca o sfârlează — între spini jucând de foc! 
— Ia taci! zise preoteasa. Mie-mi spui așa povești» 
— Dacă n-am spus adevărul, mâine mort să mă găsești! 
— Nu te mai jura degeaba! 

— Cum, femeie, nu mă crezi? 
Bine, lasă pân' diseară, când s-o-ntoarce; şi-ai să vezi! 
— Nu cred, nu... orice mi-ai spune! 

Scăpătase mândrul soare. 
Preoteasa-n podul casei, căuta niște fuioare. 
Pân' să le adune toate, să le facă legătură, 
Numai iacă și Păcală, hop! cu turma-n bătătură. 
Popa l-a chemat năuntru: — la stăi, şi mai zi colea.. 
Vrea şi dumneaei s-audă. 
— Cine» 

— Preoteasa mea. 
Este-n pod. Ea nu mă crede, cum cânți tu de minunat. 
La început, Păcală nu vrea. — Sunt sătul azi de cântat! 
Dar văzând că tot îl roagă: — Bine. Să mai cânt oleacă! 
Popii, ca să nu mai joace, știți ce-i dete-n gând să facă? 
De picioare două pietre, cât bostanul, își legase, 
Ba, se mai ţinea cu mâna și de scaun și de masă. 
Și când începu flăcăul a cânta, colea, de joc, 
O chindie, o bătută, dintre cele mai cu foc, 
Preoteasa, de fuioare să-și mai vadă, se putea? 
Aș! sub ale ei călcâie podul casei duduia. 
Țupăia-n pod sus, măi nene, din picioare preoteasa, 
Tropăia, juca, sărmana... mai să se dărâme casa! 
Când văzu așa Păcală, dă-i! În cânt şi-a pus tot focul! 
Și cu cât iuţea el cântul, își iuțea și dânsa jocul. 
Până ce să vezi? buimacă, tot jucând cu-nfierbântare, 

CUPRINS 
Buf! căzu din pod în tindă. şi-a rămas făr' de suflare. 


— Vai, vai! Ce-mi făcuși, argate? 
— Păi dacă m-ai pus să-i cânt.. 
— Mă lăsași făr' de soţie! 
— Del s-o ierte Tatăl Sfânt! 
Ce» te-ai mâniat, părinte? 
Popa, tremurând de-amar, 
Își ascunse-n palme faţa... trebui să tacă iar. 


IX 


BOII LUI PĂCALĂ 


lată ce suntem pe lume: niște umbre trecătoare! 
Își zicea-ntru sine popa, dimineața următoare. 


„Și a treia zi, pornește pe iubita lui soție, 

Cu alai, cu cinste multă, spre locașul de vecie. 

Oamenii văzându-i jalea, între ei se bucurau... 

Popa nu vedea pe nimeni, lacrămi ochii lui vărsau. 

— Del ziceau din grai sătenii. Tot plăceri! Necazuri nu-s? 
Vezi? Orice s-ar zice, geaba! tot nu doarme Ăl de sus! 
Nu lovește el pe nimeni cu măciuca-n cap deodată, 
Însă nici nu scapă nimeni pe pământ de-a lui răsplată! 


Fă ă 


Se-nnoptase. Pe la vetre, toţi din sat dormeau în tihnă. 
Numai popa-n aşternutu-i nu-și găsea defel odihnă. 

— Mi-ai făcut-o iar, dușmane! mi-ai făcut-o îndesată! 
Dar ţi-oi face-o şi eu ţie, las” pe mine astădată! 

Până n-o cânta-n pomi cucul, nu voieşti să pleci? Sărace! 
Au să-ţi cânte mâine cucii, p-altă lume, fii pe pace! 
Apoi cum s-albi de ziuă, la Pacală merse iute: 
— Ei, argate,-njugă boii şi-n pădure astăzi du-te 
Lemne să-mi aduci cu carul. Nu de ici de la Izvor, 
Mai din deal vroi astăzi lemne, de la Cuibul Urșilor! 
Acolo sunt lemne bune! 

— De, Păcal-a zis, prea bine! 
De-acolo ţi-aduc, părinte! tot un drac e pentru mine! 
Și-njugând pe dată boii, o luă voios la drum. 
Popa se uita din poartă: — Fi! scăpai de el acum! 
Unde-l trimesei, pădurea plină-i de sălbătăciuni, 
Câţi se duc, acolo-și lasă oasele prin văgăuni. 


„lar Păcală: „Hăis, Murgilăl boilor pe drum grăia, 
„Cea, Zorilă! Și cu carul spre pădure tot suia. 

lată-, spre amiazi, la Cuibul Urșilor în munţi ajuns! 
Până-n inima pădurii, cu plăvanii-i a pătruns. 

lar acolo-ntr-o poiană, sub o râpă, se opri 

Și din jug scoţându-și boii, de-un stejar îi priponi. 
Apoi, hai, să cate lemne. Dară, când venea napoi 

De pe unde colindase... ce să vază? Bieţii boi 

Se zbăteau ca arşi, în funii.. căci se pomeniră, ţup! 
C-un ursoi deodată-n faţă și c-o namilă de lup! 

„Măi, măi, măi!“ Păcală-ncepe întru sine-a se mira, 
„Lupi și urși destui văzut-am, dar de-așa mărime: ba!“ 
Apoi strigă: — Ho! dihănii ce-ncurcaţi p-aici poiana? 
Vă mănâncă pielea, poate?... Vreţi ca să vă scutur blana? 
Aș! lighioile.. de vorbă, credeţi c-au voit să ştie? 
Tăbărăsc pe boi îndată și s-apucă să-i sfâșie. 

— Alle zise-atunci flăcăul. Vasăzică... n-ascultaţi? 

La ospăț aici venirăţi» Boii vreţi să mi-i mâncaţi» 
Bine! ospătaţi nainte! Dar să ştiţi că-n loc de boi, 
Carul încărcat cu lemne mi-l veţi duce-acasă voi! 


Și le dete bună pace, foamea să și-o potolească... 
lar într-un târziu: — Ei drace! burta vreţi să vă plesnească? 
De ajuns! Din boi, sărmanii, oase goale mi-aţi lăsat. 
la poftim... la jug acuma! Hrană pentru ce v-am dat? 
Apoi, haide... cu toporul, pe din dos, pe nevăzute, 
Înspre lacomele fiare își îndreaptă pașii, iute. 
Și deodată, — cum și ce fel, el o știe!, — pe lighioi 
Le-a vârât în jug cu gâtul, pe-amândouă, ca pe boi: 
Ursu-n dreapta, lupu-n stânga.. 

„lac-așa!“ gândea-ntru sine, 
„Bun detot. Cu boii popii, lemne-aș fi cărat puține. 
Prea erau flămânzi! Acuma pot să pun bușteni destui, 
N-am de ce mă teme. Boii îmi sunt tobă de sătui“ 


Prinse-a pune-apoi la trunchiuri. lar când carul și-l văzu 
Încărcat, cu vârf, de lemne: „Cea, Lupane! începu, 
„Hăis, Martine! Hăis, lighioană!" Ursul mormăia, sărea; 
Lupul se smucea să scape. Dar Păcală nu glumea. 
Când mi-i arse c-o prăjină, carul le păru ușor. 

Îl târau.. să se sfărâme roatele pe urma lor! 

Alergau câte-o bucată, mai stăteau, săreau în loc, 

Până când simțeau prăjina; apoi iar trăgeau de foc! 
Cam așa el, din pădure, carul până-n sat și-l duce. 

Câţi îl întâlnesc în cale, stau din mers, făcându-şi cruce. 
lată-mi-l la poarta popii. — Hai, deschide-mi, taică, hai! 
Popa, când zări din curte cele două fiare: — Vai! 

Ba deschidă-ţi dracii poarta! Piei, Satano, piei! răspunse. 
Și-alergând spre ușa tinzii, după ușă se ascunse. 

— Hai, părinte! Mi-aș deschide singur, n-aș sta să te chem. 
Dar mi-s boii cam zburdalnici; o să-și ieie vânt, mă tem. 
— Ieie-și! ducă-se-n pustiuri! popa din năuntru-i zise. 
Nu-ţi deschid! 
Atunci, Păcală poarta singur și-o deschise: 

Și cu caru-a tras în curte. Popa-n cas-a alergat, 
Și scoțându-și pe fereastră capul: — Mă! ai căpiat? 
Ce-s dihăniile astea? Fugi cu dânsele napoi! 
Cum cutezi, pe cap, dușmane, să-mi aduci așa lighioi? 
lar Păcală: — Ce dihănii? Ce lighioi? Sunt boii mei, 
Preacinstitule părinte. Ș-incă ce boi buni!.. eheil! 
Au puteri, cât doisprezece! Când ai ști ce bine trag! 
Să-i slobod din jug acuma, că-s trudiţi, — şi-n grajd să-i bag, 
Să le dau ceva să-mbuce. 

— Ce-ai zis? Altă treabă n-ai? 
Să-mi sfâşie și juncanii? Să rămân şi făr' de cab 
Scoate-mi, tartorule, iute! iazmele din bătătură! 
— De, stăpâne! cumpănit-ai vorba ce-ţi ieşi din gură? 
Aste iazme-ţi prăpădiră boişorii amândoi; 
Eu le-am pus la jug pe ele! și ţi le-adusei drept boi! 
Să le dau acuma drumul? N-am decât să mă supun! 
Dar să nu-mi găsești vreo vină mai apoi! atâta-ţi spun! 
— Hai odată! dă-le-ncolo! N-auzi bine? Surd ești oare? 
— Na! poftim! grăi Păcală, dejugând cu zor pe fiare. 
Ursul, lupul — bodaproste! — slobozi când se pomeniră, 
Țâșt! pe poartă, ca din pușcă! spre pădure mi-o tuliră. 
Popa, ușurat o clipă, mai în tihnă răsufla. 
Ce folos? Scăpă de fiare; de Păcală însă ba. 
Și când îl zărea prin curte, și când se gândea apoi 
După toate celelalte, c-a rămas și făr' de boi: 
Sângele-i fierbea-n tot trupul, nu-și găsea astâmpărare. 
Îi venea să-și smulgă barba, pletele, de supărare! 

—— Petre Dulfu — 


CUPRINS 
X 


MOARA DRACILOR 


Asfinţise mândrul soare. Popa se plimba-ncruntat 
Prin cerdac, prin bătătură, tot cu gândul la argat. 
„Cum s-o scot cu el la capăt? Nu mai știu, s-a mântuit!“ 
Dar deodată-n loc s-opreşte: „A, ba ia stăi! Am găsit!“ 
Apoi intră-n casă grabnic: — Mamă-soacră, știi ce? du-te, 
la trei saci din cămăruie, umple-i cu cenușă, iute! 
Dar să nu te vaz-argatul! 
— Cu cenuşă? soacra-ntreabă. 

Cum? La ce bun? 

— Vei pricepe mai pe urmă! Hai, degrabă! 
Baba — ce să-i mai răspunză? — ia pe loc de după ușă, 
Din cămara de alături, trei saci — pune-n ei cenușă. 


Popa cheam-apoi năuntru pe Păcală: — Măi argate! 
Uite vezi tu lângă vatră ăşti trei saci? Sunt cu bucate; 
Cu secară unul, altul cu porumb, celalt cu grâu. 
Du-i la măcinat, acuma, seara, până nu-i târziul 
Însă nu la orice moară! n-au la muncă toate spor! 
Colo să mi-i duci, sub râpă, hăt, la Moara Dracilor! 
Și să fii aci, băiete, cu făina gata, mâine, 
Când s-o lumina de ziuă. Înțeles-ai? 

— Da, stăpânel 
Apoi, hai! Păcală scoate sacii-n largul bătăturii, 
Îi așează-n car — își umple traista cu de-ale gurii; 
Doi juncani la car înjugă, și pornește-n sus la drum. 
— Ei! tot nu eşti dumerită, mamă-soacră, nici acum? 
— He, ba cum nu? Moara ceea e ştiută-n sat la noi. 
Cine dă pe-acolo noaptea, nu mai vine-n veci napoil 

—— Petre Dulfu — 


N-are să-ți mai vie-acasă nici argatul dus cu sacii! 
Când cenușă-n saci vedea-vor, ce crezi c-o să-i facă dracii? 
„Mă! tu-ţi râzi de moara noastră 

— Vorbă nici că mai încape! 
A scăpat de urși el, mamă; dar de diavoli... n-o să scape! 
Cam așa vorbeau în poartă, seara, popa-mpeliţatul 
Și baborniţa de soacră, — după ce plecase-argatul. 


lar Păcală, cu juncanii, s-a tot dus p-un drumuşor, 
Pe sub cerul plin de stele, pân” la Moara Dracilor. 
Auzise și el vorba că pe-acolo draci s-adună, 
Că de intri-n moara ceea, noaptea: sănătate bună! 
Dar el nu știa ce-i frica. Vrea să vază cum sunt dracii. 
Trase-n faţă deci cu carul, şi-a cărat în moară sacii. 
Pricepuse el că-ntr-înşii nu-s bucate, ci.. cenuşă; 
Însă ce-i păsa lui d-asta? Îi impinse după ușă. 
Înăuntru-n moară, beznă. — Hei! morar! Aci ești? Scoală! 
Dormi? Aşi! nimeni nu-i răspunse. Moara răsuna a goală. 
Stăil își zice-n gând flăcăul. Sunt flămând. Să-mi văz în pace 
De cinat, pân' una, alta. Și pe vatră foc își face. 
Dintr-un vreasc, apoi frigare cu briceagul își ciopleşte, 
O felie de slănină în frigare-nțepenește 
Și-o-nvârtește-ncet deasupra jarului, ca să se frigă. 
Când de-afară, numai iată că aude-un glas ce-i strigă: 
— Cine eşti tu, măi! din moară? Dup-aceea, buf! deodată 
Ușa morii se deschide, cu putere-n laturi dată, 
Și... răsare-un drac. 

Păcală, de pe scaun, de la foc, 
Îl măsoară cu privirea, făr-a se clinti din loc: 
— Uite-l mă! ha-ha! sărmanul! Negru, ca din smoală scos! 
Gol detot! cu coarne-n frunte! Și ce coadă are-n dos! 
Vasăzic-așa sunt dracii? Aoleo! da! sluţi mai sînt, 

— Isprăvile lui Păcală — 


De-or fi toţi la fel cu ăsta, prăpădi-i-ar Domnul sfânt! 
Și s-a pus p-un râs cu hohot. Dracul se uita mirat. 
Apoi: — Mă! n-ai limbă-n gură? Cine ești? te-am întrebat. 
— Cine sunt? ii mult să afli? Cine să fiu? Singur Eu! 
Ăsta-i numele ce-mi dete la botez nășicul meu. 
— Singur Eu? Îmi pare bine! Și.. ia spune... ce lucrezi 
Lângă foc aci, la vatră?.. 

— Păi... de cină-mi fac! nu vezi? 
— AI de cină? o friptură? D-asta-mi pare şi mai bine. 
N-am pus azi nimic pe limbă. Voi cina și eu cu tine. 
— D-apoi cum! Ţi-e foame tare? Vezi în balt-afară, drace, 
Ca ai să găsești friptură tu, pe-acolo, câtă-ţi place! 
— Da? o să găsesc? întreabă tartorul, cu ochii pară 
Nu glumești? Mă duc să caut! Și ieși pe ușă-afară. 
Apoi pân' să numeri zece, iată-l iarăşi, c-o frigare, 
Cam la fel cu-a lui Păcală; iar în ea, c-o broască mare. 
Intră, lângă foc s-așează, prinde și el să-nvârtească 
Spre-a se frige pe jeratic pocitania de broască. 
lar când sfârâia mai tare și ţâșnea dintr-însa zeamă, 
Naibii, ce-i dă-n gând? Se face cum că n-a băgat de seamă: 
Și-și atinge-odată broasca de slănina lui Păcală... 
— Ce faci, măli-a zis flăcăul. Umblă mai cu chibzuială! 
Nu-mi spurca friptura! Dracul se astâmpăr-o clipită: 
Apoi... dă din nou cu broasca-i în slănina rumenită! 
— Măre, n-auzi? Aşi, spurcatul șade nițeluș cuminte 
Și-și lipește broasca iarăși de slănina cea fierbinte. 
— Hm! degeaba-mi stric deci gura? Stăi! Gândind Păcal-așa, 
Sare, iată-l, cu slănina, ce-n frigare-i sfârâia 
Și, deodată, paf! pe diavol, drept în ochi mi l-a izbit, 
Cu atâta foc, că ochii amândoi i-au și plesnit. 
— Na! ca să-ţi aduci aminte, cât îi mai trăi, jivină! 


3.3 


—— Petre Dulfu — 


În frigare-apoi își pune altă halcă de slănină. 


lară dracul: — Valeu! strigă. Mor! săriți degrabă, fraţi! 
Și-ntr-o clipă moara, toată, se umplu de-ncornoraţi. 
— Ce-i, fârtate? Ce-nsemnează aste ţipete nebune? 
— Am rămas fără vedere! 

— Cine ţi-a scos ochii2 spune! 
— Singur Eu! sărman de mine! cu friptura din frigare! 
Se jălea Ucigă-l crucea, negăsindu-și alinare. 
Singur Eul.. (căci pe Păcală el aşa ştia că-l cheamă). 
— Apoi, de! ceilalţi grăiră, pentru ce nu bagi de seamă? 
Cine strigă, frățioare, dacă singur te-ai chiorât 
Dracul ţipă și mai tare: — Singur Eu/N-aţi auzit? 
Ș-alerga nebun prin moară. 

— la taci, frate; taci că-ţi trece! 
Du-te colo-n dosul morii, spală-te cu apă rece. 
Bietu' diavol. ce să facă? Merge să se spele-afară. 
Dracii ăilalţi, toţi, privirea spre Păcală și-o-ndreptară: 
— AI și tu, aici? la spune, ce cați pe la noi, bădică? 
Altu-n locul lui, atuncea, mai c-ar fi murit de frică. 
Dar el, în picioare țanţoș ridicându-se de jos, 
Și privind pe draci în faţă, le răspunse mânios: 
— Cum ce cat p-aici? Aceasta, unde ne aflăm, nu-i moară? 
lacă sacii, după ușă! Am venit să macin doară! 
La o moară cumsecade socoteam aici că viu.. 
Că un cuib de hoţi vi-e moara, d-unde se putea să știu? 
Dracii, toţi, ca arși săriră: — Ce? măi omule!-ndrăzneșşti 
Despre moara noastră vorbe d-alde-acestea să rostești? 
— Ba bine că nu! la naiba! când, aici, trăsei aseară 
Cu porumb curat, să-l macin, şi cu grâu și cu secară, 
lar acum, în saci... cenușăl.. alt-nimic nu se găsește! 
Mi-aţi furat în timpul nopții pâinea scumpă, mișelește! 

— Isprăvile lui Păcală — 


Mi-aţi turnat în saci cenușă! Și-aţi vroi să mai și taca 
Tâlhării de-acestea, unde, unde-n lume se mai fac? 
— "Tâlhării? în moara noastră? diavolii-ntr-un glas strigară. 
Aiurezi2 
— Ba spun ce este! 
— Nu se poate, ieşi afară! 
— Ce? nici nu mă credeţi, tartori? la cătaţi în saci! 
— Prea bine! 
Vom căta, un drac răspunse. Și de minţi, e vai de tine! 
Când s-a dus să vadă însă: — Ira! ba-i cenușă, frate, 
Doar cenușă-n toţi trei sacii! Bietul om avea dreptate! 
Cine-o fi făcut aceasta? 
— Cine altul decât vo 
Zise răţoit Păcală. Las că spun eu pe la noi. 
Am să spun ce fel de moară-i moara voastră... ţineţi minte! 
Nici picior de om p-aicea nu mai calcă d-azi nainte! 
Dracii — cum să-l îmbuneze? — lartă, nu fi supărat! 
Potrivim noi, cum e bine! Astă dată... s-a-ntâmplat! 
N-are să se mai întâmple! Și sărind cu repezeală, 
Hai! goliră de cenușă toţi trei sacii lui Păcală. 
Îi umplură cu făină: de porumb, de grâu, secară. 
Ba i-au pus și-n car: — Ei! place-ţi? 
— Da! îmi place! 
— Drum bun dară! 
Du-te! ce-ai păţit cu sacii, nu mai pomeni pe-acasă! 
Morii noastre, printre oameni, nu vrem nume rău să-i iasă. 
— Aș! grăi Păcală. D-astăzi, moară ca a voastră nu-i! 
Și-njugându-și boulenii, a plecat în drumul lui. 


i i 


Noaptea nu trecuse încă, dar luceau pe boltă, roșii, 
Zorile, vestind lumina; iar prin sat, cântau cocoşii. 

—— Petre Dulfu — 


Popa, după ce dormise toată noaptea liniștit, 
Cum se deșteptă, cu soacra-i în cerdac ieși grăbit. 
— Nu s-a-ntors, şi-i ziuă, mamă! Vezi? L-or fi-nhățat în gheare 
Tartorii, de bună seamă. L-or fi dus! Ce bine-mi pare! 
Care nu-i fu însă ciuda, când deodată, hop! cu carul, 
Îl zări intrând pe poartă: — A, ba vine, zău, tâlharul! 
Teafăr! n-are nici pe dracu! Uite-l! scapă dacă poţi! 
Vai, vai, bate-l-ar să-l bată Dumnezeu și sfinţii toți! 
Dar și-a stăpânit mânia... Și vroind a mai afla 
De la dânsul una-alta, începu a-l întreba: 
— Ei, băiete, ce-i povestea? 
— Bine. lată-mă sosit. 
— Cine mai era la moară? 
— Hei, stăpâne preacinstit! 

Când ai ști ce-a fost acolo! Dracii toţi din iad, gândesc! 
— Zăuw şi n-ai păţit nimica! 

— Aș! ba cum să nu paţesc? 
Îmi furaseră, spurcații: grâu, secară... tot!.. din saci; 
Și mi-au pus în loc cenușă! Da-i vârâi și eu în draci! 
— Cum?.. 

— Pe unul, mai obraznic, l-am sluţit c-o lovitură, 

Ochii amândoi crăpându-i! Celorlalţi, le-am tras o gură, 
De-au rămas holbaţi la mine! Apoi, când ai ști, săracii, 
Cum s-au dus să-mi umple-ndată, cu făină, toţi trei sacii! 
— Aş se poate? zise popa. lar Păcală: — Nu mă crezi? 
Hai la saci, poftim, dezleagă-i, părinţele, și-ai să vezi! 
Și din jug scoţându-și boii, înspre iesle i-a mânat. 
Popa drept la saci se duse; pe tustrei i-a dezlegat. 
Spre cerdac apoi se-ntoarse: — Mamă! vino să privești! 
E făină-n ei! Îţi place? Mai văzut-ai de când ești? 
Doamne! Cum să scapi de ăsta? Ce poţi oare să-i mai faci? 
Când el ştie,-mpelițatul, să orbească şi pe dracib 


56 


— Isprăvile lui Păcală — 


CUPRINS 
XI 


CUCUL 


Cam așa o duse popa cu Păcală, toată vara; 

Orice născocea... degeaba! tot el înghițea papara. 

Și când se gândea, sărmanul, câte-o să mai pătimească, 
Până va cânta-n pomi cucul: îi venea să-nnebunească! 


Ci i 


Într-o caldă zi de toamnă, după ce se preumblase 

Mult pe-afară, dus pe gânduri... iată-mi-l că intră-n casă: 
— Mamă-soacră! zău, știi cine m-ar putea chiar azi scăpa 
De solomonarul ăsta?.. 

— Cine» 

— Uite, dumneata! 

— Eu? mirată soacra-ntreabă. Dacă n-au fost ele-n stare 
Să te scape, mai deunăzi, nici ale pădurii fiare, 

Ba nici diavolii din moară: apoi eu, o slabă — spune! — 
Cum crezi c-aş putea, părinte, făptui așa minune? 

— Prea ușor. Ascultă, mamă: dacă te-ai sui-ntr-un nuc 
Și de-acolo: cucul! cucul.. ai cânta, cum cântă-un cuc, 
N-ar avea-ncotro tâlharul!.. Cum ar auzi așa, 

Nevoit ar fi, chiar astăzi, tălpășița să și-o ia. 


— De! să văd! grăi bătrâna. Greutate mare nu-i, 

A cânta cum cântă cucii. Este greu doar pân! te sui. 
De socoţi că prin aceasta vei putea să scapi de-argat, 
Nu mă pun de-a curmezișul. Hai, ajută-mi la urcat! 

— Hai! părintele răspunse. Și-n grădină s-afundară. 

El a răzimat de trunchiul unui nuc bătrân o scară. 
Soacra, se sui pe scară; de pe scară sus în nuc. 

Și de-acolo: cucul! cucul. ea cânta... să juri că-i cuc! 

—— Petre Dulfu — 


Popa, cum aude, fuga! pe Păcală să mi-l cate. 
Și găsindu-l după șură: — Ei! n-auzi nimic, argate? 
— Ce s-aud? 
— Ascultă!.. Cucul! 
— la! bate-l-ar pustia! 

Ba-l aud, părinte! Cum nu? 

— Vino dar, să-ţi dau simbria. 
Ce stai? Îmi vei zice iarăși: „Anul nu mi-s-a-m plinit>“ 
— Aşl.. se poate-acum, stăpâne, să mai zic? S-a mântuit! 
Cucul naibii! i-auzi colo... doar într-un cântat o ţine. 
Dă-mi ce crezi că mi se cade... şi-apoi.. s-auzim de bine! 


„Ah! scăpail zicea-n gând popa. „Mulţumescu-ţi, Doamne, ţie! 
Și mântuitoru-mi, cine-i? Soacra, Dumnezeu mi-o ţie! 
Zică lumea orice-ar zice, eu la toți mereu voi spune: 
Fi-vor soacre, multe, rele; ei, dar sunt și soacre bune!“ 
Și-nspre grajd înaintară. Acolo, sub un arțar, 
Nu departe de intrarea grajdului, stătea un car. 
lar în grajd doi boi la iesle. — Uite icea! De la noi 
Vreau să pleci bogat acasă. Na, argate, ăşti doi boi. 
la cu ei și carul ăsta, tot averea ta să fie. 
Cred că e destul de mare pentr-un an așa simbrie. 
N-o să zici că-s rău de plată! 
— Nu! Păcală i-a răspuns, 
Cu privirea-n zări pierdută. Îmi plătești chiar prea de-ajuns. 
— Păi, de ce mai stai pe gânduri? 
— De! la alta mă gândesc. 
Cuc, să cânte-n miez de toamnă, n-am văzut de când trăiesc. 
Cum o fi la pene oare? Vroi să-l văz cu ochii mei! 
Astfel glăsuind, s-apleacă, ia de jos un retevei, 
Merge-aproape — şi deodată: zvârr! cu el în nuc spre babă. 

— Isprăvile lui Păcală — 


| CUPRINS 
Speriată, ea se dete la o parte-atunci, cu grabă; 


Și de sus, de-a berbeleaca, buf! pe pajiște-a căzut! 
Popa sare s-o ridice: — Vai, argatel.. ce-ai făcut?... 
M-ai lăsat și făr' de soacră! 

— Ce2 Păcală s-a-ncruntat, 
Dumneaei era deci cucul? Cu minciuna mi-ai umblat? 
Bunl.. atunci rămân, părinte, anul nu mi-s-a-mplinit! 
Popa, n-a mai scos o vorbă... Tremura de necăjit. 


— Doamne! cum îl rabzi pe lume? Na! îţi place? se gândea. 
E] rămâne... iar în locu-i s-a dus biata soacră-mea! 


ante SI 
XII 


EVANGHELIA 


După ce-a-ngropat-o popa şi pe ea cu cinste mare, 
Sta la vatra-i, dus pe gânduri: ce să mai încerce oare? 
Astăzi soacra, ieri nevasta îi plecară pe vecie. 
Mai avea un fiu pe lume, doar atâta bucurie. 
Și Păcală tot în slujbă! 

Spre-al său fiu deci s-a-ndreptat: 
— Dragul tatii! cu-așa diavol, într-o casă nu-i de stat! 
Să lăsăm aicea totul şi s-o ștergem amândoi; 
Că de nu, strigoiul ăsta ne răpune și pe noi! 
— Ai dreptate, zise fiul. Decât să ne prăpădim 
În curând şi noi, mai bine, zău, în lume să fugim! 


Hotărând ei astfel, haide! popa-şi strânge de prin casă 
Cărţile cu slovă veche, şi-ntr-un sac adânc le-ndeasă. 

—— Petre Dulfu — 


Intr-apoi în cămăruie, una-alta să mai cate. 

Dar Păcală, de pe-afară, a-nțeles ce gând îl bate. 

— Hm! voieșşti să fugi în lume, bunule stăpân al meu? 
Bine, fugi! Dar unde-i merge, am să te-nsoţesc și eu. 

Cu acestea, zvâc! din tindă în odaie el pătrunde, 

Și sub cărţi în sacul mare al părintelui s-ascunde. 

Din cămara de alături popa-n casă iar când vine, 

Mai îndeasă-n sac ce-ndeasă, — dup-aceea-l leagă bine, 
Și săltându-l pe un umăr: — Doamne! dă-ne ajutor! 

Cu băiatul după dânsul, a luat-o la picior! 


i i 


Merg așa ei multă vreme, când la deal și când la vale, 
Până, iată-i, cam spre seară, că-ntâlnesc o apă-n cale. 
Cum s-o treacă? Pod pe-aproape, luntre nu se pomenea. 
Râul nefiind prea mare, popa înainte-o ia, 

Și odrasla-i după dânsul, cu picioarele prin apă. 

Dar deodată, sacul popii, zup! în râu cu fundul scapă. 


De sub cărți atunci Păcală strigă tare, să s-audă; 

— Saltă sacu-n sus, părinte! Evanghelia se udă! 

Popa, dus cu gându-aiurea, își oprește paşii-n grabă: 
— Cum? Ai spus ceva, băiete? pe copilul său Lintreabă. 
— Eu? Nimic! răspunse-acesta. Apoi calea şi-o urmară. 
Dar abia trei pași făcut-au, sacul, buf! în apă iară. 

De sub cărţi, Păcală strigă şi mai tare ca nainte: 

— Saltă sacul, că se udă Evanghelia, părinte! 

Popa stă, ridică sacul, şi-nspre-a sa odraslă cată: 

— N-auzişi nimic, băiete, nici acum? 

— Ba cum nu, tată! 

Parc-aud și-acuma încă respicatele cuvinte: 

„Saltă sacul, că se udă Evanghelia, părinte!“ 

— Isprăvile lui Păcală — 


| | a CUPRINS 
Cine se putea să strige» Că p-aicea nimeni nu-i. 


Strigătul părea că vine chiar din fundul sacului! 


Bietul popă, hoalbă ochii: — Ce-o fi asta? Dar deodată 
Spre băiat își aţinteşte iar privirea-nviorată: 

— Valeul! ce minune, Domnul, azi să văd m-a-nvrednicit! 
Știi, din sacul meu, anume, glasul cui l-ai auzit? 
Evanghelia-mbrăcată numa-n aur şi cu file 

Aurite pe de margini: aia mi-a vorbit, copile! 

Ah, ce carte minunată, dragul tatii! ai văzut? 

Hai la mal. să strâng la pieptu-mi cartea sfântă, s-o sărut! 
Și la celalt țărm al apei într-o clipă ajungând, 

Nu ştia, biet, cum să scoată cartea scumpă mai curând! 
Când dezleagă sacul însă și zăreşte pe Păcală, 
Popa-ncremenit rămâne: — Tu eşti? Ochii nu mă-nşeală? 
Vai! trăsni-te-ar sfântul, drace! n-am să scap în veci de tine? 
FI ţâşni din sac afară: — Ce? te-ai supărat pe mine? 

Popa, o mâlci pe dată: — Aş! mă vezi tu supărat? 

Mă prinsese doar mirarea, când în sac de tine-am dat! 


XIII 


RĂFUIALA 


Încotro să se mai ducă? şi la ce? Era și seară. 
Osteniţi de drum, pe malul râului se aşezară. 
— Să mânem aci! 

— Prea bine. Ah, stăpânule iubit, 
Nici nu știi, în calea asta cât de multe-am pătimit! 
Ba în sac să mă înăbuș, ba în râu să pier la fund, 

Dar avuși de mine milă, n-ai lăsat să mă cufund. 
D-aia și eu, îndurat-am toate, fără să cârtesc; 

Doar să pot, părinte dragă, și la drum să te-nsoţesc! 
Cuvântând așa, Păcală se trânteşte-alături jos, 
Lângă râu — şi, cum se culcă, prinde-a sforăi vârtos. 
Luna strălucea pe boltă și-așternea cu măiestrie 
Peste râu o punte dalbă de lumină argintie. 


lară popa sta pe gânduri. Să se culce? ţi-ai găsit! 
Parcă mai putea să doarmă, cum era de necăjit?! 
Lângă sluga-i adormită, sta... părea că stă de pază. 
Dar deodată... ce-i dă-n minte? Faţa i se-nviorează. 
„Ha! (în gândul său își zice). Ai venit și tu cu mine, 
Năzdrăvanule? Degeaba! tot scăpa-voi eu de tine!“ 
Își îndreaptă-n grabă ochii spre copilul său apoi: 

— Hai, că e târziu, băiete! să ne odihnim și noi. 

— Bine, tată dragă, haidem! 

Cu acestea se lungiră 

Și ei unul lângă altul jos pe iarbă, și-adormiră. 

Dar Păcală, de alături, cum dormea cam iepurește. 
Numai ce se scoală iute, și prin minte ce-i trăsnește? 
Schimbă locul, se așează. între popă şi băiat: 

— lac-așa... Să stea copilul popii lângă râu culcat. 

Pe la jumătatea nopții, luna s-ascunsese-n nor; 
Vântul apleca-nspre apă crengile răchiților. 
Deşteptat din somnuii, popa se ridică-n sus tiptil. 
Zvârle de pe țărm în valuri... pe iubitul său copil. 

Și crezând că-și îimbrâncise nu copilu-n râu, ci-argatul, 
Zice: — Mulţumescu-ţi, Doamne, că scăpai de necuratul! 


Pune iar la urmă capul jos pe-a țărmului verdeață, 
Și-adâncit în vise doarme, până-n zori de dimineaţă! 

Când deschide însă ochii, dup-al zorilor mijit, 
Și zărește pe Păcală jos alăturea lungit, 
lar pe-al său fiu nicăirea: Vai! să-nnebunească-i vine: 
— Îndrăcitule!.. Copilul!.. Unde e de lângă mine? 
Sluga, se ridic-agale: — Del... pe unde-o fi... ştiu eu? 
Ce». te-ai supărat, părinte? 

Popa sare ca un leu: 
— Alrăpusu-mi-ai și fiul? Îţi plătesc eu astăzi ție. 
la stăi! Și spre el s-aruncă, să-l sugrume, să-l sfâșie. 
Neclintit din loc, Păcală, de mânia lui râdea: 
— Hei... îi zise-n lături dându-l, ce te răţoieşti aşa? 
Toţi eram aci aseară. Dacă azi băiatul nu-i, 
Eu sunt vinovat? la seama, supărării frâu să-i puil 
Vezi să nu te-ntorci acasă cu spinarea jupuită! 
Aș! acestea-l scot pe popa și mai tare din sărită. 
— Cum? Ce-ai zis? Ce-ai zis! Ha, câine, diavol, șarpe veninos! 
lan așteaptă, că ţi-oi da eu! Ș-un pietroi luă de jos. 
Dar Păcală se repede, strâns cu dreapta mi-l înșfacă, 
lar cu stânga scoate-nscrisul din șerpar: — Părinte, iacă! 
Pe această hărțulie s-află scris ce-mi ești dator! 
Azi să mă omori voit-ai, și-aș putea să te omor! 
Dar eu nu vroi decât ceea ce se spune-aici în scris! 
Pregăteşte-ţi deci spinarea! Auzit-ai ce ţi-am zis? 


Popa-n braţe-așa voinice lănţuit când se văzu, 

Din întărâtată fiară, miel îndată se făcu. 

— De! gândea, mă are-n mână!.. e mai tare, din păcate! 
Și-ncepu să se tocmească: — lan ascultă, măi argatel 
Văd că-s vinovat şi nu vroi împotrivă-ţi a mă pune: 
Eşti în dreptul tău a-mi face tocmai cum înscrisul spune. 
Însă iartă, fie-ţi milă, nu mă jupui prea tare. 

Căci să rabd aşa durere nu voi fi — mă tem — în stare. 

Cu cosorul pe spinare mulțumește-te a-mi face 

O zgârietură, două, şi mă lasă-apoi în pace. 

Azi, pe tine-ntâia oară-i doară că m-am supărat! 

— Da? să iert? să-mi fie milă? Aș? mi-e frică de păcat! 
S-ar putea să calc înscrisul?.. Și. la urmă... dumneata 
Ai avut vrodată milă, de când ești, de cineva? 

De argaţii d-astă-vară ţi-a fost milă — vai de ei — 
Când sluţitu-i-ai cu briciul. Fi erau chiar fraţii mei! 
Auzind acestea popa, ce să zică?.. ce să facă? 
Anteriul de pe spate și cămașa şi-o dezbracă: 

— Hai poftim! 

Dar lui Păcală inima i s-a-nmuiat: 

— Nu-ţi fac nici o-nțepăturăl.. lacă! zise. Eşti iertat! 
Ridicându-i sacu-n urmă, îi turnă din el sub nas, 

Jos pe pajiște grămadă, cărţile: — Na, bun rămas! 

Eu mă duc... Pe cărţi, părinte, să citeşti, când îi voi. 
Sacu-l iau cu mine însă, că la drum... mi-o trebui. 
Doar atâta-ţi iau simbrie! De-azi, te las cu Dumnezeu! 
Astfel glăsui flăcăul, și-a plecat în drumul său. 

Chiar atunci — de dup-o culme — răsărea și-al zilei domn, 
Soarele, scăldând în aur câmpul deșteptat din somn. 


Ci i 


i Ș-unde-a mers de-aici Păcală? 
— Staţi, mai ascultați la mine! 
Pân-aici.. nimica toată; ce-i frumos, de-acuma vine! 

CUPRINS 
XIV 


MIREASA 


După ce-a lăsat pe popa lângă râu, precum v-am spus, 
Hai! cu sacu gol pe-o mână — tota mers pe râu în sus, 
Pân-ajunse-ntr-o pădure mândră, de stejari frunzoși. 
lară pe un deal acolo: plini stejarii... de gogoși! 
— A! gândi Păcală-n sine, ia stăi! tot n-am ce să fac. 
Și-a cules gogoși de tufă, câte-i încăpură-n sac. 
Merse-apoi nainte iarăși.. Dar deodată... se opri. 
Huiet auzea din faţă... chiotel.. Și. ce zări2 
Șir de cară, cu velinţe și cu brazi împodobite, 
Trase tot de câte patru boi cu coarne poleite. 
Oameni și femei prin cară, fete, la urechi cu flori, 
Lăutari cântând din cobză şi din nai, şi din viori. 
Ba pe drum pe lângă cară mai veneau flăcăi la rând, 
Pe fugari zglobii călare, focuri din pistoale dând. 
Cum vedeţi, era o nuntă. Mirele-și ducea acasă 
Dintr-un sat vecin într-altul pe iubita lui mireasă. 
Și nuntașii — ca nuntașii! — iubitori de vorbă multă. 
Cum zăriră pe Păcală, îi strigară: — Hei! i-ascultă! 
Ce ai tu în sacu-acela? 

De! glumi el, niște... ouă! 
— Brel de unde-atâtea, frate? Nu poţi să ne spui și nouă? 
— Cum de nu? Pe coastă, colo, sunt mulțime de copaci 
Plini cu ouă d-alde-acestea.. să umpleţi.. un car de saci! 
— Zău? Și mire, cuscri, oaspeţi, — hai și ei la deal, săracii, 
Cât clipești, — să strângă ouă din copaci, să-și umple sacii! 
Rămăsese-n drum mireasa, numai singură-ntr-un car. 
Cât era de frumușică, Doamne! Dar plângea cu-amar. 
— Mândrol îi grăi Păcală, înspre ea pășind agale, 

Pentru ce, atât de-amarnic, plângi. în ziua nunţii tale? 
Ea-ncepu mai tare-a plânge. El.. din cap a clătinat: 

— Nu ţi-o fi pe plac, se vede, omul care te-a luat! 

Mă miram și eu, văzându-l, ce-ai avut de te-ai unit 
Tii, copilă-așa frumoasă, c-un bărbat aşa pocit? 

— Hei! grăi cu lacrămi fata. M-am unit, așa crezi, eu? 
Mă siliră mama, tata! Nu l-au vrut pe-alesul meu! 


Auzind așa Păcală: — Știi ce, dragă fetișcană? 
Decât să jeleşti, mai bine: dracului să-l dai pomană! 
Spune-mi! vrei să scapi de dânsul? 

— Mai mă-ntrebi dacă voiesc? 
Păi... de azi de până-n ziuă, tot la asta mă gândesc: 
Cum să scap? Ar fi vreo cale? 

— Lucru-ţi pare-așa de greu? 
Fii pe pace, drăguliţo, că te scap îndată eu. 
Dă-te jos şi hai cu mine în desiș, colea, devale; 
Tu să-mbraci a mele haine, eu să-mbrac pe ale tale. 
la și sacul meu pe-un umăr, și te du p-aci-ncolea. 
Ce voi face mai departe eu, aceasta-i treaba mea! 
— Bun! Și-ntr-un desiș intrară. Fata-n haine de bărbat 
Și cu sacul lui Păcală pe un umăr, a plecat. 
lute-n urmă, și Păcală, hainele miresi-mbracă, 
Și în locul ei s-așează. Faţa dânsu-n jos și-o pleacă, 
Și-o-nvelește c-o năframă: ca nuntașii duși să creadă, 
Înapoi când s-or întoarce, că-i mireasa-n car pe ladă. 


i i 


lată-i, prăpădiţi, nuntașii, de zadarnice-alergări, 

Vin, sărmanii, încărcându-l pe Păcală cu ocări: 

— Mincinosul!.. Potlogarul!.. Unde-i2.. la-l de unde nu-i! 
Bine, frate, zău, c-o șterse de pe-acil.. norocul lui! 

C-ar vedea acum pe dracul!.. D-alde-acestea îndrugând, 
Pe la locul lor prin cară așezatu-s-au la rând. 

Apoi: „Cea, bou! Hăis, plăvaneY nunta iar la drum pornește. 
Mirele vedea, nu-i vorbă, că mireasa-n jos priveşte, 

Și că-și ţine-ascunsă faţa, sub năframă, tot mereu. 
Însă... ce-are-a face? „Las-o“, el şi-a zis în gândul său. 
Plânge, ca orice mireasă... Are să se potolească! 

D-unde să-i fi dat prin minte, rău, ceva, să bănuiască? 
Tot aşa acasă-n urmă, când se veseleau toți, bând, 
Că-i vrun şiretlic la mijloc, cui i-ar fi trecut prin gând? 
Se mirau d-un lucru numai, unii: cum — cu tot amarul — 
Cară-atât de des mireasa, vin, la gură, cu paharub 


După cină, când nuntaşii pe acasă toţi plecară, 
Ginerele și mireasa în odaia lor intrară, 

lar mireasa, ia de mână pe-al ei mire — tămâiat, 

Ochii tot în jos ea-i ţine: — Știi ce, dragul meu bărbat? 
O viață nouă-ncepe d-azi încolo pentru mine, 

Și cu Dumnezeu tot lucrul să se-nceapă este bine... 

Fii bun, lasă-mă o clipă, singură, netulburată, 

Să mă-nchin pe prisp-afară celui ce la toţi ni-e tată! 


E], ştiind că fata-n silă îl luase, nu de voie, 

Și temându-se că fuge: — Aș! îi zise. Ce nevoie? 
Altădată n-ai tu vreme să te-nchini, oricât pofteşti? 

— Vezi? oftă atunci mireasa, amărâtă. Vezi cum eşti? 
Țiu şi eu l-atâta lucru... Doar atâta te rugai! 

Și să nu mă lași? Of! Doamne! Pentru ce mă măritai? 
„.Nu cred însă... nu se poate.. să-mi nesocotești rugarea! 
Vrei tu între noi să intre, chiar de-acuma, supărarea? 
Lasă-mă... că nu fug, frate! Nici nu stau cât lumea doară! 
Uite, leagă-mă de glezne, dacă vrei, cu-această sfoară, 

Ca să n-ai gând rău. Și ruga de-i vedea că prea mult ţine, 
Scutură de sfoar-o dată. Într-o clipă-s lângă tine! 
Auzind așa bărbatul, — hai! o leagă d-un picior. 
— Du-te! dar să nu stai prea mult, soro, să te-ntorci cu zor! 
Te aștept! 
Păcală pleacă. Iar în tindă, se opreşte. 
De la glezne-şi taie sfoara. Într-o ladă scotocește, 
Scoate de la fund veşminte bărbătești... pe-a sa măsură, 
Și-mbrăcându-le-ntr-un suflet, dă din tindă-n bătătură. 
Vede-un ţap dormind pe prispă. Haţ! de coarne sfoara-i 
leagă 
Sare pe din dos pârleazul, apoi. tunde-o, nene dragă! 
Nevăzut pe loc se face. 
Câinii, deșteptaţi, lătrară. 
Mirele-auzi un zgomot și lătrat de câini pe-afară, 
Dar credea că la mireasă hămăiesc.. şi mai stătu. 
— De! gândea la urmă-n sine. S-a-nchinat destul acul! 
Și smuci de sfoar-o dată. Aș, nimic! 
— Bre! Tot se roagă? 
Ce atâta rugăciune? Nu cumva-i lipsește-o doagă? 
Mâine, frate, dimineață... să se-nchine, vreme n-are? 
Apoi iar smuci de sfoară, cu putere și mai mare. 
O chemă-n aceeași vreme și din gură pe mireasă: 
— Hei! la naiba, fă! Mario! n-ai să vii odată-n casă? 
Dar cu cât mai tare dânsul de frânghie scutura, 
Cu atât mai mult mireasa înapoi parcă se da. 
Da' nerăbdătorul mire auzi și-un zbierăt, care 
Semăna a behăire, nu a glas de fată mare. 
Speriat atunci, românul se repede afară-ntins. 
Of, și cum s-arăt prin vorbe ciuda care l-a cuprins: 
Când, în loc să dea cu ochii de-al miresei chip frumos, 
E] se pomenește-n faţă-i — cu urâtul țap bărbos2 

CUPRINS 
XV 


PĂCALĂ și TÂNDALĂ 


Pe Păcală-n vremea asta l-au tot dus departe pași-i. 
lată-l în pădurea unde se-ntâlnise cu nuntașii. 

Merge pe un drum, alene, printre ulmi, tot merge-ntruna, 
Ne'nsoţit în cale-i decât de stăpâna nopţii, luna. 
Când, deodată, ce zărește, jos, culcat în drumul său? 
E un om! gândea-ntru sine... A, ba uitel.. sacul meu! 
Sacul cu gogoși! Mireasa, neavând puteri să-l care, 
Lo fi aruncat, se vede, jos, aicea, din spinare. 

Bine că-l găsii! E noapte. Ia să fac și eu popas. 

Și pe sac lăsându-și capul, ce mai pui de somn a tras! 
lară când făclia zilei, sus pe-o culme, se aprinse: 

FI luă-n spinare sacul şi din nou la drum o-ntinse. 


Dar abia trecu o vale şi-un muncel, când numai iată 
Că pe drum, din ceea parte, alt drumeţ i se arată: 
Tot ca el, c-un sac pe umăr — tot așa de zvelt, de nalt. 
Amândoi coboară sprinteni unul înspre celălalt. 
Și-ntâlnindu-se devale față-n faţă, stau pe loc, 
Sub un ulm cu frunza deasă: 

— Bună vremea! 

— Bun noroc! 

— Ce-ai acolo-n sac, fârtate? 

— Nişte nuci am de vânzare, 
A răspuns, glumind, Păcală. Dar tu-n sacu-acela mare? 
— Eu? eheil grăi străinul. Nişte lână! Cât trăieşti, 
Tot să cauţi, frate, lână ca aceasta nu găsești! 
— D-apoi nucile din sacu-mi zise iar Păcală-n şagă, 
N-ai mâncat tu nuci ca astea de când eşti, fârtate dragă! 


69 


—— Petre Dulfu — 


— Ce spui? întrebă străinul. Vrei să le desfaci mai iute? 
Hai atuncea... târgu-i gata! Să schimbăm... pe nevăzute! 
— Haidem! Și schimbară sacii, făr-a se mai fi gândit. 
Dar când îi dezleagă, ce văd? Amândoi s-au păcălit. 
Ăla-n loc de nuci, în sacu-i, cu gogoşi se pomenește; 
lar Păcală-n loc de lână, mușchi în sacul său găsește. 


Pricepând ei cum şi ce fel, se ridică drepți, privesc 
Țintă unul înspre altul, și-ntr-un hohot izbucnesc. 
Dup-aceea: — Măi! se-ntreabă: Cine eşti tu 
— Eu? Păcală! 
— Cel vestit în toată ţara? 
— Da! lar tu? 

— Eu sunt Tândală! 
— A! Tândală? Tu ești ăla? 'Te cunosc și eu din nume. 
Mi s-au povestit, măi frate, despre tine, multe-n lume! 
În păcălituri ești meşter, cum se vede, tot ca mine. 
Ha-ha! ştii ce bine-mi pare că m-am întâlnit cu tine? 
— D-apoi mie? Vino-ncoacel! 

Și cu drag la piept s-au strâns. 

Și c-o strângere de mână fraţi de cruce ei s-au prins. 
Martori fost-au la prinsoare: ulmii, soarele preasfântul. 
Și plecară, năzdrăvanii, să cutreiere pământul. 


Dar deodată-ntr-o poiană, se opriră amândoi: 

— Măi Păcală, ian ascultă, lumea-i strâmtă pentru noi, 
Prea e strâmtă ca să batem impreun-aceeași cale, 
la-o tu la deal încolo, iară eu p-aici, la vale. 

— Ai dreptate, măi Tândală. Du-te... umblă sănătos. 
Și-au luat-o prin pădure: unu-n sus, iar altu-n jos. 

Cât or fi umblat ei, nu știu — mai pe șes, mai pe la munte; 
Știu doar că-ntr-o zi, Tândală nimeri-ntr-un sat de frunte. 
Era zi de sărbătoare. Gloată-n drum, şi gălăgie. 
Chiar atunci ieșise lumea de la sfânta liturghie. 
Când ajunse-n dreptul gloatei de femei şi de bărbaţi, 
E] stătu-n loc: — Bună vremea! Ce mai nou p-aici, fărtați? 
— De, drumețe, ce să fie? Uite... oameni-au răspuns 
Ne-a ieșit cam slab porumbul. Ploaie n-am avut de-ajuns. 
Dară pe la Dumneavoastră? 

— E-he-he! La noi în sat? 
Când aţi ști! grăi Tândală. 

— Ce? sătenii-au întrebat. 
— Ascultaţi minunăţiel.. La o casă... este-un ou.. 
Cât să spun că e de mare? Mare, nene, cât un boul! 
— Cât un bou? Ha-ha! se poate? izbucniră toți deodată. 
Asta-i d-alea de prin basme... Fugi, că prea e gogonată! 


— Ba e adevăr, cum este că pe cer un mândru soare 
Arde luminos în astă sfântă zi de sărbătoare! 
Zise, vrând să-și întărească spusele din nou, Tândală. 
Oamenii, ca arși săriră: 

— l-auziţi-l! Ce-ndrăzneală! 
Cum cutezi, în faţa noastră, a fruntașilor din sat, 
Să trântești minciuni de-acestea, omule nerușinat? 
Și sărind pe el cu toții, iute-n lanţuri îl legară, 
L-au băgat la gros — şi-acolo pân-a doua zi-l lăsară. 
Dimineața următoare, vin din nou fruntașii, iată, 
Și mi-l scot din închisoare, ca să-i facă judecată. 
— Oameni buni! primarul zice, aţi văzut cu ce minciună 
A umblat să ne prostească ieri acest, „impușcă-n lună!“ 
Pentru-atâta cutezare, ia gândiţi-vă deci bine, 

Și să-mi spuneţi: ce pedeapsă credeţi că i se cuvine? 
— La răcoare! strigă unul, șează trei sau patru luni, 
Să vedem, o s-aibă poftă să mai toarne la minciuni! 
— Aş! un altul zice, „duba“? Nu crez minte să-l înveţe! 
la să-l cumințim mai bine cu vro douăzeci de bețe? 


Dar pe când așa cu toţii ei stăteau la chibzuială: 

Cum? de unde până unde? numai iacă şi Păcală, 

Chiar atunci, din întâmplare, nimeri-n același sat, 

Și-a jungând în dreptul obștei, locului și el a stat. 

— Bună ziua! Cum o duceţi? Ce mai nou p-aicea, fraţi? 
— Del răspunse unul. Uite! suntem foc de tulburaţi! 

Ieri, aci, cu noi de faţă, hoţu-acesta, mâini legate, 

A minţit că-n sat la dânșii este-un ou... Dar ce ou, frate? 
Cât un bou! Mai auzit-ai astfel de minunăţie? 

Ou pe lume-i cu putinţă, mare cât un bou să fie? 


Năzdrăvanul de Păcală, la Tândal-atunci priveşte 

Și mustaţa răsucindu-și: — Del! mai știu și eu? grăiește. 
Ouă de așa mărime, nici văzut-am pe pământ — 

Măcar că destulă lume treierat-am de când sânt — 

Nici n-am auzit vreodată pomenindu-se c-ar fi.. 

Dar cu ochii mei văzut-am o minune și mai și! 

Fraţilor! În satul nostru, la o casă-n bătătură, 

Este-o namilă de raţă.. știți ce mare? cât o şură! 

— Valeu! Ce spui? Cât o şură? oamenii-ntr-un glas grăiesc. 
Și privirea spre Tândală, toţi pe loc, şi-o aţintesc. 

— Păi.. atunci. îngână unul, ăsta n-a mințit, săracul, 

Raţe d-alea pot să facă ouă cât un bou, la dracul! 

— Hel ba și mai mari! zic alţii. Să-l lăsăm, de drum să-și cate! 
Înfundând pe om la dubă, i-am făcut o nedreptate! 

| CUPRINS 
— Da, aşa-il răspund cu toţii. 


Și din lanţ îndata mare 

Pe Tândală-l sloboziră, mai cerându-i și iertare. 
Ba le-a dat şi bani chiar obștea, l-amândoi, o sumă bună: 
Doar să tacă, de-nchisoare nimănui să nu mai spună! 
Dânșii, ce era să facă, bieţii? N-au zis ba... Primiră. 
Când a fost să plece insă, râsu-abia și-l stăpâniră! 
Și s-au dus să-mpartă banii, sub un tei.. Dar lui Tândală 
Îi veni cu cinci parale mai puţin ca lui Păcală. 
lar pe vremurile-acelea, cinci parale... bani erau, 
Nu ca astăzi! Cum s-o dreagă? Mărunţiş defel n-aveau. 
— Ştii ce? glăsui Păcală. Astăzi n-ai, cred, nici un zor. 
La nevoie să mă cauţi! Cinci parale-ţi sunt dator 
Ţi le-oi da. Rămâi cu bine! 

— Bunl.. Și iar s-au despărțit: 
Unul spre apus plecat-a, celălalt spre răsărit. 


XVI 


ÎNVIEREA MORȚILOR 


Dete gerul, și Păcală, rupt de drum, de neodihnă, 

Într-un sat se așezase, iarna s-o petreacă-n tihnă. 

Ci sătenii — hoţi cu toţii, spre fărădelegi porniţi — 

C-un așa om printre dânșii, nu puteau dormi tihniţi. 

Învârteau deci la şuruburi: doar din sat îl vor urni! 

Când văzu așa Păcală, știți prin minte ce-i trăsni? 

„Mă voi face mort“, își zise. „Asta... are să le placă! 

Vreau să-i văd, când mort zăcea-voi, ce vor spune? Ce-au să 
facă 

Și ieșind din sat, p-un crivăţ — ce prin oase te tăia — 
Pe zăpadă-n drum se-ntinse și-a rămas lungit așa. 
Când au dat de el sătenii, se-ncruciră: — ii! s-a dus! 
Bine că scăparăm, frate! Slavă Tatălui de sus! 

Un sicriu de brad pe urmă grabnic i-au înfiripat. 

Și-n sicriu, cam pe-nserate, câţiva oameni l-au culcat. 
Unde să-l aşeze însă? În biserică-l cărară, 

Și acolo, doar cu sfinţii, peste noapte mi-l lăsară. 

Dar pe când stătea el țeapăn, în sicriu, culcat pe spate, 
Și cu mâinile-amândouă peste piept încrucișate, 

Ce fel, d-unde până unde, numai iacă şi Tândală, 

În biserica deschisă: — Vai, prietene Păcală! 

Cum te prăpădiși de tânăr! începu să-l căineze 

Și-a rămas acolo-n casa Domnului, să-l privegheze. 


Linişte-mprejur. Doar sfinţii pe icoane zugrăviți 

Se părea că priveghează mortul şi ei neclintiţi. 

Pe la miezul nopţii însă pași Tândală auzi.. 

„Cine-i?“ se gândea, și grabnic după ușă se-ndosi. 

Ce să vază dup-aceea? În biserică, măi frate. 
Doisprezece hoţi intrară, toţi cu câte-un sac pe spate; 
Și din sacii grei turnară jos, lângă sicriu, grămadă 
Numai bani lucioși de aur, mulţi, de-ar fi umplut o ladă! 


Hai să-mpartă-apoi bănetul, între ei, cu bucurie; 

Că un mort e lângă dânşii, parcă nici nu vroiau să știe! 
Ba, de lângă bani, de-alături, câte unul mai chefliu, 
Arunca voios privirea şi-nspre mortul din sicriu, 
Cuvântându-i: — Ei, Păcală! tu, care-ţi râdeai de toți, 
Vino de ne păcălește și pe noi azi, dacă poţi! 

Aș! el fără de suflare, sta cu mâinile pe piept. 

— Isprăvile lui Păcală — 


Dar deodată ce-i abate? Din sicriu se-nalță drept. 

Și cu glas, cât poate, strigă: — Morților! săriţi cu toţii, 
Și veniţi! căci în lăcașul Domnului intrat-au hoţii! 

lar Tândală din ungherul unde sta ascuns de frică, 
Auzind aceste vorbe, hop! și dânsul, se ridică, 

Umflă iute-n braţe scânduri, cozi de prapore-nvechite. 
Cârji ce se găseau acolo după ușă-ngrămădite; 

Și trântindu-le pe toate, zdranga! la pământ din greu, 
Strigă cât îl ţine gura: — Viu, bre! Sunt pe-aci și eu! 
Hoţii, săgetaţi atuncea d-un fior prin piept, lăsară 
Acol6 şi bani, și totul — şi-au ţâșnit pe ușă-afară! 


lară cei doi fraţi de cruce, când la urmă se trezesc 
În biserică doar singuri: stau o clipă, se privesc. 
Dup-aceea-i umflă râsul pe-amândoi: 

— Ce, măi Păcală? 
Vasăzică, nu muriseși! Viu eraib 

— Cum vezi, Tândală! 
Dar tu? chiar la țanc aicea, cum, de unde mi-ai picat? 
— Eu? neavând leţcaie-n pungă, să te caut am plecat, 
Cum ne fuse, ştii tu, vorba, pentru cele cinci parale, 
Să mi le plăteşti! Când colo, că ești mort aflai în cale. 
Alergai grăbit... și lacrămi am vărsat pe-al tău sicriu. 
Că-i o glumă de-ale tale, d-unde se putea să știu? 
Pân' nu-ţi auzii cuvântul! 

Dar pe când ei doi vorbeau 

Cam așa năuntru, hoţii, pe afară, ce făceau 
Dup-o fuguliță bună, se opriseră deodată; 
Se putea să părăsească o comoar-așa bogată? 
Hotărâră a se-ntoarce unul înapoi din drum 
La biserică... să vadă ce mai e pe-acolo, cum? 

| CUPRINS 
Care să se-ntoarcă însă? Fiecare se temea. 


În sfârşit s-alege unul.. hai! inima-n dinţi și-o ia, 
Merge-ncet... își vâră capul pe fereastră... lar Păcală, 
Haţi.. din cap îi ia căciula și i-o-ntinde lui Tândală: 
— Pentru cele cinci parale, na, măi, ţine-o! ţi-am plătit! 
Hoţului atunci, de frică, răsuflarea i-a pierit. 
Nu ştia, biet, cum să-şi scoață capul mai cu repejune. 
S-o zbughească! 
— Ce-i» zic soţii-. 
— Rău, cu groază el le spune. 
Ni s-au dus pe copcă banii! Hai, s-o ştergem! Ce mai staţi? 
În biserică-nviat-au morţi atâţia, măi fărtaţi: 
Că din tot bănetul nostru — din grămada aia mare — 
Câte cinci parale doară le-a venit, de fiecare. 
lară unuia... nimica! Ș-ăilalți morţi, bătu-i-ar hula! 
Știţi cum îi făcură parte? mi-au luat din cap căciula 
Și i-au dat-o! 
— Valeu! Haidem! c-or veni, trăsni-i-ar Sfântul! 
S-o tulim! grăiră hoţii. Și-au fugit mâncând pământul. 


Ci i 


lar Păcală și Tândală? impărţiră, stând jos ghem, 
Galbenii-ntre ei. Pe urmă: — Sănătoși să ne vedem! 


XVII 


PĂCALĂ ÎNSURAT 


Scumpă este tinereţea, dulce-i viaţa de flăcău, 
Ca o pasăre prin crânguri, să trăiești de capul tău; 
Nimeni grija să ţi-o poarte, nici tu grija nimănui: 

Noaptea unde te apucă, mâna căpătâi să-ţi pui 

Și să dormi, pân te deșteaptă soarele de dimineaţă. 
Dup-un timp, te saturi însă şi de-acest fel de viață. 

Și din zi în zi — p-al vieţii plai cu flori ce râd la soare — 
Simţi că tot mai greu ţi-e drumul, făr-o soaţă iubitoare. 
Ce să-i faci? Așa-i — pesemne — scris în pravila cerească. 
Nu-i făcut pe lume omul singur traiul să-și trăiască! 
Astfel ajunsese-n urmă și Păcală! Nicăirea 

Îi părea că nu mai poate să-și găsească mulţumirea. 

O ducea și zi şi noapte, sărăcuțu,-ntr-un oftat, 

Îi venise, pasămite, și lui vremea de-nsurat; 

Să te-nsori? Din gură lesne-i vorba asta de grăit; 

Lucrul însă, Doamne, greu e de adus la bun sfârşit! 
Dac-ai şti, — când vii ca mire de l-altar spre vatra ta, 
Că-n locașu-ţi, cu mireasa, fericirea va intra, 

Ce-ai mai zice» Dar se poate amăgiri să ai, cam mari, 
Să-ţi aduci pe dracu-n casă, cu ospăț, cu lăutari; 

Și să nu-l poţi da pe ușă, nici cu arhierei, afară. 

Cum să faci, ca mai la urmă rău să n-ai de ce să-ţi pară? 
Eşti sărac și iei săracă? Amărât îţi este traiul; 

Grijile se ţin de capu-ţi, cum de oi se ţine scaiul. 

lei bogată? Intri slugă. Foc ţi-e prânzul, foc ţi-e cina. 

În locașul tău cânta-va nu cocoșul, ci găina. 

lei urâtă? Ţi-e urâtă! la frumoasă, ca să-ţi placă! 

Dar atunci... plăcere oare numai ţie o să-ţi facă? 

Le știa el astea toate! Însă: — Ce-o da Dumnezeul 

„Rău cu rău“, gândea-ntru sine, „dar mai rău e făr' de rău“. 
Și colo, prin cârneleagă, şi-a văzut cu ochii visul; 

Își avea-ntr-un sat: soţia, casa lui, cu tot dichisul. 

i i 


Două-trei luni.. vorba ceea: „Sita nouă-n cui se ţine“. 
Cu tovarășa-i, Păcală, a trăit... nespus de bine! 

Dar mai este-o zicătoare: Boii se cunosc la jug... 

Pe român, ce poate, nu-l ştii, pân” cu el nu intri-n plug. 
Tot așa, biet, și Păcală, numai după luni vro şase 
Pricepu deplin, viața cam cu cine şi-o legase. 

Soaţa lui era, se zice, întru toate potrivită, 

Nici prea-prea, nici foarte-foarte; nici frumoasă, nici urâtă; 
Nici bogată, nici săracă prea afară din măsură; 

Un cusur avea ea, numai: că era.. cam rea de gură, 
Când se nimerea să-și iasă din sărită mai ales... 

lar aceasta, din păcate, se-ntâmpla.. așa de des! 

Zi cu zi, din clipă-n clipă! Căci nimică nu-i plăcea 

Să se facă-n casă altfel, decât cum o zice ea. 

Vorba ce-a grăit o dată sfântă trebuia să fie, 

De i-ar fi ieşit din gură cea mai boacănă prostie! 

Și era de-ajuns, din vorbă, el c-un pas măcar să-i iasă 
Ca, de gura ei, să n-aibă toată ziua pace-n casă. 
Începea din zori, drăguţa, strigătele-i şi ocara, 

Și sfârșea cu cicălitul, când pica de somn doar, seara. 


La-nceput, zâmbea Păcală: „Las! cu timpul, s-o-mblânzi“. 
Aș! ea se făcea — zmeoaică — mai cu draci din zi în zi. 
„Hm! aşa voieşti s-o ducem veşnic, scumpa mea soţie? 
Linişte-n căsuţa noastră niciodată n-o să fie?“ 

(Astfel dânsul într-o noapte se gândea, cu ochii-n grindă, 
Neviind, ca-n vremuri bune, somnul, genele să-i prindă; 
Căci odoru-i de nevastă pân-atunci îl cicălise, 

Pentru... o nimica toată, ce prin minte îi trăsnise.) 

Poale lungi și minte scurtă! vrei, în loc să-ţi fiu bărbat, 
Să-mi fii tu stăpână mie? Să mă porţi ca p-un argat? 

Bine! fii pe pace dară! Pân-acuma n-am fost bun. 
Ai să vezi de-aci nainte cum știu eu să mă supun!“ 
Și abia-nspre ziuă, bietul, aţipi cu vai, cu chiu. 
Dar în faptul dimineţii: — Hei! nu vezi că e târziu? 
Mișcă-te! i-ncepu deodată, iarăși, soaţa-i arțăgoasă. 
El căscă la dânsa ochii: 
— Ce-i, puicuţă drăgălașă? 

— Prostule! mă iei la vale? Ah, că nu te ia vrun drac! 
Vreau să cos azi. Pleacă iute, cumpără-mi din târg un ac! 
Dar, ia seama, pân-acasă... calea-i lungă... Pune-l bine! 
Nu cumva să-l pierzi! 

— Așl.. dragă... N-avea grijă... las pe mine! 
Și plecă la târg Păcală.. Când se-ntoarse, pe-nserate: 
— Ei! grăitu-i-a femeia... Acull.. unde e, bărbate? 
— De, nevastă, ca să nu-l pierd, — unde ciorile să-l ţin? — 
De la târg, pe drum încoace, mai venea şi-un car cu fân, 
Îl pusei în car! Și-acuma, la sosire-am răscolit 
Fânul fir cu fir.. Degeaba! acul nu l-am mai găsit! 


Auzind aceste vorbe, foc ea se făcu și pară. 
— Vai! se repezi cu gura, trântorule! pierde-vară! 
Nici măcar de-atâta lucru nu fuși harnic să-ngrijești? 
Cum? în fân se pune acul 
— D-apoi unde? 
— "Tont ce eşti! 

Trebuia-n cămașe, uite, icea să-l înfigi, la piept. 
Dare-ar naiba să dea-n tinel.. să te facă mai deștept. 
— În cămașe? Bine, dragă, las' c-așa fac altă dată! 
lart-acuma! 

Aș! femeia, toată seara stă-mbufnată! 
lar în ziua următoare: — Hai! restită-i zice iară, 
Este vremea plugăriei. Nu vezi toţi din sat cum ară? 

Numai boulenii noștri, rumegă nepuși la jug. 
Plugul ni-e stricat. Mergi iute, ia din târg un fier de plug! 
Dar să nu-l pierzi și pe-acela, ca și acul ieri, creștine, 
C-a poi... nu ştiu ce se-ntâmplă! 

— Aş! Se poate? Vai de mine! 
Și plecă din nou Păcală. lară când s-a-ntors acasă: 
— Ei, venit-ai? Unde-i fierul? Pune-l ici, să-l văd, pe masă. 
— De, nevastă, nu-i nici fierul! Să-l înfig la piept am vrut, 
Cum mi-ai zis.. Pân' ce cămașa-mi, uite-o! zdreanță s-a făcut. 
Crezi c-a stat înfipt o clipă? Aș, cădea mereu la vale! 
Ce era să-i fac la urmă? ÎI lăsai acolo-n cale, 
Și venii cu mâna goală. 

— Vai, trăsni-te-ar! Eşti în firi? 

lauzi! în cămașă? fierul?! 

— Da, femeie! ce te miri? 
Să-l înfig aci-n cămașă, nu mi-ai zis chiar tu? La dracul! 
Ai uitat de ieri pân-astăzi? 

— Acul, trântorule! acul! 
lară fierul, la spinare, trebuia să-l fi adus, 
Dac-aveai un pic de minte. Adormi-te-ar Al de sus! 
— La spinare? Bine, puico, mâine-așa voi face... lasă! 
Și a doua zi, Păcală, c-un ogar veni acasă. 
În spinare-l adusese. l-atârna pe spate, mort. 
— Na! abia mă ţiu. Puterea mi s-a dus, de când il port. 
— A! femeia, când îl vede, iar pe el cu gura sare. 
Ce-ai făcut? Înnebunit-ai? 

lar Păcală: — La spinare! 
La spinare, nevestico, l-am luat, precum mi-ai spus. 
Și povaţa ta-nţeleaptă, uite-n ce hal m-a adus, 
Doar o rană mi-e spinarea! Dacă nu-l strângeam de gât, 
Ca să-și dea pe loc suflarea, pace! m-ar fi omorât. 
Dânsa tremura de ciudă: — Aolio! ce nătărăul! 


80 


— Isprăvile lui Păcală — 


Piei din ochii mei, române! când te văd îmi vine rău. 

Îmi păreai mai treaz la minte, pân-acum, şi mai cu rost... 
Dar de la o vreme. nu ştiu! văd că dai în gropi, de prost! 
Cum se poate-n lumea asta om cu cap așa năuc? 

Of! mai bine... ia-mă, Doamne, decât tot așa s-o duc! 

— Nu pricep, grăi Păcală, pentru ce te-ai supărat, 

Când eu am făcut, nevastă, chiar cum tu m-ai învăţat. 

— Eu te-am învăţat vrodată, eu, asemenea prostii» 

Ah! te-ai îmbătat, pesemne, ce vorbești, tu nici nu ştii! 
Fierul, zis-am, la spinare să-l aduci, bre, nu-nţelegi? 

lar ogarul, cu o sfoară trebuia de gât să-l legi; 

Într-o mână, de mâncare — pâine, sau vrun os — să iei, 

Și să-l chemi frumos, grăindu-i: cuțu, cuţu, na, Griveil 

— "Tiil.. așa el Vezi, păcate? asta nu mi-a dat prin minte. 
Bine că-mi spuseși, femeie, las! c-așa fac d-azi nainte! 

— Zău, să-ţi bagi în cap, bărbate, minţile, de-acu, mai bine. 
Că de nu.. te dau la naiba! mult, eu n-o mai duc cu tine! 


Ziua următoare însă, iată, intră o vecină 
La nevasta lui Păcală, şi-i grăieşte: — Soro, vină! 
Vină până-n drum la poartă, repede, să-ţi vezi bărbatul. 
Cum de-a lui prostie râde, de se prăpădește, satul! 
Ea la poart-atunci se duse tot fugind — și ce să vadă? 
Îi venea de supărare, de rușine-n drum să cadă! 
Soţul ei târa de sfoară după sine, către casă, 
De la târg, o jumătate de purcel ce cumpărase. 
Și-aruncându-i bucățele dintr-o pâine: — Vino, hei, 
Îi zicea mereu din gură, cuțu, cuțu, na, Griveil 
— Vai! nevasta iar, cu gura, de la poartă l-a luat. 
Dar aceasta ce mai este? 
— Ce? nu vezi? Te-am ascultat! 

L-am legat c-o sfoară.. uite-l! 

— Eil acum... s-a hotărât! 
Piei din ochii mei! De tine, sunt sătulă până-n gât. 
Nici să nu mai intri-n casă! Să te duci, unde și-a dus 
Mutul iapa! Surdul roata! Auzit-ai ce ţi-am spus? 
Înţeles-ai? Om cu mintea zăpăcită şi neroadă! 
lar Păcală: — Vezi, nevastă? D-aia n-are ursul coadă! 
Tu mă-nveţi prostii, și tot tu, când le fac, mă dojeneşti? 
Cum mi-ai zis făcui, întocmai! Pentru ce dar mă goneșşti? 
— Piei, zănaticule! N-auzi? Să te văd în faţa mea, 
Când o face plopul pere, sau... când ceafa mi-oi vedea! 
Pâine, sare, pe un taler, de-azi nainte eu cu tine 
Să mănânc... ferit-a Sfântul! Moartă să mă vezi mai bine! 


— Vasăzic-aşa ţi-e vorba, soțioara mea cea bună? 
Zile fericite nu vrei să mai ducem împreună? 
Bine, dragă! Niciodată n-am călcat cuvântul tău! 
lacă, te ascult și-acuma: plec! Rămâi cu Dumnezeul! 
Sufletul deși mă doare. 

— Drum bun! Du-te și te-neacă, 
Unde-i gârla mai adâncă! — de durere ca să-ţi treacă. 
Fă ce ţi-o plăcea, bărbate, numai şterge-o și mă lasă, 
C-un neghiob ca tine nu vreau să mai ţiu de astăzi casă! 
Și intrând femeia-n tindă, îi trântește ușa-n nas. 
E) atâta așteptase! A plecat cu grabnic pas. 


— lată-mă scăpatl.. De-acuma, certe-se cu cine-i place! 
Ea trăgea tot ceal.. eu, hăisa! Nu ne potriveam și pace! 

CUPRINS 
XVIII 


STRECHEA 


Despărţit de-a sa nevastă ce-i făcea viaţ-amară, 
lată-l iarăși pe Păcală, singur, treierând cea ţară 
Și râzându-și de-ale lumii neghiobii, azi într-un sat, 
Mâine-ntr-altul, ca-nainte, pân-a nu se fi-nsurat. 


Într-o zi de primăvară, cum mergea spre-un sat la vale, 
Stete-un pic să mai răsufle sub un paltin, lângă cale. 
lar în fața lui, pe-o coastă, doi săteni, porumb săpând, 
Povesteau, ca să le treacă vremea lungă mai curând. 
Și de sus, a lor cuvinte, vântul cu suflarea sa, 

Pân' sub paltin la urechea lui Păcală le-aducea. 


— Vai! spunea dintr-înșii unul. Mulţi o pat cu-a lor neveste. 
Dar ca badea Stancu, altul, tras pe sfoară, nu mai este! 

— Dal tovarășu-i răspunse. Ce om bun! să-l pui la rană! 

Ce om de-omenie, Stancu! lar nevasta-i.. o vicleană! 

Cum se vede singurică — hai, să mai uităm amarul! — 
Pune-te pe trai, leicuţă, cu cumătru-său, morarul! 

Până când i-aproape vremea ca bărbatu-său să vie.. 

E știut de toată lumea, frate!.. numai el n-o știe! 


Auzind Păcal-acestea, de sub paltin s-a sculat: 
— Hm! așa cu Stănculeasa? Apoi, iată-mi-l în sat. 
— Badea Stancu unde șade? 

— Colo! i-arătă o fată. 
Și ajuns în dreptul curţii, intră pe portiță-ndată. 

Stancu, om cam sur la plete, dar voinic la-nfăţișare, 
Își dregea-n ogradă plugul. 
— Bună vremea, gospodare! 
— Bun sosit la noi, drumeţe! Ce poftești? 
— Păi slujbă cat. 
Și venii să-ntreb în treacăt: n-ai nevoie d-un argat? 
— He, ba cum de nu? la spune: cât îmi ceri pe-un an simbrie? 
Numai pe un an de zile vrei tocmeala să ne fie? 
— Eu, la dumneata, jupâne, nu cu anul mă-nvoiesc! 
Până ţi-or urla în vatră, lupii, vroi să te slujesc! 
Plată, n-am să-ţi cer nimica... lasă... ne-nţelegem noi! 
Să mă vezi întâi la lucru... Și-o să-mi dai ce-i crede-apoi. 
Aș avea o rugă doară.. Firea mea e cam ciudată! 
Când și când, așa, m-apucă.. strechea parcă, dintr-o dată 
Și la fugă peste câmpuri simţ nevoie-atunci s-o șterg, 
Încotro mă-ndreaptă ochii! şi să fug! să fug! s-alerg! 
Vreme cam de-un ceas! Pe urmă, când am isprăvit cu fuga, 
Viu, muncesc din nou, cât zecel.. lată care deci mi-e ruga, 
Să mă lași s-alerg în voie, când meteahna asta-mi vine.. 
Încolo... să nu ai teamă! 
— Doar atâta-i tot? Prea bine! 
Te-oi lăsa! răspunse omul. lar în sine: „ii! gândea, 
Ce mai chilipir! Simbrie... cât voi crede! Și-o să stea: 
Până mi-or urla în vatră... lupii! Ha, ha! Să-mi trăiască! 
Niciodată, cum s-ar zice, n-are să mă părăsească!“ 
se e se 
Dimineaţa următoare, Stancu și al său argat 
Au ieșit la câmp cu plugul, s-apucară de arat. 
Dar colo spre-amiazi, deodată, locului Păcală stete: 


— Simt că-mi vine strechea, bade. Eu o șterg! 
— S-o ștergi, băiete! 

Ș-unde-o ia-nspre sat la fugă! Fuge... sufletul să-i iasă! 
Zboară, peste câmp... de-a dreptul spre-a stăpânului său casă! 
Stănculeasa-n vremea asta, pe acasă, ce făcea? 
Cu cumătru-său morarul, în odaie, petrecea. 
Dumneaei, femeie-n floare, năltișoară, durdulie, 
lar morarul, tot ca dânsa! om, să nu-l dai pe o mie! 
Dar privind pe geam afară, ea deodată-ngălbenește, 
Parc-un șarpe-ar fi mușcat-o: 

— Vai, cumetre! Sai! grăbește! 
— Ce-i, cumătră? 

— Uite-argatu, de la plug.. îl vezi cum vine 
Într-o goană drept încoace? 'Te-o găsi aci la mine! 
Sai! ascunde-mi-te! 
— Unde? 

Ea-l apucă de o mână. 
După ușă-l duce grabnic, la un poloboc cu lână: 
— Vâră-te sub lână icea. Iute! până n-a sosit! 
— Bun! Și-n poloboc, morarul, jos sub lână s-a vârât. 
Îns-abia el s-ascunsese, numai iacă și Păcală, 
Dă pe ușă buzna-n casă, gâfâind de oboseală. 
— Ce-i, argate> 

— De, păcatel.. 

— N-auzi, mă? Vorbește! Ce-i? 
— Cic-a dat prin turme-o boală. Mor cu droaia oi şi miei 
Și-a venit de sus poruncă: cine are-n casă lână, 
Repede s-o opărească! Altfel e bucluc, stăpână! 
— Lână? Să şi-o opărească? Doamne! Da! de ce? 


— Eu știu 
Pentru molimă, pesemne, să se ducă pe pustiul 
Deci de la arat acasă badea Stancu m-a trimis 
S-opăresc îndată lâna cea din poloboc! 
— Ce-ai zis? 

— Al. (de spaimă și de ciudă, Stănculeasa tremura) 
Pentru-atâta doar venit-ai? Mergi-napoi la slujba ta! 
Las” că opăresc eu lâna! 

— Așl se poate? Nu-ndrăznesc! 
De la Stancu am poruncă, însumi eu s-o opăresc! 
Cuvântând așa Păcală, hop! la vatră iute sare, 
la de lângă foc o oală ce fierbea în clocot mare 
Și o toarnă peste lână. 

— Aoleo! din poloboc 
S-auzi atunci un zbieret, ca de om căzut în foc. 
Și morarul de sub lână, țâșt! pe ușă-ntr-o clipită. 
Biata lelea Stănculeasa a rămas încremenită. 


— Ei, aşa“, așai, stăpână?... Uite, dac-am opărit-o, 
Boala dracului, din lână, vezi ce repede-a tulit-o? 
Și cu-acestea, hai, Păcală, înapoi la plug se duse. 
Dar stăpânului, de cele ce-a văzut, nimic nu-i spuse. 


i i 


Dimineaţ-a doua, Stancu, iese iarăşi, pe răcoare, 
La arat cu sluga-i. Ș-ară, pân l-amiazi, într-o-ntinsoare. 
La amiază, pe Păcală, strechea iar l-a apucat, 
Ca şi ieri! Și ia-o, nene, la picior, din nou, spre sat! 
Pe acasă-n astă vreme, Stănculeasa, ce făcea? 
Puişoru-i, bată-l vina, iar venise pe la ea! 
lar cu el stătea de vorbă! Dar, privind pe geam, deodată 
Ea sări din loc, sărmana, ca de-un şarpe iar mușcată: 
— Valeul.. nici azi n-avem parte? 

— Ce-i, cumătră? 

— Ulite-argatul, 

Cum aleargă-ncoace iarăși, alerga-l-ar necuratul! 

Să te-ascunzi din nou, cumetre. 

— Unde?.. unde?.. el întreabă. 
Ea-și rotește-n jur privirea: — În firidă ici... degrabă! 
— Jos? sub vatră?.. Nu mă vede? 

— Haide! Nu-i timp de gândit! 
Și-n firidă jos, morarul, sub un ol s-a ghemuit. 
Ci abia el se-ascunsese. lacă și Păcală-n casă! 
— lar vii? 

— Păil 
— La ce vii? Spune! 
— De, cinstită jupâneasă.. 

Uite, vezi în colț grămada cea de pari? Sunt de furat, 
Cu stăpânul meu, aseară, din pădure i-am tăiat. 
Și pădurea-i boierească! Pădurarul o să vie, 
O să cate... şi de-i află, bine n-are să ne fie! 
Deci stăpânu-meu acasă m-a trimes, ca să-i ascund: 
În firidă ici sub vatră el mi-a zis să-i vâr, la fund. 
— În firidă2 Vai de mine! Cum? (femeia s-a răstit, 
Înroșindu-se ca focul, la obraji) Ai nebunit? 
O să-i afle, măi, acolo — bată-i Dumnezeu de pari! — 
Podul casei nu e mare? Nu-i mai bine-n pod să-i cari? 
— Aş! se răţoi Păcală. Nu, cinstită jupâneasă, 
Nu mi-a zis în pod stăpânul să-i ascund, ci-aici în casă. 
Las' că ştiu ce fac eu doară, n-avea grijă dumneata! 
Și cărând în braţe parii, dă-i!.. începe-a-i îndesa 
Și-i îndeasă cu putere, în firidă toţi de-a rândul, 
Pe morar, cu ei, ba-n coaste, ba-n deșerturi împungându-l. 
Hai apoi la plug iar, fuga! pe arat se aşternu. 
Făr-a pomeni lui Stancu despre cele ce văzu. 


— Of! de colo din firidă, vai! se văieta morarul, 
După ce plecă Păcală. M-a nenorocit, tâlharul! 

Știi cum da cu parii-n mine? Ca-ntr-un bolovan de piatră! 
Și de-abia putu să-l scoaţă, Stănculeasa, de sub vatră. 
leri, mă opări, iar astăzi, mă-nţepă.. de nu văd bine. 
Una să mai paţ d-al d-astea, și. s-a isprăvit cu mine! 
Pe aici, vro zi sau două, nu mai m-aștepta deci, dragă, 
Mâine ies la câmp cu plugul.. de arat am, ziua-ntreagă. 
Vino dumneata la mine, acolo, pe câmp, de poți. 
— Bun, răspunse Stănculeasa. Of, să-l bată sfinţii toţi! 
Cum te pisăgi spurcatul! lartă, iartă, scumpul meu! 
Mâine, să m-aștepţi de-amiază. Viu pe câmp la tine, eu. 
Viu — și nu cu mâna goală, suflețele, fii pe pace! — 
Îţi aduc și de-ale gurii, ce-i mai bun, ce știu că-i place: 
Pui prăjit, plăcinte calde! Vinişor d-ăl vechi, din butel 
Să mănânci, să bei cu poftă, să mi te-ntremezi mai iute. 
Dar pe câmp vor fi şi alţii! De la crucea de sub nuc, 
Spune-mi, ca s-ajung la tine, ce cărare să apuc? 
— Cată tot spre deal, cumătră; ş-unde vei zări, sub vii, 
Bou bălțat la plug că trage, într-acolo drept să ţii. 
Bou bălțat în satul nostru altul nu-i decât al meu! 
Astfel cuvântând morarul, pleacă spre căminul său. 
Stănculeasa, pân” la poartă, după el cu drag se ţine. 
— Mâine, deci, pe câmp, cumetre! 

— Dal! să ne vedem cu bine! 


XIX 


PRÂNZUL 


Dimineaţa următoare, alba nu intrase-n sat, 
Stancu, hai la câmp, cu sluga... s-aşternu din nou pe-arat. 
lar nevastă-sa, la vatra-i, singură când a rămas, 

Prinse iute din ogradă cocoșelul cel mai gras, 
Și făcu niște friptură... s-o mănânci chiar neflămând! 
Mai făcu niște plăcinte... buzele să-ţi lingi mâncând. 
Scoase-apoi spre-amiazi, din bute, și vin vechi într-un ulcior 
Și porni, să ospăteze pe iubitul ei odor. 
Când ajunse-n dreptul crucii, stete-un pic și s-a uitat 
Peste câmp la deal, să vază: încotro-i vrun bou bălțat? 
Dar Păcală, de departe, de pe coastă, o zărește; 
Și ghicind pe cine cată: — Ho! plăvanilor, grăiește. 
Badea Stancu nu-nţelege: — Pentru ce-i oprești, române? 
— lan te uită la Joianu, vezi, umflat ce e, stăpâne? 
Cu trifoi azi, de pe luncă, să se-ndoape-l puse dracul! 
Vreau să-l leg de-a curmezișul, până n-a plesnit, săracul. 
Scoate-ţi brâul, iutel.. dă-mi-! 
— Ce5.. glumeşti? 
— Ferit-a Sfântul! 
Hai... căci altfel. crapă boul, nu-ţi mai ari cu el pământul! 
Adă, bade, brâu-ncoace! 
Omul, ce era să facă? 
— Del mai știi?... Îşi scoase brâul: 
— Na-ţi-l, măi creștine, iacă! 
Și luând Păcală brâul, pe Joianu l-a legat 
Astfel, că din depărtare, semăna a bou bălțat. 


Stănculeasa, tot plimbându-și ochii peste câmpu-ntins, 
În sfârșit zăreşte boul cel cu brâu albastru-ncins: 

— Uite-l pe bălţat! Acolo deci cumătru-o fi arând! 
Și-ntr-acolo ea apucă, drept... s-ajungă mai curând. 
Dar, în loc să-și vaz-odorul, dup-o dâlmă, dă deodată 
Peste soţ și peste slugă. — Valeu! ce făcui! sunt beată? 
Încotro s-o șterg mai iute? 

Aș! era târziu acum. 
Ajunsese prea aproape, nu putea cârmi din drum. 
Omu-n faţa lui văzând-o, şi-a făcut o cruce mare: 
— Tu? aicea, măi femeie? Ce vânt mi te-aduse oare? 
S-a-ntâmplat ceva pe-acasă? 

— Nu, bărbate! zise ea 
Zâmbitoare, arătându-i cele ce-n ștergar avea. 
i-am adus de prânz doar, uite! 

Stancu, bietul, când zări 
Pui prăjit, plăcinte calde. și mai tare se-ncruci: 
— Tii! Da ce-ţi veni azi, soro, prânz ca ăsta să-mi gătești 
Și cu el atâta cale, singură să ostenești? 
Ea-și coboară-n jos privirea: — Păi... de-acasă tu plecași 
Nemâncat azi, și merinde mai nimica nu-ţi luași. 
Se putea să am odihnă? Deci, pe lucru mă pusei 
Și făcându-ţi astea-n pripă, iată-mă! ţi le-adusei. 


Omul o cuprinde-n brațe, şi-o sărută lung: — Vai, dragă, 
Cât de bună eşti la suflet! preţuieşti o lume-ntreagă. 
Spre Păcal-apoi se-ntoarce: — Lasă boii, slobozi, frate, 
Vino şi tu ici la umbră, să ne-așternem pe mâncate! 

— lacă viu! Și stând pe iarbă sub un plop, încep să care 
Din friptură, din plăcinte, amândoi cu poftă mare. 

lară Stănculeasa, biata, în acest timp, ce făcea? 

Lângă ei șezând deoparte, la odoru-i se gândea: 
„Unde-o fi el, sărăcuțul? M-o fi așteptând lihnit. 

Dar degeaba! prânzul nu e pentru cine s-a gătit. 
Pentru el făcui plăcinte, puișor în unt scăldat. 

Când colo... le papă, cine?.. Slugal!.. tontul de bărbat! 
Li-e de nas un prânz ca ăsta? Of! înțepeni-le-ar gura! 
Și le-ar sta-n gâtlej, să steie și plăcinte, și friptura!“ 

Aruncându-și ochii însă peste câmp, ea tresări; 
Căci — pe-o dâlmă, nu departe, bădișoru şi-l zări. 
Ca pe foc stătea văzându-l. Dar — şireată — s-a uitat. 
S-a făcut că nu-l cunoaște, şi pe soțu-i l-a-ntrebat: 
— Stancule, ia uite, cine ară mai la deal colea, 
Pe ridicătura ceea? 

— Ce? Nu vezi, drăguţa mea? 
E cumătru! zise omul. 

— Al. cumătru?.. Da... așa e! 
Nu-i văzusem bine faţa... E cumătrul Nicolae! 
Tii! ştii ce atunci? Plăcinte, uite, v-au rămas destule. 
Astea oare, n-ar fi bine lui să i le duc? 

— Ba du-le.. 
Lingă-și şi el degetele... (Stancu mulțumit grăi) 
Sau... de ce să te mai superi tu, când sluga este-aci? 
la-le şi le du, Păcală, fuga! 
Ea ar fi voit 

Singură să i le ducă, puișorului iubit. 
Însă, n-avu ce să facă! 

Sluga ia de jos ştergarul 
Cu plăcintele... și pleacă încotro ara morarul. 
Dar în loc de-a i le duce lui, precum avea poruncă, 
Ce-i dă-n minte? una icea, alta colo, le aruncă. 
Pân' le-a semănat de-a rândul pe cărări. lar când soseşte 
La morar, cu mâna goală: — Bădișorulel:i grăiește. 
M-a trimes a mea stăpână, ca să-ţi spui că Stancu știe, 
Știe tot... și-aici îndată cu toporul o să vie, 
Să te taie-n bucățele! Bagă dar de seamă bine: 
Nu sta, de ţi-e dragă lumea! S-o tuleşti, când vezi că vine! 


Și-ndărăt apoi se-ntoarce, tot într-o alergătură. 

— Ei, le-ai dus? Cumătrul ce-a zish 

— De, plăcintele-i plăcură. 
Dar e necăjit, sărmanul! Plugu' i s-a descheiat. 
Dete să și-l dreagă singur. Însă, geaba s-a-ncercat. 
N-are nici topor, creștinul. Îţi așteaptă ajutorul. 
Să te duci, te roagă, iute, pân-acolo cu toporul. 
Stancu, auzind acestea, ia toporul şi se duce. 
lar cumătru, când îl vede: — Aoleu! — își face cruce. 
Vasăzică, n-a fost glumă ceea ce mi-a spus argatul: 
Stancu vine cu toporul, iacă! vine, zău, turbatul! 
Și-unde mi-o tuli morarul, către sat în jos.. ca vântul! 
De părea că nici n-atinge cu picioarele pământul. 
Stancu stă-n loc: — Ce să fie? zice-n gândul său, mirat. 
Și cu ochii urmărindu-l: — Hei! s-așterne pe strigat. 
Stăi, cumetre Niculae! Unde fugi așa cu zorul? 
Vino-ncoa', să dregem plugul! Uite, ţi-am adus toporul! 
Așl.. în loc să stea morarul, strigătu-i când auzi, 
A-nceput s-o ia la fugă, bietul, parcă și mai și. 
Deci, văzând așa românul, ce să-i facă? l-a lăsat; 
Și s-a-ntors napoi din cale, să se-apuce de arat. 
Dar în drumul său, prin iarbă, numai iată că zăreşte: 
O plăcintă! alta! alta! „Tii! în sine se gândește: 
Le-a pierdut — se vede — argatul.. Bate-l-ar de păcătos 
Apoi prinde, câte una, să le-adune de pe jos. 
Stănculeasa: — Măi, ia uite! (lui Păcală i-a grăit), 
Cum se tot apleacă Stancu! Oare ce va fi găsit? 
lar Păcală: — Hei, stăpână, a răspuns de lângă boi 
Când ai şti, de ce se pleacă! Tot adună la pietroi, 
Ca să-ţi deie-n cap, când vine, c-a aflat ce poamă ești! 
Știe cum, pe-acasă-n taină, cu morarul te iubești! 
Auzind aceste vorbe, Stănculeasa: — Aoleu! 
Prinse-a tremura, ca varga... „Sărăcuţ de capul meu! 

Apoi hai spre sat şi dânsa! dă-i la fugă iepurească! 
De-ai fi zis că turci pe urma-i s-au luat, s-o prăpădească. 

Stancu, ajungând la slugă: — Ei, drăcia dracului! 
Ce-i, de-mi fuge şi nevasta către casă? Poţi să-mi spui? 
— De! grăi Păcală. Fuge... că vă arde casa, bade! 
Chiar acum ne-a spus vecinul care mai la vale şade. 
— Casa noastră! Și ca glonţul, când din pușcă vânt i-ai dat, 
Hai și Stancu, fuga,ndată, după soaţă-i, către sat! 
Ea văzând că-i urmărită: „Patruzeci de sfinți!.. gândește, 
Ajutaţi-mi!.. Și la fugă și mai repede-o tulește. 
Aș! un pas din ai lui Stancu, face, de-ai femeii trei! 
Se scurta văzând cu ochii depărtarea dintre ei. 
„Ce să mai alerg degeaba: zice ea la urmă-n sine. 
Tot o să m-ajungă! lată-]! Să-l aştept aci mai bine.“ 
Și când se afla bărbatul la un pas de ea, nevasta 
Îi căzu-n genunchi, smerită: — lartă-mă de data asta, 
lartă-mă, că n-oi mai face, câte zile voi avea! 
Stancu, se uita la dânsa, și nimic nu pricepea. 
— Cum? Ce-ai zis? Mai spune-o dată! 

— Știu, femeia-i da-nainte. 
Știu c-aflat-ai totul... Însă, iartă-mă! Voi fi cuminte! 
Dragoste ca pân-acilea, cu cumătru-meu morarul, 
N-oi mai face-n veci de-acuma! E] e vinovat, tâlharul! 
EI tot vine pe la mine, de cu zori, cum pleci, de-acasă, 
Și să mai îmi văz de treburi, până seara, nu mă lasă! 


Stancu, care pentru soața-i mâna și-ar fi pus-o-n foc, 
Auzind aceste vorbe: împietrit rămase-n loc. 
lar la urmă: — Vai, femeie! vasăzic-așa-mi făceai? 
Când plecam eu, de comedii cu morarul te ţineai? 

93 


—— Petre Dulfu — 


CUPRINS 
— Fii îndurător, bărbate! Nu mai fac, pe legea mea! 


Dac-oi mai călca vreodată strâmb, atunci, să-mi faci ce-i vrea! 
— Piei din ochi-mi, ticăloaso! Fugi, să te mai văd mi-e silă! 
S-ar cădea să n-am de tine, ca de-un șarpe, nici o milă, 
Să te calc aci-n picioare! 

— E] e, nu-s eu vinovată! 
— Eh Tu nu? Ha-ha! n-ai teamă d-ĂI de sus, c-o să te bată? 


Scoală, fugi ! Îţi iert greșeala, astă dată! Dar de-acum, 
Doar un pas greșit de-i face: fără milă te sugrum! 


Și ștergându-și fruntea omul, și scoțând un lung oftat: 
Înspre plug-napoi, sărmanul, pașii grei și i-a-ndreptat. 
Cine-a spus că-i arde casa? Mofturi! Casa nu-i ardea: 
Dar ca focul lui din suflet, foc mai mare se putea? 


XX 


OTRAVA 


Stănculeasa, mulțumită c-a scăpat cu-atâta doară, 

Sare-n sus, își face cruce, și spre sat din nou coboară. 

Dar sosind colo la gârlă, unde crește des tufarul, 

În desiș pe cine vede? Pe cumătru-său morarul. 

Acolo, din fugă, bietul, se oprise gâfâind. 

lată-i unul lângă altul. Oare ce și-or fi spuind? 

E] i-a spus cum sta, l-amiază, aşteptând-o ars de dor, 
Cum, când a zărit pe Stancu, a luat-o la picior. 

Dânsa... cum s-a dus cu prânzul drept la soțu-i, făr' să vrea, 
Cum era pe-aci, cu pietre, Stancu-n cap și ei să-i deal! 

Apoi zise: — Of, şi-acestea, toate-argatul le-a urzit! 

Cât mai calcă iarbă verde el şi soțu-mi.. s-a sfârşit 
D-astea noi mereu păţi-vom! Viaţa o să ne-o urâm! 
Deci ascultă-mă, cumetre, ştii ce? hai să-i omorâm! 

— Del răspunse el. Așa e! Alt chip nu e de acum 

Ca să mai trăim în tihnă!.. Hai să-i omorâm! Dar... cum? 
— Cum? prea lesnel.. Du-te mâine, ia din târg otravă tare. 
Adă-mi-o. Apoi, la cină, eu le-oi pune-o-ntr-o mâncare. 
Și e gata socoteala! Au s-adoarmă pe vecie! 

— Ei, şi-n urmă? dimineaţă? bănuială n-o să fie? 

— Bănuială? Aș! „Aseară de la câmp, sosind trudiţi, 
S-au culcat... și-n zori de ziuă, i-am găsit înţepeniţi.“ 
Las” că mă pricep eu doară! Haide.. fii om de ispravă! 
— Bun! ne-am înţeles, cumătră. Mâine vei avea otravă! 
Dar pe când vorbeau cam astfel dânșii, colo, pe furiș, 
Ce să vezi? Păcal-al naibii, i-auzi, din tufăriș. 

(Chiar venise-atunci, cu boii, jos la râu, la adăpat) 

Și lui Stancu, seara-acasă, el îi spuse ce-a aflat. 

Stancu nu vroia să creadă! — Soaţa mea? otrăvitoare?! 
Fugi de-acolo, măi creștine! Este cu putință oare? 

— Mai mă-ntrebi de-i cu putinţă, bade Stancu? și te miri? 
Ha-ha-ha! Păi, naiba doară. nu zidește mănăstiri! 

Ce nu poate o femeie, draci în cap când i-au intrat? 


Omului la cap îndată sângele i s-a urcat: 
— Ah! şerpoaica! stăi atuncea, s-o omor mai bine eu! 
— Ba te-astâmpără, stăpâne, c-o să-ţi pară-n urmă rău. 
Decât s-o omori, mai bine s-o abaţi din calea rea! 
Ce zici? vrei să-i scoatem dracii? 

— Hei, ba bine că n-aş vrea! 
Cum să-i scoatem, măi creștine» 

— Las că ştiu eu meșteșugul! 
Mâine, ziulica-ntreagă să lăsăm să şează plugul. 
Dimineaţă, eu m-oi duce — îmbrăcat ca negustor — 
Până la oraș. De-otrăvuri mă voi face vânzător. 
Și otravă-n târg, morarul, de la mine cumpăra-va. 
Puie-ne-n mâncări pe urmă, ea, la cină, toat-otrava: 
Nu ne va durea nici capul! lară după ce-am cinat 
Am să-ţi spun eu ce să facem. Pân-atuncea, fii bărbat! 
Fă-te că nimica nu știi; focu' nu ţi-l arăta! 
Îmi făgăduiești, pe cinste, c-o să faci întocmai... 


— Da! 


i i 


Dimineaţa, pe când alţii își vedeau de munca lor, 
Aşternut la drum morarul înspre târg pășea cu zor. 

Și cum intră-n târg, deodată, hop, în faţa lui răsare 

Un jidan, cu felurite mărunţișuri de vânzare. 

— Mai încet, striga jidanul, de te asurzea strigând 

Nu daţi, oameni buni, năvală.. că la toți am să vă vând! 


— Am năframe și panglici, 
Pentru fete tinerele. 
Pentru babe am aici 
Ne'ntrecute rumenele... 


Ia priviţi, și curse bune, 
Precum nu se mai găsesc; 
Și otrăvuri de minune 
Pentru neamul șoricesc! 


Orice lucru, cât mă ţine, nu-i mai scump, cu nici un ban! 
Auzind așa morarul, ia deoparte pe jidan: 

— lan ascultă! dar otravă, știi... ceva mai tăricică.. 
N-ai cumva? 

— Ba cum nu? Uite, asta ici, o vezi, bădică? 
Și pe dumneata te-omoară dacă vrei... și dobitoace 
Chiar mai mari. Îţi cer, pe toată, doar un leu. 

— Bun! ad-o-ncoace! 

lacă leul! Și cu-acestea îndărăt moraru-apucă, 
Înspre satul său, otrava Stănculesei să i-o ducă. 


i i 


Stănculeasa, către seară: „Doamne-ajută“-n gând își zise, 
Și găti o ciorbă, frate! cum de mult nu mai gătise! 
Puse-apoi otravă-ntr-insa. Și când soarele-a-sfinţit, 
Pe bărbat și slugă-n casă la mâncare i-a poftit. 
Fi la masă, față-n faţă, fără grijă s-așezară; 
Și-au cărat vârtos din ciorbă, până când se săturară. 
Dar Păcal-odată-ncepe: Vai, stăpâne! nu mi-e bine. 
M-arde nu știu ce-năuntru! 

Stancu: — Valeu, și pe mine! 
Ce-o fi asta, măi femeie? 

— Fleacuri! ce vroiţi să fie? 
Stănculeasa le răspunse. Aţi mâncat cu lăcomie. 
Și v-au apucat cârceii! Are să vă treacă-ndată. 
lar în sine: „Las' că-i bine! ea şi-a zis înviorată. 
— Valeu, geme iar Păcală, din tot pieptul. Ajutor! 
Stancu, și mai cu durere: — Aoleu... săriți, că mor! 
Și-n picioare, de la masă, ridicându-se greoi, 
Mi se-mpiedică... și. iată-i, la pământ pe amândoi. 
Scot un țipăt-două încă, jos sub masă răsturnați, 
Și ca lemnul dup-aceea, muţi rămân și nemișcaţi. 
Stănculeasa, cum îi vede, lângă ei încet păşește; 
Îi ascultă, de mai suflă... mi-i întoarce, mi-i sucește. 

Se ridică dreaptă-n urmă: — Nu mai suflă! am scăpat. 
Și-i lovește cu piciorul: — Na-vă! bine c-aţi crăpat! 
lese-apoi pe ușă-afară. 


Se-nnoptase.. Doar văpaia 
Câtorva tăciuni din vatră lumina puțin odaia. 
— Bade Stancule!.. (Păcală glăsui, când a văzut 
C-au rămas doar ei în casă) Ce zici, spune? Ţi-a plăcut 
Dar să vezi de-acuma-ncolo! Stăi, să nu te mişti cumva! 
— Doamne, Doamne, dă-mi putere! bietul Stancu se ruga. 
N-au sfârşit ei bine vorba, ușa se deschise iar, 
Și intrară: Stănculeasa, însoţită de morar. 
Stancu... ar fi vrut să-i taie în bucăţi, când i-a zărit. 
Dar pe inimă călcându-și, nici din gene n-a clipit. 


— lată-i! începu femeia. Poţi să tragi de-acum cu tunul 
La urechea lor, cumetre, nu se va mișca nici unul! 
Cearcă-i, dacă vrei! 

Morarul s-a plecat, i-a zgâlțâit.. 
— Da, cumătră... pace bună! Zău, pe veci au adormit! 
— Şezi la noi deci, fără teamă! zise ea. Și strânse-n fugă 
Tot ce-a fost rămas pe masă de la soţ şi de la slugă. 
A adus apoi bucate, altele, de lângă foc, 
Și rachiu, și vin din ladă, două sticle mari: — Noroc! 
Lumea e de-acum a noastră! Hai, să ospătăm, iubite! 
Astea nu sunt cu otravă; pentru tine sunt gătite. 
— Să-mi trăieşti, cumătră! Bine c-am scăpat de-amărăciune, 
Cele rele să se spele, cele bune să s-adune! 


Și la masa-mbelșugată amândoi se așezară, 
Fără teamă de nimica... Și băură și mâncară. 

Și mâncară și băură, până s-au cam cherchilit. 

lar cumătru-atunci se scoală: — Ah! cât sunt de fericit! 
Dar aci-i cam întuneric, mândro, nu-ţi văd faţa plină! 
Vino, vino, de la masă mai spre vatră, la lumină! 

— Bine, puișor de aur! Haidem, haidem, unde-ţi place. 
Unde nu m-aș duce oare, pentru tine? Ce n-aş face? 
lată-mi-i pe colţul vetrii — el ţinând-o de mijloc, 

Ea de după cap ţinându-l! Cântă, chiuiesc, de foc: 


— Bărbăţele — ieri turbat, 

Doar că nu ne-ai sfâșiat! 

lar acum?.. ce liniștit 

Stai sub masă jos lungit! 
— Ce-ai păţit» 


Dragă bărbăţel, poftim, 
Nu vezi cum ne drăgostim? 
Cu toporul cum nu sai, 
În bucăţi azi să ne tai? 


— Vino, hai! 


Hei, bărbate voinicos, 

Ai sări tu bucuros! 

Ne-ai tăia tu, măi creștine, 

Ci, ţi-am așternut noi bine, 
— Vai de tine! 


Și-acum, i-ha!.. ce ne pasă? 
Noi suntem stăpâni în casă. 
D-azi, mereu tu vei dormi, 


Noi mereu ne vom iubi. 
— [hal iiil 

Dar pe când aşa ei, colo, chiuiau mai cu-nfocare, 
Numai ce să vezi? Păcală, d-unde sta lungit, răsare. 
Strigă: — Sai, stăpâne! n-auzi, cum îţi urlă lupii-n vatră? 
Ea și el atunci rămas-au muţi, ca niște stâlpi de piatră. 
lară Stancu-i la cumătru, numai dintr-o săritură. 
Ș-unde începe, frăţioare, a-l croi c-o scurtătură! 
— Valeul! ce faci, bade Stancu? Stăi! morarul se ruga 
Stăi! să nu mai dai! Ajunge! 

— Ba mai na, cumetre, na! 
Te mai ţii după nevastă? Mi-o mai scoţi din minţi? Și dă-i! 
De-a scăpat abia sărmanul, cu spinarea vânătăi. 
Și i-a prins bătaia bine! Câte zile-a mai trăit, 
De cumătră-sa, de-atuncea, dor lui nu i-a mai venit, 
D-a poi dânsa, păruială ce-a mâncat... Hristoase Sfinte! 
Cred că și pe ceea lume are să-și aducă-aminte. 
Dar îi fu și ei spre bine, căci pe urmă i-a trecut 
Pofta de drăcii, și soaţă cumsecade s-a făcut. 


lar Păcală, dup-acestea, zise gazdei: — Fi, de-acum 
Știi ce? să rămâi cu bine. Eu te las... o iau la drum. 
Stancu s-a uitat la dânsul: — Cum? îţi arde de glumit? 
— Nici o glumă, bade Stancu. Vremea azi mi s-a-mplinit. 
— Vai de minel.. cum se poate de-mplinit să pomenești, 
Când abia-nceput-ai anub 

— Aș, te-nșeli! nu-ţi aminteşti? 
Ce ţi-am spus eu la tocmeală? Nu cu anul mă-nvoiesc: 
Până ţi-or urla în vatră lupii, am să te slujesc! 
— He... norocul să te bată! Stancu, dumerit, grăi. 
Rău îmi pare! Dar cu sila nu voiesc a te opri. 
Și luând arginţi, o mână: — lacătă-ţi simbria, ţine! 


E] vâri-n şerpar arginţii. Apoi: — S-auzim de bine! 

CUPRINS 
XXI 


RĂMĂȘAGURI C-UN BOIER 


După hoinărit de-o vară, iacătă-mi-l într-un sat, 
La o curte boierească, slujitor din nou intrat. 
Ș-acolo-ntr-o zi de iarnă, fiind vorba printre-argaţi 
Despre ăi cu mâna lungă, el sări-n sus: — Măi fârtaţi! 
N-am pus mâna, pân-acuma, nici pe-un ac străin, v-o jur: 
Dar de-aș vrea, eu și cămașa de pe om aș şti s-o fur 
Fără să mă simtă omul. Ceilalţi râseră de el: 
— O-io-lio! cam prea te lauzi! Las-o mai pe jos niţel! 
— Nu mă credeţi? Fac prinsoare, cu oricine! 

— Dan îi zise 
Din cerdac atunci boierul, care toate le-auzise. 
— Fă prinsoare deci cu mine. Fură-mi d-astăzi pân'la anul, 
Dacă poţi, din jug anume, de la muncă, pe Bălanul. 
Și de-mi faci isprava asta, boul scump al tău să fie! 
lar de nu, să-mi stai în slujbă, trei ani, fără de simbrie. 
ii prinsoarea2 

— Țiu, stăpâne! cum să n-o ţiu2 Hai, noroc! 

Ce făcu apoi boierul? Doi argați a pus pe loc, 
Doi, din cei mai vechi la curte, tot lângă Bălan să şează 
Ziua-noaptea, și de dânsul ca de ochii lor să vază. 
lar Păcală? toată iarna d-alte treburi își vedea. 
La prinsoarea cu stăpânu-i parcă nici nu se gândea. 


Fă 


Dete Cel Sfânt, milostivul, după iarna urâcioasă, 

Pe la noi din nou să vie primăvara mult frumoasă. 
Ciocârlii cântau prin aer, lăudând pe Dumnezeu, 

lar pe câmp, în jug, la pluguri, boii se-ncordau din greu, 
Și ieşea pe câmp — în faptul dimineţii — și Bălan. 

De trăgea la plug, alături cu tovarășu-i Joian. 
Când văzu așa Păcală, se sculă odată-n zori, 
Merse-n curte la o cloșcă, ce-și vedea de puișori. 
Prinse dintre pui vro zece, i-a muiat în clei topit, 
Dup-aceea-n praf de aur lucitor i-a tăvălit. 
Și-ntr-o mânecă vârându“i, haide, prin huceag, spre grind, 
Unde din ajun văzuse pe Bălan la plug muncind. 
Acolo, sloboade puii razna peste-ogor s-alerge, 
Fără să mi-l vadă vrunul din argați. Apoi, o șterge; 
În huceag din nou s-afundă, şi s-așează la pândit. 
Cei cu plugul, când ajuns-au lângă pui, s-au încrucit. 
— "Tiil ai mai văzut minune ca aceasta, frăţioare? 
Pui de aur. lan privește-i ce frumos lucesc la soare! 
Hai să-i prindem! 

— Haide, frate! Și lăsând și plug și boi, 
Alergară ca să prinză pui de aur, amândoi. 
Puişorii fug, să scape; slugile... pe urma lor, 
Până ce-au ajuns cu goana, hăt, departe de ogor. 
Lui Păcal-atunci de-un zâmbet fața i se luminează; 
Din desiș el iese grabnic, lângă boi se furișează. 
Taie lui Bălan fuiorul de la coadă şi i-l vâră 
Lui Joian pe gât, doar vârful să i se zărească-o ţâră. 
De la plug într-o clipită pe Bălanu mi-l dejugă; 
Și arzându-l c-o răchită, hai... îl mână tot în fugă. 
A pierit cu el, deodată, colo-n păduricea deasă. 
Slugile au prins din cârdul cel de pui vro cinci sau șase. 
Când se-napoiară însă, ce să vază? Doar Joian 
Mai era-njugat acolo. — Doamne, unde-o fi Bălan? 
Parcă- înghiți pământul! L-am lăsat aci, la plug! 
Cum pieri aşa de iute? cum putu pieri, din jug! 
Dar deodată unul vede la Joian fuioru-n gură: 
— Vai, mânca-l-ar să-l mănânce fiarele de stârpitură! 

lacă unde e Bălanub 

— Unde, frate, aiurezi? 
— Uite! l-a-nghiţit Joianu! Coada-i stă-n gâtlej, n-o vezi? 
— Ii... așa măi.. zău așa e! se vede vârfu-afară. 
Și lăsând acolo plugul, fuga la conac plecară. 
Spuseră-ngroziți minunea ce-au văzut că s-a-ntâmplat 
Cum Bălanul nu-i ca-n palmă, căci Joianul l-a mâncat. 
Când îi auzi boierul, a-nţeles îndată ce-i: 
— Aţi înnebunit? le zise, repezindu-se la ei. 
Tonţilor! așa prăpăstii cum puteţi să-mi spuneţi oare? 
Bou pe alt bou să mănânce, s-a mai pomenit sub soare? 
Aș! vi-l șterse pe Bălanul năzdrăvanul de Păcală! 
D-aia, trântorilor! d-aia vi l-am dat în socoteală? 
Hai, că nu știu ce se-ntâmplă! Să pieriți din faţa mea! 


lar Păcală? stând pe-aproape, dup-un gard: de râs murea! 
e e e 


La amiazi el sta-n portiță. — Ei! boierul păgubaș 
Îi grăi de la fereastră, pe Bălanu mi-l luași. 
Dar să-mi furi din grajd acuma calul meu frumos, de şea, 
Pe nepreţuitul Murgu, care are-n frunte-o stea. 
Vreme pentru-această treabă iacă-ţi dau un sfert de an. 
Și de-i face-o și pe-aceasta, zău că ești un năzdrăvan. 
Calul, mult mai scump ca boul, tot averea ta să fie! 
lar de nu: să-mi stai în slujbă trei ani fără de simbrie. 
ii prinsoarea2 

— "Țiu, stăpâne, cum nu? Am azi pe Bălan. 
Vroi să fie-al meu și Murgul, pân'va trece-un sfert de an. 
— Hm! gândea zâmbind boierul, zău? așa vrei? Bine, bine! 
Mi-ai rămas tu cu Bălanul, dar cu Murgu las' pe mine! 
Și sub pază-și puse calul, cum mai rar s-a pomenit. 

Doi stră jeri stăteau la ușa grajdului necontenit, 

Cu topoare grele-n mână, gata-n frunte-a mi-l toca 
Pe-ndrăzneţul ce pe-acolo doar să treac-ar cuteza, 
Fie cine-ar fi, afară de boier! Un alt argat 

Îl ţinea pe cal de coadă, ziua-noaptea, ne'ncetat; 
lar un altul de căpăstru; ş-un al cincilea, mai mare 
Peste toți, în şea pe Murgu nepristan ședea călare. 


Ei, Păcală, cu Bălanul ţi-ai făcut tu ale tale! 

Să vedem acum cu Murgul cum ai să o scoţi la cale! 
Aș! el nici nu se gândește! Tace, până una-altă, 
Cum făcuse şi cu boul, lasă lucrurile baltă. 


Într-o zi — sfinţise tocmai soarele strălucitor — 

Și boierul sta de vorbă cu nevastă-sa-n pridvor; 
Când deodată iacă intră de pe drum o cerșetoare, 
Gârbovă, abia târându-și ostenitele-i picioare. 

— Fiţi, boierule, cucoană, milostivi c-o scăpătată 

Ca să aibă-n ceruri milă, și de voi, slăvitul Tată. 
Cât e soarele deasupra, tot mai umblu, nu mă las 
Dar îndată ce-asfinţeşte, nu mai văd să fac un pas 
Daţi-mi loc de mas pe-aice, pân' s-o lumina de zi! 
— Bine, hai, boieru-i zice, culcă-te-ntr-un colț aci. 
Bătătura-i largă, babo. S-ar putea să nu-ţi dăm loc? 
— Să vă deie cel din ceruri sănătate și noroc! 


Și se duce, s-aciuează, baba, colo, mai deoparte, 

Pe nişte ogrinji, de ușa Murgului cam nu departe. 
Când și când din traistă scoate, duce-ncetinel la gură, 
Un ulcior; şi ridicându-l, soarbe câte-o-nghițitură. 

Apoi iar în traistă-l pune. Bieţii păzitori, zărind 

La măsea cum trage baba, se uitau din grajd cu jind. 
lar când se-nnoptează bine, iese unul și-o întreabă: 
— Ce tot sugi așa cu poftă din ulciorul ăla, babă? 
— la niște rachiu, băiete... Ce să fac, măicuță dragă? 
Tot cu supărări pe lume să mă lupt o viață-ntreagă? 
Mulţumiri să n-am nici una? Ah, ce mai rachiu! Te unge 
Când îl dai pe gât, nu alta! Cât să bei, tot nu-ţi ajunge! 
Ăsta singur, câteodată, de necazuri mai mă scapă. 
Bietei slugi atuncea gura începu să-i lase apă: 
— Nu ne dai un pic şi nouă? Dă-ne, ca să ne-ndulcim 
Și noi puţinel amarul, că destul ne chinuim, 
Tot păzind haramul ăsta, zi și noapte, ceas cu ceas, 
Nu cumva Păcal-al naibii să ni-l şteargă de sub nas. 
— Cum să nu vă deie baba? Sunt săracă, vezi prea bine, 
Dar ce am, să-mpart cu alţii, o plăcere-i pentru mine! 
Fă-te mai încoa, băiete. Pe sfârșite mi-e ulciorul. 
Ci mai am aice unul plin, poftim! alină-ţi dorul, 
Apoi dă și la tovarăşi. 

Omul ia ulcioru-n mână, 
Și spre buze ridicându-l, trage-i! ca de la fântână. 
Hai cu el în grajd pe urmă, altuia i-l dă la gură, 
lar acesta mai departe, până când toţi cinci băură. 
Însă, ce să vezi? minune! Nu trecu, de când sorbiră, 
Cât ai zice-un Tatăl nostru, toţi argaţii adormiră. 
Unul, sus în șea călare pe spinarea Murgului, 
Altu-având căpăstru-n mână, altul coada calului; 
Doi, la ușă, cu topoare — cum erau ei rânduiți E 
Căci bătrâna... cine fuse? Vro miloagă, socotiți? 
Aș! Păcală! Iar rachiul, dres cu ierburi, din ajun: 
Cum or bea din el străjerii, toţi pe loc s-adoarmă tun! 

Când îi vede-așa Păcală, hai! cât ai clipi, dezbracă 
Zdrenţele de cerșetoare și la Murgu-n staul pleacă; 
Taie, hârșt! căpăstru-n două, o bucată să-i rămână 
Murgului în cap, iar alta, păzitorului în mână. 
Tot asemenea şi coada. lar pe-argatu cel călare, 
Sus — cu şea cu tot — îl saltă, repede, pe-o grindă mare. 
Îl aşeaz-acolo bine — ca trecându-i somnul greu, 
Să se crează tot pe Murgu, stând în șea, la locul său. 
Apoi scoate calul, sare pe spinare-i frumușel, 
Și strângându-l din călcâie, hai p-aci-ncolea cu el, 
Se afundă-n umbra nopții. 

Pe la răsărit de soare 
Când în grajd boierul intră: mai să cază d-a-n picioare. 
— Heil dormire-aţi somnu' cel lung! nu vedeţi că Murgul nu-i? 
Speriaţi, buimaci, străjerii sar, se-nhoalbă: 

— Cum» Ce spui» 

Apoi cel ce-avea în mână din căpăstru o bucată, 
Și cel ce ţinea de coadă, dă-i, cât pot, smucesc o dată. 
Socotind că trag pe Murgul, vrând să-l dea la apă-afară. 
Dar pe spate, buf! sărmanii, amândoi se răsturnară; 
Încât, de podele, ţeasta, doar că nu li s-a sfărmat. 
D-apoi celălalt, cu șeaua sus pe grindă cocoţat! 
Hai să dea şi el călcâie calului, dar somnoros, 
Cumpăna pierzându-și. dura! a căzut cu capu-n jos, 
Și-atârnat în scări rămase... lară cei doi, cu topoare, 
Puși la ușă — Sfinte Doamne! cât p-aci să se omoare. 
Uluiţi, crezând că hoţii au venit pe Murg să-l ieie, 
Unul altuia-nceput-au nebunește-n cap să-și deie. 


— "Tiil și-a zis în gând boierul. Astea-s urme de-ale lui. 
Mi-o făcu din nou Păcală, bată-l Maica Domnului! 

— Isprăvile lui Păcală — CUPRINS 
Cum putu așa de strașnic pe tuscinci la gard să-i lege? 
Și-acum nu știa: să-i arză c-un gârbaci pe toţi, în lege? 

Sau cu hohote să râză de cumplita lor prostie? 


lar Păcală? stând pe-alături, hohotea.. leșin să-i vie! 


XXII 


ALTE RĂMĂȘAGURI 


— Ei, boierule, Bălanul și cu Murgul sunt ai mei. 

Hai să-ţi fur acum inelul cel din deget, dacă vrei. 

Și de-l fur în timp de-o lună, tot al meu pe veci să fie! 
Nu? Să te slujesc nainte, trei ani, fără de simbrie. 

Te mai prinzi? grăi Păcală. Ori ţi-ajunge, mi se pare. 
— De! boierul îi răspunde. Hai, mai facem o-ncercare. 
Și de-oi pierde tot eu, iarăși: lucrul nu-i curat, argate! 
Am să jur atunci pe cruce că tu ești cu dracul frate. 
lar în gându-i: — Aș! pe Murgu, pe Bălan, mi i-a furat, 
Căci pe amândoi în grija slugilor eu i-am lăsat. 

Sluga să-ţi păzeasc-avutul? Zi argat.. și taci din gură! 
La inel.. sunt eu de pază, însumi! nu cred că mi-l fură. 
Și inelul scump, boierul, știți de-atunci cum și-l păzea? 
Cât e ziua, cât e noaptea, tot în deget îl ţinea. 

lar Păcală? slujba doară și-o făcea, pe lângă casă; 

De prinsoarea cu inelul se părea că nici nu-i pasă. 
lată însă că-ntr-o noapte, când dormeau la curte duși, 
Și boierii și argaţii, dânsul sare din culcuș; 

Merge drept la niște paie — ce zăceau sub o răchită, 
Tocma-n fundul bătăturii. Le aprinde-ntr-o clipită 

Și aleargă-n lungul curţii, glăsuind: — Săriţi! foc, foc! 
Auzindu-l slujitorii, în picioare-au fost pe loc. 

Apă toţi cărau în doniţi, şi-o turnau peste văpaie. 
Auzise și boierul strigătele din odaie 

Și sări din pat să meargă repede la stins și el. 

Însă-n prag... deodat-aminte își aduse de inel. 

— la stăi! se gândi. Și-l scoase, îl dădu cucoanei: — Ține! 
Eu pe-afară.. cine ştie? Tu, o să-l păzești mai bine. 

Dar abia ieși stăpânul. Zvâc! Păcală — din pridvor, 
Unde-ascuns la geam stătuse — intră-n casă binișor. 
Lângă pat se furişează, la cucoana, şi-i grăieşte 

(Ca și când ar fi boierul): — Nu-i nimic, te liniștește! 
Focu-i stins. la dă-mi inelul, şi-apoi dormi nainte, dragă! 
Cuconița, somnoroasă, biata, d-unde să-nțeleagă 

Că acela ce-i vorbește, nu-i boierul, ci e sluga? 

— Nal răspunse... lar Păcală, înhățând inelul... fuga! 

A ieșit cu el pe ușă, făr-a mai grăi nimica. 


lată-n urmă şi boierul: — Fi, ne-a fost degeaba frica. 
Nişte paie-ardeau, departe şi s-au stins pe loc. Păcat, 
Numai pentru-atâta lucru, somnul că ni l-am stricat! 
Unde mi-e inelu' dă-mi-l.. Fa se uită cu mirare: 
— Ce inel să-ţi dau, bărbate! 

— Mai mă-ntrebi?! Glumești, imi pare. 
Doar inelul care-n mână ţi-l pusei când am plecat! 
— Eşti în minţi? Mai adineaori, n-ai venit și ţi l-am dat? 
Și cu el în mână, grabnic, n-ai ieșit pe ușă iară? 
— Eu, nevastă? Vai de mine! Uite-acuma viu de-afară. 
— Aș! se poate? Fugi de-acolo, omule, doar nu-s năucă! 
Sau, în lipsa ta, pe-aicea, n-o fi fost doar vro nălucă. 

De afar-atunci un râset în odaie străbătu: 

Râsul lui Păcală, vesel. 

— "Ti! destul! Pricep acul 

l-auzi cine-a fost năluca! Ce fel, scumpa mea, dormiși? 
Cât am stat pe-afară, ochii nu puteai să-i ţii deschişi? 
Vai, trăsni-l-ar de Păcală! După ce m-a fript, mișelul, 
Cu Bălanu şi cu Murgu: na! îmi şterse şi inelul! 


i i 


Necă it grozav, boierul, s-a culcat. Ci, somn ori foc? 
Pân-aproape către ziuă, n-a-nchis pleoapele deloc! 
„Vai ce hoţ!.. mămucă Doamne! întru sine se gândea. 
„A! da-l prind eu în capcană, lasă... dacă este-așa! 
Îl trimit — chiar mâine seară — pe-altă lume, ne'ntrebat. 
Ce de-oi curăța pământul d-un tâlhar, mi-o fi păcat?“ 
Și a doua zi îl cheamă pe Păcală sus, la sine: 
— Ei, al tău e și inelul. Să mi-l stăpâneşti cu bine! 
Dar învins, cu toate-acestea, nu mă dau, să ştii! Voiești 
Numai eu să pierz întruna? Tu mereu să biruiești? 
Să mai facem o prinsoare! Fură-mi, colo mai pe seară, 
De la arie din șură, azi, o mierță de secară. 
Și-o să-ţi dau un pumn de galbeni, noi nouțţi, de-i izbuti; 
lar de nu: trei ani de-a rândul, fără plată-mi vei sluji. 
Ce zici»... te mai prinzi, argate> 

— Da, boierule, mă prind! 
Vroi să văd și gălbiorii ici lângă inel lucind! 


Apoi ce făcu boierul? Când văzu că-i pe-nserate, 
Slujitori a pus în șură, cinci, cu pușştile-ncărcate. 

Și le-a zis: — Secara asta, ici în sac, jos, o vedeţi? 
Staţi pe-aci ascunși. În grije toată noaptea s-o aveți. 

Și dac-o veni s-o fure hoţul de Păcală: foc! 
Auzit-aţi? Îm pușcaţi-l, să rămâie mort pe loc! 
— Las” pe noi! au zis pândarii. l-arătăm noi azi furat! 


Noaptea-și întinsese pânza-i de-ntuneric peste sat. 
Păzitorii, prin unghere, stau ascunși, cu arme-n mână, 
Adăstându-l pe Păcală să le vie la-ndemână. 

Că-i coceau şi dânşii turta, cam de când i-a tras pe sfoară, 
Știţi, cu Murgu-n noaptea ceea! așteptau prilejul doară! 


Stau ce stau și numai iacă, pași aud prin bătătură 
Și deodată văd că intră pe furiș un om în șură... 
— Ăsta el! gândesc pândarii. lar când vine-n față: Poooc! 
Îl îm pușcă. 
— Vai! el geme, prăbuşindu-se pe loc. 
— Gata! Haidem! zice-un paznic. les apoi din şur-afară. 
Spre conac o iau. Boierul, i-aştepta-n pridvor, la scară. 
— L-aţi răpus 
— Răpus, cucoane! 
— Bun! de-acuma, somn ușor! 
Și se duc apoi străjerii spre culcușurile lor. 
lar boierul intră iute, ia din cas-o lumânare, 
Și cu lumânarea-n mână, hai, spre șură-n graba mare. 
Dar ajuns la gura șurii, deodată se opreşte. 
Îi părea, dinspre ogradă, cineva că-l urmărește. 
Ba mai auzi ş-un strigăt: — Hei, stăpâne, bună seara! 
— Cine e? boieru-ntreabă. 
— Eu, Păcală, cu secara! 
— Ce?.. Îl auzea că-i dânsul, îl vedea, cu sacu-n spate, 
Totuși nu-i venea să crează. — Valeu! Tu eşti, măi argate? 

Dar atunci, în şură oare, colo, neagra matahală 

La pământ lungită.. cine-i? 

— Del știu eu grăi Păcală. 

ȘI boieru-naintează, repede, cu lumânarea. 

lar acolo când ajunge, și mai mare-i e mirarea: 

— Ce vad? Îi jidanul, Marcu! mort, aici? în şura mea? 
Cum? Aceasta... tu, argate, mi-ai făcut-o! nu-i așa? 

— Eu? Ba mă ferească Sfântul! Doar secara ţi-am furat: 
Celorlalţi în grije, nu ştiu, dumneata ştii ce le-ai dat! 

— Ei, poftim! și-a zis boierul. Na! Se prăpădi crâşmarul! 
lar Păcală? teafăr, uite-l! câştigă din nou, tâlharul! 


i i 


Ce cătase-acolo Marcu? Nu-i așa, c-aţi vrea s-aflaţi? 
Cum s-a nimerit să cază el în cursă? Ascultaţi. 
După ce străjeri, boierul, cinci, în șur-a așezat, 
Pe-nserate, lui Păcală, naiba-n minte ce i-a dat? 
Merse la jidan în crâșmă: — Hei, jupâne, ştii ceva? 
Am o mierță de secară. Cum, de unde, nu-ntreba. 
Și setos cum sunt acuma, zău, al ciorilor să fiu, 
Dacă nu ţi-aş da-o toată, pentr-o gură de rachiu. 
Marcu, auzind că-i vorba de câștig, se-nveseli: 
— Bine... la să-ţi văd secara. 
— Păi, s-o vezi, dar nu-i aci. 

Este la boier în şură. 

— De, să mi-o aduci, că-ţi dau. 
— M-am gândit eu la plecare, nene Marcule, s-o iau. 
Dar erau prin curte oameni. M-am temut să nu mă vadă. 
Uite-acuma-s toţi la cină, nu e nimeni prin ogradă. 
Și secara-n șur-acolo cam la mijloc e-ntr-un sac. 
Însă pic de oboseală! 


AT 


—— Petre Dulfu — 


CUPRINS 
— Ei, atunci eu ce să-ţi fac? 


— De! dacă te-ai duce singur, iute-ai fi aci cu sacul. 
Du-te! Cum e de-ntuneric, nu te vede, bre, nici dracul! 


„Hm! o mierţă de secară.. pe degeaba. iacă zăul 

E de lepădat?“ îşi zise jidovul în gândul său. 

— Bine. Să mă duc, române! Și zicând, a și pornit. 
Ajungând acolo însă, știți la urmă ce-a pățit. 

lar când paznicii din şură, drumul spre conac luară, 
Zvâc! Păcală-nhață sacul, stă cu el ascuns pe-afară. 
Până când veni boierul, din pridvor, cu lumânarea: 
lac-aşa se petrecuse, cu jidanul, întâmplarea. 


Fă 


lar boierul, să mai facă vro prinsoare cu Păcală, 
După cele ce păţise: aida-de!, nici pomeneală! 

Îl chemă pe loc năuntru: — Na, creștine, ce-i al tău: 
Uite ici... un pumn de galbeni! Și te du cu Dumnezeu! 


El îndeasă banii de-aur în chimirul său, la rând: 
Apoi pleacă, făr-o vorbă, doar pe sub mustăți râzând. 


XXIII 


LA VATRA PĂRINTEASCĂ 


Și-a umblat Păcală, iarăși, nu știu cât, prin cele sate. 
De-ale lui isprăvi, în cale-i săvârşind, nenumărate. 

Dar de la o vreme — ce vreţi? tot stingher, pe căi străine, 
S-a cam săturat și dânsul. Și-și zicea ades în sine: 

Ce-o mai fi făcând sătuțul, unde-am fost copil odată?.. 
L-apucase dor de vatra de atâta timp uitată. 


Într-o bună dimineaţă, s-aşternu deci drumului 

Și a treia zi spre seară, iată-mi-l în satul lui! 

Satul, tot ca şi pe vremuri. Casă albă lângă casă, 
Răsăreau în șir din umbra pomilor cu frunză deasă. 
Vesele, drăguţe, toate. Doar căscioara părintească, 
Mohorâtă şi pustie, gata să se prăbușească. 

E] intră-n ograda plină de scaieţi şi de urzici, 
Se-odihni pe prispa veche: „Bine că mă văd aici! 

O să-mi dreg cocioaba asta, am să mă așez în ea 
Și, lăsând în pace lumea, de-ale mele mi-oi vedea“. 


Astfel se gândea-n tăcere, stând pe prispă tolănit, 
Până când steloasa noapte să-l adoarmă a venit. 
Dimineaţa următoare, până-n ziuă se sculă, 

Ca un om cu multe treburi, și la drum din nou plecă. 
lar spre seară, când se-ntoarse de la târgul nu ştiu care, 
E] venea c-o vițeluşe bălăioară, pe cărare. 

„Uite-așa“, intrând pe poartă, zise mulțumit în sine, 
„Din viţea, cum e, s-o face vacă mare, astăzi-mâine. 
lar ca vacă o să-mi fete alte vițeluşe-n loc, 

În tot anul câte una, dac-o fi să am noroc. 

Azi o vacă, mâine două; mai pe urmă, boi, plug, car. 
lacătă-mă-n scurtă vreme, om ca lumea, gospodar! 
Și când zorile de ziuă s-au ivit pe boltă iară, 

L-au găsit, cu bălăioara“i, la păşune-n câmp afară. 

Cam aşa, tot timpul verii, își păștea azi pe livadă, 
Mâine-n luncă — viţelușa, mare mai curând s-o vadă. 
Și-a crescut văzând cu ochii hoţomanca de viţea, 
Peste doi, trei ani, Păcală, ce mai văcușoar-aveal! 

Nu era-n tot satul alta mai voinică, mai zglobie. 
Străluceau, privind la dânsa, ochii lui, de bucurie. 

Dar sătenii — cum e lumea, pururea-nspre rău pornită — 
Prinseră să-l pizmuiască pentru-așa odor de vită. 

Și-i scorniră, știți ce vorbă? Că de-aceea vaca lui 

S-a făcut așa frumoasă, cum prin sate alta nu-i 
Fiinde-o ţine, nu-n cireadă, ca tot omul, la pășune, 

Ci prin holde-o pășunează, unde-s grânele mai bune! 
De găseau în câmp, dușmanii, orice neorânduială, 
Vina o dădeau pe cine? Tot pe vaca lui Păcală! 
Geaba le-arăta, creștinul, că dreptate n-au deloc: 
Oamenii, aprinși de ură, se făceau doar și mai foc. 
Pân” odată, hotărât-au, pe Joiana lui bălaie — 

Unde le-o ieși nainte — s-o lovească-n cap, s-o taie. 
Și-ntre dânșii să-și împartă carnea toată de pe ea, 
lară lui Păcală, bietul, numai pielea să i-o dea. 

— Pielea! glăsuiau cu toții, căci atât avea ea doară, 
Ca viţea, în satul nostru când venit-a-ntâia oară. 
lară carne-așa de multă d-unde-a pus pe dânsa, frate? 
De pe rodnicele holde, în sudori de noi lucrate! 


Deci spre-amiază, când Păcală își lăsase-ntr-un desiș, 
Priponită, văcușoara, haide toți la ea hoțiș. 

Îi dădură-n cap cu barde, și de piele-o jupuiră; 

Apoi carnea-i — bucățele — între dânșii o-mpărțiră. 
lară pielea, caldă încă de-a vieţii abureală, 

Peste gard au aruncat-o, în ograda lui Păcală. 

Când el dă de pielea vacii, stă pe loc şi se-ncrucește: 
Nal.. mai fă-te om de treabă, precum inima-ţi dorește. 
Lasă-n pace lumea, vezi-ţi doar de treburi și de casă! 
Apoi cum să lași în pace lumea, când ea nu te lasă? 
Îmi tăiarăţi văcușoara? mi-aţi mâncat-o, vasăzică? 
Mi-o plătiţi voi... ţineţi minte! 

Apoi pielea o ridică 

Și pe gard în pari o-ntinde, cu o mână tremurândă, 
lar a doua zi, porneşte la un bâlci cu ea, s-o vândă. 


Merge, merge, toată ziua, până iată că-ntr-un sat, 
L-a ajuns din urmă noaptea. Îm prejur el s-a uitat: 
Întunerec pretutindeni! Toată lumea se culcase! 
Numai într-un loc, lumină. Intră deci acolo-n casă. 
Și, la vatră, ce să vază? o drăguță de femeie! 
— Bine te-am găsit, frumoaso! 
— Bine Dumnezeu să-ţi deie! 
Ce vânt te-a adus, drumețe? 
— la necazuri de-ale mele! 
De-astăzi dimineaţă-ntruna viu pe drum cu-această piele; 
E departe încă târgul! Și grozav am ostenit! 
Fă-ţi pomană, dă-mi pe-acilea vrun locşor de odihnit, 
Pân' s-o lumina de ziuă. Dorm și-n tindă, unde-o fi! 
— Cu plăcere, până mâine, omule, te-aș găzdui. 
Dar bărbatu-mi nu-i acasă, e la munte, tocmai sus. 
Dimineaţă, când s-o-ntoarce, de la stână, unde-i dus, 
Ce-o să creaz-aflând că noaptea un străin aci a mas? 
— De, femeie! N-am ce zice. Ai dreptate. Bun rămas! 
Astfel răspunzând Păcală, hai, din nou, sărmanul, pleacă. 

Dar în curte, se opreşte. „la să stau pe prisp-oleacă! 
Numai pentru-atâta lucru, n-o să fie doar nimica.“ 

Și pe prispă el se-așează, făr' să simtă frumușica. 

Stă o clipa, dus cu gândul la mândreţea de nevastă 
lar deodată,-ntoarce capul şi se uită pe fereastă 

la să văd, cam ce lucrează dumneaei năuntru oare? 
Ea cocea la foc plăcinte, şi-un purcel frigea-n frigare. 
— Tii! drăcoaica! Dacă soţu-i mâine doar se-ntoarce-acasă, 
Pentru cine pregăteşte azi o cin-atât de-aleasă? 

Și de ce-i așa gătită, cu cămașa numai flori, 

Cu mărgele, ca o fată când aşteaptă peţitori? 

Dar pe când aşa Păcală se-ntreba la geam afar,, 

lată că pe drum s-aude scârțâitul unui car. 

Apoi: „Ho, a-ho, Dumane! Ho, Joian“ un glas grăiește, 
Și din mers în dreptul porţii, caru-ndată se oprește. 
Cine este nou-sositul, ea ghicise, bat-o vina, 

Căci să fi văzut ce iute strânse de pe vatră cina! 
Pân' să intre caru-n curte, și plăcinte, și friptură, 

Și rachiu... și vinul... toate nevăzute se făcură! 


„Soțul! zice-n gând Păcală. ȘI sculându-se grăbit, 
Înspre el înaintează: — Bună seara! 

— Bun sosit! 
— Bucuroşi la oaspeţi, bade? Sunt drumeţ,nnoptai în cale. 
— Bucuroși, fârtate, cum nu! Da-ncotro? 

— Spre târg, la vale! 
Apoi, dejugându-și boii, omu-n casă mi-l pofti. 
— Vai, bărbate! nevestica începu a se jeli. 
Ce-i, de te-ntorseși? 

— Nimica. Roata, Dumnezeu s-o bată, 

Mi s-a rupt! Plec iar la ziuă! Ţi-adusei ș-un oaspe, iată! 

Să ne dai, nevastă, spune, ai tu ceva de mâncare? 
— Da de unde, Doamne, tocmai mă gătisem de culcare. 
Ceapă doar și mămăligă! N-am știut că vii acum! 
Eu credeam că tocmai mâine te-i întoarce de la drum. 
— Bine, draga mea soție, îi răspunse el voios. 
Nu-i nimica! toate-s bune, când e omul sănătos. 
Hai degrabă, că ni-e foame! dă-ne ce-i găsi prin casă! 
— Uite-acum! grăi femeia. Și-ncepu să puie masă. 
lar Păcală? sta pe gânduri. Aș! era nebun el: ceapă, 
Mămăligă să mănânce, și să bea pe urmă apă — 
Când c-o clipă mai nainte a zărit cuptorul plin 
De friptură, de plăcinte, şi-i cam mirosise-a vin? 
Ce-i trăsni prin minte dară? Pielea vacii, așezată 
La picioare jos având-o, se-ncruntă la ea o dată. 
Și mi-i trase cu toiagul, pe furiș, o lovitură. 
Omul s-a mirat în gânduii, dar nimic n-a zis din gură. 
După câtva timp, Păcală: jap! c-un scrâșnet de necaz, 
Mai croi o bâtă pielei, dojenind-o: — N-ai obraz? 
Gazda se-ncruci! Păcală, stă ce stă, și: — Nu taci? iară? 
Na, nerușinato! pielei altă lovitură-i cară. 
Omu-atunci, pierzând răbdarea, îl întreabă: 
— Hei, drumeţe! 

Ce ai cu sărmana piele, de-i cârpeşti mereu la bețe? 
— De, a naibii pocitură! A surzit? sau ce să fie? 
Tot îi zic mereu să tacă, şi ea... nici că vrea să știe! 
— Cum? că doară nu vorbește! Zici așa doar, mi se pare. 
— Asta? He-he! ce crezi, bade, că e piele ca oricare? 
Asta-i piele care știe tot ce se petrece-n lume 
Și tot vrea mereu să spună! 

— Vrea să spună? Ce anume? 
— Ce? Păi, uite... lucruri, care... nu e bine să se ştie! 

— Zău? Grozav aș vrea să aflu! N-ai putea să-mi spui și mie? 
La-nceput, Păcală nu vrea. — Nu pot, nu pot, zău, bădică! 
Dar, rugat întruna, pielea spre ureche ȘI-O ridică: 
„Află deci! Poftim! Ea-mi spune că rachiu de mâna-ntâi, 
O garafă, se găseşte ici în pat la căpătâi“. 
Omul s-a uitat la dânsul: — Vrei să-ţi râzi de mine, hai? 
Când săltă-n sus perna însă: — "ii. ba uite, zău, așa-i! 
Coşcogeamite garafă! Cine oare s-o fi pus? 
— Del ştiu și eu cine? Pielea, despre asta, nu mi-a spus. 
Însă, i-auzi ce-mi mai spune! 
— Ce» 
— Să cauţi binișor, 

Ș-un purcel frumos găsi-vei, rumenit, colea-n cuptor. 
— Un purcel? la fugi de-acolo! Asta n-o crez! 

Dar când cată: 
— Vai! mirat românul zice. Ba aveai dreptate, iată! 
(Și pe mas-a pus purcelul, lângă sticla de rachiu) 
Măi, măi, măi, a naibii piele! Zău, să juri că-i dracu” viu! 
— Pe cuptor acuma, bade, sus, o mână ţi-o mai plimbă 
Și-i găsi niște plăcinte, cum de mult n-ai pus pe limbă! 
— Ce spui! Este cu putinţă? Și cătând bărbatul iară: 
Uite, frate! şi plăcinte! calde, chiar din astă-seară! 
— lar acum, te-apleacă bine, mâna jos sub pat ţi-o bagă, 
Vin trandafiriu acolo vei găsi, o sticlă-ntreagă. 
Și plecându-se bărbatul, scoase-ndată la lumină, 
De sub pat, şi-a pus pe masă, vin, o sticlă mare, plină! 


— Ei, iubita mea nevastă! vezi ce de bucate bune, 
Ca de sub pământ ieșiră? Ce zici tu de astea? Spune! 
— De, bărbate, multe-n lume vede ochiul omenesc, 
Dar minune ca aceasta n-am văzut, de când trăiesc! 

S-așezar-apoi la masă. — Fi, așa mai zic și eul 
Se gândea voios Păcală, din purcel cărând mereu. 
Și-a cinat... îm părătește! Dar bărbatu-abia-nghiţea. 
Fiecare-mbucătură parcă-n gât i se oprea. 
lar la urmă, după cină, spre Păcală lung el cată: 
— Ştii ce, vere? Vinde-mi mie pielea asta minunată. 
— Să ţi-o vând? grăi Păcală, speriat privindu-l. Vail 
Cum te-ai și gândit, creștine? 

— Frate! n-ai vrea să mi-o dai 
Nici când ţi-aş plăti-o bine? 

— Ha-ha-ha! Să mi-o plăteşti? 
Are preţ așa un lucru? 

— Ce-mi ceri? Dau oricât voiești» 

Și-a-nceput pe ea să-i deie: lei o sută, două, trei! 
Că era bogat... Dar geabal! 

— Nici c-o mie-n cap nu vrei? 
— Nu pot, nene, nu-mi dă mâna! 

— Bine... adă mâna ici, 

Îţi adaug lâng-o mie... încă trei mii. Ce mai zici? 
— Del răspunse-atunci Păcală. Știu și eu ce să mai zic? 
Altuia — fereşte Doamne! — n-o dădeam... pentru nimic! 
Dumitale însă... na-ţi-o. Nu de bani îmi este mie, 
Crede-mă! "Ţi-o dau fiindcă prea te văd om de-omenie. 


Omul, după ce-i plătește preţul cum s-au învoit, 

Într-un cui agaţă pielea. Cât era de mulțumit! 

— Pot să plec de azi în tihnă, orişiunde — ce-mi mai pasă? 
Pielea asta o să-mi spuie, tot ce se petrece-n casă! 

lar Păcală? vâră-n pungă patru mii de lei, bani gheață; 

Se trântește lângă vatră, doarme, până dimineață. 
Dimineaţă-n zori, se scoală... și luându-și bun rămas 

De la cei ce-l găzduiră, hai la drum, cu sprinten pas. 
Soţul stete pe acasă ce-a mai stat, apoi s-a dus 
Unde-avea și el cu carul de plecat, la deal în sus. 

La izvor, sub deal, Păcală l-aștepta, și-i iese-n cale: 

— Știi ce, bade, pentru piele prea-mi dăduși din gros parale! 
Altuia, de. nu zic! însă, dumitale... mă gândesc 

Nu-i frumos să-ţi iau atâta. Zece lei doar îmi opresc; 

lară ceilalţi, adă mâna, ţine-i, c-o să-ţi prindă bine! 

Omul auzind acestea: — Cum se poate? vai de mine! 

Nu-i venea să ieie banii. Ba că-i pungă, ba că-i teacă! 
Dar Păcală-i pune-n mână, făr-a-l mai ruga, și pleacă. 

— Măi! ce om! gândea românul. l-auzi! bani să nu voiască! 
Apoi hai și el-nainte, către stâna-i ciobănească. 

Hoţomanca de nevastă nu-și găsea, de ciudă, loc. 
Ochii-i aruncau spre pielea cea din cui priviri de foc. 

— Ce... de azi.. cu strajă-n casă eu să stau necontenit? 
Și să nu mai am pe lume, cât trăi-voi, ceas tihnit? 

Uf! când îmi aduc aminte, parcă nu știu zău ce-mi vine! 
Cum să scap de pielea asta? Cum să scap? A, las pe mine! 
Și-a săltat în sus capacul unei lăzi. Acolo-n ladă 

Într-un colț, avea și dânsa bani puși bine, o grămadă: 
Taleri, galbeni, despre care povestea cam multe satul, 
Dar, precum se-ntâmplă-adesea, nici nu bănuia bărbatul. 
Când i-a strâns? şi cum? de unde? Numai dumneaei ştia! 
Deci din ladă bani ea scoate, mulți... apoi la drum o ia 
Să găsească pe Păcală. Merge-n fugă după el! 

ȘI-I ajunge-ntr-o pădure: 

— Hei, drumeţe! stăi niţel! 
Nu-i vrun chip, cu pielea ceea vorbitoare... nu se poate 
Ca s-o fac cumva să-și piarză darul de-a mai spune toate? 
Uite! (zice, arătându-i banii strânși într-o basma, 
Și lovindu-i ca să sune) Zău, învaţă-mă ceva, 
Ce vei şti. Și vezi tu ăștia? Na! să fie toţi ai tăi: 
Cât îţi dete și bărbatu-mi, tocmai patru mii de lei. 
Când aude-așa Păcală: — lacă măil.. în gând și-a zis, 
Alte patru miișoare... De! pe semne-așa mi-e scris: 
Patru mii să iau, în capăt! patru mii de lei, pe piele! 
Și-n șerpar vâri bănetul. — Lasă, că te-nvăţ eu, lele! 
Știi ce? leși cu pielea mâine la izvor. Stropește-o-n zori 
Cu stropi reci prin sită nouă strecuraţi.. de nouă ori. 
Să mai faci cu mâna dreaptă peste ea vro nouă cruci, 
Pune-o-n cui la loc pe urmă, grijă-n veci să nu-i mai duci! 
— Bun, îţi mulțumesc! 

Și șterge-o, înapoi spre sat, nevasta 
Fericit, ca dânsa, cine mai era pe lumea asta? 
— lată-mă scăpată! N-a vrut să-ți ajute Dumnezeu, 
Ai plătit degeaba straja, bărbăţele dragul meu! 


lar Păcală? hai și dânsul, prin pădurea de tufani, 
Mai departe, spre căminu-i, cu șerparul plin de bani. 

CUPRINS 
XXIV 


PĂCALĂ MARE GOSPODAR 


Staţi, duşmanilor nemernici! se gândea mergând pe drum, 
V-aţi bătut voi joc de mine? Staţi! c-o să vedeţi de-acum 
Și acas-ajuns cu banii, își dărâmă casa veche, 

Și-şi clădește alta nouă, care n-avea-n sat pereche. 

Apoi rost de vite-şi face, de-acareturi, de moșie; 

Rost de car, de plug, de toate! Și să vezi gospodărie! 
Dup-un an de străduință, n-avea prin împrejurime 
Rosturi, casă mai de seamă, ca Păcală, nime, nime! 


Dar când îl vedeau sătenii tot făcându-și lucruri noi, 
Cum părându-și azi moșie, mâine plug, poimâine boi, 

Nu puteau să doarmă-n tihnă! — Cum? de unde-atâta ban 
Ce tot varsă, varsă, zilnic, omu-acesta, cam de-un an? 
O fi dat de vreo comoară? se-ntrebau cu gând pizmaș, 
Sau... o fi prădat în codri, noaptea, pe vrun bogătaș? 
Deci la vatra lui cea nouă merseră câţiva-ntr-o seară; 
Și cu vorba, spre-a-l descoase, pe departe mi-l luară. 

lar Păcal-atunci le spuse: — De! ştiţi pielea cea de vacă, 
Ce-ntr-o zi aţi aruncat-o în ograda mea săracă? 

Eu la bâlci cu ea plecat-am, am vândut-o și-am luat 
Patru mii de lei, în mână. lacă de-unde sunt bogat! 


— Aș! răspunseră sătenii, nu mai spune, frate, taci! 

Cum atâţia bani? se poate? pentru pielea unei vaci? 

— Hm! răspunse el. Păi bine, oameni buni, nu vă gândiţi? 
Vaca mea era frumoasă, de prăsilă, cum o ştiţi! 
Astăzi-mâini c-o viţeluşe, de la ea, mă pomeneam, 

Mai crescând și viţeluşa, două vaci era să am. 

Și din două vaci ies patru, și din patru, opt la rând; 
Și din opt, aveau să iasă șaisprezece vaci, curând. 
lar din astea, o cireadă cât colo! Și credeţi oare 

Că se vinde pe nimica o avere-atât de mare? 

Când la târg își duce marfa, omul trebuie — he-hei! — 
Minte-n căpăţână s-aibă, nu tărâţe, dragii mei! 
Auzind aşa, sătenii dau din cap: — Adevărat, 

Bine zice! Și se duse vestea prin întregul sat. 

Și-a căzut pe gânduri satul. — Apoi cum?, ziceau vro doi, 
Vaci frumoase, de prăsilă, ca și el, n-avem și noi? 

— Da, nici vorbă! zis-au alţii. Pentru ce, decât Păcală, 
Mai pe jos să fim noi oare? Nu știm și noi socoteală? 
Și vorbind așa-ntre dânșii, dă-i! să treac-o zi nu lasă! 
Ce fac? Toţi de-a rându-și taie vacile ce-aveau pe-acasă. 
Și de piele, sărăcuţii, le jupoaie-n graba mare; 

Apoi haide pe la târguri, toţi, cu pieile-n spinare, 

Să le vândă, ca Păcală, preţuri mari cerând pe ele, 
Nemaipomenite: cinci mii, patru mii de lei pe piele. 
Dar în târg, negustorimea, auzind așa minuni, 
Izbucni-ntr-un râs cu hohot, a crezut că sunt nebuni. 
În deșert spuneau ei, bieţii, de prăsilă, de cireadă, 
Lumea hohotea mai tare, strânsă-n jurul lor grămadă. 

După ce-au venit acasă, rupţi de foame și săraci 
Neavând nici bani în pungă, nici prin grajduri alte vaci, 
Doar cu pieile pe umăr, și cu traista subțioară 

Ce să-i facă lui Păcală, pentru că i-a tras pe sfoară? 
Se-nţeleseră: să-l piarză şi să-i ia averea toată. 

Hai deci într-o dimineață, oamenii, la dânsul, gloată! 

Îl vârâră cu de-a-sila și-l închiseră-ntr-un sac. 

Lângă satul lor, devale, se găsea pe câmp un lac 

Mare, cât vedeai cu ochii. Acolo l-au dus cu sacul 
Pe Păcală, nemiloşii, să-l arunce-n lac, săracul. 
Și-au legat de sac și-o piatră, grea, ca nu cumva să scape, 
Să-şi găsească-acolo „hoțul“ moartea-n fundu-adâncii ape! 
Însă, tocmai când în valuri se grăbeau a- repezi: 
— Fraţilor! mai staţi oleacă! dintre ei un om grăi, 
Unul mai cu socoteală. Staţi, la fund să nu-l daţi încă! 
Unde-l aruncăm? Cercat-aţi, apa unde-i mai adâncă? 
Trebuie-aruncat acolo unde e mai multă apă 
Ca să nu-i mai ducem grija hoţomanului, că scapă! 
Haideţi să cătăm, degrabă, o prăjină-lungă.. lungă, 
De pe mal de-aici, cu vârfu-i, până jos la fund s-ajungă. 
Să-ncercăm cu dânsa lacul. 

— Îi. așa e, măi. așa-i? 


Acolo deci pe Păcală mi-l lăsară-n sac... Și, hai, 
Înapoi în sat fugiră, toţi îndată, pe-ntrecute, 
O prăjină să aducă, de-unde vor găsi mai iute. 
Dar pe când stătea Păcală jos pe țărm, închis în sac, 
Și-aştepta doar să se-ntoarcă oamenii, să-l zvârle-n lac, 
Deodată, iacă, trece un văcar pe-acolo, care 
Spre oraş mâna cu grabă, vite, o cireadă mare. 
Dând de sac în drum văcarul, se oprește: — Măi din sac... 
Ce faci2.. De-unde până unde tu aci? 
— De, ce să fac? 
Uite, m-au vârât aicea, oamenii din satul meu, 
Umblă să m-arunce-n apă, nu le-ajute Dumnezeu! 
— Cum? de ce să te arunce? 
— Fiindcă... m-au ales primar, 

Și eu n-am vrut! 

— Lauzi vorbă! zise tânărul văcar, 

Și de ce nu vrei adică să te faci primar în sat? 
— Pentru ce2.. He-hei... fiindcă satul nostru-i cam ciudat! 
Sunt neveste multe-ntr-însul, şi de-o frumuseţe rară, 
lar bărbaţii-s duşi de-acasă după trebi mereu, prin țară! 
Și primarul, cât e vara, cât e iarna — vai de el — 
Cu nevestele rămâne numai singur-singurel! 
— He! se miră iar văcarul. D-asta ţi-e? Da prost eşti, zăul 
Cum aș mai primi, fârtate, eu — să fiu în locul tău! 
— Da? Păi asta-i foarte lesne. Haide, ia-mi ici locu-n sac, 
Până vor veni sătenii ca să te arunce-n lac. 
lar atunci... să strigi doar tare: — Staţi, primar să fiu voiesc! 
Și e gata socoteala.. Ce zici? 
— Mai mă-ntrebi?.. Primesc! 
Apoi, cât clipești, văcarul, gura sacului dezleagă, 
Lasă pe Păcală slobod, şi în locul lui se bagă. 
lar Păcală strânge sacul, și legându-l cum fusese, 
Șterge-o — cu cireada-ntreagă — spre-un zăvoi de sălcii 
dese! 

Nevăzut pe loc se face. 

Oamenii veniți din sat, 
C-o prăjină lungă, lungă, apa-ntâi au încercat. 
Hai pe urmă la Păcală, toţi cu zor... să-l dea la fund, 
Unde le spunea prăjina că e lacul mai afund. 
Să-l înece-n lac pe dată! Însă când la sac săriră, 
Din năuntru numai iată că un strigăt auziră: 
— Nu mai m-aruncaţi în apă! stați.. primar să fiu voiesc! 
Oamenii pe loc stătură, uluiți: — Vai, neam drăcesc! 
Zise unul. Auzirăţi, cum de noi îşi râde, fraţi? 
Vrea primar, bre, să ne fie. Puneţi mâna! Ridicaţi! 
— la mai staţi, grăi un altul.. Dac-auzul nu mă-nșeală, 
Glasu' care-l auzirăm n-a fost glasul lui Păcală! 

— Da, așa-i! mai mulţi răspuns-au. 

— Aș! le zise supărat 
Cel d-întâi. De unde? Glasul înadins și l-a schimbat 
Să ne-nșele vrea, tâlharul, doar l-om dezlega cumva ! 
Nu pricepeţi șiretlicul? Parcă noi vom asculta. 
Parc-o să-l lăsăm din mână. Las” că știm ce facem doară, 
N-ai să ne mai tragi, Păcală, d-azi nainte tu pe sfoară! 
Hai, tovarăși, sus odată!.. apucaţi colea de sac. 


Și-nhăţându-l strâns, aruncă, iute, pe văcar în lac. 
Pleac-apoi spre sat cu toții, într-un vesel chiuit. 

— Dumnezeu de-acum să-l ierte, fraţilor. Noi i-am plătit! 
Dar în sat abia sosiră, și deodată. ce să vadă? 
După ei, pe drumul neted, o mândreţe de cireadă 
Nainta, cât ţine drumul, adunată cu iuțeală 

De un om, c-un băț, din urmă. Ș-acel om... era Păcală! 
Când au dat de el cu ochii, bieţii oameni, înlemniţi, 
Cruce şi-au făcut cu toţii. — Tii, strigoiul! ian priviţi! 
lar Păcala, dă-i nainte! Strigă după boi, aleargă. 

A băgat cireada toată, în ograda sa cea largă. 


— Măi! îi zise cu mirare, când s-au mai dezmeticit 
Unul din săteni. Da bine, cum?.. în apă, n-ai murit? 
— Precum vezi! grăi Păcală. 

— Maică! omul se-ncruci, 

Ăsta-i dracul! iese teafăr, chiar şi-n foc de L-ai zvârli. 
lar un altul: — Dar mândreţea de cireadă, adunată 
În ocol la tine, unde o găsiși așa deodată? 

— De, răspunse iar Păcală. Unde vreţi s-o fi găsit, 
Dacă nu sub apă-acolo, unde voi m-aţi azvârlit?! 

— Isprăvile lui Păcală — 


Hei! de-aţi şti voi ce de vite, lacul, jos, la fund mai are! 
Adunai eu din grămadă ce putui, în graba mare, 

Dar pe celelalte-acolo le lăsai la fund, pe toate.. 

Am lăsat și pentru alţii să mai scoată, cine poate. 
Oamenii, aflând că-n apă vite-atâtea se găsesc 
Tunde-o, nenel.. o clipită, bieţii, nu mai zăbovesc. 
Înspre lac napoi aleargă toţi din sat, cât pot mai iute, 
Cu femei cu tot. și-n apă sar cu toții pe-ntrecute 

Să găsească și ei vite, ca Păcală: boi și vaci! 

Pentru ce adică dânșii să rămână mai săraci? 

Sunt mai proşti ei ca Păcală? lar nevestele, la rând, 
Sus stăteau, pe malul verde, nemișcate, așteptând. 
Tremura de dor să vadă, pe bărbatuui, fiecare, 

De sub apă când ieși-va c-o cireadă mândră, mare. 
Printre cei ce-n lac sărit-au fu și popa cel din sat, 
Dar potcapu nalt deasupra i-a rămas necufundat. 
Preoteasa lui, vazându-l socotea sarmana-n gându-i 
Că-i e frică, poate, popii... și mi-l dojeni zicându.-i: 

— Hai odată! Ce stai ţeapăn? Lasă-mi-te-n jos, părinte! 
Până nu le-or şterge toate cei ce ţi-au luat nainte. 
N-auzi, măre? Asurzit-ai? Intră, fii mai îndrăzneţ! 

Că la fund se află doară cele mari și mai de preţ. 
Ba-ncepu şi c-o prăjină a- lovi-n potcap, vârtos, 
Doară-doar s-o duce popa, mai cu zor, spre fund în jos! 


Și la fund, săteni și popă, dusu-mi-s-au, tot s-au dus! 
Bietele femei degeaba i-așteptau pe maluri sus, 
Acolo-n-adâncul apei, toţi, mormântul şi-au aflat, 
Pân' la unul! lar Păcală? A rămas doar el în sat — 
Cu nevestele vădane. Și de-o lume pizmuit, 

În bogata-i locuință, mulţi ani, vesel a trăit. 

— Petre Dulfu — 


Ba, de n-a murit, trăiește chiar și astăzi. 
Cu acestea, 
S-auzim, români, de bine! — isprăvitu-mi-am povestea. 


A făcut el, nu e vorbă, şi pe urmă, de-ale lui, 
Ghidușii nenumărate! Dar... pe toate să le spui? 
Când aș sta să-nșir eu toate, câte el a săvârșit: 
Povestirea-mi niciodată nu ar mai avea... 


SFÂRȘIT 

GRUIE-AL LUI NOVAC 
(1913) 


| 





—— Petre Dulfu — 
CUPRINS 


CUVÂNT ÎNAINTE 


Peste patria română, 
Astăzi, pacea e stăpână. 
Fără frică muncitorul 

Își lucrează-n câmp ogorul. 


Și culege, după plug, 

Pâine, vara, din belșug: 
S-aibă pân' la altă vară, 
Când rodi-va câmpul iară. 


Pe câmpii de plug brăzdate 
Înfloresc orașe, sate, 

Sub un regim dătător 

De nădejdi în viitor... 


Fă ăk 


Alte vremi erau 'nainte. 

(Le cunosc cei din morminte!) 
Rareori putea săteanul, 
Secerat să-și vază lanul. 


Când era mai plin, mai des, 
Bobul spicelor de fes, 

Vuiet aducea-n zbor vântul, 
Pași cutremurau pământul. 


Și, cum lupii sar la oi, 
Astfel tăbărau pe noi 

— Gruie-al lui Novac — 


Fometoase haite mari, 
Ba de turci, ba de tătari! 


Ci i 


Din unealta de cosit, 
Sabie de războit, 

Lance de-alungat păgânii 
Îşi făceau atunci românii. 


Se luptau bărbaţii, cete, 

Iar copii, neveste, fete, 

Cu unchiașii cei cărunți, 
Pribegeau prin văi, prin munți. 


Și copii, femei, unchiași, 

Și bărbaţii vii rămași, 
Când se-napoiau grămadă, 
Pe la cuiburi... ce să vadă? 


Ci i 


Maldăre doar, fum egoase, 
De tăciuni... în loc de case. 
Iar din vatra sfărâmată, 
Chiar cenușa... spulberată! 


Toţi pe lucru s-aşterneau, 
Cuiburi, altele-și clădeau 

Spre-a fi arse iar — azi, mâini — 
De năvălitori păgâni! 


Vai, vai! ce-am tras, ce-am elit, 
Veacuri lungi, necontenit! 

—— Petre Dulfu — 


Dup-atâta zbucium, oare 
Cum mai stăm azi în picioare 


i i 


Stăm! trăim! căci Al din cer 
Inimidatu-ne-a, de fier. 

Și la vremuri de necaz 

Ne dădea câte-un viteaz 


Care, cu-al său paloș lat, 
Curăţa, din hat în hat, 
Plaiurile strămoșești, 

De lăcuste păgânești. 


Un așa străjer minune 
Fost-ai tu cândva (se spune) 
Pentru vechea noastră vită, 
Gruio, pui de Novăciţă! 


134 


— Gruie-al lui Novac — 


CÂNTUL | 


DOR DE ÎNSURAT 


Colo-n munţii Lotrului, 
Sus pe ţărmul Oltului, 
La conacul lui Novac, 
Mare masă-i în ceardac. 


Toată faţa lungii mese 
Plină-i de bucate-alese. 

Și, cât masa e de-ntinsă, 
Tot de oaspeţi e cuprinsă: 


De cumnați și de nepoți, 


Nalţi ca bradu-n munte toţi; 


De cumnate și nepoate, 
Trandafir la faţă toate. 


Și-ntre rude mari, mărunte, 
Cine stă la masă-n frunte? 
Stă Novac, albit la plete, 
Dar voinic și lat în spete. 


Cu tovarășa-i voioasă, 

Tot ca el la chip, frumoasă: 
Deşi nu-i nici ea de ieri, 
Ci-a văzut... cam multe veri! 

CUPRINS 


—— Petre Dulfu — 


Ospătau la rând şi beau, 
Toţi cu drag se veseleau; 
Numai Gruia suspina, 

Nici nu bea, nici nu mânca. 


Tatăl său, Novac, îi zice: 

— Gruio, — câţi meseni aice, 
Toţi cu drag se veselesc, 
Ospătează, beau, glumesc. 


Numai tu nu ospătezi. 
Numai tu mereu oftezi. 
Spune taichii, hai, vorbeşte: 
Ce păs inima-ţi muncește? 


— Tată! i-a răspuns feciorul, 
Înroșit, cum e bujorul, 
Ciuda, ciuda mă omoară 

Că fărtații mei... se-nsoară! 


lau neveste tinerele, 

Drag ţi-e să te uiţi la ele; 

O să aibă toţi un rost — 
Numai eu rămân ce-am fost: 


Tot flăcău, să joc la hori, 
Nici gândeşti ca să mă-nsoril 
Să mă-nsor vreau și eu, tată, 
Că mustaţa mi-e-nfirată! 


Moş Novac la el priveşte, 
Și pe sub mustăţi zâmbește: 

— Gruie-al lui Novac — 


— De-nsurat îţi este dor? 
Cam devreme, Gruișor! 


Stăi la vatra părintească, 
Mustăcioara să-ţi mai crească! 
Focul tău.. mi-aduce-aminte 
Anii mei de mai-nainte. 


Când eram ca tine, zor 
Și pe mine, să mă-nsor! 
Hei, dar câte-am pătimit, 
Visul pân” mi s-a-mplinit! 


Basmul cu-nsuratul meu, 
Poate, spusu-vi-l-am eu. 

Vreţi să vi-l mai spui, nepoți? 
— Să ni-l spui! grăiră toţi. 


Moş Novac printr-un tușit, 
Glasul și l-a potrivit, 

A oftat — şi dup-acestea 
Și-a-nceput așa povestea: 


Ci i 


— Când eram ca Gruie-al meu, 
Tata — ierte-l Dumnezeul — 
M-a trimis la oi, păstor, 

În desișul codrilor. 


Eu, pornit-am, și-am umblat 
Prin cel codru-ntunecat, 
Turma din-napoi mânând: 
Nu o zi... ci trei la rând. 


1-3:5 


—— Petre Dulfu — 


Ziua-a patra — cald, cuptor — 
Ziua Sânzâienelor, 

Când într-un brădet m-afund, 
Dau, în munţi, de-un lac rotund. 


Sub un brad pe mal şezui. 
Lacul lim pede-albăstrui 
Oglindea-n adâncul lui 
Brazii, bolta cerului. 


— A, zic, mândră scăldătoare! 
Și uitându-mă-nspre soare, 

Ce văd). bolta strălucind, 
Zâne trei, din cer viind. 


Din nălțime, tot mai jos, 
Coborau în zbor frumos. 

Și pe țărm sosite, iacă! 

Sub un paltin... se dezbracă. 


Lasă pe verdeaţa-n floare 
Și rochiţe și-aripioare; 

Și s-aruncă-n lac, viteze, 
Toate trei, să se-mbăieze. 


Ca un șarpe m-am târât! 
Sub o tufă stam vârât, 

Neclintit priveam la ele.. 
Mândre ce erau, tustrele! 


Aș fi vrut. un veac să stau, 
Să mă uit cum se jucau, 

— Gruie-al lui Novac — 


Vesele, ca trei copii, 
Jos în undele-argintii. 


lar din toate, mai cu seamă 
Una, mijlocia.. mamă! 

Ce chip! Ce ochi plini de foc! 
Dragă mi-a căzut pe loc. 


„Ah, să am așa soțiel.. 
Cum s-o fac, a mea să fie2.. 


Mor de nu va fia mea“ 


Dar din apă cele zâne, 

les, habar nu au de mine; 
Și-mbrăcându-se cu zorul, 
lar spre nalturi își iau zborul. 


Eu, pe țărm rămas-am mut... 
„Doamne! ce e de făcutb“ 
Cu aceste vorbe-n gând, 
Hai la mama, lăcrămând. 


Mama, când de mine dete, 
Tresări: — Olio, băiete! 
Ce-ai păţit de vii acasă 
Astfel cu nepusă masă? 


Drumurile, stâncile, 
Ruptu-ţi-au opincile? 
Sau, prin munți, lighioile 
Îți mâncară oile? 

—— Petre Dulfu — 


Eu i-am spus durerea grea, 
Care inima-mi rodea: 

Toate i le-am înșirat, 
Tocmai cum s-au întâmplat. 


Dânsa mă privi miloasă: 

— Del... pe zâna cea frumoasă 
Lesne-ai fi putut s-o iai, 
Dac-un pic de minte-aveai. 


Însă-acum — de ţi-a picat 
Dragă cu adevărat — 

Știi ce-i de făcut, copile? 
Să aștepți un an de zile. 


Căci de Sânzâieni, la vară, 
Zânele veni-vor iară; 

În toţi anii vin în zbor, 
Să se scalde-n lacul lor. 


Tu, de seam-atuncea bagă, 
Zâna, care-ţi este dragă, 
Aripile unde-și lasă 

Și rochița de mătasă.. 


lar când intră să se scalde, 
Fură-i-le, până-s calde, 
Ș-aripile, și rochiţa, 

Apoi, fuga, fugulița, 


Să le-aduci încoa' la mine! 
Ea... veni-va după tine, 

— Gruie-al lui Novac — 


| CUPRINS 
Zise maică-mea, din grai... 


Eu, mai tare mă-ntristai: 


— O, că n-am fost mai deștept! 
Cum să stau un an s-aștept?.. 
Cât am plâns oftând din greu, 
Știe numai Dumnezeul! 


— Dar poftim, nepoți, cumnați, 
Prin pahare mai turnați!.. 

Hai noroc! Povestea mea 

E la jumătate-abia. 


CÂNTUL II 


ARIPILE ZÂNEI 


Oaspeţii mai beau și tac, 
Toţi cu ochii la Novac. 
E] deșeartă un pahar, 
Apoi prinde-a spune iar; 


— În sfârșit, dorita zi, 
Dup-un an de chin sosi. 
Eu, din zori, la Sânziene, 
Stam dosit în buruiene. 


Și spre miezul zilei, iată, 
Zânele că se arată! 

Vin din ceruri fără nori 
lar spre malul plin de flori. 

—— Petre Dulfu — 


Vai, cum inima-mi bătea! 
Sângele cum îmi fierbea! 
De-astă dată, am urmat 
Chiar cum maica m-a-nvăţat. 


Mi-o pândii pe cea dorită, 
Când se dezbrăca zorită: 
Aripile unde-și lasă, 

Și rochița de mătasă. 


Și când a intrat în lac: 

„Stăi că-ţi viu acum de hac!“ 
Mă târâi încet pe brânci 
Printre ierburi, printre stânci. 


M-am târât, târât, șerpeşte, 
Ș-aruncatu-m-am lupeşte: 
Pe-o rochiţă lucitoare 

Și pe două aripioare. 


Fuga către cas-apoil 

lar când mă uitai napoi 
Cine mă-nsoţea spre casă? 
Dintre zâne, cea aleasă! 


Alerga pe urma mea, 
Despoiată, vai de ea; 
O-nveleau, în loc de straie, 
Doar cosiţele-i bălaie. 


— Dă-mi, te rog, se milogea 
Aripile, rochia mea, 

— Gruie-al lui Novac — 


Dragă ciobănel Novac, 
Dă-mi-le, ca să mă-mbrac! 


Celelalte se-mbrăcară 

Și-n văzduh de mult zburară. 
lar eu... goală, prin păduril.. 
Ce-avuși, hainele să-mi furiP 


Aş! eu prin desiș fugeam, 
Parcă nici n-o auzeam; 
Ea-și iuți atuncea pasul, 
Și-i suna mai dulce glasul: 


— Uită-te niţel încoace! 

Fugi? Făptura mea nu-ţi place? 
Nu fugi de mine-așa, 

Stăi în loc, să-ţi spun ceva! 


N-auzi, mândrule flăcău?.. 
Stăi! că n-o să-ţi pară rău! 
Tânăr, cum eram, crezui. 

Mă-ntorsei, şi-n loc stătui. 


Ea soseşte-mbujorată, 

Și cu farmecu-i mă-mbată. 
M-a făcut să nu ştiu bine 
Unde sunt şi ce-i cu mine. 


Mi-a luat din mâini rochiţa 
Și-a-mbrăcat-o, tâlhăriţa! 
Aripile argintate 

Și le-a prins ușor la spate. 

—— Petre Dulfu — 


Și-și luă spre nalturi zborul! 
lar eu, lesne crezătorul, 

Am rămas cu ochii-n sus, 
De pe lume parcă dus. 


Mama, când îi povestii 
Și-astă dată, ce păţii, 

Mă certă: — Vai, dragă, prost 
Și nechibzuit ce-ai fost! 


Acum trebuie, copile, 

lar s-aștepţi un an de zile. 
Dar de astăzi înainte 

Vezi, să fii mai treaz la minte! 


Zâna, orice vorbe bune, 
Câte viclenii ţi-ar spune, 
Tu să nu te mai oprești, 
Doar din gură să-i grăieşti: 


— Da, iubito, rochia ta. 
Aripile ţi le-oi da! 

Să le-mbraci la cununie. 
Când vei fi a mea soţie! 


Anul următor, am fost 
Mai cu minte, nu fui prost. 
Zânele venit-au iară, 
Lacu-n zbor înconjurară. 


Dar pe nimeni n-au zărit, 
În desiș eu stam pitit. 

— Gruie-al lui Novac — 


De rochiţe dezbrăcate, 
lar în lac intrat-au toate. 


Eu, din nou, pe cea bălaie, 
Am lăsat-o făr' de straie. 
M-a rugat și-acum ea, biata. 
— Dă-mi-le! zicea şireata. 


Dă-mi veșmintele, Novac! 
Știi că ochii tăi îmi plac? 
Ce fugi, mândrule voinic? 
Stăi să mai vorbim un pic! 


Geaba! Eu fugeam nainte 
Surd la orice rugăminte. 
Doar din gură i-am strigat, 
Dup-al maicii mele sfat: 


— Da, iubito! rochia ta, 
Aripile ţi le-oi da 

Să le-mbraci la cununie, 
Când vei fi a mea soţie! 


Ea-mi răspunse-atuncea: — Bine! 
Am să mă cunun cu tine, 
Numai... adă-mi-le-ndată, 

Ca să nu stau despoiată! 


„Aşi gândeam. „Te ştiu eu, lasă! 
Și-alergat-am pân' acasă. 

Nu intrai pe ușă bine, 

Hop, şi zâna după mine. 

—— Petre Dulfu — 


Mama iute ușa-ncuie, 
Și-o lădiţă ea descuie; 
Bagă repede-n lădiță 
Și-aripioare, și rochiţă. 


Lada-n urm-o-ncuie bine, 
Cheia-n mâna ei o ţine. 
lară zâna, draga mea, 
Suspina și se jelea. 


Mama-n grab-apoi s-a dus, 
Mândre haine i-a adus; 
A-mbrăcat-o-n rochie-aleasă, 
Ca pe-o tânără mireasă. 


Și de nuntă ne gătirăm, 
Lume la ospăț poftirăm. 
Oaspeți mulţi s-au adunat, 
La biseric-am plecat. 


Preotul ne cununa, 

lar mireasa mea ofta. 
După cununie-acasă, 
Ne-aștepta bogată masă. 


Cu mâncări și cu fripturi, 
Cu alese băuturi: 

Precum este din bătrâni 
Obiceiul la români; 


Și cum veci de veci va fi, 
Cât românii vor trăi. 

— Gruie-al lui Novac — 


De la masă, toţi la joc! 
Hora se-nvârtea cu foc. 


lară nașul, către mine: 

— Stăi să-ţi joc mireasa, fine. 
Ea, când vorba-i auzi: 

— He, nășicule! grăi, 


Să mă vezi cum aș juca, 
Dacă dumnealui mi-ar da 
Lucitoarea mea rochiță 
Și-aripile din lădiţă! 


Aş sălta ca fulgu-n vânt, 
Tot pe sus de la pământ; 
Prin văzduh m-aș face roată, 
Să se mire lumea toată! 


— lauzi! nașu-meu îmi zice, 
Dă-i rochița, măi voinice; 
Aripile dă-le-ncoace: 

S-o vedem cum o să joace! 


Printr-un semn în loc de grai, 
Eu pe mama o-ntrebai: 


„Ce-ar fi dacă i le-aş da?“ 

Ea din ochi îmi zise: ba! 

La nășicu-atunci privii: 

— Să mă ierţi! vezi... n-o prea ştii! 


Când cu aripi s-o vedea, 
Crezi că are să mai stea? 

—— Petre Dulfu — 


Nu-i e gândul la jucat, 
Nașule, ci la zburat! 
Nașu-nţelegând: — Hai, zână! 
Mi-o luă frumos de mână. 


O-nvârti ușor în joc: 

— Mulţi ani fericiţi! Noroc! 
Și atâta veselie, 

Nu știu când o să mai fie. 


Am nuntit, jucând şi bând, 
Zile-ntregi vreo trei la rând. 
După nuntă, mândra mea, 
Supărată, se codea. 


Dar cu-ncetul s-a-mblânzit, 
Tot mai mult ea m-a-ndrăgit. 
Îi părea pe urmă bine 

Că s-a cununat cu mine. 


Cam cu vorbele acestea 
Își sfârși Novac povestea. 
Dup-aceea și-a-ndreptat 
Graiul cătr-al său băiat: 


— Uite-o, zâna cea măreaţă 
E-ntre noi aci de față. 
Este mama ta iubită, 

Azi, de ani şi ea-i albită. 


Totuși, chiar la bătrânețe, 
Vezi ce-a fost în tinereţe 

— Gruie-al lui Novac — 


CUPRINS 
Astfel, Gruio, fătul meu, 


Mă-nsurai pe vremuri eu! 


Dar eram pe-atunci, vezi bine 
Mai bărbat ceva ca tine. 
Astăzi, tu, ești de-nsurat? 
Când şi fetele te bat! 


CÂNTUL III 


ÎN PEȚIT 


Gruia și mai supărat, 

De la masă s-a sculat: 

— Nu cred eu că e vreo fată 
Să mă poată bate, tată! 


Sunt voinic de-acum, în stare 
Să mă-nsor.. cu orișicare! 

— Da? îi zise tatăl său, 

Bine dară, fătul meu, 


Mi te-nsor, dacă te duci, 
Noră-n casă să-mi aduci 
Pe cea fată de păgân, 

De sălbatec moș bătrân, 


Care-n codru stă, pe maluri 
Biciuite-n veci de valuri, 
Colo lângă-albastra mare, 
Unde soarele răsare. 

—— Petre Dulfu — 


Du-te, dragul meu, găsește-o 
Și de ţi-o plăcea, peţeşte-o; 
Ad-o-ncoace noră mie, 
Soţioară scumpă ţie! 


Mult pe gânduri n-a mai stat, 
Gruia-n grajd a alergat, 

Și din grajd pe loc şi-a scos 
Roibul sprinten și frumos. 


Mândră şea i-a pus și frâu, 
Sabie și-a-ncins la brâu, 

Și pe roib în șea sări. 
Roibu-n zbor la drum porni. 


Două zile, Gruișor 

Merse cu-al său șoim în zbor, 
Străinat de plaiul ţării, 

Pân' să dea de țărmul mării. 


Și pe țărmul mării, iată, 
Dă cu ochii și de fată. 
O găseşte adormită 
Sub o tufă de răchită. 


De departe cum o vede, 
Jos din şea el se repede; 
Priponește de un par 
Pe frumosul său fugar. 


Drept la fată-apoi coboară; 
Dar privind-o, se-nfioară, 

— Gruie-al lui Novac — 


Stă o clipă-ncremenit, 
Mintea-n loc i s-a oprit. 


„S-o trezesc? Să n-o trezesc2.. 
Dacă plec și n-o pețesc, 
Tata... știu eu ce-o gândi? 
S-o trezesc?! Ce-o fi, o fil“ 


Astfel chibzuind feciorul, 
O-mboldește cu piciorul: 

— Scoală, hăi! N-auzi odată? 
Am cu tine-o vorbă, fată! 


Ea din somnu-i se trezește, 
Cască-o dată, se lungește; 
Prinde-apoi a se scula. 
Doamne! groaznică era! 


Naltă la statură, munte, 

De vreo două palme-n frunte, 
Șapte palme-n piept de lată. 
Capul claie negreblată. 


Mâinile-i, bârni groase, tari, 
Unghiile-i, seceri mari, 
Doi bușteni picioarele, 
Dinţii — cât cosoarele. 


Ochii, talgere-afundate, 
Buzele-i, osânze late; 
Faţa ei, ca un tăciune. 
În sfârșit. o urâciune 


149 


—— Petre Dulfu — 


Cum pe-această lume nu e 
Limbă-n stare să o spuie! 
Și nici minte omenească 
Nu-i ca să și-o-nchipuiască! 


Gruia sta și se gândea: 
„Asta-i deci ursita mea? 
Asta-i vasăzică fata 
Care mi-a ales-o tata? 


Când aș duce-o eu acasă 
Pe aceasta drept mireasă, 
Boi și vaci de sperietură, 
Ne-ar fugi din bătătură!“ 


Fata s-a uitat la el, 

Și-i grăi: — Ei, voinicel, 
Haide, spune, ce dorești? 
Ți-e urât să mai trăiești 


Cauţi moartea, vai de tine? 
Cum vrei să te lupţi cu mine? 
Piept la piept ne măsurăm, 
Ori în săbii ne-ncercăm? 


Gruia zise: — Piept la piept 
Să luptăm, că e mai drept! 
Și cercă s-o biruiască. 

N-a putut nici s-o clintească! 


Fata fruntea și-a-ncruntat, 
Mâneci largi a suflecat: 

— Gruie-al lui Novac — 


— Să te ţii, bre, voinicește, 
Că eu te apuc fetește! 


Și când l-a-nhăţat semeaţă 
Și l-a strâns o dată-n braţă, 
Oasele-i trosneau în spate, 
Ca un sac cu nuci uscate. 


Sus apoi făcându-i vânt, 
Îl izbeşte de pământ; 
Și, cu spada ridicată, 
Dă să-i taie capu-ndată. 


Gruia se-nălță grăbit, 

Și din gur-a glăsuit: 

— Stăi oleacă, te oprește, 
Calul mi se prăpădește! 


N-a băut defel pe drum, 
Să-l adăp o ţâr-acum! 

Și luptăm, de vrei tu, iară, 
Până când s-o face seară! 


Sluta l-a crezut. El sare 

Pe-al său roib, cu grabă mare 
Uită-a-l dezlega de par, 

Și-i dă pinteni: — Hi, fugar! 


Bietul cal, îm pintenat, 
Vânt pe dată şi-a luat; 
Se smuci ca un netot, 
Și fugi. cu par cu tot. 

—— Petre Dulfu — 
fe 


Moş Novac, în astă vreme, 
Începu a se cam teme; 
Pace-acasă nu-și afla, 

Pe jăratec parcă sta. 


— „Doamne! ce m-aș face oare, 
Se gândea cu-ngrijorare, 
Dac-a lumii urâciune 

Pe băiat mi l-ar răpune? 


Câţi voinici ca dânsul, ea 
N-a răpus cu mâna-i grea! 
Stăi că viu, copilul meu, 

Să te scap, de-i da de greul“ 


Și-a plecat pe-un bidiviu, 
Și el, după scum pui fiu. 
Alergase cale lungă, 

Făr' să poată să-l ajungă. 


Când deodată-l vede-n zare 
Cum venea pe roib călare. 
Roibul lui venea turbat, 

E] pe roib, înspăimântat. 


Nu-l putu din goan-opri, 
Doar pe când zbura-i grăi: 
— Hei! alergi să biruiești, 
Gruio! sau să te-ndoseşti? 


EI, de tare ce fugea, 
S-a oprit abia, abia: 

— Gruie-al lui Novac — 


— Alei, tată, ce-ai făcut? 
Joc de mine ţi-ai bătutP 


Nu e fată s-o peţeşti, 

Ci să fugi când o-ntâlnești. 
Dacă toate-ar fi așa, 
Dracu' s-ar mai însura! 


M-ai trimes ca să mă-nsori? 
Sau cu gând să mă omori? 
Auzind, Novac zâmbi, 

Și din gură glăsui: 


— Vezi că nu ești de-nsurat? 
Vezi că fetele te bat? 

Vino să te uiţi la tata 

Cum se va lupta cu fata! 


Amândoi apoi pornesc 
Și pe fată o găsesc 

Iar la locu-i, adormită, 
Sub cea tufă de răchită. 


— He, Novac o ia la zor, 
Îmboldind-o c-un picior, 
De s-a dus de șapte pași: 
— Cu flăcăul te luptașil.. 


Scoală şi te luptă, fată, 

Și cu-mbătrânitu-i tată! 

Ea se scoală: — A, Novace! 
Lumea asta nu-ți mai place? 

—— Petre Dulfu — 


Moarte vrei și dumneata? 
Cum voieşti a te lupta? 

Piept la piept vrei, voiniceşte? 
Sau cu spada? Hai! vorbește! 


— Piept la piept! grăi Novac. 
Mie lupte drepte-mi plac! 
Vorba el nici n-o sfârși, 
Sluta lumii și sări. 


Strânsu-l-a de subsuori 
De-i curgeau pe-obraji sudori: 
Și, cât pumnul rotunjit, 
Din cap ochii i-au ieşit! 


Gruia, paloșul şi-a scos! 
S-o lovească mânios. 

Dar bătrânul l-a certat: 
— Stăi, Gruiţă, nemișcat! 


Bagă-ţi paloşul în teacă! 
Teamă ţi-e c-o să mă-ntreacă? 
N-am venit eu s-o tulesc, 
Ci-am venit să biruiesc! 


Olio! fată de păgân, 

De sălbatec moș bătrân! 
Prinsu-m-ai tu muiereşte; 
Să te prind eu bărbătește! 


Să-ţi arăt la bătrâneţe, 
Cine-am fost în tinereţe! 

— Gruie-al lui Novac — 


Dau apoi să se trântească, 
Nu pot nici să se clintească. 


Fa stă dreaptă, el se ţine. 

— Dă-ntâi dumneata, bătrâne! 
— Lasă! grija nu-mi purta, 
Mândro! dă-ntâi dumneata. 


Și când l-a-nhăţat păgâna, 
L-a săltat în sus cu mâna, 
Și-n pământ, dintr-un săltat, 
Până-n brâu l-a cufundat. 


— Alei, fie-ţi fiară muma 

Asta ţi-e puterea, numa? 
Strigă-ntărâtat Novac 

Stăi să vezi, eu, ce-o să-ţi fac! 


Geme-a poi, se opintește, 
Din pământ se șerpuiește; 
Și când o cuprinde-o dată, 
O ridică sus pe fată. 


lar de sus, făcându-și vânt, 

O porneşte spre pământ. 

Și-n pământ, aproape-ntreagă, 
Pân' la subţiori o bagă. 


— Na! pământul să te-nghită! 
Du-te, iazm!-afurisită, 


ilazmă : (în basme) arătare urâtă și rea. 

—— Petre Dulfu — 


CUPRINS 
Unde arde pururi focul, 


Căci acolo-ţi este locul! 


Apoi sabia ridică, 

Dă, și capul fetei pică; 
Și-nspre Gruia, lovitura 
Îl rostogoli de-a dura. 


E], când l-a văzut viind, 

Și din limbă fleșcăind, 

Și din dinţi scrâșnind, s-a dat 
Înapoi înspăimântat. 


— Stăi! grăi râzând Novac, 
Ce te speriași de-un fleac? 
Capul doar veni spre tine, 
Trupul — îngropat e bine! 


Și-au pornit spre-al ţării plai. 
lar pe drum, Novac, din grai: 
— Ei, eşti, Gruio, de-nsurat, 
Când şi fetele te bat? 


CÂNTUL IV 


LA ARAT 


Sus în deal, la crâșma Stanii, 
Unde-și beau drumeţii banii, 
Șade Gruia, bea vin rece, 

Și cu lăutari petrece. 


156 





— Petre Dulfu — 


Mama lui de veste-a prins 
Și la el aleargă-ntins: 

— Gruio, Gruio, fătul meu, 
Ce faci, pentru Dumnezeu? 


Ieri, la luptă mi-ai plecat, 
Și cu turcii te-ai luptat. 
Prea ești tânăr, nu ai anii, 
Să te lupţi tu cu dușmanii! 


Azi, de-acasă, iar plecași, 
Crâşșma, crâșma o-nfundași! 
Spada, vinul, Gruio mamă, 
Capul ţi-or mânca, mi-e teamă. 


Haide, fiul meu iubit, 
Nu e timp de chefuit! 
Vremea de arat i-acu: 
Scoală şi la târg te du. 


Vinde-ţi calul pe doi boi, 
Armele pe alţii doi, 

Mai avem acasă doi: 

leşi la plug cu șase boi! 


Gruia crâșma părăsește, 
Repede la târg porneşte. 
Vinde calul pe doi boi, 
Armele pe alţii doi. 


Numai sabia şi-o lasă! 
Vine-apoi din târg acasă: 

— Gruie-al lui Novac — 


— Uite, mamă, boi pe-ales; 
La arat cu cine ies2 


— Du-te, zice maică-sa, 
Cu Voichiţa, sora ta! 
Gruia plugul și-l gătește, 
Și cu soru-sa pornește. 


les în țarin-amândoi 
La arat, cu șase boi. 
Ară pân' l-amiazi, muncesc, 
lar de-amiază șed, prânzesc. 


După ce vrun ceas șezură, 
lar pe muncă s-așternură. 
Dar Voichiţa stă deodată 
Locului, şi-n zare cată: 


— Alei, Gruio frățior, 
Vezi colo cel negru nor? 
Dă din brazdă boii-afară, 


Vine ploaie... şi e seară! 


— Soro, da copilă eşti! 

Nu-i nor ceea ce zărești, 
Nu e nor, sunt turci păgâni, 
Ce au ură pe români. 


Vin mulţime, Sfântu-i bată! 
Chiar pe mine ei mă cată! 
Căci dintr-înşii, ieri, pe plai, 
Sute la pământ culcai! 


1:59 


—— Petre Dulfu — 


Bine vorba n-a sfârșit, 
Turcii iată-i c-au sosit: 
Câtă frunză-n codru des, 
Câtă iarbă e pe șes. 


— Măi cu plugul! te-am ruga, 
Spune, n-a trecut cumva, 
N-a trecut p-aicea oare 
Gruie-al lui Novac călare? 


— He, ba cum nu, turcilor! 
Pe fugarul său în zbor, 
Nu de mult, cu capul sus, 
Ca un vânt, așa s-a dus 


Încolo spre crâșma Stanii 
Unde-și beau drumeţii banii. 
Acolo el bea vin rece 

Și cu lăutari petrece. 


Turcii-ndată ce-auziră, 
Într-acolo toţi porniră. 
Dar un turc micuţ de stat, 
Gros în ceafă, le-a strigat: 


— Turcilor nechibzuiţi! 
Unde mergeţi? Ce fugiţi? 
Asta-i Gruia! Puneţi, fraţi, 
lute mâna şi-l legaţi. 


Turcii s-au înapoiat 
Și pe Gruia l-au legat, 

— Gruie-al lui Novac — 


C-o frânghie de mătase 
Îm pletită-n cinci sau șase. 


lar din grai, cel turculeț, 

Îi grăi apoi semeţ: 

— Alelei, pui de Novac, 
Moartea cum vrei să ţi-o fac? 


Să te tai cu spada-n lung? 

Ori cu lancea să te-mpung? 

Să te fac în flăcări scrum? 

Sau c-un ștreang să te sugrum? 


— 'Turcilor, boierilor! 

Gruia le răspunse lor, 
Daţi-mi moartea ce-o vroiți. 
Doar o mână-mi sloboziţi: 


Ca s-o bag în pălărie, 

Să scot foaie de hârtie. 

Ca s-o bag ici sub pulpană, 
Să scot călimară, pană. 


Să trimet măicuţei carte, 
Ca să ştie de departe, 
Că pe mână v-am picat, 
Și că mă dădui legat. 


Ca să nu m-aştepte, biata, 
În zadar, cu masa gata 

Și cu pat de odihnit! 
Turcii stat-au, s-au gândit. 

—— Petre Dulfu — 


Mâna stângă-i sloboziră. 
(Mâna dreaptă nu-ndrăzniră!) 
E], văzând, se bucura: 

Căci de fel.. stângaci era. 


N-a dus mâna-n pălărie 
După foaie de hârtie; 

Nici n-a scos de sub pulpană 
Gruia, călimară, pană. 


Ci-nspre şold el mâna-și duse 
Și pe săbioar-o puse. 

Scoase sabie-ascuţită, 

La tăiș ca otrăvită. 


Și sări la turci cu ea. 
Doamne! cum îi mai tăia! 
Cum pe şes plugarii, vara, 
Taie grâul şi secara. 


Până la apus de soare, 
N-a rămas turc în picioare. 
Doar pe unul l-a iertat, 

De dus veste la-mpărat. 


Gruia la Voichiţa cată: 
— Ia vezi, surioaro fată, 
Dă din brazdă boii-afară, 


Să plecăm de-acum, că-i seară. 


Am arat, am semănat, 
Și s-a copt, și-am secerat. 

— Gruie-al lui Novac — 


Fata strigă: — Hăis, boi șasă! 
Și mi-o iau voioși spre casă. 


Iară turcii... stau prin gropi, 
Răsturnaţi ca niște snopi, 
Și-ncinși mândru, voinicoșii, 
Pe la gât cu brâne roșii. 


CÂNTUL V 


TĂTARUL 


Foc, pârjol din nou prin țară 
Năvălit-au turcii iară. 

Cine luptă, să-i gonească 

De pe brazda românească? 


Moș Novac, român de viță, 
Cu nepotul său, cu Niţă. 

Și cu-al său voinic fecior, 
Cu viteazul Gruișor. 


Pe un armăsar spumat 
Pradă de la turci luat, 

Gruia vine-n goana mare. 
Mă-sa-n prag de gât îi sare: 


— Bine, Gruio, fătul meu, 
Că te-aduse Dumnezeu! 
Mi te-aduse doar pe tine? 
Tatăl tău, Novac, nu vine? 

CUPRINS 


—— Petre Dulfu — 


— Nu! La Dunărea cea lată 
Lupta-i încă nencheiată; 

Mai avem cu oastea turcă, 
Bat-o sfinții, mult de furcă! 


Mă trimise doar pe mine, 

Să vă spun că el e bine; 

Să-i mai duc de-aici vreo veste. 
Dară sora-mi.. unde este? 


Mamă! Cum» Tu nu-mi răspunzi! 
Ochii plânşi de ce-i ascunzi? 

Și prin sat de ce tot jale, 

Plâns am întâlnit în cale? 


Ea oftă cu-amărăciune: 

— OY, băiete! când ţi-oi spune, 
Peste noi, de când v-aţi dus, 
Ce blestem căzu de sus! 


Ne trezirăm c-un tătar, — 
Frate bun cu hanul chiar, 
Cu-al tătarilor stăpân — 
Însoțit de-alai păgân, 


A făcut aici popas, 

La vătaf în gazd-a tras. 
Neintrecut el e-n putere 
Ș-orice vrea, cu sila cere: 


De la fiecare casă, 
Câte-un junc și-o juncă grasă! 

— Gruie-al lui Novac — 


Ba mai ia, pe zi, din sat: 
Două buţi de vin curat. 


Pâine albă — trei cuptoare — 
Și de soaţ-o fată mare! 

Unde vede câte-o fată, 

Stă prelung — și-n ochii-i cată. 


Apoi, grabnic, dacă-i place. 
Prin vătaf pețitu-i face. 

lar pe care-o ia soţie, 

Dusă este, pe vecie! 


Seara e mireasă fata, 

Pân' la ziuă-i moartă, gata. 
Azi? vai, mă-nfioară gândul! 
Știi tu cui îi vine rândul? 


Sorei tale!.. A văzut-o 

Pe Voichița... şi-a plăcut-o! 
Și-o așteaptă, ca să-i fie 
Astă-seară, lui, soţie! 


Iat-o, din năuntru vine, 
Înecată de suspine. 

Vezi? abia mai poate plânge! 
Gruia-n braţe sora-și strânge. 


Stă oleacă, se gândește; 
Liniștit apoi grăiește: 
— Lasă, mamă, nu ofta, 
Soro, nu mai lăcrăma! 

—— Petre Dulfu — 


Cere-o fată el pe seară? 
Staţi că n-are să mai ceară! 
Am să-i duc eu lui soție. 
Să-l însor azi... pe vecie! 


Uite-o soaţa lui frumoasă! 
Astă sabie lucioasă. 

— Vai, copile! ce gândeşti? 
Că-i putea să-l biruiești?! 


Nici opt oameni nu l-ar bate, 
Că-i de nouă palme-n spate! 
Nu l-ar birui, nici sute. 
Trupul lui parcă-i o bute. 


Mâinile-i sunt putineie, 
Degetele lui. resteie! 

— Lasă, fie cât un munte, 
Și cu stea să fie-n frunte! 


Soro! ia din bătătură 

Calul meu cu coama sură; 
Obosit e de-alergare, 
Astăzi n-a văzut mâncare. 


Du-l în grajd, să-l îngrijeşti, 
Cu ovăs să mi-l hrănești. 
lar tu, mamă, scoate-mi iute 
Hainele cu fir cusute! 


Sora sa de cal văzu, 
Mă-sa hainele-i dădu. 

— Gruie-al lui Novac — 


Se-mbrăcă de sărbătoare, 
În veşminte lucitoare. 


Sabia și-o ascuţi 

Și la brâu o potrivi. 
Își luă și buzduganul 
Făurit, acum e anul. 


Greu de-o sută de ocale, 
Drag tovarăș pentru cale. 
Și sări pe cal în șea: 

— Nu jeli, măicuța mea, 


Să rămâi la chip senină, 
Ca o zi de soare plină! 
Și tu veselă, Voichiţă, 
Ca-n grădin-o garofiță! 


lar tu, șoim ce spinteci nori, 
Să te văd cum ai să zbori, 
Când d-un foc eu ard în sân: 
Să răpui.. cap de păgân. 


Calul, coamă răsucită, 

Bate-o dată din copită; 
Și-unde-o ia la drum, spre sat. 
Ca un șoim înaripat! 


De la scar-abia pornit, 
lată-l pe voinic sosit 

Unde gândul său îl poartă, 
Colo, la vătaf în poartă. 

—— Petre Dulfu — 


De pe cal s-aruncă jos, 

Își croieşte mânios 

Printre leota păgână, 

Drum — cu buzduganu-n mână. 


Intră la tătar în casă. 
Fl mânca și bea la masă: 
— Bine te-am găsit, tătare! 
De la loc tătarul sare: 


— Cine ești tu, măi creștine» 

Ce vânt te-a adus la mine? 

— Gruie-al lui Novac mă cheamă. 
Fată ţi-am adus, de seamă! 


— Gruie-al lui Novac? A-ha! 
Mi-ai adus pe sora ta? 
Astă-seară da, soţie 

Chiar pe ea o vroi! Să viel! 


— Nu pe ea! Ţi-aduc mireasă 
Mai drăguță, mai aleasă. 
Când te-o săruta o dată, 
Nu-i mai cere altă fată! 


— Unde-i, care-i, măi române? 
— Iei, la mine-n brâu, păgâne, 
Uite-o, zvelt ce-i e trupşorul! 
Știu c-o să-ţi aline dorul! 


— Ce? tătarul a strigat, 
Dându-se-napoi turbat. 

— Gruie-al lui Novac — 


Nu ai minţile-n cap toate? 
Apoi sabia și-o scoate. 


Dar nici Gruia-n loc nu stete, 
Una doar cu spada-i dete: 
Capul de păgân pocit 

Jos căzu ca și trăsnit. 


Ceialalţi tătari de-afară, 
Toţi la fugă o luară. 
Gruia-i vede, pace n-are, 
Hai pe șoim din nou călare. 


După ei la fug-o-mpunse, 
Îi goneşte pân i-ajunge; 
Și pe care unde-l prinde, 
De gât capu i-l desprinde. 


Viu pe unu doar îl lasă, 
Ca să ducă veste-acasă, 
Peste Nistru-n ţara lor, 
Hanului tătarilor. 


Mândru-n urmă la privire 
Cum e soarele-n lucire, 

E] la soră-ntorsu-s-a 

Și la măiculiţa sa: 


— Fă-ţi, tihnită, soro, cruce, 
Nici o grijă nu mai duce! 
Fii voioasă, dragă mamă, 
De tătar să nu ai teamă! 

—— Petre Dulfu — 


Îi dusei — spre dezmierdare 
O mireasă mândră — care 
Numai dintr-un sărutat, 
Capul jos i l-a zburat. 


CÂNTUL VI 


ÎN ŢARIGRAD 


Colo-n Țarigradul mare 
lată vin, din depărtare, 


Trei spătoși voinici drumeți.. 


Uliţele bat, semeți. 


Prin orașul păgânesc 
Toată ziua hoinăresc. 
lar pe la sfinţit de soare, 
Unde trag, măi frăţioare? 


Trag toți trei, să chefuiască, 


Drept la crâşma-mpărătească. 


Urcă treptele-n pridvor 
Intră, ca la vatra lor. 


Șed pe scaune, se-ntind, 
Trei pereţi întregi cuprind. 
Bat cu pumnul tare-n masă: 
— Hei, Aniţă crâșmăreasă! 


Crâşmăriţa vine-n grabă: 


— Ce poftiţi, drumeţi? întreabă 

— Gruie-al lui Novac — 


— Vin, cu vadra, să ne dai, 
Bun! din cel mai bun ce ai! 


Ana-n pivniţă coboară, 
Vin, cu vadra, le măsoară; 
Le aduce-n graba mare 
Vin din cel mai bun ce are. 


Toată noaptea beau drumeţii 
Până-n faptul dimineţii; 

Dau pe gât vro nouă vasă, 
Făr-a pune-un ban pe masă. 


Când la ziuă-și cere banii, 

Unu-i trage-o palmă Anii: 

— Vin vechi, bun, să ne mai dai! 
Crije tu de bani să n-ai! 


Ana-n pivniţă se duce, 

Vin cu vadra iar le-aduce. 
Scumpe haine-apoi îmbracă, 
lute la-mpăratul pleacă. 


— Înălțatule-mpărate, 

Deie-ţi Cel Sfânt sănătate! 
Azi cu lacrămi viu să-ţi spui: 
Nu știi peste ce dădui.. 


Trei voinici cu mândre plete, 
Nalţi în trup și laţi în spete, 
leri când soarele-apunea, 

Au intrat în crâşma mea. 

—— Petre Dulfu — 


Toată noaptea mi-au băut, 
Ziuă până s-a făcut; 

Au golit vro nouă vasă, 

Nu mi-au pus un ban pe masă. 


Când de bani le-am pomenit, 
Unu-o palmă mi-a cârpit: 

— Vin vechi, bun, să ne mai dai, 
Grije tu de bani să n-ai! 


Îm păratul îngrijat, 

La Aniţa s-a uitat: 

— la să-mi spui, ca-nfăţișare, 
Ano, cum e fiecare? 


— Unul bate-n căruntețe, 
Cu stufoase, lungi musteţe. 
Unu-ncepe-acum să-nchege 
Sub mustețţe, barbă-n lege. 


Unu-nfiră mustăcioară, 

Alb, frumos ca o fecioară! 
Trei pereţi mi-au prins tustrei; 
Tremuri când te uiţi la ei! 


— He, ştii, Ano, ce să faci? 
Du-te și, de bani, să taci! 
Dă-le vin vechi, marmaziu!' 
Mestecat și cu rachiu. 


1 Marmaziu < naramziu: de culoarea naramzei (un soi de portocală), 
roșu-portocaliu. 

— Gruie-al lui Novac — 


ĂI de bate-n căruntețe, 
Cu stufoase, lungi musteţe, 
E Novac, pui de român, 
Tot viteaz, deși-i bătrân! 


ĂI de-ncepe-acum să-nchege 
Sub musteţe barbă-n lege, 

E nepotul lui Novac, 

Niţă, puișor de drac! 


Cel ce-nfiră mustăcioară, 
Alb, frumos, ca o fecioară, 
Este-al lui Novac fecior, 
Gruia! spaima turcilor! 


Știi tu cât rău mi-au făcut? 
Dumnezeu să-i fi bătut! 
Brazi atâţia-n codri nu-s, 
Câţi oșteni ei mi-au răpus! 


Dă-le vin, pân-or cădea. 
Să trimet oștirea mea, 
Ca să-i lege cot la cot. 
Ţi-oi plăti eu vinul tot! 


Crâşmărița pleacă iute, 

Și destupă altă bute; 

Le dă vin vechi, marmaziu, 
Mestecat și cu rachiu. 


Ei tot beau. Apoi își lasă 
Capul, greu de somn, pe masă. 

—— Petre Dulfu — 


Oastea turcilor, vitează, 
Până-n creştei se-narmează. 


lată-i, vin oştenii, zboară, 
Crâșma grabnic o-mpresoară. 
Dar năuntru a intra, 

Nici un turc nu cuteza. 


Hăt, la urmă... unul scund, 
Cu şalvarii rupți în fund — 
Singur din oștirea-ntreagă — 
Intră-n birt, pe Gruia- leagă: 


C-o frânghie de mătase 
Zdravănă-mpletită-n șase. 
Gruia doar s-a-ntins o dată, 
Și s-a rupt frânghia toată. 


lar pe turcu-ncremenit 

Jos, c-o palmă, l-a trântit. 
Împrejur apoi privește: 
„Doamne! Gruia se gândeşte, 


Cum am adormit de tare! 
Și păianjeni — mi se pare — 
Cât dormii aci-n neştire, 
M-au legat cu multe fire.“ 


Pe fereastră-n urmă cată, 
Vede oaste adunată. 

Nu grăiește-o vorbă! pleacă, 
Scoate paloșul din teacă. 

— Gruie-al lui Novac — 


Și cu paloșul în mână, 
Intră-n oastea cea păgână. 
Sar păgânii, să-l omoare; 
El începe să-i doboare. 


Pică turcii de-a lui spadă, 
Ca și iarba din livadă, 
Când român voinic sosește 
Și cu coasa-i o cosește. 


Până te-ai gândi cu gândul, 
l-a tăiat pe toți de-a rândul, 
l-a făcut căpiţe, clăi! 

Intră-n crâşmă-apoi l-ai săi: 


— He, Novace tăiculiță, 

Și tu scumpe, vere Niţă, 

la sculaţi-vă.. priviţi, 

Cât lucrai de când dormiţi! 


Ce de clăi am ridicat! 
Auzind, ei s-au sculat; 
Merseră de se uitară 

Pe fereastră-n larg afară. 


Și-mprejur, prin bătătură, 
Și pe uliţi când văzură 
Turci atâţia răsturnați, 
Locului au stat mirați. 


lar Novac s-a repezit, 
Lăcrămând de fericit, 

—— Petre Dulfu — 


CUPRINS 
La feciorul său viteaz, 


Și l-a sărutat pe-obraz. 


Dete-a poi cu pumnu-n masă: 
— Hei, Aniţă crâșmăreasă, 
Vino să ne socotim, 

Datoria să-ţi plătim! 


Ana tremurând sosește... 
lar Novac la ea priveşte, 
Săgetând-o cu privirea: 

— Hoaţol ne-ai voit pieirea? 


Na! (Și când cu spada-i lată 
Dă nemilostiv o dată: 
Capul crâșmăriței cade) 
Plata asta ţi se cade! 


Apoi vâră spada-n teacă. 
Și ieșind, voinicii pleacă 
Tot spre Dunărea bătrână, 
Înspre țara cea română. 


CÂNTUL VII 


PRÂNZUL 


Sus, acasă, la conac, 
N-are ce lucra Novac; 
Scoate grapă, scoate plug, 
Prinde patru boi la jug. 

— Gruie-al lui Novac — 


Pleacă-n vale la arat, 
Colo, spre apus de sat. 
În toţi anii el ara, 
Roade însă n-aduna. 


Rodul ce pe câmp creștea, 
Când s-a copt, îl împărțea 
La săraci, ca să trăiască, 
Birurile să-şi plătească. 


Trage brazde plugul bine; 
Da' de coarne cine-l ţine? 
Moş Novac, Novac vestitul, 
Că-i deprins cu plugăritul. 


Dară boii cine-i mână? 

Gruia, c-un bici lung în mână. 
Brazde-adânci, mereu, de drag, 
Ei din zori cu plugul trag. 


Ară colo pe câmpie, 
Prânzu-așteaptă să le vie. 
Dar să vie prânzul, ba! 

Și Novac se amăra. 


Ară până-n miez de zi, 
Doară prânzul va sosi; 
Nu sosește nici de-amiaz, 
Lui Novac îi e necaz. 


Dau nainte, mână, ară, 
Până colo cam spre seară. 

—— Petre Dulfu — 


Nu-i prânz nici pe la chindie. 
„Ha! dar asta ce să fie2“ 


Rău Novac se necăjește, 
Plugu-n brazdă și-l opreşte. 
Scosu-și-a din jug plăvanii, 
Ce suflau abia, sărmanii. 


l-a mânat colea, să pască, 
Foamea să și-o potolească, 
În dumbrava cea tăcută, 
De un dulce vânt bătută. 


lară el cu faţa trasă, 

Sub un fag bătrân se lasă. 
Șade răzimat în coate, 

De flămând abia mai poate. 


Și la deal spre-a sa ogradă 
Când se uită, ce să vadă? 
Novăceasa tot venea 
Dinspre casă, cât putea. 


Pe Novac al ei cătând, 
Tot de dânsul întrebând. 
lată-n urmă că-l văzu 

Și: — Bun lucru! ea-i dădu. 


— Vai! răspunsu-i-a răstit, 
Fără să-i fi mulțumit, 
Soţul ei, sărind de jos, 

De sub fagul rămuros. 

— Gruie-al lui Novac — 


Dragă soaţă Novăceasă, 
Ce trebi ai avut pe-acasă, 
Tu cu prânzul de-ai plecat 
Când e-aproape de-nserat? 


Fa la ochi năframa-și pune: 

— Of, Novace! când ţi-oi spune. 
Astăzi după ce-ai plecat, 

Ce foc peste mine-a dat! 


Turci voinici, ca niște zmei, 
Zece! — Dare-ar moartea-n ei! 
De pe cai descălecară, 

Și-n conac la noi intrară. 


De mâncare mi-au cerut, 
Și pe chef s-au așternut. 
Pân-acum au tot cinstit, 
Pân-acum au chefuit! 


lară cheful când sfârșiră, 
Când pe cai din nou săriră: 
Cel mai mare, mai temut, 
Știi — tâlharul — ce-a făcut? 


A luat cu el în şea 

Pe Voichiţa ta şi-a mea, 
Și la drum în zbor cu ea 
A pornit — pe-aci-ncolea. 


A luat-ol.. şi-a plecat, 
Inima mi-a sfâșiat! 

—— Petre Dulfu — 


D-aia, scum pul meu bărbat, 
D-aia prânzu-a-ntârziat! 


Lui Novac, când auzi, 
Prânzul nu-i mai trebui: 
— Alelei, tâlhari păgâni, 
Alelei, feciori de câini! 


De v-oi prinde-n mâna mea, 
Zile nu veţi mai avea! 
Gruio, hai să-ncălecăm, 

Și pe Voica s-o scăpăm! 


— Ba, tăicuțule Novace, 
Tu rămâi la plug în pace. 
Să mă laşi pe mine numa; 
Viu cu Voica eu, acuma! 


— Bine, Gruio, pleacă, iute; 
Săi pe Roibul meu și du-te! 
Roibul meu, deși trecut, 
Dar la fugă-i ne'ntrecut. 


Dând prin flăcări, dând prin apă, 
El de cine fugi te scapă; 

Și cu el oricând ajungi 

Pe vrăjmașu' ce-l alungi! 


Gruia, hai, spre sat în sus, 
Drept acasă-n grajd s-a dus: 
— Vino-ncoace, Roibuleţ, 

Ah, şoimanule isteţ. 

— Gruie-al lui Novac — 


De-ai putea la bătrânețe, 
Cum puteai la tinereţe! 
Calu-a nechezat voios: 

— Alei, Gruio, Făt-Frumos, 


Sai degrabă-n şea pe mine, 
Ține-te de coamă bine, 
Să-ţi arăt la bătrâneţe 
Ce puteam în tinereţe! 


Și-ncingându-și spada Gruie, 
Repede pe Roib se suie. 
Când în scară el se lasă, 
lacătă-l ieşit de-acasă! 


lar în şea când s-a urcat, 
lată-mi-l ieșit din sat. 

Și când a bătut din scară, 
Ajunsese la hotară! 


Mai aleargă cât aleargă, 
Dă de turci în zarea largă; 
Și le strigă: — He! opriţi, 
Turcilor, de ce fugiţi? 


Staţi un pic, să ne-ntâlnim, 
Două vorbe să grăim! 
Turcii, auzind strigare, 
Dau în cai și fug mai tare. 


Gruia cu-al său Roib i-ajunge, 
Și cu sabia-i impunge. 

—— Petre Dulfu — 


Îi lovește de la spate, 
Ca să-i spele de păcate. 


Turcii săbii scot din teacă 
Și se-ntorc, fărâmi să-l facă! 
E], cu paloşul în mână, 

Stă, să-i vie la-ndemână. 


Și pe care cum venea, 

La pământ îl așternea. 
Unul a rămas doar viu, 
Cel mai mândru, mai deliu! 


E] fugea, cu Voica-n brață, 
Doară va scăpa cu viaţă! 
Însă Gruia-l urmărește, 

Și-a jungându-l, glăsuiește: 


— Pleacă-ţi, surioară,-n jos 
Capul de bujor frumos; 
Pleacă-l puţintel spre sân, 
Ca să tai cap de păgân! 


Fata capul şi-a plecat, 
lară Gruia s-a-ncordat. 
Când cu spada el dădu, 
Capul turcului căzul 

Sus la curtea lui Novac, 
Sub fereastra din cerdac, 


1! Deliu: viteaz îndrazneţ. 

— Gruie-al lui Novac — 


| | CUPRINS 
Ce mai masă-ntinsă, frate, 


Încărcată cu bucate! 


Și la masă cine oare 

Stau, ca-n zi de sărbătoare, 
Împreună ospătând, 

Cu paharul închinând? 


Stau Novac și Novăciţa, 
Gruișor şi cu Voichiţa, 

Cu Voichiţa, mândra fată, 
De robie grea scăpată. 


CÂNTUL VIII 


NEGRUȘOR 


Sub albastrul cerului, 

Pe câmpia Nistrului, 

Corturi multe de tătari, 

Fel de fel: mai mici, mai mari. 


Și-n mijloc un cort lucios, 
Decât toate mai frumos: 
Din mătasă, minunat, 
Numa-n flori şi fir lucrat. 


lar sub cortul mândru, mare, 
Cine șade-n scaun oare? 
Șade hanul cel bătrân. 

Al tătarilor stăpân. 

—— Petre Dulfu — 


Și afară-n faţa lui, 
Lângă ușa cortului, 

Stă un biet român legat, 
De tătari înconjurat. 


Cine e nenorocitul? 
Gruie-al lui Novac vestitul. 
Doi tătari îl străjuiesc, 

Alţi doi — ţeapa i-o gătesc. 

lată vin mari jupânese, 
Tătăroaice-n șiruri dese, 
Intră-n cortul cel domnesc 
Și-nchinându-se grăiesc: 


— Alei, hanule-nălţate, 
Ţie ne rugăm plecate: 
Fă-i lui Gruie judecata, 
Să-l vedem luându-și plata. 


Căci cu-a lui venire-n ţară, 
Foc pe noi căzu și pară! 
Soţii-n luptă ne-au pierit, 
Și noi toate-am văduvit! 


Al tătarilor stăpân 

Cată aspru la român: 

— Gruio, știi că nu-i iertare» 
Osândit ești la pierzare! 


Samă dar cinstit să-mi dai: 
Mulţi tătari ucisu-mi-ai? 

— Gruie-al lui Novac — 


Gruia nalță fruntea sa: 
— Hanule, măria-ta, 


Sunt iertat ori nu-s iertat, 
Spune-ţi-oi adevărat: 

De când Nistrul am trecut, 
Multe rele ţi-am făcut. 


Pustiitu-ţi-am cetate, 

Și din ţară-o jumătate! 

Mii tătari am prăpădit, 

Mii tătarce-am văduvit. 

Ba pe suflet mă apasă 

Și-un păcat mai vechi, de-acasă, 
Am ucis pe frate-tău, 

Când venise-n satul meu! 


Deci, dacă-s menit să pier, 

Fii bun, doar un lucru-ţi cer: 
Moarte-n legea românească, 
Nu vreau moarte păgânească. 


Duhul pân-a nu mi-l da, 
Să mă ușurez aș vrea 
De mulțimea de păcate, 
Hanule prealuminate! 


Lasă să mă spovedesc 
La cel popă creștinesc, 
Care cântă din psaltire 
Colo-n vechea mânăstire! 

—— Petre Dulfu — 


Al tătarilor stăpân, 

Alb ca neaua de bătrân, 
Ochii spre tătari aruncă 
Și din grai le dă poruncă: 


— Să mi-l duceţi unde-a spus, 
La creştinul preot, sus. 

lar nainte de-nserare, 

Să-l aduceţi la pierzare! 

Și tătarii-l însoțesc 

Spre cel popă creștinesc, 
Care din psaltire cântă 
Colo-n mânăstirea sfântă. 


Merge Gruia o bucată, 

Dar când se smucește-o dată, 
Încordându-se cât poate, 
Lanţurile-i cad jos toate. 


Cruce-şi face: „Doamne Sfânt!“ 
Se repede ca un vânt. 

la de la tătari o bardă, 
Și-unde-ncepe ca să-i ardă! 


— Vail tătarii se jeleau 
Și-ncotro vedeau, fugeau. 
Gruia-ndreaptă pașii lui 
Drept spre grajdul hanului. 


Dă, cum intră, de-un mânzoc: 
— Fugi din cale-mi, sărăntoc! 

— Gruie-al lui Novac — 


Mâna-n coamă-i repezi, 
Și-n podele-l azvârli. 


Mai spre colțul celălalt, 

Dă de-un cal frumos, înalt, 
Care soare n-a văzut, 

De când mă-sa l-a făcut. 


Gruia drept la el s-a dus, 
Mâna-n coama lui a pus. 
Nici să-l miște nu putea, 
Cal ca ăla-i trebuia! 


Îl sărută ca pe-un frate, 

Și din grajd afară-l scoate, 
L-a-nșeuat și l-a-nfrânat, 
lute-apoi l-a-ncălecat. 


Și pornind în goana mare, 
lată-l, cât clipeșşti, răsare 
Colo-n ușa cortului, 

Chiar în faţa hanului. 


Hanul greu din piept oftează 
Și din gură cuvântează: 

— Alei, Gruio mult viteaz, 
Eşti iertat de mine azi. 


Ești iertat, de mi te prinzi 
Că pe Negru n-o să-l vinzi, 
Nici la turc, nici la litean, 
Că ei sunt soi rău, viclean. 


187 


—— Petre Dulfu — 


Ci la un român să-l dai, 

Că lui milă-i e de cai. 

Un român o să mi-l ţie 
Doar de nunți, de stărostie. 


Eu l-oi mai vedea vrodată, 

La vreo nunt-apropiată; 

Sau pe câmpuri depărtate, 
Noi cu voi când ne vom bate. 


Și el, poate, mi l-o da, 
Sau că i l-oi cumpăra, 
Cum pănindu-l de trei ori, 
Tot cu galbeni lucitori. 


Gruia, când îl auzi, 

Râse, şi din grai grăi: 

— Alei, hanule bătrân, 

Nu ştii că eu sunt român? 


Niciodată n-o să-l vând; 
Dar i-oi fi.. un frate blând. 
lar de ai ca el mulţi cai, 

Și tătari voinici de ai, 


lan trimete-i cu grăbire, 

Să pornească, să se-nșire, 
Pe-acest câmp în urma mea, 
Să m-ajungă de-or putea! 


Hanul face semn... Tătari, 
Sute, sar pe iuți fugari; 

— Gruie-al lui Novac — 


CUPRINS 
Și pornind în șir, dau zor 


După mândrul Negrușor. 


Merg nebuni, îl tot alungă, 
Aş! de unde să-l ajungă? 
Negrușor fugea, fugea.. 

Tot mai mult din ochi pierea! 


Dar cu Negru-al său, deodată, 
Gruia, hop! se-ntoarce, iată, 

Se aruncă-n tătărime, 

Ca un vifor din nălțime. 


Fug tătarii iepurește. 
Gruia după ei, șoimeşte! 
Scoate sabia, lovește 
Și pe toţi îi prăpădește. 


Hai apoi într-o-ntinsoare 
Vesel ca un mândru soare, 
Din pustiul tătăresc 

Spre pământul românesc. 


CÂNTUL IX 


VOICHIŢA ȘI MAMA EI 


Tot pământul de umblai, 
Fată-n lume nu aflai, 

La făptură mai pe plac, 
Decât Voica lui Novac. 

—— Petre Dulfu — 


Nici vreo fată mai isteaţă! 
Se scula de dimineaţă, 
Mâneci albe sufleca, 

Pe ochi negri se spăla, 


Pieptăna păr de mătasă, 

Și deretica prin casă. 

Largi odăi, pridvorul, tinda, 
Le făcea cum e oglinda. 


lute-apoi, prin dumbrăvioară. 
Cu cofița subsuoară, 

La fântână ea mergea, 

Apă rece aducea. 


Într-o zi, de la fântână 

Când venea cu cofa-n mână, 
Peste câmp în jos privi 

Și la maică-sa fugi: 


— Mamă, câmpu-i înroșit, 
Macii parc-au înflorit! 

Pe la Paşti, se poate oare, 
Mai văzut-ai maci în floare?... 


Novăciţa dă să vadă 

De pe-o dâlmă din ogradă. 
Câmpul roșu când îl vede, 
La Voichiţa se repede: 


— Alelei, Voichițo fată, 
Sai, ascunde-mi-te-ndată! 

Aia nu-s maci înfloriţi, 
Ci sunt turci nelegiuiți! 


Vin, drăguțo, pentru tine, 
Să te ia de lângă mine. 
Azi nici Gruia, nici Novac, 
Nu-s acasă! Ce mă fac? 


Când Voichiţa auzi, 
Cofa plină o trânti, 
Cercurile de-au plesnit, 
Doagele de i-au sărit: 


— "Turcii vin? ca să mă ia? 
Nu mă da, măicuța mea! 
— Nu, Voichiţo, nu te-oi da, 
Până capul sus mi-o sta! 


leși, ascunde-te-n grădină, 
Dup-o tufă de sulcină! 

Ea-n grădină mi-o zbugheşte, 
Dup-o tufă se-ndoseșşte. 


Mama ei, făcându-și cruce, 
Din şopron, hârleţ aduce, 
Sapă sub fereastr-o groapă, 
Ș-un buștean în ea îngroapă. 


Groapa cum a astupat, 
Turcii-n curte-au și intrat: 

— Bună vremea, Novăceasă! 
— Mulţumim... Poftiţi în casă! 

— N-am venit să odihnim, 
Ci-am venit ca să peţim. 
Pentru fiica dumitale 

Am făcut atâta cale. 


— Nu am fată s-o mărit, 
Că Voichiţa mi-a murit; 
Ici sub poale verzi de plai 
La fereastră o-ngropai. 


Mirosul să bată-n casă, 

Că mi-a fost o floare-aleasă. 
Nu mă credeţi pe cuvânt? 
Hai, vedeţi al ei mormânt! 


Turcii, auzind, pornesc, 

La mormântul nou privesc: 
— Adă săpi, hârleţe! Vrem, 
Vie, moartă, s-o vedem... 


Cu hârleţe dânșii sapă... 

Un buștean găsesc în groapă. 
— Novăceasă, ne minţiși» 
Fiica unde ţi-o pitiși? 


— Turcilor, v-am spus o dată, 
Mi-a murit, sărmana fată! 
Turcii n-o cred. Îi băgară 
Foc în ghete, şi-o-ncălţară. 


— Jupâneasă Novăciţă, 
Unde-i mândra ta Voichiţă? 

— Jos, voinicilor, sub glie, 
Doarme dusă pe vecie! 


Ei mai tare se-nrăiră. 
Lanţ de fier în foc roşiră 
Și cu lanţul roșu-ncins, 
Mijlocul i l-au cuprins: 


— Novăciţă, nu ascunde! 
Unde ţi-e copila? Unde? 

> Credeţi, credeţi-mi cuvântul. 
Mi-a-nghiţit-o, zău, pământul! 


Turcii rău se mâniară. 
Și cu pletele-o legară 
De pociumbul hornului, 
La dogoarea focului. 


Flăcările-o dogoreau, 

lar păgânii o-ntorceau. 

O frigeau cu ne'ndurare, 
Și-o plesneau din bice, tare: 


— Novăceasă, Novăceasă! 
Unde-i floarea ta aleasă? 
Ori pe fiica ta ne-o dai, 
Ori tu zile nu mai ai! 


Novăciţa răspundea: 

— Capul de mi l-aţi tăia, 
Hoţi, păgâni fără de milă, 
Nu vă dau p-a mea copilă! 

Turcii pleacă toţi şi-o lasă, 
les pe rând la drum, din casă. 
Dar un turc apoi privește, 

Și din gură glăsuiește: 


— Ia staţi, turcilor, mai staţi, 
În grădină vă uitaţi! 

Nu știu, soarele-a lucit? 

Ori Voichiţa s-a ivit! 


Turcii vin, deschid portia, 
Dau cu ochii de Voichiţa: 
Între pomii din grădină, 
Dup-o tufă de sulcină. 


Când îi vede, biata fată, 
Cade-alături, leşinată. 

Ei o leagă cot la cot, 
Din grădin-afar-o scot. 


Într-un car o-nghesuiesc, 

Și spre Dunăre-o pornesc. 
Mă-sa, lângă foc gemea... 

lar un turc i-a zis așa: 


— Ei, rămas bun, Novăceasă, 
Gruia unde-i? Nu-i acasă? 
Spune-i c-am trecut p-aici, 
Eu, din Țarigrad, Dârvici. 


El, cu buzduganu-i greu, 
A ucis pe frate-meu. 

Eu venit-am să-i plătesc, 


Sora astăzi i-o răpesc. 


Dor dacă i-o fi de ea, 
Țarigradu-i doar colea... 

Să poftească! Și când vine, 
Tragă-n gazdă drept la mine. 


L-oi primi eu bucuros: 
C-un baltag de fier tăios, 
Și cu arcul încordat, 

Ca pe un iubit cumnat! 


CÂNTUL X 


ZÂNA MAGDALINA 


1 Pociumb : stâlp. 


Colo-n munţii oltenești, 

Sus, la curţi mari Novăcești 
Multă jale-i și oftare, 

Moș Novac odihnă n-are. 


Căci la vatra lui sosind, 
Soaţa şi-o găsi gemând, 
Prinsă-n vatra focului, 

De pociumbul! hornului, 


Cu băşici pe trup de-arsură 
Și cu sufletul la gură. 

lar pe drăgălașa-i fată, 
Roabă de păgâni luată. 


Gruia tot intra, ieșea, 

Pace nici el nu-și găsea. 
lată-mi-l oprit în prag: 

— Mamă scumpăl.. tată drag! 


Nu mai pot să stau.. iertaţi, 
Voie de plecat să-mi daţi! 
— Unde să pleci, fătul meu? 
Îl întreabă taică-său. 


Dor ţi-e iarăși de-nsurat? 
Gruia scoase un oftat: 

— Nu mi-e, tată, să mă-nsor, 
Azi de "Țarigrad mi-e dor! 


Alelei, Dârvici păgâne, 
Alelei, fecior de câine! 
Pe Voichiţa ne-ai furat, 
Și te crezi acum scăpat? 


Am să plec... şi nu voi sta, 
Piept cu tine pân-oi da, 
Până n-oi aduce acasă 

Pe a mamei floare-aleasă! 


— Of! măicuţa lui grăi, 
Dragul mamei, bine-ar fil 
Pe Voichiţa, cum n-aș vrea 
S-o aduci la vatra mea? 

Dar mă tem.. că tu-i pleca, 
Țarigradu-i colinda. 

Turcii au să mi te vadă, 
Peste tine-or da grămadă. 


Nu mi-ajunge, nu ţi-e milă, 
C-am pierdut-o pe copilă? 

Să te pierd, amar de mine, 
Să te pierd, vrei, şi pe tine? 


— Ba să-l laşi, să nu-i duci frică! 
Se grăbi Novac să zică. 

Fiul nostru-i om azi, dragă, 
Bate turci.. o oaste-ntreagă! 


Du-te!.. numai nu uita, 
Gruio, sfatul ce ţi-oi da: 
Țarigradul, știi, că-i mare, 
Crâşme o mulțime are. 


Poţi să tragi la care vrei, 
Cu măsură doar să bei! 
Că dacă te-i îmbăta, 
Turcii cobză te-or lega. 


Ți-or veni de hac pe loc. 
Turta, ei de mult ţi-o coc! 
Pleacă, drum bun, dragul meu, 
Numai... treaz să fii mereu! 


Gruia-și scoate-ndat-afară 
Calul scump din grajd, la scară 

Îl ţesală să lucească, 
Frâu îi pune, șea domnească. 


Sabie la brâu și-agaţă, 
Suliţa din cui și-o-nhaţă. 
Bun rămas își ia, cu jale, 
De la deal și de la vale, 


De la casa-mbelșugată, 

De la mamă, de la tată. 

Și pe calu-i mândru sare. 
Calul pleacă-n goană mare. 


ÎI strângea dintr-un dârlog 
Și sărea câte-un pârlog; 
L-atingea doar din călcâie. 
Și sărea... câte-o moșie. 


Ci i 


Colo lâng-al mării vad, 
Mai încoa' de "Țarigrad, 
Sus, pe ţărmul înflorit, 
Măr frumos a răsărit. 


Mărul vârfu-n cer şi-l are, 
Poalele pe-ntinsa mare. 

Cine stă-n măr sus? E zâna, 
Dalba zână Magdalina. 


Stă pe patu-i poleit, 

Coase c-un fir aurit. 

Și-o bat gânduri înfocate: 
Cum s-ar mărita, măi frate? 

Marea glas a ridicat, 
Zicând: — Mărule rotat! 
Saltă-ţi poale verzi și grele, 
Să-mi văd marginile mele. 


Că de când tu ai crescut, 
Margini nu mi-am mai văzut. 
lar de nu vrei, eu — c-un val — 
Răsturna-te-oi de pe mal! 


Mărul a răspuns: — O, mare! 
Ce te ţii așa de mare? 

Nu-i pe voia ta și-a mea, 

Ci cum Ăl din ceruri vrea. 


Dac-o vrea el, unda ta 

Pân” diseară va seca, 

Mică tu vei rămânea, 

De-o să plângi când te-i vedea. 


De necaz, când auzi, 
Marea prinse-a clocoti; 
Și-nspre mărul de pe mal 
Repezea val după val. 


Valurile mării sapă 

Și-l rostogolesc în apă. 

lar cu mărul, — bat-o vina — 
Se rostogoli şi zâna. 


De pe patu-i dus de valuri 
Țipete dădea-nspre maluri: 

— Cine poate să mă scoată). 
Lui închin viața-mi toată! 


A venit un ciobănel, 

Cu căciula lui de miel, — 
Mic, nici zece ani n-avea, 
Și-a fugit, căci.. se temea. 


Zâna strigă iar din apă: 
— Cine vine și mă scapă? 
Soţ iubit el o să-mi fie, 
Eu voi fi a lui soţie! 


Nici un om n-o auzea, 
Decât Gruia, ce trecea 
Pe-acolo cu Negrușor, 
Către Țarigrad, în zbor. 


Se opreşte lângă mare, 

Jos de pe fugaru-i sare, 

Și spre zân-aleargă: — Stai! 
lacă viu... să nu te dai! 


Sabia din teacă-şi scoate, 
De genunchiul stâng o bate; 
De trei coţi ea se lățește, 
De opt stânjeni se lungește. 


Peste mare-o pune-n lat, 
Prinsă de al zânei pat. 
Ca pe-o punte, voinicește, 
E] pe sabie păşește. 

Lângă zâna-nspăimântată 
Își oprește pașii, iată! 
Suliţa grăbit i-o-ntinde; 

Fa de suliță se prinde. 


Și săltându-se voinică, 
Sus din valuri se ridică. 
FI în braţe o luă 

Și spre țărm cu ea plecă. 


i i 


Zâna, când pe mal fu scoasă, 
La voinic privi duioasă; 
Capul și l-a scuturat, 

Părul valuri i-a picat, 


Valuri de-aur luminos, 
Peste umeri, până jos. 
— "Tinere, noroc să ail 
Sunt stăpâna ăstui plai. 


Străbătuși cam multă cale; 
Vino! mai colea-ntr-o vale 
Îţi va dărui hodină 
Cuibușorul meu de zână. 


Zâna bine nu sfârși, 
Din pădure s-auzi 

Glas ce munţi cutremura 
Și copacii clătina. 

Gruia-ntreabă: — Cine oare 
Chiotește-aşa de tare, 

Că de chiotele lui 

Pică frunza codrului? 


— Valeul.. Magdalina zice, 
Haide, să plecăm, voinice! 
E buzatul de arap, 

Fi-i-ar strigătul de cap! 


Un arap în pielea goală — 
Piele neagră, parcă-i smoală — 
Nalt, cum nu sunt mulți voinici, 
L-am mai auzit p-aici. 


Of! ba ieri l-am și văzut! 

Să mă strângă-n braţe-a vrut. 
Am scăpat abia doar sus, 

În cel măr de-un val răpus. 


Să ne-ascundem! că de vine, 
N-are să ne fie bine. 

Știi cum e2 Te-nfiorezi, 
Tremuri, numai când îl vezi! 


— Aș! răspunse Gruia. Zău? 
la stăi, vreau să-l văd și eu! 
N-avea teamă... lasă-l, vie, 
Că-l învăţ eu omenie! 


Vorba Gruia nu sfârșește, 
lat-arapul și sosește: 

— Hei! din grai el a tunat 
Ca un nor întunecat. 


Cine eşti tu, măi lichea, 

De vorbeşti cu mândra mea, 
După care pic de dor 

Și cu care-o să mă-nsor2 


Zâna, ca o turturea, 
Când e uliul lângă ea, 
Tremură, văzând arapul. 
lar românu-nalță capul: 


— Gruia sunt.. al lui Novac! 

— Ha-hal tu ești? pui de drac! 
Te cunosc de mult din nume 
Cam de mult te cat prin lume! 


— Brel dar pentru ce, păgâne? 
— Ca să ne luptăm, române! 
Haide! să se vadă azi, 

Din noi, care-i mai viteaz 


Și cu spada ridicată, 
A sărit la Gruia-ndată; 
Arăpilă da cu sete, 
Gruişor, mai pe-ndelete. 


La-nceput, cu spada sa, 
Gruia, doar se apăra, 
Ca jucându-se, alene, 
Dar deodată. olio, nene! 


203 


—— Petre Dulfu — 


Când el sare la buzat 
Una zdravănă i-a dat; 
Și de-ajuns fu lovitura, 
Capul i s-a dus de-a dura. 


Mort pe-arap când îl văzu, 
Zânei inima-i crescu: 

— Mândrule picat din soare, 
Cum să-ți mulțumesc eu oare? 


După ce m-ai scos la mal 
De sub ucigașul val, 

Uite, mă scăpași acuma 

Și de-arapul slut ca ciuma! 


Plimbă-ţi ochii peste plai, 
Prin poiene... Vezi ce rai? 
Jos prin iarbă mii de flori, 
Sus pe crengi — privighetori. 


Stăi, rămâi aci cu mine, 

Să trăiesc doar pentru tine, 
Soţ iubit să-mi fii tu mie, 
lară eu să-ţi fiu soţie! 


EI grăi: — Frumoasa mea, 
Să rămân, ce mult aș vrea! 
Dar eu vreme n-am de stat, 
Trebuie de drum să-mi cat. 


Un păgân nelegiuit, 
Surioara mi-a răpit. 

Merg să-l tai, să-l dau la câini, 
Sora-mi să i-o scot din mâini. 


Negrușorule zglobiu, 

Ce mă chemi.. nu vezi că viu? 
Și sărind pe Negrușor, 

A pornit ca vântu-n zbor. 


Ea, când l-a văzut plecat, 
Râu de lacrămi a vărsat. 
— Gruio, Gruio! te-ndurași? 
Nu-ţi fu milă să mă lași? 


Ah, striga nemângâiată, 
Să mai dai p-aici vrodată. 
Să te simt eu... și-i vedea 
Ce pot în mânia mea! 


Gruia însă: „Hi, șoiman!“ 
Cu fugaru-i năzdrăvan 
Ajunsese, din desiș, 

Colo-n câmp la luminiș. 


Despicând în lat câmpia, 
S-a tot dus, ca vijelia. 

lar colea, când se-nnopta 
EI în Țarigrad intra. 

| CUPRINS 
CÂNTUL XI 


BEȚIE 


Când ajunge la intrare, 
Colo-n Țarigradul mare, 
Calul pasu-şi domoleşte 
Și mereu se poticnește. 


Fiul lui Novac se-ncruntă: 

— Hi, la drum! din grai l-înfruntă. 
Hi, mai iute, nu agale, 

Că ne-apucă noaptea-n cale! 


Ce te poticnești mereu? 

Au ţi-e greu trupșorul meu? 
Sau potcoavele te trag 

Spre pământ, șoimane drag? 


— Nu, Gruiță voinicele, 

Nu potcoavele-mi sunt grele, 
Nici trupșoru-ţi nu mi-e greu, 
Ci mi-e greu năravul tău. 


Că-n oraș dacă pătrunzi 
Crâșma, dragul meu, o-nfunzi; 
Și la gard pe mine-afar' 

Tu mă lași legat de-un par 


Ca să-mi rod zăbalele 

Și să-mi beau doar balele. 
Fân îmi dai nuielele, 

lar grăunțe, stelele!. 

Și-apoi nu mi-e doar de mine, 
Ci mi-e, Gruio, și de tine; 

Că, pornit pe băutură, 

Nu prea știi să ţii măsură. 


Turcii-s viță blestemată, 
Ai s-o paţi, mă tem, odată! 
— Hi, şoimane! hi, mai tare, 
C-o să ai azi de mâncare. 


Și-adăpat vei fi la vreme. 
lar de mine... nu te teme. 
Știu eu seama turcilor, 

Că doar eu sunt popa lor! 


Calul, pricepând cuvântul, 
Se pornește iar, ca vântul; 
Uliţi câte două sare, 

Până dă-n piața mare. 


Acolo, din lungu-i zbor, 
Trage-al lui Novac fecior, 
Cu-al său șoim să s-odihnească 
Drept la crâşma-mpărătească. 


Strigă tare din portiţă: 

— Hei, Mariţă crâșmăriță, 
Grajd, pentr-un fugar bun, ai? 
— Am grajd, pentru zece cai! 


EI descalecă grăbit: 
— lată! Negrul mi-e trudit. 

Duceţi-l la iesle,argaţi, 
Bine grija să-i purtaţi! 


Dar în beci, Mariţo, vin 
Ai pentr-un voinic străin? 
— He, vin bun avem aici 
Pentru nu știu câţi voinici! 


Gruia intră ca și-acasă, 

Și cu pumnul bate-n masă: 
— Vin de care bea-mpăratul! 
Nu de care bea tot satul! 


Dă-mi să beau cât oi putea, 
Să-ţi dau galbeni câţi îi vrea! 
Crâșmăriţa, ca zvârluga, 

La butoaie jos dă fuga. 


Urcă sus din nou pe scară, 
Vin cu vadra plină-i cară, 
Nu de care bea tot satul, 
Vin de care bea-mpăratul! 


Gruia vadra apuca, 
Toată pe gâtlej o da, 
lar pe una cum o bea, 
După alta trimetea. 


Pân' la ziuă petrecu, 

Buţi de vin vro trei bău. 

A mâncat și-o juncă grasă, 
Făr-a pune-un ban pe masă. 

Când se lumina de zi, 

La Marița el privi, 

Și-i făcu semn din sprânceană: 
— Vino-ncoace, mândruleană. 


Ah, Mariţă crâșmăriţă! 

Eşti nevastă, ori fetiţă? 
Crâşmărița-mbujorată: 

— Nici nevastă nu-s, nici fată! 


Sunt, cum vezi, o mândră floare, 
Mulţi voinici bag la-nchisoare. 
— Nu mi-e teamă de-nchisoare! 
Dragă ce mi-eşti, mândră floare! 


Nu ştii unde stă p-aici 
Marele viteaz, Dârvici? 

Ea din ochi l-a măsurat: 

— De Dârvici m-ai întrebat? 


E-he-hei! Dârvici, bogatul, 
În palat stă cu-mpăratul. 

E. mai mare peste oști. 

Da' de ce-ntrebi? îl cunoști? 


— Îl cunosc, n-ar mai trăi! 
Pentru el venii aci.. 

Azi cu dânsul, în palat, 
Piept la piept o să mă bat. 


Mai întâi cu el spurcatul, 
Și la urmă... cu-mpăratul! 

Pe-amândoi, cu-această spadă, 
Jos am să-i aştern grămadă! 


Dar mi-e sete, draga mea.. 
Pân' să plec la luptă grea, 
la mai adă ici pe masă 
Înc-o vadră plină, rasă! 


Crâșmărița, o clipită, 
Locului stătu-m pietrită. 
Apoi vin scoţându-i iară, 
O zbughi, furiș, afară. 


Albă rochie-mbrăcă, 
Pantofi galbeni încălță, 
Dete fuga la-m părat. 
Îm păratu-a cuvântat: 


— Ei, Mariţo, ce-ntâmplare 
Mi te-aduce-n față-mi oare? 
Că e anul și mai bine, 

De când n-ai dat pe la mine. 


Vinul poate l-ai sfârșit, 
Ori cu galbeni mi-ai venit? 
— Ba nici vinul nu sfârșii, 
Nici cu galbeni nu venii. 


Să mă plâng viu, împărate.. 
Mi-a picat cam pe-nserate, 
leri, un oaspe oltenesc, 
C-un cal negru tătăresc. 

Noaptea-ntreag-a chefuit, 
Trei buţi pline mi-a golit, 

A mâncat și-o juncă grasă, 
Nu mi-a pus un ban pe masă! 


Știi cum bea la vin drumarul? 
Nu ca lumea, cu paharul; 
Vadra plină-o ridica, 

Toată pe gâtlej o da! 


Și pe una cum o bea, 
Altă vadră poruncea: 

Vin de care bea-mpăratul, 
Nu de care bea tot satul! 


Iar în zori, cam afumat: 

— Hei, Mariţo, m-a-ntrebat, 
Nu ştii unde stă p-aici, 
Marele viteaz Dârvici? 


— Al zic eu — Dârvici, bogatub 
În palat stă cu-mpăratul! 

E. mai mare peste oști. 

Da' de ce-ntrebi? îl cunoşti? 


— Îl cunosc, n-ar mai trăi! 
Pentru el venii aci. 

Azi cu dânsul, în palat, 
Piept la piept am să mă bat. 


1Drumar pentru drumeb. 

—— Petre Dulfu — 


Mai întâi cu el, spurcatul, 

Și la urmă. cu-mpăratul! 
P-amândoi, cu-această spadă, 
Jos am să-i aştern grămadă! 


Îm păratul, speriat, 

La Marița s-a uitat: 

— Crâșmăriţo! ia să-mi spui, 
Ce fel e făptura lui? 


— Nu e nalt și nici prea mic, 
Cum e omul mai voinic; 
Nu-i subţire, nici prea gros, 
Cum e omul mai frumos. 


Ochii lui sunt două mure 
De pe coastă, din pădure, 
Coapte-n umbră la răcoare, 
Fără să le-atingă soare. 


Pieliţa obrazului, 

Parcă-i spuma laptelui, 
Pe din sus de buzișoare, 
Are negre mustăcioare. 


lar la cușm-o piatră rară, 
Ce plătește-o-ntreagă ţară. 
Nu prea spune verzi-uscate, 
Dar cu ochii te străbate. 


Încruntat e la sprâncene, 
Și se uită pe sub gene, 

— Gruie-al lui Novac — 


De mi te-ai cutremura, 
Doamne, și Măria ta! 


— Alelei, Mariţo fată, 

Știi ce2 Nu sta! Pleacă-ndată! 
Pune-i vin mereu pe masă, 
Și să-i spui că nu-s acasă. 


Că-n palat aici de vine, 
S-a sfârșit de azi cu mine! 
Ăla este-un mare drac, 
Este Gruie-al lui Novac! 


Ciorile să-l fi mâncat, 
Că de când s-a apucat, 
Alte celea n-a lucrat, 
Decât țara mi-a prădat. 


Du-te, dă-i mâncări — nu-ţi pese! 
Cât de multe, cât de-alese; 

Și cu vadra dă-i mereu 

Vin din care beau doar eu. 


Toată vadra, galbenul, 
Toată cupa, talerul. 

De bani nici nu-i pomeni, 
Că eu toate le-oi plăti! 


Și dacă-l vei îmbăta, 

Ca să-l poat-ai mei lega, 
Fapta-ţi nu va fi-n zadar, 
Ai să capeţi mare dar! 

—— Petre Dulfu — 


Ea spre casă se repede. 
Cruia,n crâșmă, cum o vede: 
— Unde-ai fost, căţea şireată? 
— În vecini, la o surată. 


— Șezi acasă, dracului, 
Nu-mbla prin vecini, hai-hui! 
Galbeni mulţi apoi a scos, 
Și i-a risipit pe jos: 


— Na! culege câți îi vrea, 
Și mai adă vin, colea! 

Fa-i culege toţi, călduţi, 
Hai pe urmă-n beci la buți. 


Vin din nou cu vadra-i cară, 
Gruia bea... mai cere iară, 
Până când odaia toată 
Se-nvârtea cu dânsul roată. 


Capu-atunci pe mas-a pus, 
Și-adormi voinicul, dus. 
Crâșmăriţa-nviorată, 

Pe fereastr-afară cată. 


Face semn la turci: — Hei, iute! 
Înarmați, ei vin mii, sute. 

Ca o turmă s-adunară, 
Nu-ncăpeau, de mulţi, pe-afară. 


Nici în crâșmă nu-ncăpeau, 
Stau şi la român priveau. 

— Gruie-al lui Novac — 


Dar un vânt zbârlește-un pic 
Părul mândrului voinic. 


Turcii, vai! în spaima lor, 
Cum o iau toţi la picior! 

În sfârşit, se-mbărbătară 
Și-au intrat în crâșmă iară. 


Dar să lege pe român, 
Nu-ndrăznea nici un păgân. 
Când deodat-un turc se-ndeasă 
Printre ei, cu grabă-n casă: 


— 'Turcilor! da ce mai staţi 
Și pe Gruia nu-l legaţi? 

E] e mort acum de beat, 
Cum e mai bun de legat! 


Haideţi! că de se trezește, 
Azi pe toţi ne prăpădește! 
Turcii tot se mai codeau, 
Ca să-l lege nu-ndrăzneau. 


Un bătrân atuncea vine: 
— Daţi frânghiile la mine! 
Mie zilele de-mi curmă, 
Nu-i vreo pagubă la urmă. 


Că eu traiul mi-am trăit, 
Și copiii mi-am rostuit. 
Funiile i le-au dat, 

El pe Gruia l-a legat: 

—— Petre Dulfu — 


Cu trei funii de fuior, 

Cât un fluier de picior; 

C-o frânghie de mătasă, 

Cât un braţ voinic de groasă. 


După ce-l legă păgânul, 

Se trezi din somn românul. 

A căscat, s-a-ntins — de foc — 
Și-atunci... funiile... poc! 


Cele din fuior făcute, 
Ruptu-s-au tustrele iute. 
Dar frânghia de mătase, 
Tot întreagă mai rămase! 


Și legat așa butuc, 
lute la-mpărat îl duc. 
Îm păratului slăvit, 
Faţa i s-a-nveselit: 


— Alelei, drăcească viţă, 
Alei, pui de Novăciţă! 
Spune drept, viteji ostași 
Câţi pân-astăzi îmi tăiași» 


Gruia mândru se uita, 

Și-a răspuns: — Măria ta! 

N-ai în barb-atâţia peri, 

Câţi turci ţi-am tăiat, pân ieri. 


De mă ţine Dumnezeu, 
Voi tăia şi capul tău! 

— Gruie-al lui Novac — 


Îm păratul râse tare: 
— Ha-ha-hal! te cred, tâlhare! 


Cred eu că mi l-ai tăia, 

Dar te am în mâna mea! 

Și știi tu, măi Gruișor, 

Ce-o să-ţi fac? O să te-nsor! 


Și mai știi, mai știi, soție 
Cine-am hotărât să-ţi fie? 
Inima stejarului 

De pe muchea dealului... 


Corbii cei croncănitori 
Au să-ţi fie peţitori; 
Ciorile să-ţi fie nune, 
Vulturii să te cunune.. 


lară pân” la cununie: 

Măi oșteni! plecaţi — vreo mie — 
Duceţi-l de mi-l păziți 

Colo-n casa care-o știți! 


Și pe Gruia l-au luat, 
Dusu-l-au de la palat 

Colo lângă ţărmul mării, 
Unde zac cei daţi pierzării. 


Numa-n fiare l-au vârât, 
De la glezne pân” la gât. 
Și-l trântiră la-nchisoare 
Ca să nu mai vadă soare. 


217 


—— Petre Dulfu — 


CUPRINS 
CÂNTUL XII 


LUPTA 


Novăceasa și Novac, 
Noaptea n-au somn în conac, 
Ziua n-au astâm părare, 

Intră, ies, tot cată-n zare: 


Doară şi-o vedea viind 
Fiul așteptat cu jind. 
Geaba! Drumurile-s pline, 
Numai Gruie-al lor nu vine. 


Fi un corb la cas-aveau, 
Printre păsări îl ţineau, 
L-au crescut de mititel; 
Corbul cam vorbea niţel. 


Și văzându-l din ceardac, 
Într-o zi-i grăi Novac: 

— Alei, corbe, nu mai pot! 
Pleacă, zboară peste tot. 


Lumea ocolește-o-n zbor, 
Adă-mi veste de fecior, 

Că de-un an eu nu mai ştiu: 
Gruișor al meu e viu? 


Ori în ţeapă-i tras de turci? 
Ori e spânzurat în furci? 
Ori în râu s-o fi-necat, 

Și pe prund zace-aruncat? 

— Gruie-al lui Novac — 


Corbul, focu-i pricepându-, 
A pornit în zbor, ca gândul. 
Șapte ţări a colindat, 

Dar de Gruia tot n-a dat. 


Când sosi-ntr-a opta ţară, 
Aripile-i se muiară. 

Pe o streaşină se-opri 
Și-ncepu a croncani. 


Gruişor, de la răcoare, 
Dintre ziduri de-nchisoare, 
Auzindu-l, s-a-ntristat, 
Fuga la fereastr-a dat. 


— Căci n-am arc, măi pui de corb, 
Zilele să ţi le sorb! 

Ce tot stai şi-mi croncănești» 
Carne de creștin dorești? 


Vrei să-mbuci din ochii mei? 
Faţa să mi-o strici tu vrei? 
Auziși că-s de pierit? 

Să te saturi ai venit? 


De pe streașină de casă, 
Corbul jos la geam se lasă; 
Când pe Gruia l-a văzut, 
Doamne, bine i-a părut! 


— Ba eu n-am venit în zbor, 
Să-ţi stric faţa, Gruișor; 

—— Petre Dulfu — 


Nu trecui atâtea văi, 
Să mănânc din ochii tăi! 


Viu trimes de taică-tău, 
Ca să cat pe Gruie-al său; 
Și de maică-ta mânat, 

Eu venit-am să te cat! 


Că de-un an ei nu mai știu 
De eşti mort sau de ești viu. 
— Alei, corbe, dragul meu, 
Să-ţi ajute Dumnezeul! 


De-ai făcut cuiva vrun bine, 
Fă acuma și cu mine! 

Că de-aici dac-oi scăpa, 
Carne de păgân ţi-oi da: 


Pe o mie să te-așezi, 

Din optzeci să ospătezi! 

Și ţi-oi da, ţi-oi da să bei 

Sânge de păgân cât vrei. 


Zboară pân' la prăvălie, 
Adă-mi pană şi hârtie! 
Corbul, hai, la o dugheană, 
l-a adus hârtie, pană. 


Cu-a lui mână, alba foaie, 
Gruia pe genunchi o-ndoaie; 
Scrie carte, la mijloc 

Numai flacără de foc, 

—— Petre Dulfu — 


lar în patru colțurele, 
Numai lacrăme de jele. 
Cartea iute-a-mpăturat-o. 
Corbului în cioc i-a dat-o: 


— Na, să duci în ţara mea, 
“Tatii, astă cărticeal 
Corbul cu hârtia-n cioc 
Se-nălță-n văzduh pe loc. 


S-a tot dus într-o-ntinsoare, 
Fluturând din aripioare. 
Prin văzduh el se vedea, 
Întâi cât o turturea. 


Apoi cât o rândunică, 
Apoi cât albina mică. 
Iar într-un târziu pieri, 
Depărtarea linghiţi. 


Moş Novac şedea la masă 
Și cina-n pridvor acasă. 

Când deodată. corbul vine 
Și-o scrisoare-n cioc el ţine: 


— Na, de la fecior, Novacel! 
Moşul repede-o desface: 

— 'Tată dragă, lasă toate, 
Vino-n grabă şi mă scoate. 


Că pe mine m-au vârât 
Turcii-n fiare până-n gât. 

— Gruie-al lui Novac — 


Și funarii împletesc — 
Ștreangul, taică, mi-l gătesc. 


Și bărdașii tot lucrează, 
Furcile, vai mi le-aşează. 
Mâine, pe la prânzul mare, 
Mă vor duce la pierzare! 


Vino, că, de zăboveşti, 
Mort în furci tu mă găsești! 
Cartea când Novac ceti, 
Cina nu-i mai trebui. 


Inima-n piept i s-a strâns, 
Ca un prunc micuţ a plâns, 
Face-apoi o sfântă cruce, 
Și la cai în grajd se duce. 


Scoate-și roibul minunat, 
În mătăsuri îmbrăcat. 
Ca și roibii-mpărăteşti, 
Din străbunele povești. 


Jos îl lasă lângă scară, 
Intră repede-n cămară: 

Își îndeasă, dintr-o ladă, 
Galbeni în chimir, grămadă. 


Peste portul novăcesc, 

la veșmânt călugăresc; 

lar pe sub veșmânt, măi frate, 
Două săbioare late: 

—— Petre Dulfu — 


Una, ca s-o aibă el, 

Alta, pentru feciorel. 

Și sărind pe roib călare, 
Pleacă, piere-n depărtare. 


Spre amiazi, a doua zi, 
Când în Țarigrad sosi, 
Merse — aţă — la-mpărat. 
Îm păratul sta la sfat. 


Chibzuia cu sfetnici mari, 
Cu hatmani, cu ghinărari. 
Și când de Novac dădu, 


Se sculă, ochi mari făcu: 


— Măi potcap călugăresc, 
Barbă de păr lung, oiesc! 
Spune, ce păs te-a adus 
Azi aci la mine sus? 


— Înălţate! s-a zvonit 
Că aveți un osândit, 
Și că azi în prânzul mare 
O să-l duceţi la pierzare. 


Nu l-aţi face vânzător? 

Eu aș fi cumpărător. 

Mi s-a spus că-i tinerel, 
Galbeni mulți v-aş da pe el. 


C-am ajuns, vai, la slăbie, 
Nu am cine să mă ţie! 

— Gruie-al lui Novac — 


Și fiind de legea mea, 
Să-l dedau la carte-aș vrea. 


Aş dori să scot din el 
Frăţior diaconel; 

Dacă n-o avea cap greu, 
Să rămână-n locul meu! 


Îm păratul se răsti: 

— Fugi, călugăre, de-aci! 

Ce să fac cu banii tăi, 

Când îmi sunt prea mulţi și-ai mei? 


Robul nu ţi l-aș lăsa, 
Lumea toată de mi-i da! 
Nu e vrednic de scăpare, 
Ci e vrednic de pierzare! 


Vezi ce mulţi ne-am adunat 
Pentru dânsul stau la sfat: 
Cum să-l pierdem pân” diseară 
Cu o moarte mai amară? 


Că-i un mare pui de drac, 
Este Gruie-al lui Novac; 
Hoţ, ca şi bătrânu-i tată, 
Bată-l Cel din cer să-l bată! 


Gruia — poate-l știi din nume! 
Care, de când e pe lume, 
Alte celea n-a lucrat, 

Decât țara mi-a prădat! 

—— Petre Dulfu — 


Moşul dă un pas nainte 

Și se roagă mai fierbinte: 
— Dacă nu-l faci vânzător, 
Fii atuncea-ndurător! 


Eu sunt popă creștinesc, 
Lasă-mă să-l spovedesc, 
Că-i păcat, păcat, stăpâne, 
Ca să moară ca un câine! 


— Ba să moară ca un câine! 
Asta-i vrerea mea, bătrâne! 
Și-acum pleacă, nu mai sta! 
Dacă ţii la viaţa ta. 


Din palat Novac coboară, 
Înspre temniță el zboară; 
Dar un turc adus de spate 
Sare grabnic: — Împărate! 


Și voi sfetnici! vă-nșelarăţi! 
Rău făcut-aţi de-l lăsarăţi! 
Cum» n-aţi priceput nimic? 
Nu-i călugăr! ci voinic!.. 


Hainele-s călugărești, 
Vorbele-i sunt novăcești! 
Îm păratul, mânios, 

Strigă pe fereastră jos: 


— Turcilor! tăiaţi-i drumul! 
Turcii dau zor, cu duiumul. 

— Gruie-al lui Novac — 


Când în urma sa-i zărește, 
Locului Novac se-oprește. 


Din chimir cusut cu flori, 
Zyvârle pumni de gălbiori. 
— Ha! păgânii glăsuiau, 

Și pe galbeni toţi cădeau. 


Pân' să-i strângă, el fugi, 
Și la temniţă sosi. 

Dete-n poartă cu piciorul, 
Porții i-a sărit zăvorul. 


Dă cu pumnu-n zid o dată, 
Închisoarea crapă toată. 
Leapădă veșmânt popesc 
Și potcap călugăresc. 


Intră-n beciu-ntunecat, 
Unde Gruia sta legat: 

— Vezi ce paţi, copilul meu, 
Dacă faci de capul tăw 


Și l-a scos din fiare: — Ţine, 
Spada asta-i pentru tine! 
Uite ce de turci, măi Gruie, 
Vin cu zor, să ne răpuie! 


Înainte, cât zăreşti, 

Numai capete turcești. 
Haide, să-i culcăm pe spatel. 
Marginile tu le bate. 

—— Petre Dulfu — 


Că de când ești în robie, 
Mai pierdut-ai din tărie. 
Eu să bat mijloacele, 

Că le știu soroacele! 


Vezi — din câţi au spadă-n mână — 
Viu un turc să nu rămână! 

Care-mi scapă teafăr mie, 

Nu cumva să-ţi scape ţie! 


Ș-unde sar pe turci o dată.. 
Valeu! Maică Preacurată! 
Doar cu coatele-i loveau, 
Uliţi printre ei făceau. 


P-unde Gruia străbătea, 

Știţi turcimea cum cădea? 
Cum cad toamna la pământ 
Frunzele, când bate vânt. 


lar pe unde dă Novac, 
Turcii știți pe jos cum zac? 
Ca și iarba cea-nflorită, 
De-un cosaş când e cosită. 


Și nici iarbă, și nici grâu, 
Numai sânge până-n brâu. 
Dup-un ceas și jumătate, 
N-au cu cine se mai bate! 


i i 


Fi stătură faţă-n faţă, 
Plini de dor s-au strâns în brață.. 

— Gruie-al lui Novac — 


— Gruio, dragul meu! p-aici, 
N-ai dat ochi și cu Dârvici? 


— Hei, ba cum nu, scumpe tată? 
Olio! sabia cea lată, 

Când ai ști cum şi-o-nvârtea 
Tot pe lângă fruntea mea! 


Dar deodată, jos grămadă 

Îl culcai cu-această spadă. 

— Na! strigatu-i-am, lovindu-. 
Câine! ţi-a venit azi rândul!.. 


Sora ce-mi luași hoțește, 
Voica, unde-i? Mai trăiește? 
El de sabie străpuns, 
Dându-și sufletu,-a răspuns: 


— Sora-ţi nu mi-a fost soţie, 
Dunărea mi-e mărturie! 
Când la Dunăre-am sosit, 
Voica-n valuri a sărit: 


„Decât roabă cu rușine 
Turcilor păgâni, mai bine 
În adâncu-acestui râu, 
Hrana peştilor să fiul“ 


Astfel zise, când sări 

Și sub valuri ea pieri... 
Gruia și Novac oftară, 
Din ochi lacrămi le picară. 

—— Petre Dulfu — 


Mult au stat așa, oftând, 
Cu-al Voichiţei chip în gând. 
Pân-odat-un nechezat 

Ca din vis i-a deșteptat. 


Sar, se-ntorc, și-n fața lor 
Ce zăresc? pe Negrușor! 
C-o şea toată mărgărint. 
Scări de aur, frâu de-argint! 


Gruia pe spinare-l bate: 

— A, fugarule fârtate, 

De când nu ne-am mai văzut, 
Tu pe unde-ai petrecut! 


— La Dârvici, stăpâne-acasă, 
Lui vândut de crâşmăreasă! 
Până azi, când pe Dârvici 
L-adusei la moarte-aici. 


Gruio! ce noroc pe mine, 
Ca să dau aici de tine! 
După Negru, cât colea, 
Roibul lui Novac venea. 


Și sărind în șea pe cai, 
Amândoi vitejii, hai, 
Dintre ziduri păgâneșşti, 
lar, spre munții românești! 

— Gruie-al lui Novac — 


CUPRINS 
CÂNTUL XIII 


RĂZBUNAREA MAGDALINEI 


Merg voinicii cale bună, 
Când pe soare, când pe lună, 
Când pe deal şi când pe şes, 
Până dau de codrul des. 


Dar prin codrul mohorât 
Lui Novac îi e urât, 

Stă, se uită la fecior: 

— Dragul tatii Gruișor! 


la să-mi cânți un cântecel, 
Codrii să-i străbat cu el. 
Gruia zice: — Nu pot, tată, 
lertător fii astă dată! 


Pe cântat eu de m-oi pune, 
Codrul verde-o să răsune, 
Paltinii s-or legăna, 
Frunzele s-or scutura. 


Și-a poi, ştii tu ori nu știi, 
Că de-acasă când venii, 
Prin ăst codru tăinuit 
Mândră zână-am întâlnit? 


Știi că zâna Magdalina, 
Mă-ndrăgise, bat-o vina, 
Și cu lacrămi m-a rugat 
Să rămân, să-i fiu bărbat? 

—— Petre Dulfu — 


Dar eu nu vrui! m-am tot dus.. 
Ea,n necaz, gând rău mi-a pus. 
Glasu-mi când va auzi, 

O să știe că-s pe-aci. 


Alerga-va după mine.. 

N-am să scap, mă tem, cu bine! 
— Cântă, Gruie! Ce-o urma; 
Toate eu le-oi descurca! 


Gruia-ncepe să doinească, 
lară codrul să vuiască. 
Paltinii se legănau, 
Frunzele pe jos picau. 


Și frunzișul cum cădea, 
Umbra-n codru se rărea. 
Zâna sub un ulm dormea, 
Soarele o dogorea. 


De pe pat de lăcrămioare 
Ea sări drept în picioare: 
— Ce glas dulce! Oare-al cui e? 
Ah, îl ştiu! Al tău e, Gruie! 


Drag mi-ai fost! De ce-ai plecat 
Și-amărâtă m-ai lăsat]. 
Te-abătușşi azi iar p-aici, 

Inima ca să mi-o strici» 


Cânţi doar în necazul mew? 
la stai! că ţi-oi face-o eul! 

— Gruie-al lui Novac — 


De mânie-apoi năucă, 
Tolba cu săgeți apucă. 


Arcul prins în ulm de-o cracă, 
Hai, numaidecât l-inșfacă; 

Și, pe sus, pornește-n zbor 
Dup-al lui Novac fecior. 


Îl ajunge... Stă... ochește, 
Trage iute... și-l loveşte 
Drept în spate c-o săgeată. 
Gruia cade mort pe dată. 


Moș Novac mergea-nainte, 
Făr' să-i treacă nici prin minte; 
Când. simţi că din cântat 
Gruișor al său.. a stat: 


— Dragul taichii! te-ai oprit? 
Cântă, Gruio, liniștit, 

Cântă! cele ce-or urma, 
Las” că eu le-oi descurca! 


Gruia însă nu răspunde; 
Bietul, nu avea de unde! 
Moşu-ntors 'napoi să-l vadă, 
L-a văzut în drum grămadă. 


— Scoală, Gruio! nu te face, 
N-auzi? Aș! flăcăul tace. 
Merse-aproape: — Gruio tată! 
li! măicuţa lui să-l bată! 

—— Petre Dulfu — 


Eu ziceam că se preface, 
Dar Gruiţă-i mort — și pace! 
Moș Novac, îngălbenit, 
Ochii-n preajmă și-a rotit. 


Nici un suflet nu zări.. 
„A! pricepY el se gândi. 
Inima-i crăpa de-amar. 
Duse mâna-n buzunar, 


Scoase-n grab-amnar lucios, 
Cremene și iasc-a scos.. 
Din amnar a scăpărat, 

Și pădurii foc i-a dat. 


Flăcările se-nălțau, 

Ulmii, paltinii trosneau. 
Zâna-n zbor nebun trecea 
Peste codrul ce ardea. 


Moşul arcu-și pregătește 

Și spre zână-l aţinteşte. 
Zbârr! săgeata-şi face drum 
Printre flăcări și prin fum. 


Zâna cade jos din zbor, 
La un pas de Gruișor, 

C-o aripă sângerată, 
Frântă-n două de săgeată. 


lar Novac o ia de mână: 
— Fie-ţi fiară muma, zână! 

— Gruie-al lui Novac — 


Uite... vezi ce tinere 
Milă nu avuși de el! 


L-ai răpus? Să mi-l învii! 
Altfel, mori şi tu, s-o ştii! 
În bucăţi te tai, acum 

Și te ard în flăcări scrum! 


Biata zână tremura; 

La Novac ea se uita, 

Ca o pasăre la om, 

Când a prins-o-n laţ, din pom. 


— Eu pe Gruia ţi l-aș face 
Viu, precum a fost, Novace; 
Dar... necaz pe mine ai 

Și mă tem c-o să mă tai. 


— Să-l învii! grăi Novac, 
Și nimica nu-ţi mai fac. 
— Întărești cu jurământ, 
Moșule, al tău cuvânt? 


El juratu-s-a pe cer, 

Pe baltagul său de fier, 

Și pe paloșul din teacă 

Nici un rău că n-o să-i facă. 


lară zâna spre fecior 
Aplecându-se ușor, 

l-a suflat pe chipul stins. 
Gruia se sculă, s-a-ntins. 

—— Petre Dulfu — 


Își deschise ochii grei: 

— ii! da zdravăn somn trăsei! 
Cântecul, tăicuţ iubit, 

Mi-a rămas neisprăvit! 


— He-hel taică-său grăi, 

Mai dormeai în drum aci, 
Mai dormeai tu mult și bine, 
Dacă nu eram cu tine! 


Te-adormise pe vecie 
Zâna oarbă de mânie. 
Și-o făcui abia, copile, 
Să-ţi mai dăruiască zile! 


Uite-o! (şi-o ţinea pe zână 
Strânsă, Moș Novac, de mână) 
Fă-i tu singur judecata. 

Nu-i pot însumi da răsplata. 


Eu jurai pe naltul cer, 

Pe baltagul meu de fier, 
Pe-acest paloș de Novac, 
Nici-un rău că n-am să-i fac! 


Tu, băiete, n-ai jurat, 

Ție nu ţi-o fi păcat! 

S-ar cădea s-o tai c-o bardă, 
S-o arunci în foc să ardă! 


— Ba, tu, Gruie, fii milos! 
Zâna se rugă frumos. 

— Gruie-al lui Novac — 


lartă, uită, de se poate, 
Cum și eu uita-voi toate! 


Cruia zise: — Las-o, tată... 
Pleacă, zâno, eşti iertată! 
Slobodă când se zări 
Zâna-ntr-un desiș pieri. 


Apoi tată şi fecior, 

Pe fugari sărind cu zor, 
Hai la drum nainte iară, 
Înspre-a lor frumoasă ţară. 


CÂNTUL XIV 


TURCUL VITEAZ 


Îm păratul în palat 
Când a fost înștiințat, 
Novăceștii cum scăpară, 
Ce de turci tăiat-au iară, 


A sărit, strigând, în sus, 
Ca şi pe jăratec pus. 
Și la urmă, fără glas, 
Dus pe gânduri a rămas. 


Se-ntreba mereu în gând, 

Cum să prindă mai curând 

Pe vitejii Novăcești, 

Mând.rii vulturi oltenești. 

CUPRINS 


—— Petre Dulfu — 


Și-a făgăduit comori, 
Pungi de galbeni sunători, 
Celui care va putea 

Prinși în mâna lui să-i dea. 


După zile de-aşteptare, 
lat-un turc voinic răsare, 

Se apropie... grăind: 

— Eu pe Novăcești ţi-i prind. 


Și cu mâinile la spate 
Ţi-i aduc legaţi, nălţate! 
Înălțatul îm părat, 
Auzind, s-a bucurat: 


— De-i aduci legaţi aci, 

Jur că eu ţi-oi dărui 

Și pungi pline, câte-i vrea, 
Și-un crâmpei din ţara mea! 


Pleacă turcul, vijelie, 
Înspre-a Dunării câmpie. 
Trece valuri dunărene, 
Trece dealuri, văi, poiene. 


Cu fugaru-i tot zorește, 
Apoi unde poposește? 
Colo-n munţi, într-o pădure 
Neatinsă de secure. 


Din acea pădure deasă, 
Pân' la Novăceşti acasă, 

— Gruie-al lui Novac — 


Pași vreo sută doar, la vale, 
Nu făceai mai multă cale. 


Și s-așterne pe strigat, 
De huia pădurea-n lat. 
Inimosul Moş Novac 
Îl aude din ceardac. 


Și grăiește: — Gruio tată, 
la repezi-mi-te, cată, 
Află: cine strigă oare 
Prin pădure-așa de tare? 


Ce drumeţ tot chiotește, 
Liniştea de mi-o răpește! 
Dac-o fi vrun rătăcit, 
Zi-i, băiete, bun sosit. 


Calea dreaptă i-o arată, 

Și să vii-napoi îndată, 

Dacă-i vrun flămând și n-are, 
Adă-l ca să-i dăm mâncare. 


De-i vrun gol, să nu-l lăsăm, 
Să-l aduci să-l îimbrăcăm. 
lar dacă-i vrun turc viteaz, 
Trage spada, vezi, fii treaz. 


Să-l loveşti tu singur bine, 
Nu te bizui pe mine! 
Gruia armele-și luă, 

Spre pădure-n sus plecă. 

—— Petre Dulfu — 


Și-n pădure, cum se urcă, 
Dă de matahala turcă: 

— Alelei, măi turc smintit, 
Fi-ţi-ar glasu-afurisit, 


Pentru ce tot chioteşti, 
Și odihna ne-o răpești? 
Dacă ai putere-n vine, 
Haide să te lupţi cu mine! 


Turcul — ca şi câinele — 
(Curme-i Domnul zilele!) 
Nici o vorbă nu grăiește, 
Se apropie hoțește. 


De la brâu, de sub ilic, 
Scoate buzdugan voinic; 
Face-n vânt o-nvârtitură, 
Lui Gruiţă ochii-i fură. 


ÎN ocheşte hoţomanul, 
Ș-unde-i dă cu buzduganul? 
Drept în furca pieptului, 
Unde-i greu voinicului. 


Gruișor s-a poticnit... 

lar păgânul a sărit, 

L-a legat de-al său fugar, 
Strâns c-un lanţ, ca pe-un ogar. 


Și s-a pus pe chiotit, 
Parcă şi mai îndrăcit. 

— Gruie-al lui Novac — 


Din ceardacul larg de-afară 
Moş Novac l-aude iară. 


Și cuvântă: — Pui de leu, 
Niţă măi, nepoate-al meul 
Cinge sabia și tu, 

Și-n pădure mi te du! 


Află, cine chiotește, 
Liniştea de mi-o răpește? 
Gruia-i dus și n-a venit: 
Nu cumva o fi pierit? 


Niţă armele-și luă, 

Spre pădure-n sus plecă, 
Multă cale nu făcu, 

lată că de turc dădu: 


— Alei, liftă blestemată, 
Sfânta zi de azi te bată, 

Și te-ar bate Dumnezeu, 
Cum ai prins pe vărul meu! 


Și ce bine mi-l legași 

De-al tău roib, ca pe-un borfaş! 
la hai, nu te da-napoi, 

Să luptăm și amândoi! 


Turcul — ca și câinele — 
(Curme-i Domnul zilele!) 
Nici o vorbă nu grăiește, 
Se apropie hoţește. 

—— Petre Dulfu — 


De la brâu, de sub pieptar, 
Scoate-și buzduganul iar; 
Face-n vânt o-nvârtitură, 
Și lui Niţă ochii-i fură. 


Îl ochește, hoțomanul, 
Ș-unde-i dă cu buzduganul? 
Jos la-ncinsul brâului, 
Unde-i păs voinicului. 


Niţă greu se poticnește, 
Turcu-l leagă voinicește; 
Și îi mână pe-amândoi, 

Dindărăt, ca pe doi boi. 


Apoi prinde, şi mai şi, 

A striga și-a chioti. 

Din ceardacul său de-afară 
Moş Novac l-aude iară. 


„Na, nici Niţă nu mai vine! 
Ce-o fi asta, vai de mine? 
Doi feciori eu am avut, 
Pe-amândoi azi i-am pierdut? 


Singur am rămas în viaţă, 
Cu dușmanul să dau față? 
Singurel, de capul mew 

Fie, ce-o vrea Dumnezeul!“ 


Apoi lancea, ne'nfricat, 
Buzduganul și-a luat, 

— Gruie-al lui Novac — 


Sabie la brâu şi-a pus, 
Și porni spre codru-n sus. 


Mult prin codru n-a suit, 
Cu păgânul s-a-ntâlnit: 
— Bun noroc, păgânule! 
— Mulţumim, bătrânule! 


— Bată-te, măi turc voinic, 
Legea ta cea de nimic! 
Bine-i duci pe amândoi 
Prinși, legaţi, ca pe doi boi. 


Vino, de ai vlagă-n tine, 
Te mai luptă şi cu mine! 
Turcul vine, hoțomanul, 
Răsucindu-şi buzduganul. 


Și-n Novac cu el izbește. 
Moşu-n palmă-l sprijinește; 
Și-nhăţându-l mâniat, 

În păgân cu el a dat. 


Turcu-n mână- sprijini 
Și-napoi îl azvârli. 

Moș Novac o mân-a-ntins, 
Buzduganul iar l-a prins. 


Sulițele-apoi luară, 

Și cu ele se luptară. 
Sulițele tari s-au frânt, 
Le-aruncară la pământ. 

—— Petre Dulfu — 


Săbiile şi le scot, 

Și se luptă iar, cât pot. 
Se lovesc mereu, aprins, 
Nu se dă nici unu-nvins. 


Dar Novac cel ne'ntrecut 
A făcut el ce-a făcut, 
Săbioara și-a-nvârtit, 
Și pe turc l-a nimerit: 


De la brâu mai jos un pic, 
Unde-i moarte de voinic; 
Foalele i-a spintecat, 
Maţele i le-a vărsat. 


Turcul simte că se pierde, 
Cade jos pe iarba verde.. 
Moşul, hai atunci cu zor, 
La nepot și la fecior. 


Îi dezleagă pe-amândoi, 
Și-ntorcându-se-napoi, 
Turcului căzut îi zice: 
— Alei, turcule voinice! 


Turc ești oare pe deplin? 

Ori te tragi din neam creştin? 
Căci eu... turc așa viteaz 
N-am mai întâlnit pân-azi! 


Turcul glăsui pierdut: 
— Ba creștin eu m-am născut, 

— Gruie-al lui Novac — 


Chiar în munţi aici la voi, 
Și fui dus departe-apoi! 


Turcii ţara ne-au călcat, 

Mic de-acasă m-au furat, 
M-au crescut în legea lor: 
Turc, dușman creștinilor! 


Lui Novac, când auzea, 

Inima i se bătea, 

Parcă vrea din piept să-i sară: 
— Eşti născut în astă ţară» 


Unde? Cine-i tatăl tău? 

C-am avut un fiu și eu. 

Ani vreo cinci când a-m plinit, 
Turci păgâni mi l-au răpit. 


Turcul zise: — Nici de mama, 
Nici de tata nu-mi dau seama! 
Doar de cuibul părintesc, 

Ca prin vis îmi amintesc. 


Sus erau, p-un deal cu fagi, 
Ale noastre case dragi. 

Când în jos priveam din deal, 
Dam de-un râu cu flori pe mal. 


— Ce spui? Sus pe-un deal cu fagi, 
Sunt și-a mele case dragi. 

Când în jos te uiţi din deal, 

Dai de-un râu cu flori pe mal. 

—— Petre Dulfu — 


la mai spune-mi: din născare, 
N-ai pe trup vrun semn tu oare? 
— Ba pe gât, ici sub bărbie. 
Vezib.. o pată vișinie! 


Moş Novac se pleacă-ndată 
Și la semnul spus când cată, 
Graiu-n piept i se oprește, 
Jalnic plâns îl podideşte: 


— Dal aici... Of, ce-am găsit! 
Tu ești dară cel răpit! 
Străinatul meu fecior, 
Fratele lui Gruișor! 


Semnu-acesta mi-e știut! 
Te găsii, copil pierdut! 
Turcul, de pe lume dus, 
Vru să se ridice-n sus. 


Dar căzu pe spate iar 

Și din piept oftă cu-amar: 

— Vai, ursită nendurată! 

Tu, Novac, mi-ai fost deci tată? 


Azi, cu zile de-aș scăpa, 
De străini m-aș lepăda. 

Alipi-m-aș iar de-ai mei, 
Ca să lupt la rând cu ei! 


— Ai să scapi, copilul meu! 
Îl mângâie taică-său. 

— Gruie-al lui Novac — 


Și cu grabă mâna pune, 
Maţele să i le-adune. 


Vâră-n foale mațe scoase, 
Foalele c-un fir le coase. 
Dar pân: foalele-i cusu, 
Turcul sufletu-şi dădu. 


Fă ăk 


Și-l luară, îl jeliră 

Și la groapă-l însoţiră: 

Ca pe-un fiu de-aceeași mamă 
Și ca pe-un viteaz de seamă. 


CÂNTUL XV 


LA VESELIE 


Înălţatul împărat 

Strigă iarăși din palat: 

— Cine s-o afla să meargă 
Peste Dunărea cea largă? 


Colo-n munții Lotrului, 
Lângă apa Oltului, 
Unde-s case cu ceardac, 
Sus la curtea lui Novac? 


Să-mi aducă pe Gruiţă, 
Mândrul pui de Novăciţă, 

CUPRINS 


—— Petre Dulfu — 


Nici în fiare țintuit, 
Nici de sabie zdrelit, 


Slobod şi nevătămat, 
Dumnezeu cum l-a lăsat! 
Celui care s-o afla, 

Plată vrednică i-oi da! 


Vin trei turci căpățânoși, 
Intră la-m părat făloşi. 
Dânșii jură că s-or duce, 
Viu pe Gruia l-or aduce. 


Se arunc-apoi, toţi trei, 
Pe fugari ca niște zmei; 
Și din Țarigrad porniţi, 
Merg zi-noapte neopriţi: 


Până-n munţii Lotrului, 
Lângă apa Oltului, 
Unde-s case cu ceardac, 
Sus la curtea lui Novac. 


Gruia sub un pom dormea, 
Cu baltagu-alăturea, 

Și c-o mână peste frunte, 
În livada de sub munte. 


lară mai depărtișor, 

Calu-i mândru, Negrușor, 
De-un țăruş de-argint legat, 
Flori păștea pe-un verde hat. 

— Gruie-al lui Novac — 


Când sărit-au din ogradă, 
Turcii, gardul în livadă, 
Negru necheză cumplit, 
Și voinicul s-a trezit. 


— Alelei, turci blestemați, 
Ce-aţi venit să mă sculaţi? 
Cine-aicea v-a mânat, 
Capul vostru l-a mâncat! 


Ei plecară capu-n jos: 

— Stăi! De ce ești mânios2 
Că noi n-am venit, creștine, 
Cu gând rău aici la tine. 


Binele doar ţi-l voim. 
Noi de la-mpărat venim! 
Te pofteşte la domnie, 
La un pic de veselie. 


Ce zici? Gata eşti de drum? 
Vrei să vii cu noi acum? 
E], sculându-se, grăieşte: 
— Împăratul?.. mă pofteşte? 


Binel.. am să mă gătesc, 
Uite-acuma... și pornesc. 

Voi plecaţi, că drumu-i lung, 
Într-o clipă eu v-ajung. 


Apoi mândru se găti, 
Și pe Negrușor sări; 

—— Petre Dulfu — 


Repede la fug-o-mpunse, 
Pe voinicii turci i-ajunse. 


Și cu dânșii s-a tot dus, 
Pân' la-mpărăţie sus. 
La-m părat când a sosit, 
Gruia-n faţă-i s-a oprit: 


— Bun noroc și sănătate! 
lată-mă-s, venii, nălțate. 
Oaste-mi dai ca să mă bat? 
Sau la ce tu m-ai chemat? 


Îm păratu-n faţa sa 
Când îl vede, drept, așa, 
Nelegat, neferecat, 
Și la brâu c-un paloș lat, 


La-nceput, încremenește; 
Dar apoi se stăpânește: 
— Bun sosit! îi zice. Știi 
Pentru ce eu te poftii2 


Aș dori grozav, creștine, 

Să mă-ncredinţez prin mine: 
Eşti așa viteaz anume, 

Cum te crede-o-ntreagă lume? 


Să te pun vreau la-ncercare, 
Dacă nu-i cu supărare! 

— Cu plăcere! zise Gruie, 
Nici o supărare nu e! 

— Gruie-al lui Novac — 


În grădin-apoi se duc. 
Și pe Gruia turcii-l duc 
La un tei cu frunza lată 
Și cu umbra răsfirată. 


L-au legat de teiul gros, 
De la umeri până jos, 

C-o frânghie de mătasă, 
Ca şi mâna lui de groasă. 


— Haide, Gruio! a grăit 

Îm păratul la sfârșit. 

Haide, rupe-acum frânghia, 
Ca să-ţi văd și eu tăria! 


lar în gândul lui gândea: 
„Rupe-o, numai de-i putea! 
Dar e groasă.. nu mă tem... 
Capul noi azi ţi-l tăiem!“ 


Gruia stă un pic, zâmbeşte. 
Pe sub gene lung priveşte 
La-mpărat şi la curteni, 

Ce clipeau din ochi, vicleni. 


lar când încordă trup, brață, 
Rupse funia, ca pe-o aţă... 

Și — din rădăcină scos — 

A trântit şi teiul jos. 


Se-ndrepteaz-a poi de spate: 
— Ei, nălțatule-mpărate! 

—— Petre Dulfu — 


Oaste-mi dai ca să mă bat? 
Sau la ce tu m-ai chemat? 


Îm păratu-n scaun tace, 
Semn slujbașilor săi face. 
Repede câţiva s-au dus, 
Și din staul ce-au adus? 


Un sălbatec bidiviu, 

Prins atunci de prin pustiu. 
Să alerge l-au lăsat 
Ne'nșeuat și ne'nfrânat. 


— Hai! grăi-mpăratul iar, 
Prinde-l, Gruio, pe fugar! 
Saltă-te pe-a lui spinare, 
Să te văd cât ești de tare! 


lar în gândul lui gândea: 

„Prinde-l, numai de-i putea 
Dar la toţi câţi au cercat, 
Roibu” capul le-a mâncat“ 


Gruia stete, râse-o clipă. 
Hai la roib apoi în pripă. 
Mâna-n coama lui a pus 
Și sări pe spate-i sus. 


Calul sforăia, zvârlea.. 
Jos pe Gruișor să-l dea. 
Ci-n zadar vărsa el foc, 
Călărețul... tot la loc! 

— Gruie-al lui Novac — 


Apoi pinteni când i-a dat, 
Roibul o porni turbat, 
Ocoli, dintr-o suflare, 

De trei ori grădina mare. 


După ce-l cam obosi, 
Spre-mpărat cu el veni. 
S-a oprit în faţa lui: 

— Ei, nălţate! ce mai spui? 


Oaste-mi dai ca să mă bat? 
Sau la ce tu m-ai chemat? 
Îm păratu-n scaun tace, 
Semn cu mâna iarăși face. 


Și-au venit, cu sprinteni pași, 
Două mii de turci ostași, 

Tot din cei mai buni, știuţi, 
Care nu se dau bătuţi. 


— lată, dacă vrei soldaţi. 
Haide, cearcă să mi-i baţi. 
Să-mi arăţi acum și mie, 
Gruio, marea-ţi vitejie! 


lar în gândul lui gândea: 
„Bate-i numai de-i putea! 
Dar aceștia-s pui de zmei, 
Cei mai tari viteji ai mei! 


Ăștia ți-or veni de hac, 
Măi Gruiţ-al lui Novac!“ 

—— Petre Dulfu — 


Gruia stă un pic, zâmbeşte, 
Spre soldaţi apoi pornește 


Ca un vifor întețit 

Spre pometul inflorit... 
Ș-unde-ncepe-a-i fulgera, 
Viu nici unul nu scăpa. 


Cad, sub paloșu-i tăios, 
Capetele lor pe jos: 

Cum din pomi cad la pământ 
Florile când bate vânt. 


Cât ai face ochii roată, 
Dobori oştirea toată. 
Spre-mpărat apoi se-abate: 
— Ei, mălțatule-mpărate! 


Teiul gros ţi-l răsturnai, 
Roibul ţi-l încălecai, 

Și ostașii, câţi mi-ai dat, 
La pământ ţi i-am culcat. 


Rândul tău acuma vine, 
Dumnezeu de-o fi cu mine, 
Să-ţi tai capul, vitejește! 
Prea mă ispitiși turcește! 


Vorbele-i când auzi, 

Îm păratul se-ngrozi, 

Îl chemă-n palatu-i sus, 
Pungi de galbeni i-a adus: 

— Gruie-al lui Novac — 


— Gruio! bani îţi dau, câţi vrei, 
Numai cruţă anii mei! 

Gruia ochii și-a-ncruntat, 

Și din gur-a cuvântat: 


— Ține-ţi banii! nu-i vroiesc! 
Am eu câţi îmi trebuiesc... 
Nici arginţii tăi nu-i vreau, 
Nici viaţa nu ţi-o iau. 


Plec în ţara mea,-mpărate, 
Să rămâi cu sănătate! 

Din palat apoi coboară, 
Sare-n șea pe cal, și zboară. 


lar spre poartă când zbura: 
— M-ai avut în mâna ta.. 
Să rămâi de azi cu bine, 
Vrednic nu fuseși de mine! 


Îm păratu-n prag stătea: 

— Te-am avut în mâna mea. 
Du-te, Gruio, mergi cu bine, 
Vredhic nu fusei de tine! 


Și pe Negrușor călare, 

El se duce-n goana mare, 
Nori de praf în urmă-i lasă... 
Merge, zboară... pân-acasă. 

—— Petre Dulfu — 


CUPRINS 
CÂNTUL XVI 


NIȚĂ 


Vin pe drum, pe lângă râu, 
Turci cu paloșe la brâu. 
Cu musteţe lungi ca racii, 
Cu căutături ca dracii. 


Vin mereu din sat în sat, 
Văi și colnice străbat; 

Trec dumbrăvi întunecoase, 
Trec poiene luminoase. 


Și pe unde vin cu grabă, 

Tot de Niţă-n drum întreabă, 
Tot de Niţă cârciumarul, 

Tot de Niţă măcelarul, 


Care ziua crâșmărește, 
Gălbiori agonisește, 

Seara bea și chefuiește, 
Noaptea turci măcelărește. 


Tot întreabă, ispitesc, 
Până, iată-i, nimeresc, 

Dau de crâșma lui în drum, 
Intră-n curte toţi duium. 


Înconjoară iute casa, 

Și zăresc pe Niţuleasa, 
Între straturi în grădină, 
De ridichi cu poala plină. 

— Gruie-al lui Novac — 


— Bună ziua, Niţuleasă, 

Ochi frumoşi de puică-aleasă! 
— Mulţumesc, boieri cinstiţi, 
De la mine ce poftiţi? 


— Niţuleaso, să ne spui, 
Niţă-al tău e-aci sau nu-i? 
De-i năuntru, zi-i să iasă, 
De-i în sat, să-l chemi acasă. 


Dacă-i dus în deal la vie, 
Să-i trimeţi cuvânt să vie. 
Ni-e prieten bun. Vroim, 
Negreșit, să-l întâlnim! 


Auzind, ea tresări; 

Și din gură glăsui: 

— Preacinstiţilor boieri, 
Caimacami și ieniceri! 


De-l cătaţi cu prietenie, 
Mulţi ani Domnul să vă ţie! 
lară de i-aţi pus gând rău, 
Nu v-ajute Dumnezeul 


— Îl cătăm cu bunătate, 
Niţă-al tău ni-e ca un frate! 
Dar averi cu el avem, 

Și dorim ca să-l vedem. 


Mult frumoasa Niţuleasă, 
Cu stat nalt de jupâneasă, 

—— Petre Dulfu — 


A crezut cuvântul lor. 
Și le-a zis: — Boierilor! 


Eu vă spun adevărat, 
Nu e Niţă dus în sat, 
Nici în deal la vie nui, 
Este-aici la vatra lui! 


După cină-aseară el 

A băut cam multicel, 

Somn pe gene i s-a pus, 
Doarme-n pat cu fața-n sus 


Și cu paloșul pe piept. 

Nu prea-mi vine să-l deștept! 
Auzind că doarme beat, 
Turcii mult s-au bucurat: 


— Lasă-l că s-o deștepta, 
Când în casă vom intra! 
Și numaidecât se duc, 
Intră-n casă toţi buluc. 


lară pe român în pat, 
Când zăritu-l-au culcat, 
Lângă şold c-un paloş lat, 
Trei paşi înapoi s-au dat! 


Dar un turc, privire cruntă, 
Și statură cam măruntă, 
Decât toți mai inimos, 
Sfoară de mătase-a scos. 

— Gruie-al lui Novac — 


Ca arcanul a-nnodat-o, 
După gât i-a aruncat-o. 
Și pe ceilalţi turci îi cheamă. 
Vin toţi și la tras se-nhamă. 


Niţă somnul își urma, 

Vis frumos în somn visa. 
Când, deodată, ceva rece 
Simte pe la gât că-i trece. 


Scutură grumajii, tare... 

De la gât arcanu-i sare. 
Turcii, cum trăgeau cu ură 
Buf! pe spate toţi căzură. 


Niţă-n pat, cu fața-n sus, 
Doarme mai departe, dus... 
Dară turcul mărunţel 

Se apropie și el. 


Sfoara, iarăși, tâlhărește, 
De grumaji i-o potrivește; 
Și mai tare, hoţomanul, 
Strânsu-i-a de gât arcanul. 


Sfoara turcilor le-a dat-o, 
Turcii-n mâini au apucat-o, 
Toţi din nou se opintiră 

Și pe Niţă mi-l smuciră. 


Niţă ochii mari făcu, 
Vru să strige, nu putu; 

—— Petre Dulfu — 


Turcii-l traseră din pat 
Și cu sfoara l-au legat 


De pociumbul hornului, 
În bătaia fumului, 

La dogoarea focului, 
Unde-i greu voinicului! 


Bietul Niţă, deșteptat, 

Și văzându-se legat 
Se-ncordează, strigă-amar, 
Totul însă e-n zadar! 


EI striga, ei îl băteau, 
Of! și-n el cu ce dădeaw 
Tot cu fierul plugului 
Peste lungul trupului. 


Și cu biciul de curele 
Peste-a feţei albă piele. 
lară după ce-l bătură, 
Toţi pe chef se așternură. 


Turcii chefuiau râzând, 
Niţă se zbătea gemând, 
Niţuleasa se jelea. 

Ce să facă, nu știa! 


FE], când soaţa şi-o văzu, 
Semn cu ochiul îi făcu: 

— Dragă, ce stai de jelești, 
Și nimic nu-mi foloseşti? 

— Gruie-al lui Novac — 


Vezi ce rău mă chinuiesc? 

Moartea, turcii mi-o urzesc. 
Fă-te că mai ieși pe-afară, 

Intră-alături în cămară, 


la-ţi din ladă, dintr-o oală, 
Pumni de gălbiori în poală 
Și, cu poala plină rasă, 
Vino, mătură prin casă. 


Fă-te că te poticnești, 

Bani pe jos să risipești.. 
Doar păgânii m-or lăsa! 
Și să vezi cum i-oi juca! 


Dânsa pleacă... şi din oală, 
Galbeni mulți aduce-n poală. 
Măturând se poticnește, 
Bani prin casă risipește. 


Când văd galbenii lucioşi, 
Turcii sar, din fire scoși, 
Pe sub pat nebuni se bagă 
După aur, să-l culeagă. 


Strâng de jos tot ce găsesc, 
Dar pe Niţă nu-l slăbesc, 

Ci mai nemiloși îl bat. 

Niţă geme-ndurerat.. 


Soaţa-i plânge muiereşte, 
Și nimica nu-ndrăznește. 

—— Petre Dulfu — 


El, văzând că nu-i dau pace, 
Semn din nou nevestei face: 


— Dragă! ce jeleşti și stai, 
Nici un ajutor nu-mi dai? 
Fă-te iar că ieși, şi du-te 
În cămar-alături iute. 


Dichiseşte-te frumos, 
Cu ce ai mai arătos. 
După ce te vei găti, 
Să te-ntorci napoi aci! 


Doar păgânii m-or slăbi 
Și să vezi cum le-oi plăti! 
Niţuleasa pleacă iară, 
Într-alături în cămară. 


Pune faţa la-nălbeală, 

Buze moi la rumeneală, 
Lungi sprâncene la negreală, 
Unghiile la pileală. 


la din scrin papucii noi, 
Cum păraţi cu galbeni doi; 
ja cea de sărbători 

Și catrinţele cu flori. 


Se gătește-ntr-o clipită, 
Cum de Paști a fost gătită.. 
Mândr-apoi, ca o crăiasă, 
Vine din cămară-n casă. 

— Gruie-al lui Novac — 


Turcii dornici o priveau.. 
Dar pe Niţă nu-l slăbeau, 
Ci-l băteau mai cu putere! 
Niţă se zgârcea-n durere. 


Soaţa lui se văieta 

Și nimic nu cuteza... 

E], văzând că nu e șagă, 
Semn din nou îi face: — Dragă! 


Ce jelești cu-atâta foc, 
Făr-a-mi folosi deloc? 

la hai, fă-te că te duci 
Apă rece să le-aduci.. 


Și te du colo-n conac, 
Sus la unchiu-meu Novac; 
Repede să-i dai de ştire, 
Că mă aflu la pieire.. 


Doară unchiul m-o scăpa, 
Și să vezi ce le-oi lucra! 
Niţuleasa și-a luat 

Cofa-n mână și-a plecat. 


După apă nu s-a dus, 

Ci pe deal, la unchiul, sus, 
Gruia și Novac, în casă, 
Ospătau voioși la masă. 


— Alei, Gruio, vărule, 
Și Novace, unchiule, 

—— Petre Dulfu — 


Ospătaţi, vă veseliţi, 
Și de Niţă nici nu știți! 


Haideţi, fără zăbovire, 

Că se află la pieire. 

De mai staţi, e prea târziu, 
Nu-l găsiţi pe Niţă viul 


— Ce i s-a-ntâmplat, nepoată? 
— Ne călcară turci... o gloată! 
E] dormea-n odaie beat; 
Prinsu-l-au, şi l-au legat 


Jos, de stâlpul hornului, 
La dogoarea focului. 

Și cumplit îl chinuiesc, 
Moartea turcii i-o gătesc! 


Moş Novac la Gruia cată: 
— Auzit-ai, Gruio, tată? 
Cinge sabia la brâu, 
Du-te, până nu-i târziul 


Gruia: — Haidem, verișoară! 
Sabia-ncingându-și, zboară, 
Ca un vânt din deal se lasă.. 
lată-mi-l la Niţă-n casă: 


— Alelei, măi neam hain, 
Cum v-abateţi din senin, 
Câte-o sută pe un om, 
Ca și ciorile pe-un pom! 

— Gruie-al lui Novac — 


Ce vi-e omul vinovat, 
Astfel de mi l-aţi legat? 
Nu vi-e robul de vânzare? 
Mie mi-e de cumpărare! 


— Nu ni-e robul de vândut, 
Ci ne este de pierdut! 

— Olio! vărule, măi, slabe, 
Cum te calcă niște babe! 


Astfel când a cuvântat, 
Funiile i-a tăiat, 

Buzdugan i-a pus în mâini: 
— lacă leac pentru păgâni! 


Slobod Niţă când se vede, 
Ca un fulger se repede, 

Și când prinde-a da, șoimanul 
În păgâni cu buzduganul, 


Olioliol.. păgânii hoţi, 
Cum fugeau spre uşă toții 
Dar în ușă Gruia sta, 

Jos cu sabia-i culca. 


lar pe care nu-l doboară 
Lucitoarea săbioară, 

Îl aşterne-n grabă jos 
Buzduganul nemilos. 


Stelele când răsăreau, 
Clăi de turci sub cer ardeau. 

—— Petre Dulfu — 


CUPRINS 
Focul roşu tot creştea, 


Carnea-n flăcări sfârâia. 


Când pojarul se stinsese, 
Scrum din turci mai rămăsese. 
Niţuleasa scrum lua, 

Niţă oasele-aduna. 


Într-un car le-au încărcat, 
Și pe Olt în jos le-au dat: 
Unda rece să le care 

Până-n Dunăre și-n mare! 


CÂNTUL XVII 


FATA TURCULUI 


Colo-n Munţii oltenești, 
Sus, la curţi mari novăcești, 
Plimbă-mi-se prin ceardac, 
Trist, feciorul lui Novac: 


Din ochi negri lăcrămând, 
De la inimă oftând. 
Taică-său la dânsul vine: 

— Gruie, scumpe, ce-i cu tine2 


Straiele ţi-ai ponosit, 
Calul ţi l-ai obosit, 
Galbenii ţi-ai cheltuit, 
De te văd așa mâhnit? 

— Gruie-al lui Novac — 


— Nu, tăicuţă! ci mă bat, 
Iarăşi, gânduri de-nsurat.. 
Și din câte le-am văzut, 
Doar o fată mi-a plăcut: 


Fata turcului bogat, 
Soliman, din Calafat. 
Sultănica-i zic pe nume, 
Nu-i ca dânsa alta-n lume. 


Nici o zână, nici o floare, 
Nu-i așa fermecătoare. 
Și-i nepoată de-m părat, 
Minţile mi le-a furat! 


Taică-său clipi din gene, 
Și-a-ncruntat a lui sprâncene: 
— "Tu, român de viță, vrei 
Fata unui turc s-o iei? 


Dacă este-așa.. grăbeşte, 
Rade-te pe cap turcește, 
Lasă-ţi portul românesc, 
Și te-mbracă-n strai turcesc! 


Gruia ce mi se gândeşte? 
Nu s-a ras pe cap turcește, 
N-a schimbat cu strai păgân 
Portul neaoş de român. 


Ci la Negruşor s-a dus, 
Mândră şea, frâu scump i-a pus. 

—— Petre Dulfu — 


S-azvârli pe el călare, 
Apoi: — Hi la drum, fugare! 


Din călcâie-l imboldea, 
Calul câte-un deal sărea; 
L-atingea cu palma-i lată, 
Și sărea doi munţi deodată. 


lată-l cu frumosu-i cal 
Colo-n Calafat, pe mal, 
Lâng-o veselă grădină, 
De garoafe mândre plină. 


Sultănica cea frumoasă 
Tocmai se plimba voioasă 
Printre flori, și după ea 
Roabe vreo cincizeci avea. 


Mândre toate, frumușele, 

Mai n-o cunoșteai din ele. 
Când văzu pe călăreț, 

l-a grăit: — Voinic semeți 


Ce joci calul tău pe-aci? 
Tatăl meu, de va simți, 
Calul scump o să ţi-l ia, 
lar pe tine... te-o tăia! 


Gruia calul şi-l strunește, 
Lângă gard cu el se-opreşte: 
— Of, nepoată de-mpărat, 
Din orașul Calafat! 

— Gruie-al lui Novac — 


O garoafă de mi-i da, 
Mult mi-ai drege inima! 
Ai copilei obrăjori 

S-au făcut ca doi bujori. 


Se plecă tremurătoare 
Pe un strat şi rupse-o floare. 
Unei roabe o dădu: 


— Na, aleargă de i-o du. 


Gruia-n ochii fetei cată: 
— Nu așa, frumoasă fată. 
Ca să-mi dreagă inima, 
Dă-mi-o cu mânuţa ta! 


Sultănica tresări, 

Faţa ei se-nveseli, 

Negrii ochi şi i-a plimbat 
Peste florile din strat. 


Rupse cu mânuța-i albă 
Altă floare și mai dalbă; 
Și s-a dus ca să i-o dea: 
— Na-ţi-o, chiar din mâna mea. 


E] atunci un braţ întinde, 
Fetei mijlocu-i cuprinde; 
Și săltând-o-n șea cu zor, 
Pinteni dă lui Negrușor: 


— Hil.. măi puiul şoimului, 
Mi te-aşterne drumului, 

—— Petre Dulfu — 


Ca și iarba câmpului 
La suflarea vântului! 


Negrușor zbura, la deal, 

lară Gruia-n şea pe cal, 
Mândra-şi dezmierda cu sete, 
Sărutându-i ochi și plete. 


Roabele... rămân pierdute, 
lar o roabă-aleargă iute 
Colo-n târg la cafenea, 
Unde turcii beau cafea: 


— 'Turcule, stăpâne, vină 
Lasă vorbă şi hodină; 

O clipită nu mai sta, 
C-au răpit pe fiica tal! 


Ţi-a luat-o-n șea pe cal 
Și-a zburat cu ea la deal 
Năzdrăvanul pui de drac, 
Gruie, Gruie-al lui Novac! 


Turcul, când a auzit, 
Ars din locu-i a sărit; 

Și cu lacrămi el plângea, 
Căci atâta fiic-aveal 


Merse-acasă-ntins... și, hai! 
Drept în grajdul cel de cai. 
Nici un cal nu-i trebuieşte, 
La nici unul nu se-opreşte. 

— Gruie-al lui Novac — 


Ci-ndreptează pașii lui 
Spre un colț al grajdului, 
Către Alba, iapă veche, 
Care n-avea-n ţări pereche. 


De la iesle-o scoate, sare 
Pe lucioasa ei spinare, 
Fără șea și fără frâu, 
Doar cu sabia la brâu. 


Alerga, fugea, măi frate, 
Cu urechile culcate, 
Alba turcului deliu 
După Negru cel zglobiu 


Cum aleargă de nebună — 
Peste câmpuri — o furtună. 
Cu atâta zor fugea, 

De mai-mai că-l ajungea! 


Sultănica, de pe cal, 

Din nălțimea unui deal, 
Căutând napoi, deodată, 
Dă cu ochii de-al ei tată. 


Ce-i trăsni atunci prin minte? 
Se plecă din şa-nainte, 

Și pe Negru cel spumat 

De-o ureche l-a mușcat. 


Urechiușa sângerează, 
Negruşor ca ars nechează, 

—— Petre Dulfu — 


Hai, pe urmă, dă năvală, 
Zboară, cu aşa iuțeală — 


De-au ajuns în data mare 
Colo unde-albeau în zare 
Mândre case cu ceardac: 
Sus, la curtea lui Novac. 


Nu intră în casă bine, 

Turcu... iată-, şi el vine, 
Cu privirea-nflăcărată, 

Și cu spada ridicată. 


Inimosul Moș Novac, 
Din al casei lui ceardac, 
Coborâtu-s-a-n ogradă, 
Oaspele ca să și-l vadă: 


— Ho, jupâne turcule, 

Și cinstite socrule! 
Ce-nspăimânţi pe fiii tăi, 
Fiii tăi, copiii mei! 


la poftim, să ne-mpăcăm, 
Cu paharul să-nchinăm! 
Tinerii fac vrăjbile, 

Noi, bătrânii, păcile. 


lar copila: — Tată drag, 
Îi grăi de sus din prag. 
Să mă iei napoi veniși 
Du-te! Geaba osteniși! 

— Gruie-al lui Novac — 


Gruia-i mândru voinicel, 
Nu mai plec de lângă el, 
De-azi, creştină eu mă fac. 
Voi fi nora lui Novac! 


CÂNTUL XVIII 


LA SOCRI 


Dinspre munţii Lotrului, 
Prin strâmtoarea Oltului, 
Cine se coboară-n cale, 
Către Dunăre la vale? 


Gruie-al lui Novac coboară 
Cu iubita-i soțioară; 

Că de când s-au cununat, 
Pe l-ai săi ea n-a mai dat. 


Prin păduri de brad, prin munţi, 
Merg la socrii cei cărunţi, 

Pe doi roibi inaripaţi 

Și cu daruri încărcați. 


Prin pădure cum treceau 
Florile-i ademeneau, 
lerburile-i îmbătau, 

La repaus îi chemau. 


Și colo cam spre amiază, 
Umbra când se tot scurtează, 

CUPRINS 


—— Petre Dulfu — 


Ajungând în Valea rea, 
Caldul soare-i dogorea, 


lată-i, se opresc, măi frate, 

Sub un brad cu crengi plecate. 
Sultănica masă-ntinde, 

Scoate din desagi merinde. 


Amândoi apoi s-așează, 
Odihnesc și ospătează. 
lară el a cuvântat: 

(Îl păştea parc-un păcat!) 


— Scum po, nu-mi cântași de mult 
lan începe... să te-ascult. 

Cântă-ţi, mândro, cântecul, 

Că mi-e drag ca sufletul! 


— He! cânta-ţi-aș bucuroasă, 
l-a răspuns a lui frumoasă, 
Dar de-ncep eu a cânta, 
Frunzele s-or clătina, 


Munţii, văile-or vui.. 
Arambașa s-o trezi; 
Arambașa cel vestit, 
Care stă prin munţi dosit: 


Căpitanul de voinici, 

Ce-i stăpân prin văi p-aici. 
Și simțind c-aici suntem 
Va veni la noi, mă tem. 


2714 


— Gruie-al lui Novac — 


— Ei şi-apoi? Să vie! lasă... 
L-oi pofti cu noi la masă. 
lar de-o fi sătul de hrană, 
Un baltag i-oi da pomană! 


Cântă-ţi, mândro, cântecul, 
Că mi-e drag ca sufletul! 
N-avea grije pentru tine, 
Cât te afli lângă mine! 


— Dragul meu! de-al tău cuvânt 
Asculta-voi și-o să cânt... 
Arambașa o să vie, 

De el nu ţi-e teamă ţie! 


Dar știi, Gruie, ori nu știi, 

Că de când eram copii — 
Ani vreo zece când aveam — 
Eu și dânsul ne iubeam? 


Când fui mare, l-am lăsat, 

Eu pe tine te-am luat; 

lară el, prin munți cu brazi 
Stă-ndosit de-atunci pân” azil 


Azi pe-aici de s-o abate 
Și mi te-o zări, bărbate, 
El lupta-va pentru mine, 
Să mă ieie de la tine! 


Vorbele acestea-l dor, 
Mult, pe-al lui Novac fecior. 

—— Petre Dulfu — 


Totuşi, zice: — Mândro, hai! 
Cântă, grije tu să n-ai! 


Sultănica, scumpa lui, 
Dete drumul glasului. 
Și când prinse-a trăgăna, 
Munţii-au prins a răsuna. 


Valea prinse-a clocoti. 
Arambașa se trezi, 
Părăsi culcuș de flori 
Dintre brazi mirositori. 


Și de sus, pe-o-ngustă cale, 
Fuga, cobori la vale. 

lată-l, vine drept la ei: 

— Gruio! Tu eşti? Alelei! 


Cine dracu te-a adus 

Și-n cărarea mea te-a pus? 
Zile scurte de-ale tale? 

Ori păcate de-ale mele? 


Ce-avuşi — bată-te pustia — 
Cu-al tău roib să-mi calci moşia? 
la să-mi dai degrabă seamă, 
la să-mi dai pe roibul vamă! 


— Ba eu roibul nu ţi-oi da, 
Până capul sus mi-o sta; 

Că mi-l dete taică-meu, 

Ca să-mi poarte trupul greu. 

— Gruie-al lui Novac — 


— Măi cu paloș mare-n teacă 
Și cu căpățâna seacă! 

Ce-mi treci luminișurile 

Și-mi străbaţi desișurile? 


Cum ai îndrăznit, semețe, 
Să-mi încurci cărări, fânețe? 
la să-mi dai azi mie seamă, 
la dă-mi paloșul tău vamă! 


— Ba nici paloșul nu-ţi dau, 
În picioare cât mai stau; 
Că mi-l dete Dumnezeu, 
Ca să-mi apăr capul meu! 


— Măi... cu mândra ca o floare, 
Ce-mi seci apa din izvoare? 
Știi tu oare ori nu știi, 

Că pe când eram copii, 


Când vreo zece ani aveam, 
Eu și mândra ne iubeam? 

la să-mi dai azi, Gruio, seamă, 
la să-mi dai pe mândra vamă! 


— Ba, păgânule-ngâmfat, 
Pân-am braţe de luptat, 

Nu-ţi dau nici pe mândra mea, 
Că m-am cununat cu ea! 


la-mi-o, de eşti și-ndrăzneţ, 
Cât ţi-e graiul de semeț, 
Vino să ne măsurăm, 
Luptă dreaptă să luptăm! 

—— Petre Dulfu — 


Ei de brâne s-apucară, 
Și la luptă se-ncleștară; 
Când în loc se răsuceau, 
Când la vale se târau, 


Dar nici unul nu slăbea, 
Fiecare se ținea. 

Gruia ce mi se gândeşte? 
Soţioara-și ispitește: 


— Alei, puica mea, tu stai? 
Nici un ajutor nu-mi dai? 
Uite, brâu-mi se dezleagă, 
Vino de mi-l strânge, dragă! 


Că mă-mpiedec și-oi cădea, 
Fără soţ vei rămânea! 

Fa-i grăi: — Nu, nu! mai daţi! 
Luptă dreaptă să luptaţi! 


Că oricare-o birui, 

Tot un bărbăţel mi-o fi! 
Gruia, auzind așa, 

Foc pe inimă simţea. 


Trup și braţe și-a-ncordat, 
Pe-arambaşa l-a-nhăţat, 
Sus de tot l-a ridicat, 

De pământ cu el a dat.. 

— Gruie-al lui Novac — 


Și-n țărână până-n gât, 
Dintr-o dată l-a vârât. 
Apoi paloșu-nvârti, 

De gât capu-i dezlipi. 


Soaţa-i vine: — Dragul meu, 
Să te ţie Dumnezeul! 
Gruia-n inimă fierbea, 

Dar mânia-și ascundea. 


Scoase plosca de sub şea: 
— Na, drăguţo, vin și bea! 
Că de-acum din mâna mea, 
Ori îi bea ori nu-i mai bea. 


Pricepându-i gândul rău, 
Ea se roagă: — Soţul meu! 
Am greșit... sunt vinovată... 
lartă-mă de astă dată! 


Gruia aspru se uita, 

Și din grai o judeca: 

— Mândro, știi ce mă gândi? 
Vara asta eu cosii. 


Am făcut vreo șapte clăi, 
Vaârf la toate le pusei. 
Dar o claie-n deal clădită 
Mi-a rămas nevârfuită. 


Știi ce mă gândesc azi eu? 
Să-i fac vârf cu capul tăul 

—— Petre Dulfu — 


Mândra, biata„ngălbenește. 
Gruia paloșu-nvârteşte... 


Dă o dată mânios, 
Trupul mândrei cade jos, 
Capul se rostogolește, 
Gura ei bolboroseşte. 


E] cosiţele-i rătează, 

Și sub șea pe roib le-așează 
Apoi sare-n șea, pornește, 
Pân' la socri nu se-oprește. 


Soacra, cum îl vede„aleargă, 
Poarta i-o deschide largă, 

Îl pofteşte,i pune masă. 

E] pe-o mână fruntea-și lasă. 


— Ce stai, ginere, plouat? 
Fata unde mi-ai lăsat? 
Sultănichii nu-i e bine? 
Cum de n-a venit cu tine! 


Gruia soacrei sale-i dete 
Smocul pletelor tăiete: 
— lacă ce-ţi trimete ea. 
Am lăsat-o-n Valea rea.. 


Lângă hoţul Arambașe. 
Vulturi nesătui să-ngraşe 
Cu obraji-i rotunjori, 

Și nesăţioase ciori. 

— Gruie-al lui Novac — 


Când cosiţele-i zări, 

Soacrei inima-i sări. 

Le-a luat, la piept le-a strâns, 
Înecându-se de plâns. 


Ca din minţi ieșită, mama, 
De pe cap şi-a rupt năframa. 
Pletele și le smulgea, 

Și cu lacrămi se jelea: 


— Ofl.. acasă când erai, 

Fată, cum nu m-ascultai, 
Să iei soţ de prin vecini. 
Tu la toţi găseai pricini. 


Într-o zi, la drum în zbor 
Mi-ai plecat c-un călător. 
Călătorul ce l-ai vrut, 
lată! vezi ce ţi-a făcut? 


Te lăsă-n păduri, să-ngrași 
Ciori cu-obraji-ți drăgălași. 
Însuşi el mi te-a răpus. 
Gruia nalță fruntea sus: 


— Ia taci, soacră, nu ofta, 
Toate-s doar din vina ta! 
C-o lăsai de se-ndrăgea 
Cu oricine se-ntâlnea. 


Fata prea ţi-ai răsfăţat! 
Proastă creștere i-ai dat: 

—— Petre Dulfu — 


Ca să și-i dorească soţi, 
Câţi îi va-ntâlni, pe toţi! 


Zice și pe roib el sare, 
Pleacă iar, în goana mare; 
Se tot duce, pân! se pierde 
În desiș de codru verde. 


CÂNTUL XIX 


MOARTEA LUI NOVAC 


Ce s-aude-n lung pe vale? 
Ce se vede jos în cale? 
Sunt tătari ce vin grămadă 
De prin sate, de la pradă. 


Pe vâlcele și pe drumuri, 


Vin tătari păgâni, duiumuri. 


lar în fruntea tuturor, 
Cine vine mai cu zor? 


E. Mârzacul cel bătrân, 
Cam albit de ani şi spân: 
Fire-n barbă opt, sau nouă, 
În musteţe numai două. 


Și un arc el are-n spate, 
Cât o cobiliţă, frate! 

lar într-însul o săgeată, 
Mare, coșcogea lopată. 

—— Petre Dulfu — 


Tot viind aşa duium, 

lată-i, dau de-o fată-n drum 
De Stăncuţa cea chiabură, 
Drăgălașe la făptură. 


Îmbrăcată-n ie albă, 

Și la gât c-o mândră salbă. 
Cum o văd în drum tătarii, 
Sar și-o-nhaţă ca tâlharii! 


Lanţ de fier în grabă scot, 
Și o leagă cot la cot. 

Toţi cu bicele-apoi sar, 
Și-o lovesc, și-o bat amar. 


— Valeul! strigă fata. Mor! 

Nu mă bateţi, hoţilor! 

Bani vreţi? Haideţi că v-oi da, 
Gălbiori, cu baniţa! 


Dar Mârzacul cel albit 

Îi grăi cu glas dogit: 

— Nu te batem, puico, hăi, 
Pentru gălbiorii tăi! 


Ci te batem să ne spui 
(Fiindcă ești din satul lui) 
Unde-i, care-i din tot satul, 
Casa lui Novac bogatul 


— Câinilor, dacă-i așa, 
lan priviţi! le zise ea, 

— Gruie-al lui Novac — 


Sus, vedeţi voi, pe colină, 
Cea văpaie de lumină? 


Nu-i văpaie arzătoare! 
Acolo lucesc la soare 
Mândre case cu ceardac, 
Casele lui moș Novac. 


Casele când le văzură, 
Fetei drumul îi dădură, 
Și-ntr-acolo, toţi vrăjmașii 
Își cârmiră-ndată pașii. 


i i 


Moş Novac la o fereastă, 
Sus, vorbea cu-a sa nevastă: 
— Dragă, somnul m-a furat, 
Și urât vis ce-am visat! 


Mă prădau tătari, o ceată... 
Se-mplineşte visu-mi, iată! 
Vin tătarii. vezi cum suie? 
Vin! şi-acasă Gruia nu e. 


Deci, tovarășa mea! sai, 
Mână de-ajutor să-mi dai! 

— Ce să fac, femeia-ntreabă. 
— Cară-mi la săgeți, degrabă. 


Să le cari cu traista-n casă, 
Și să mi le pui pe masă. 
Bine vorba nu sfârșea, 
Tătărimea și sosea. 

—— Petre Dulfu — 


Au venit tătarii gloată, 
De-au umplut ograda toată; 
Tot veniră cu grămada, 
Pân-umplură şi livada. 


Moşul spada-și ascuțţi, 
Arcu-ndată şi-l găti 

În părete-avea din față, 
O spărtură lunguiață. 


Pe-acolo Novac ochea, 

Și cu arcul său bătea. 
Numai c-o săgeată, două, 
Dobora tătari, opt, nouă. 


Dar Mârzacul cel bătrân 
Și ca babele de spân, 

A văzut din ce loc vine 

Moartea lor, și de la cine. 


Suie deci, cu mulți de-ai lui, 
Treptele conacului. 

Sar la ușă cinci păgâni, 
Și-o ridică din ţâţâni. 


Dau să intre din pridvor, 
Toţi în cas-apoi cu zor.. 
Însă moșu-n ușă drept, 
Ca un zid le ţine piept. 


Știţi de spada lui cea grea, 
Tătărimea cum cădea? 

— Gruie-al lui Novac — 


Cum cad toamna frunzele, 
Când bătut-au brumele. 


Sute vin, se-ngrămădesc, 
Toţi pieirea și-o găsesc. 
Alte sute-l impresoară, 
La pământ el îi doboară. 


Dar cu lancea-mpuns amar 
Pe la spate de-un tătar, 

A căzut la urmă jos 

Și Novac cel inimos: 


Precum cade la pământ 
Falnicul stejar, de-un vânt. 
Doborât văzându-l, hoţii, 
Buzna-n casă dau cu toţii. 


Prind — la geamul din iatac — 
Pe soţia lui Novac. 

Și legând-o-ncep s-o bată. 

— Vail ea strigă-nspăimântată. 


Staţi cu bicele, păgâni, 
Dezlegaţi-mă de mâini! 
Bani cu mierţa vă voi da, 
Câţi vă cere inima! 


Dar Mârzacul cel cărunt 

Se uită la dânsa crunt: 

— Taci, femeie! ce tot zbieri? 
Nu te batem pentru-averi! 

—— Petre Dulfu — 


Ci te batem să ne spui: 
Unde-i grajdul calului, 

Al lui Negru-Negruşor, 

Ce cu șoimi se-ntrece-n zbor 


Calul Gruia l-a furat 

De l-al nostru han bogat. 
Hanul ne-a trimis pe noi 
Să i-l ducem înapoi! 


Novăciţa, dezlegată, 
Merse cu tătarii: — lată! 
Sus, colea, săpat în deal, 
Grajdul falnicului cal. 


Căpcăunii, hai cu zor, 
Toţi în grajd la Negrușor: 
FE] cu dinţi-i sfâşia, 

Cu picioarele-i lovea. 


Dar Mârzacul, față spână 
De baborniţă bătrână: 

— Novăciţo, zise iară, 
Scoate-l dumneata afară! 


Ea la Negrușor se duse, 
Vorbe drăgălașe-i spuse, 
Coama-i netezi frumos, 

Și pe loc din grajd l-a scos. 


Când Mârzacul l-a zărit, 
De plăcere-a tresărit. 

— Gruie-al lui Novac — 


Hai, pe el încălecă, 
Și — cu toţi ai lui plecă. 


Ci i 


Gruia, de la socrii săi, 
Amărât, venea, prin văi. 
Când deodată, văi și hat, 
De-un nechez au răsunat. 


E] ţintește ochii-n zare: 
„Ce văd? Nu e Negru oare? 
li! ba-i Negrușor al meu. 
Uite-l, vine... ca un zmeul 


Cine-i ţine frâu-n mână? 
Un tătar cu faţa spână. 
După el vin alţi căpcâni. 
Vai! călcatu-ne-au păgâni? 


Pe tăicuţul biruiră? 

Și pe Negru mi-l răpiră?“ 
Când gândea așa, mirat, 
Roibul său a nechezat. 


Negrușor îl auzi, 
Ș-unde-odată se smuci! 
Din măsele mesteca, 
Din picioare arunca. 


Pe Mârzacu l-a trântit, 
Fierea-ntr-însul de-a plesnit; 
Și mai dându-i și-un picior, 
A venit la Gruia-n zbor. 

—— Petre Dulfu — 


El spre gâtul lui se lasă, 

Și-i sărută coama deasă. 
Sare-apoi, cu spada-n mâna 
La oștirea cea păgână. 


Și-o aşterne jos pe loc, 
Cât ai coace-o turtă-n foc. 
Stau tătarii-n drum tăiați. 
Ca și snopii secerați. 


i ci 


Cu tătarii cum sfârşi, 
Către casă drept porni. 
lar în patul aşternut, 
Sus, acasă, ce-a văzut? 


Taică-sau zăcea pe spate, 
Mort, cu buzele-ncleștate. 
Lângă el, măicuţa sa, 

Genuncheată jos, plângea. 


Gruia stete ca-ngheţat. 
lar la urmă, s-a plecat, 
Sărutări de foc a pus 
Pe obrajii celui dus. 


— "Tată, tată! ce-ai făcut? 
Tu, cel tare, mi-ai căzut? 
O, stejarule frumos, 

Cum te dete vântul jos! 

— Gruie-al lui Novac — 


CUPRINS 
Și venit-au popi, de-aproape, 


De departe, să-l îngroape. 
Și-a venit ca să-l jelească, 
Multă lume românească: 


De pe Mureș, Cerna, Jiu, 
De pe-al Argeșului râu, 

De pe râul Oltului, 

Toţi fruntașii neamului! 


Clopotele răsunau, 

Popii tânguios cântau, 

Și cu lacrămi toți plângeau, 
Când la groapă-l petreceau. 


Ș-unde l-au înmormântat? 
Pe un plai cu flori smălţat, 
Sus, colo, la sfântul schit, 
Spre-a fi veșnic pomenit. 


CÂNTUL XX 


ÎN ROBIE TĂTĂREASCĂ 


Colo-n țara tătărească, 
În cea temniță domnească, 
Temniţă de zid lucrată 
Și-n pământ adânc săpată, 


Cine zace la răcoare, 
Fără să mai vadă soare? 

—— Petre Dulfu — 


Zace Gruia cel vestit, 
Aşteptând al său sfârșit. 


Căci tătari prădalnici iară, 
Mulţi! moșia ne-o călcară: 
Și pe Gruia — prins, legat — 
Rob cu dânşii l-au luat. 


A trecut în toamnă anul 

De când zace rob, sărmanul, 
La picioare zăvorât. 

Și cu lanţul pus la gât. 


În ajunul Paștilor, 

Mă-sa, lăcrămând de dor, 
Până-n ziuă se sculă, 
Ochii, faţa și-o spălă. 


Maicii sfinte s-a rugat, 

Și la Negru-a alergat: 

— Negruşorule deliu, 

Nu mai pot! Mi-e dor de fiu! 


Știi tu calea pe sub soare, 
Pân' la Gruia la-nchisoare? 
— Știu, stăpână; haide, sui, 


Ard şi eu de dorul lui ! 


Zise, și din ochii săi. 
Calul scăpăra scântei. 
Dânsa iute-l înşeuă 

Și sărind pe el plecă. 

— Gruie-al lui Novac — 


Negru, când l-atinse-afară 
Vântişor de primăvară, 
Și mai mult se-nviora, 
Ochii roată și-i purta. 


Zarea toat-o cuprindea. 
Ca fugarii nu fugea, 

Nici cum fuge-o căprioară, 
Ci ca vântul care zboară. 


Și-n nebuna-i alergare 

Știţi cum necheza de tare? 
Cu nechezu-n calea sa, 
Ziduri, case dărâma! 


Când în ziua următoare 
(Zi de sfântă sărbătoare) 
Nimerit-au la-nchisoare, 
Negru-albise de sudoare. 


Novăceasa jos sări, 

Și spre temniţă păși; 
La fereastră se opri, 
De zăbrele se lipi: 


— Gruio mamă! unde ești? 
Dragul maichii! mai trăiești? 
Gruio scumpe! de eşti viu, 
Hai, răspunde-mi, ca să știu! 

—— Petre Dulfu — 


lar de-i fi, măicuţo, mort, 
Popilor să dau vrun ort, 
Lăcrămând să te jelesc, 
De pomeni să-ţi îngrijesc! 


Gruia glasu-i auzea 

După glas o cunoștea; 
La fereastră s-a urcat, 
Și din grai a cuvântat: 


— Maica mea! de viu sunt viu, 
Dar abia, abia mă ţiul 

Mă-sei, viu când îl zări, 

Suflet parcă-i mai veni: 


— Dragul meu! de sărbătoare, 
lacă... ouă roșioare; 

Rob de când mi te-au luat 
Ouă, poate, n-ai mâncat. 


Gruia din adânc ofta: 

— Mamă, nici nu le-oi mânca! 
Ce crezi? că mi-e de mâncat? 
Mie-mi arde de scăpat! 


Să le-mparțţi la păzitori, 
Doar o fi-ngăduitori 

Și te-or mai lăsa cu mine. 
Of! că dor mi-era de tine! 


Ea le dă la păzitori. 
Dânşii sunt îndurători, 

— Gruie-al lui Novac — 


Îi dau voie, cât o vrea, 
Cu-al ei fiu la geam să stea. 


— Mamă, mamă! el îi zice, 
Cum ai nimerit aice? 

— Negru-al tău, încălecându-, 
Gruio, m-a adus — ca gândul. 


Negrușor cu foc nechează, 
Spre zăbrele-naintează. 
Gruia-l mângâie duios: 

— Ah! şoimanule frumos! 


lară mă-sa: — Dragul meu, 
Gruie! cum slăbiși de rău! 

— Da, în ăst beci rece, gheaţă. 
Maică, mă uscai la față. 


Nici nu-ţi poţi închipui 

Chinul ce-l îndur aci! 

Doar din plete — ce-au crescut 
Îmi fac noaptea aşternut. 


Doar cu barba mă-nvelesc, 
Cu mustăţi mă ștergăresc; 
Ziua stau şi nu am tihnă, 
Noaptea-ntreagă n-am odihnă 


De cântatul broaștelor, 
De foitul şerpilor! 
Când aici eu am venit, 
Înăuntru ce-am găsit? 

—— Petre Dulfu — 


Broaște ca nucșoarele; 
Azi sunt ca ulcioarele. 
Șerpii ca și aţele, 

Azi sunt groși cât braţele! 


Și-aş răbda! de nu ar fi 
O năpastă și mai și: 

O şerpoaică, foc de rea, 
A-mpuiat în barba mea! 


Când cu gura-i mă ciupește, 
Sângele-mi șiroi țâşnește; 

Ea mi-l suge păgânește, 

Dă la pui de și-i hrănește! 


Bine că mi te-a adus, 
Dragă mamă, Cel de Sus! 
Dumnezeu ţi-o ajuta, 
Tu de-aci mă vei scăpa. 


Că iubirea de părinţi 
Lecuieşte suferinți; 

Și ca dorul unei mume 
Nu mai e nimic pe lume! 


— Of! de-aci să mi te scot, 
Ce n-aș face? Face-aș tot! 
Cum să fac, odorul meu? 

— Să te-nvăţ, măicuţo, eu: 


la pe Negruşor de frâu, 
Și cu frâul prins de brâu, 

— Gruie-al lui Novac — 


Plimbă-mi-l în lung şi-n lat, 
Prin oraș, pe la palat. 


Hanul cel de ani bătrân, 
Al tătarilor stăpân, 

Din palat o să-l zărească, 
Inima-i o să râvnească. 


Și din grai dacă te-ntreabă: 
— Nu ţi-e de vânzare, babă?.. 
Nu ţi-e Negrul de schimbat 
Tu răspunde-i răspicat: 


— Nu mi-e calul de tocmeală, 
Negru mi-e de dăruială: 
Celui ce pe Gruie-al meu 

Mi l-o scoate de la rău! 


Ci i 


Ea, cu Negruşor de frâu, 

Și cu frâul prins în brâu, 
Merge, trece-n lung şi-n lat, 
Prin oraș, pe la palat. 


Negru coama-și scutura, 
Și din ochi scântei vărsa. 
Hanul din palat îl vede, 
Jos la poartă se repede. 


— Hei, tu, babă ofilită, 

la stai, rogu-te,-o clipită; 
Nu vinzi mândrul căluşel? 
Galbeni, mii, să-ţi dau pe el! 

—— Petre Dulfu — 


Nu ţi-e Negrul de schimbare? 
Să-ţi dau altul și mai mare! 
Pentru unul să-ţi dau doi, 
Să-ţi dau douăzeci și doi! 


Baba zise: — Cer iertare, 

Nu mi-e calul de vânzare, 
Nici de schimb și de tocmeală 
Negru mi-e de dăruială: 


Celui ce pe Gruie-al meu 
Mi l-o scoate de la rău! 
Că-i păcat, voinic în floare, 
Să tânjească-n închisoare. 


— Bine, hai! a zis tătarul, 
Lasă, babyaici fugarul, 

Și de-i Gruia fiul tău, 
Am să-i port de grijă eu. 


Din robie-l scot îndată, 

ȘI-I însor chiar azi c-o fată, 
l-am găsit tovarășa, 

Pe frumoasa Carpena. 


Sus în codrii deşi născută, 
Pentru fiul tău crescută. 
l-am tocmit și lăutari, 
Meșteri dintre cei mai mari. 


Ca să-i cânte până-n seară, 
Lângă drumul cel de-afară. 

— Gruie-al lui Novac — 


Și să vadă mult popor 
Cum se-nsoar-al tău fecior! 


Auzind așa bătrâna, 
Îi apucă-ndată mâna, 
Și pulpana hainei, nouă, 
Le sărută pe-amândouă. 


În ogradă calul bază, 

De un stâlp al porţii-l leagă 
Și la fiu-i se repede. 

E] o-ntreabă, cum o vede: 


— Ce-i cu Negruşor? — L-am dat, 
Gruio, cum m-ai învăţat. 

Iară hanul, mulţumit, 

Știi ce mi-a făgăduit? 


Astăzi chiar, din închisoare, 
Mi te scoate, să te-nsoare. 
Ţi-a găsit tovarășa, 

Pe frumoasa Carpena... 


Sus, în codrii deși născută, 
Și pe seama ta crescută, 
Ţi-a tocmit și lăutari, 
Meșteri dintre cei mai mari. 


Ca să-ți cânte până-n seară, 
Lângă drumul cel de-afară. 
Și să vadă mult popor, 

Cum te-nsori, iubit odor! 

—— Petre Dulfu — 


— Vai, vail ce mi-ai făptuit! 
Ce-am crezut, și ce-a ieșit! 

Sărăcuța maica mea, 

Cum își bat joc toţi de ea! 


Ce fel? Nu-l înţeleseși? 
Carpena din codrii deși, 
Este ţeapa, maică draga, 
Țeapa-n care-o să mă tragă! 


Lăutarii? sunt vulturii 

Cei năprasnici ai pădurii, 
Care sângele mi-or bea, 

Și mânca-vor carnea mea. 


Of, pierdut e Negru-al meu, 
Și cu el, pierdut și eu! 

Fiul, mamă, nu-ţi mai scapă, 
ŢI-l vor trage azi în ţeapă. 


i i 


Biata mumă-ncremeni. 
Ca și arsă-apoi sări, 
Alergă iar la palat, 
Stete-n poartă, s-a uitat. 


Și-năuntru ce vedea? 
Hanu-ntruna trimetea 
Slujitori și călăreţi, 

Dintre cei mai îndrăzneţi, 


Să-l încalece de zor, 
Careva, pe Negrușor; 

— Gruie-al lui Novac — 


Căci îi arde sufletul 
Ca să-i vază umbletul! 


Ei la Negru se duceau, 
Mâna pe dârlogi puneau. 
Negru neclintit stătea, 
Până se urcau în șea; 


lar în șea când îi simţea, 
În picioare drept sărea, 
Și cât colo-i azvârlea, 
Fierea-ntr-înșii le plesnea! 


A trântit jos, unul, doi, 

Zece, douăzeci şi doil 

Când văzu așa bătrâna, 
Semn făcu din drum cu mâna: 


— Hanule, măria-ta! 
Să mă ierțţi, uitai ceva! 
Calul ţi l-am dăruit, 
Însă nu te-am deslușit, 


Că pe el să stea călare 
Nime-n lume nu e-n stare; 
Numai Gruia singur poate, 
De la dubă când l-ai scoate. 


Numai el ţi l-o-mblânzi, 
Ca să-l poţi tu călări! 
Când tătarul auzea, 

Și mai mult se aprindea. 

—— Petre Dulfu — 


Și gândi-ntru sine: — Azi, 
Tot era să-l scot, de-amiazi, 
Ca să-l duc la „cununie“. 

la să-l chemi, acum, să vie. 


Și-a trimis oșteni, o gloată, 
De la dubă să i-l scoată. 
El sosi numaidecât, 

Cu cătuși de fier la gât. 


Și de mâini, și de picioare 
Tot cu lanţuri sunătoare. 

Îl păzeau, cu lănci în mâini, 
Cam vreo mie de căpcâni. 


Când voinicul a intrat, 

De-al lui chip s-au spăimântat, 
Toţi ai curţii — mici și mari — 
Și tătarce și tătari. 


Pletele-i cădeau pe spate, 
Până la călcâie, frate! 
Barba lui, a lui mustață, 
Copereau și piept și brață. 


Hanu-i zice: — Nu ofta, 
C-a sosit și ziua ta, 

Când eu te voi cununa 
Cu frumoasa Carpena! 


Pân' mireasa ţi se-mbracă, 
Vino, sui pe Negru-oleacă, 

— Gruie-al lui Novac — 


Sui! că-mi arde sufletul, 
Gruio, să-i văd umbletul! 


lară dânsul glăsui: 

— Bucuros eu m-aș sui; 
Dar pe cal, măria-ta, 
N-o să pot încăleca. 


Eu pe Negru când săream, 
Braţe slobode aveam, 

Nu eram ca azi, vârât 

Tot în fiare, până-n gât. 


La un semn, oșteni veniră, 
Din cătuși mi-l sloboziră. 

— Du-te-acum, i-a zis tătarul. 
Și-mi încalecă fugarul. 


FI la Negrișor privi, 

Și tătarului grăi: 

— Să-l încalec, zău, aş vrea, 
Dar mă tem că n-oi putea. 


Când plecam cu el la drum, 
Nu eram cum sunt acum; 
N-aveam plete lungi, pe spate, 
Până la pământ lăsate. 


N-aveam barbă şi mustață, 
Mari, să treacă-n jos de braţă. 
Azi, el nu mă va cunoaște, 
Din picioare-o să mă-mproaște! 


303 


—— Petre Dulfu — 


Hanul pace-n suflet n-are, 
Se-nfierbântă și mai tare: 

— Bărbieri să vie-ndată! 

Și-au venit vreo cinci, deodată. 


Unii păru, i-l tundeau, 
Alţii barba i-o rădeau. 

— Ei! din moș îmbătrânit, 
lată-mi-te-ntinerit. 


La fugar acuma du-te, 
Și-l încalecă mai iute; 
Hai, că-mi arde sufletul, 
Gruio, să-i văd umbletul! 


Gruia se mai învârtește. 
La fugar din nou privește: 
— Nici acum, măria-ta, 

N-o să-l pot încăleca. 


Negru, când mă urc în şea, 
Știi pe mine cum mă vrea? 
Nu cum sunt azi, nearmat, 
Și ca robii îmbrăcat. 


Ci lui Negru-i e aminte 
Să mă vază ca nainte: 
Haine românești purtând, 
Sabie la brâu având! 


La un semn, câţiva se duc 
Și voinicului i-aduc: 

— Gruie-al lui Novac — 


Haine românești frumoase, 
Lance, sabie, lucioase. 


Și-mbrăcând el hainele, 
Și-ncingându-și armele: 
„Ah! gândește mulţumit, 
„Sfinte Doamne, fii slăvit! 


Mare ești tu, Cel de Sus!“ 

La fugar apoi s-a dus, 
Și-ntre ochi l-a sărutat; 
Negru, blând a-ngenuncheat, 


Și rămase nemișcat, 

În genunchi așa plecat, 
Pân' voinicu-a-ncălecat. 
“Toată curtea s-a mirat! 


Gruia cu fugarul lui 
Vine-n faţa domnului: 

— Hanule, Măria ta, 
Teamă ţi-e că voi scăpa? 


Vezi de-nchide curţile, 
Zăvoreşte porţile, 
Întărește străjile, 

Ca să-ți piară grijile! 


Hanu-a pus numaidecât 
Porţile de-au zăvorât, 
Străjile de-au întărit, 
Pretutindeni, înzecit. 

—— Petre Dulfu — 


Iară Gruia ce făcu? 
Pinteni calului dădu. 

Și când Negru alerga, 
Brazdă-n urma lui lăsa: 


Cum e brazda-ntunecată 
Pe pământ de plug lăsată. 
lar pe piatră când călca, 
Din potcoave scăpăra. 


Face, cât clipeşti, o roată, 
Curtea ocolind-o toată; 

Și mai face roţi vreo două 
Face până la vreo nouă! 


Când să facă-a zecea roată, 
Dă spre maică-sa prin gloată 
Mâna-n brâu i-o-nfige bine, 
O ridică lângă sine. 


Și cu-a lui măicuţă-n șea 
Drept spre zidu' nalt o ia. 
Negrușor, îm pintenat, 
Sforăie pe nări turbat. 


Se-ncordeaz-o dată tare, 
Peste zid departe sare; 
Hanul înlemnit privi, 
"Toată curtea-ncremeni | 


Gruia de pe cal s-apleacă: 
— Hanule! rămas bun! lacă ! 

— Gruie-al lui Novac — 


N-ai fost om, sărman de tine, 
Să omori viteaz ca mine! 


Apoi zboară vulturește, 
Dar deodată se opreşte; 
Într-o pădurice deasă, 
Jos pe maică-sa o lasă. 


Și-napoi cu Negru-aleargă. 
Sare zidu-n curtea largă. 
Bietu han, când l-a văzut, 
Cum e ceara s-a făcut! 


Iar curtenii, mii și sute, 
Scos-au săbiile iute, 

Dar cu paloşu-i lucios, 
E] pe toţi îi culcă jos. 


Sare zidu-apoi afară, 
Merge drept la mă-sa iară, 
Și pe cal săltând-o-n șea: 
S-a tot dus, p-aci-ncolea. 


CÂNTUL XXI 


ILEANA 


Vine turcul cel bogat, 
Soliman, din Calafat, 

De la Dunărea cea mare, 
Vine prin dumbrăvi călare 

CUPRINS 


—— Petre Dulfu — 


Cu treizeci de brăileni 
Și pe-atâţia bosnieni, 
Care au pe cap turbane 
Și la șolduri iatagane. 


Toţi voinici de viţă veche. 
Luptători făr' de pereche, 
Care moartea știu s-o-nfrunte 
Și la luptă merg în frunte. 


Vin cu toţii, ca furtuna, 

Și de cine-ntreabă-ntruna 
P-unde trec în drumul lor? 
Tot de-al lui Novac fecior. 


Căci lui Gruie Făt-Frumos, 
Turcul socru, mânios, 

Îi jurase — pentru fată — 
Răzbunare-nfricoșată. 


Cum veneau așa ei, val, 
Tot pe lângă Olt, la deal 
De huiau şi munţi şi vale 
Numai... ce să vază-n cale? 


Văd vreo șapte delurence, 
Fete tinere, oltence, 

Care pânze-n râu-nălbeau 
Și pe iarbă le-ntindeau. 


Turcii locului stătură, 
Soliman grăi din gură: 

— Gruie-al lui Novac — 


— Bună vremea, delurence, 
Fete harnice oltencel! 


Spuneţi-mi, vă rog, de când 
Staţi la pânze-aci spălând, 
N-a trecut p-aicea oare 
Gruie-al lui Novac călare? 


Dus prin ţară-i undeva? 
Sau e dus la vatra sa? 
Ori la crâşmă-n sat o fi? 
Unde l-am putea găsi? 


Adevărul dacă-mi spuneți, 
Dragi cununi pe cap să puneţi! 
Să vă aflu măritate 

Peste-o lună jumătate. 


Faţa-nveselească-vi-se, 
Pânzele-nălbească-vi-se 
Ca și coala de hârtie. 

Când o iei din prăvălie! 


Nu-mi veţi spune cu dreptate? 
Rămâneţi nemăritate! 

Feţele vi se zbârcească, 
Pânzele vi se-nnegrească! 


Auzindu-l fetele, 

Pleacă ochii, bietele, 

Lasă capu-n jos de frică, 
Nu pot un cuvânt să zică. 

—— Petre Dulfu — 


Una doar, cu ochi căprui, 
llenuța Sandului, 

De sub codri, dintr-un sat 
Cu-al lui Gruia-nvecinat, 


Mândră mult, cum rar zăreşti, 
Ca Ileana din poveşti, 

Numai ea, mai îndrăzneață, 

Îi privi pe turci în faţă. 


Gruia și-a lui Sandu fată, 
Dragi avutu-s-au odată. 
EI uitase-apoi de ea, 

Ea, la dânsul, tot ţinea! 


Deci, ea zise: — Turci voinici, 
Gruia n-a trecut p-aici! 

Ani vreo doi s-au împlinit, 
De când nu l-am mai zărit. 


Dar pe maică-sa bătrână — 
Nu-i mai mult de-o săptămână. 
Nici o săptămână nu-i — 
Turcilor, eu o văzui! 


Jos, în Olt, cu mâna sa, 
Armele i le spăla, 

Tot de sânge păgânesc, 
Sânge turc şi tătăresc! 


Unde-n apă le clătea. 
Neagră apa se făcea, 

— Gruie-al lui Novac — 


Ca și fundul de căldare, 


Când îl umple fumul tare. 


Astfel dânsa le vorbi. 
lar în gândul ei gândi: 
„Vreţi să-l prindeţi, tâlhăro 
Când păzi-vor lupii oi! 


Doar atunci afla-veţi voi — 
Nici atuncea! de la noi — 
Unde-i Gruia cel iubit, 

De păgâni nebiruit!“ 


Turcii frunţile-ncruntară, 
Și plecând, se depărtară: 
Tot pe valea Oltului, 
Tot în susul râului. 


Dar deodată-n loc stătură 
Căci nainte ce văzură, 
Colo unde Oltu-i lin 


Și de sălcii ţărmu-i plin? 


Verde salcie plecată 
Peste râu ședea lăsată, 
lar de salcia-nverzită 
Sta o luntre priponită. 


Și culcat de-a lungu-n ea, 
Gruie-al lui Novac dormea 
Cu o sabie pe piept, 

Ca şi când ar fi deştept. 

—— Petre Dulfu — 


Vântul bate valurile, 
Valul bate malurile... 
Și lui Gruia, cum dormea, 
Vântul chica i-o zbârlea. 


Când de el cu ochii-au dat, 
Bieţii turci. au îngheţat. 
Dar oștirea sa vitează 
Soliman și-o-mbărbătează: 


— Pentru ce v-aţi fâstâcit? 
Nu-l vedeți că-i adormit? 
Hai, loviţi-l ne'ndurat, 
Până nu s-a deşteptat! 


Daţi într-însul, ca-ntr-o fiară! 
Turcii toți descălecară, 

Ca și broaștele săreau, 

Și ca șerpii se târau, 


Pân” la dânsul naintează. 
Dar acolo... ce să vază? 
Lângă Gruia mai stătea 
Unu-ascuns, care-l păzea 


Pandelaș, un grec voinic, 
Cu hămgere sub ilic. 
Slugă bună și iubită, 

Pe la Gruia pripășită. 


Pandelaș, când i-a zărit, 
Dintre sălcii a sărit: 

— Gruie-al lui Novac — 


— Ce vreţi, turci nelegiuiţi, 
De — ca șerpii — vă târâți 


Și ca broaștele săltaţi? 
Au pe Gruia-l căutaţi? 
Turci păgâni la cap legaţi, 
A muieri voi semănaţi! 


Că-i vrăjit, voi nu-l știți oare, 
Sabie să nu-l doboare, 

Suliţă să nu-l răzbească, 
Nici săgeată să-l rănească? 


Geaba vă veţi strădui 
A-l răpune, pân! o fi 

Ori cu funii strâns legat, 
Ori în lanţuri ferecat! 


Nu am păr în capul meu, 
Câţi voinici văzut-am eu — 
Nu ca voi, ci mai bărbaţi, 
Jos de spada lui culcaţi |! 


Turcii ochii mari făcură, 

Și grăbiţi napoi dădură. 
Soliman din Calafat, 
Singur, stă-n loc ne'nfricat. 


Face semn lui Pandelaș, 

Îi arată gălbenași: 

— Măi Pandele! vrei tu bani, 
Să-ţi ajungă zeci de ani? 

—— Petre Dulfu — 


Pungi de galbeni noi ți-om da, 
Ca să-i duci la casa ta; 

Slugă d-azi să nu mai fii, 
Să-ngrijești de-ai tăi copii; 


Să trăieşti ca un bogat, 
Dacă tu ni-l dai legat. 
Grecul, banii când văzu, 
Minţile și le pierdu. 


Hei, c-așa e sluga rea! 
l-ai dat tot ce trebuia: 
Banii, hrana pe deplin ! 
Ea te vinde la străin! 


După ce se cam codește, 
Grecul pungile primește. 
Funie groasă de fuior 
Scoate dintr-un săcuşor. 


lute-apoi la Gruia sare. 
Fără pic de remușcare; 

Și mi-l leagă, frăţioare, 

Și de mâini, și de picioare! 


E], simțindu-se legat, 
Braţele şi le-a mișcat. 

Și frânghia cea-nnodată, 
Ruptu-s-a-n bucăţi pe dată. 


Turcii, când îl văd mișcând, 
Nu-și mai dau, sărmanii rând 

— Gruie-al lui Novac — 


Toţi la fugă o tulesc, 
Prin dudaie se-ndosesc. 


Dar când brațele-a mișcat, 
Gruia nu s-a deșteptat; 
Doar s-a-ntors pe altă parte, 
Și dormit-a mai departe. 


Pandelaș la el coboară. 
L-a legat a doua oară, 
C-o frânghie de mătasă 
Ca din ea să nu mai iasă! 


E], simțindu-se cuprins, 
Braţele din nou și-a-ntins; 
Rău frânghia mi-l strângea, 
Pân' la oase-l pătrundea. 


Totuși nu s-a deșteptat, 
Căci era, de-aseară, beat. 
Chefuise-n crâșmă-oleacă, 
De necazuri să-i mai treacă. 


Turcii duși.. napoi veniră, 
Unii lângă el se-opriră. 
Alţii-n preajmă-i se-nvârteau, 
Ce să-i facă, nu ştiau: 


Că-i vrăjit de ursitoare, 
Sabie să nu-l doboare, 

—— Petre Dulfu — 


Suliţă să nu-l răzbească, 
Nici săgeată să-l rănească! 


De l-or da la fund în apă, 
Va-nota și — poate — scapă! 
Foc dacă i-or da, s-aprinde 
Și frânghia ce-l cuprinde! 


Soliman în jur privește. 
Mai la vale ce zărește? 
Lâng-o moară părăsită, 
Vede-o piatră nămolită. 


Nu prea mică: mărișoară, 
Piatră zdravănă de moară. 
Merge iute drept la ea, 
Dar s-o miște nu putea. 


Oamenii pe loc și-i cheamă; 
Turci vreo opt la ea se-nhamă 
Și de-abia o răsturnau, 
Nădușelile-i treceau. 


Gruia-n luntre nici visa, 
El pe spate, dus, dormea. 
De gât piatra i-o legară, 
Jos în apă-l răsturnară. 


Când l-au aruncat de sus, 
Piatra după el s-a dus. 
Oltul mânios urla, 

Apa-n două-și despica. 

— Gruie-al lui Novac — 


Și pe Gruie l-a primit, 
L-așeză frumos, lungit, 
Tocmai pe nisip la fund, 
Unde somnii se ascund. 


Câte-un somn îl atingea, 
E] nainte, dus, dormea. 
Un rac mare, crăcănat, 
De un deget l-a mușcat. 


Gruie-atunci s-a deșteptat, 
A simţit că e legat. 

A simţit că-n apă sta 

Și o piatră-l apăsa. 


Celui tare s-a rugat, 
Dumnezeu puteri i-a dat. 
Cu putere s-a-ncordat, 
Mâinile şi-a dezlegat. 


Dară piatra-l mai ţinea, 
Nu putea scăpa de ea. 
Atunci iarăși s-a-ncordat, 
Piatra-n spate-a ridicat. 


Și cu piatra mare-n spate, 
Înota pe Olt, măi frate! 
Ca un pește-așa-nota, 

Că doar Oltu-l cunoştea. 


Îi era doar frățior 
Și-i da mână de-ajutor: 

Când slăbea şi s-afunda, 
lar deasupra- ridica. 


Nime-n lume nu venea, 
Nime-n lume nu-l vedea, 
Cum se chinuia-notând, 
De-ncordare greu suflând. 


Doar lleana a venit, 
Numai dânsa l-a zărit. 
Ei semn rău i s-arătase 
Și-ntr-acolo apucase. 


Ea știa să-noate-n râu, 
Și-un cuţit avea la brâu. 
Dânsa-ndată ce-l zări, 
De pe mal în râu sări. 


Când o vede, el grăieşte: 
— Hai, lleano, hai, grăbește! 
Că pietroiul rău m-apasă, 
Și puterile mă lasă! 


Merge-not lleana, iată, 
Taie funia pe dată. 
Piatra mare-n valuri pică, 
Apa-n două se despică. 


Valurile se băteau, 

Îm prejur vârtej făceau, 
Stropi spre ceruri azvârleau, 
Și-ndelung bolboroseau. 

E], de piatră ușurat, 

A ieşit la mal, scăpat; 

Sus pe mal când s-a văzut, 
Cruce sfântă și-a făcut. 


La Ileana s-a uitat, 

O cuprinse-nduioșat, 
Ochii mari i-a sărutat: 

— Tu, lleano, m-ai scăpat? 


Mergi, iubita mea, acasă, 
Că te-am părăsit pe tine, 
Dar de-acuma, sunt al tău, 
Cât m-o ţine Dumnezeul! 


Mergi, iubita mea, acasă, 
Fă-ţi găteală de mireasă; 
Și s-aștepţi, căci mâine, joi, 
Voi veni-n peţit la voi. 


Mâine-o să ne logodim, 
În curând o să nuntim: 
Și-o să ducem, în unire, 
Ani de dulce fericire! 


Albii fetei obrăjori 

S-au roşit ca doi bujori; 
Plâns de bucurie-o-neacă, 

Și spre casă drept ea pleacă. 

fe ee 


Iar feciorul lui Novac, 

Hai, la mă-sa, la conac; 
Schimbă haine-n râu muiate, 
Și spre crâșmă se abate. 


Colo jos la crâșma Stanii, 
Unde-și beau drumeţii banii, 
Vuiet mare s-auzea, 

Lume multă petrecea. 


Turcii-n crâșm-abia-ncăpeau, 
Ospătau, se veseleau. 

lar Pandele grecotei, 

Chefuia la rând cu ei. 


Stând la masă toţi cu drag, 
S-au trezit cu Gruia-n prag! 
Când în faţa sa-l văzu, 
Grecul. în genunchi căzu. 


lară turcii au sărit: 

— Vai, vai! Gruia! n-a murit? 
Ulite-l, vine! A scăpat 
Teafăr, dracu-mpelițat! 


Pe sub pat fricoși intrau, 
Prin unghere se doseaul! 
Gruia fruntea şi-o-ncrunta, 


Pe Pandele-l judeca: 


— Pandelaș, măi sluga mea, 
Grec nemernic, liftă rea, 

Cât mi-ai fost argat cu plată, 
Ţi-a lipsit ceva vreodată? 


Simbrioara ţi-o plăteam, 

La mâncare te pofteam, 
Haine noi ţi-am dăruit, 

Ca pe-un om eu te-am cinstit! 


Nici un rău nu ţi-am făcut 
Și tu, câine, m-ai vândut! 
Tu m-ai dat la turci legat, 
Fără teamă de păcat! 


Nu ştiai, Pandele-al meu. 
Că din cer un Dumnezeu 
Vede fapta, o pândește, 
Și la urm-o răsplătește? 


Bine Gruia nu sfârșea, 
Paloșu-i de-oţel lucea, 
Capul grecului cădea, 
Trupu-n sânge se zbătea. 


Când cu grecul isprăvi, 
Rândul turcilor veni. 
Soliman stătea-nfundat 
Într-un colț întunecat. 


— Ha-ha, socrule, pe-aici? 
Capul cetei de voinici 
Dumneata ești dară? Vină! 
leși încoace, la lumină! 

NI CUPRINS 
De prin colțuri îi scotea, 


Și cu sabia-i tăia. 
Dobori cu spada“ lată, 
La pământ întreaga ceată. 


După ce pe toţi îi taie, 
În ogradă-i face claie; 
Cară lemne-apoi pe loc, 
Și le dă din trei părţi foc. 


Toţi în scrum i-a preschimbat, 
Scrumu-n vânt l-a-mprăștiat: 
— Ce-o lăsa pe urmă vântul, 
Să mănânce și pământul! 


CÂNTUL XXII 


NUNTA 


Dimineaţa următoare, 

Sus la prânz e mândrul soare; 
Toţi de trebi își văd prin sat, 
Gruia zace-acasă-n pat. 


Arde fruntea-i vâlvătaie, 

Și prin spate-un junghi îl taie. 
Biata mă-sa-ngrijorată 

Șade lângă el și-l cată. 


lar acasă, draga lui, 
llenuța Sandului, 

— Gruie-al lui Novac — 


Ca pe spini stă, așteptându-, 
Două zile, trei de-a rândul. 


Și văzând că nu sosește, 
Jalnic plâns o podideşte: 
Ce să fie? M-a minţit 

Cu venitul în pețit? 


Of! atunci la ce mă ţii, 
Doamne,n rândul celor vii? 
Pentru ce, o, Tată sfânt, 

Nu m-aduni de pe pământ?“ 


Iat-o, după mult oftat, 

Și pe ea bolnavă-n pat! 

Îi descântă Floarea, baba, 
Îi citesc și popi... Degeabal.. 


i i 


Nouă zile s-a zbătut 
Bietul Gruia-n pat ţinut 
De o boală nemiloasă, 
Care nu-i ieșea din oase. 


Ziua zecea, de pe boală, 
Sănătos, voinic se scoală; 
Ca un mire s-a-mbrăcat, 
Și pe Negru-a-ncălecat: 


— Hi, măi năzdrăvane cal, 
Colo-n vale peste deal, 

La lleana du-mă-n zbor, 
Cât putea-vei mai cu zor! 

—— Petre Dulfu — 


Negru-și saltă coama deasă, 
Apoi drumului se lasă, 

Cum se lasă la pământ 
Iarba, când o bate vânt. 


Merse Gruia, tot s-a dus, 
Până-n deal la cruce, sus. 
Când pornea din deal la vale, 
lat-un om îi iese-n cale: 


— Călăreţule gătit! 
Încotro așa grăbit, 
De ţi-e calul înspumat? 
— La lleana din cel sat! 


— Călărețule drumare, 
Strânge-ţi calu-n pinteni tare! 
Căci pierdută pe Ileana 

O lăsai, în pat, sărmana: 


Mă-sa lumânări ţinându-i, 
Taică-său cosciug făcânduii, 
Scalda soru-sa umplându-i, 
Frate-său mormânt săpându-i! 


Auzind, el se mâhneşte.. 
„Hi“ lui Negru-apoi grăiește, 
Mai cu foc împintenându-, 
Calul zboară ca și gândul. 


A sosit la poartă Gruie. 
Nimeni poarta nu-i descuie. 

— Gruie-al lui Novac — 


Dar când Negru-a nechezat, 
Poarta-n trei s-a despicat! 


Intră, lasă calu-afară 
Priponit de-un stâlp la scară. 
Trepte câte două sare 

lată-l în odaia mare. 


Când văzu pe mândra-n pat, 
Lumea i s-a-ntunecai. 

lară ea, când îl zări, 

Galbenă din pat sări: 


— Tată, nu-mi ciopli sălaș! 
Frate, sapa jos s-o lași! 
Soro, zvârle scăldătoarea! 
Mamă, stinge lumânarea! 


De-al cui foc m-am bolnăvit, 
Este-n casă, mi-a sosit! 
Dulce-n braţe-apoi se strâng, 
Și, de bucurie... plâng. 


i i 


După ce s-au logodit, 
Peste-o lună-au şi nuntit. 
Gruia, de la el din sat, 
Într-o sâmbăt-a plecat 


C-un șir lung de călărași, 
Cu vreo sută de nuntași, 

—— Petre Dulfu — 


Înspre-a socrului său casă, 
După mândra sa mireasă. 


Sandu, socrul, se aține, 

Și pe drum când nunta vine, 
E] o lasă cât o lasă, 

Pân' s-apropie de casă. 


lară nunta când sosește, 
Poarta el şi-o zăvorește; 
Apoi strigă cu tărie: 

— Care-i mirele? să vie! 


Vie de se crede-n stare. 
Sară gardu nalt călare, 
Și zăvoru” porţii-l scoată, 
Ca să intre nunta toată! 


lară dacă n-o putea, 
Capu-atunci i l-oi tăia, 
Nu e bun de fiica mea, 
Nunta plece unde-o vrea! 


Socrul vorba nu sfârșește, 
Gruia calu-şi îmboldește; 
Peste gard năuntru sare 
Și deschide poarta mare. 


lar pe poarta descuiată 
Intră și nuntașii-ndată. 
Dară socrul, barbă rasă, 
Pe atâta nu se lasă. 

— Gruie-al lui Novac — 


Șapte buţi cu vinuri bune, 
Una lângă alta pune. 
Strigă iar în gura mare: 
— Care-i ginerele2 Care? 


Să s-aleagă-n faţă ici, 
Din alaiul de voinici; 
Buţile să mi le saie, 
Cercurile să le taie. 


Și nuntașilor, din plin, 

Să le dea — cu vadra — vin. 
Nu sfârșește socrul mare, 
Gruia cu fugaru-i sare. 


Sare șapte buţi deodată, 
Taie cercurile, iată! 

Din buţi vinul şipoteşte, 
Beau nuntașii voinicește. 


Socrul cu sprânceana deasă, 
Nici pe-atâta nu se lasă. 
Intră-n casă și-apoi iese 
Cu vreo șapte fete-alese: 


Tot de-un chip și de-un cuvânt, 
Tot un fel de-mbrăcământ. 
Strigă iarăși cu tărie: 

— Unde-i mirele? Să vie! 


Dintre călărași voinici 
Să s-arate-n faţă ici. 

Și din fete să aleagă: 
Care e mireasa-i dragă? 


Nu sfârși de spus el toate, 
Gruia sabia şi-o scoate. 
Naintează spre fecioare, 
Le-o aruncă la picioare. 


— Plece-se mireasa mea, 
Spada-n mână să mi-o dea; 
Că e spadă-nveninată, 
Care cere cap de fată! 


Dintre fetele-nşirate, 
Stat-au şase nemișcate. 
lar lleana cea voinică, 
Sabia de jos ridică. 


Mirelui cu drag i-o-ntinde, 
E] mireasa și-o cuprinde, 
O sărută fericit, 

Apoi nunta s-a pornit! 


Sus la Gruie-al lui Novac, 
Numai mese prin conac. 

lar la mese cu mâncări, 
Oaspeți mulţi, din patru zări! 


Naiul, scripcile sunau, 
Veseli oaspeţii-nchinau, 
Pentru mire și mireasă: 
„Casa lor să fie casă!“ 

— Gruie-al lui Novac — 


| CUPRINS 
După masă, horă-ntinsă, 


Tot mai largă, mai aprinsă. 
Chiuia-n joc, frate dragă, 
Satu-ntreg, o ţară-ntreagă! 


CÂNTUL XXIII 


LEGEA 


Gruia, cu lleana sa. 

Sus colo-n conac trăia 
Albe zile de plăcere, 
Dulci ca fagurul de miere. 


Într-o dalbă zi de mai, 
lată, vin pe drum, cu-alai, 
Și din cale se opresc 

La conacul novăcesc: 


Pașa din Rusciuc, Nazim, 
Și cu Hogea Ibrahim — 
Hogea 'Ţarigradului, 
Omul împăratului. 


Vin la Gruie-al lui Novac, 

Urcă treptele-n conac: 

— Bun noroc! — Amin! Cu bine! 
Ce v-aduce pe la mine? 


— Noi de la-mpărat venim, 
Gruio, să te sfătuim: 

—— Petre Dulfu — 


Lasă legea românească, 
Dă-te-n legea cea turcească. 


Legea noastră e bogată, 
Și de toate-ndestulată 

Și de aur și de miere, 
De-orice inima ţi-o cere! 


E] mustața-și răsucea, 
Mustăcioara lui râdea: 
— 'Turcilor, eu m-aș turci, 
Dacă voi mi-aţi dărui 


Patruzeci şi cinci de iepe 
Tot alese şi sirepe, 

Cu vergi albe pe spinare 
Și cu doi mânji fiecare. 


Turcii pleacă la-mpărat. 
Împăratul i-a-ntrebat: 

— Ei, pe Gruia l-aţi turcit? 
— Nu, stăpâne preamărit. 


Dar ne-a zis că s-o turci, 
Dacă noi i-om dărui: 
Patruzeci şi cinci de iepe, 
Toate-alese şi sirepe, 


Cu vergi albe pe spinare 

Și cu doi mânji fiecare. 

Îm păratu-a glăsuit: 

— Mergeţi! nu-i de zăbovit | 

Cererea să i-o-mpliniţi 

Și cătaţi de mi-l turciţi! 

Că pe el de nu-l turcim, 
Mult noi nu mai stăpânim! 


lată-i la voinic, sus, iar: 

— "Ți-am adus cerutul dar. 
Te-ndemnăm prieteneşte, 
Gruio! Legea-ţi părăsește! 


Pe a noastr-o-mbrățișază, 
Că e lege mai cu vază, 

Și e mult mai de folos 
Decât legea lui Hristos. 


Mustăcioara lui râdea, 

FI frumos și-o răsucea: 

— Că eu, măre, m-aș turci, 
Dacă voi mi-aţi dărui 


De berbeci o turmă-aleasă, 
Toţi cu lâna de mătasă; 
lară coarnele-m pănate 
P-im prejur cu nestemate. 


Hai iar la-m părat pe loc, 
E] stătea ca și pe foc: 
— Ei, turcitu-i-aţi ori ba? 
— Nu, Luminăţia ta.. 


Dar ne-a zis că s-o turci, 
Dacă noi i-om dărui 

—— Petre Dulfu — 


De berbeci o turmă-aleasă, 
Toţi cu lâna de mătasă, 


lară coarnele-mpănate 
P-imprejur cu nestemate. 
Îm păratul s-a-ncruntat 
Și din grai porunc-a dat: 


— Înapoi pe loc porniţi, 
Daţi-i turma, și-l turciţi! 
Că pe el de nu-l turcim, 
Bine n-avem s-o sfârșim! 


Ei din nou la Gruia pleacă: 
— 'Turma ţi-am adus-o, iacă, 
Lasă pe Hristos al tău, 
Fă-te turc azi, Gruio, zăul! 


Că turceasca lege-i dată 
Lumii chiar de sfântul 'Tată. 
Lege ca a turcului, 

Pe sub soare, alta nu-i! 


Mustăcioara lui râdea: 
Mai frumos și-o răsucea: 
— Că eu, poate, m-aș turci, 
Dacă voi mi-aţi dărui 


Nouăzeci de turci ostași, 
Încărcaţi cu gălbenași; 
Nouăzeci de turci soldaţi, 
Toţi cu taleri încărcaţi! 

— Gruie-al lui Novac — 


Hai iar la-mpărat cu grabă. 
— L-aţi turcit! el îi întreabă. 
— Aș! răspunseră ei. Nu! 

Și i-au spus câţi bani ceru. 


Împăratul mâniat 

De pe scaun s-a sculat: 
== Înapoi, la el, grăbiţi! 
Daţi-i banii, și-l turciţi! 


N-o vroi? Să nu plecaţi, 
Până capul nu-i tăiaţi; 
Dacă nu-l răpuneţi voi, 
Ne răpune el pe noi! 


lată-i iar la Gruia, sus: 

— Ce-ai cerut, noi ţi-am adus. 
Uite, nouăzeci de-ostași, 
Încărcaţi cu gălbenași; 


Nouăzeci de turci soldaţi, 
Toţi cu taleri încărcaţi. 
Lasă legea ta creștină, 
Lui Alah de azi te-nchină! 


Legea noastră-i pe pământ 
Tot ce poate fi mai sfânt; 
Scară-n ceruri de suit, 
Cheia raiului dorit! 

E] mustața-şi răsucea, 
Mustăcioara lui râdea. 
Pe trimiși, prietenește, 
În ograda sa-i primește. 


Le-aşternu la umbra deasă 
Masă lungă, iar pe masă 
Puse carne de purcel. 

(El zicea că e de miel.) 


Când amiaza a sosit, 
La mâncare i-a poftit. 
Turcii veseli s-aşezară, 
Toţi cu poftă ospătară. 


Numai unul mărunțel, 

Și de spate-adus niţel, 

Nici nu bea, nici nu mânca, 
Sta deoparte, se uita. 


Până i-a văzut, pe soţi, 
De purcel sătui, pe toţi. 
E] atuncea, mâniat, 

Se sculă, și-a cuvântat: 


— Turcilor nechibzuiţi! 

Oare ce vă-nchipuiţiP 

Că pe Gruia — din creştin — 
L-aţi făcut azi turc deplin? 


Nu știu voi de l-aţi turcit, 
Știu că el v-a românit! 

— Gruie-al lui Novac — 


Să mâncaţi v-a dat purcel, 
Voi credeaţi că este miel! 


Bieţii turci, când auziră, 
Sus ca arși din loc săriră. 
Și cu săbii toţi pe Gruie 
Tăbărât-au, să-l răpuie! 


Gruia... nu stătu nici el, 
Scoase paloș de oţel. 

La păgâni s-a repezit: 

— Alelei! dar ce-ai gândit? 


C-aș fi-n stare eu vreodată, 
Pentru daruri, pentru plată, 
Legea să mi-o părăsesc? 

Vă-nşelarăţi, neam câinesc! 


Ș-unde prinse, măi fârtate, 
Să-i lovească pe-apucate! 
Num-o roată-n loc făcea, 
Câte douăzeci tăia.. 


A făcut vreo nouă roţi 
Și-au căzut păgânii toţi, 
Unul doar scăpă — de-a dus 
Veste la-m păratul, sus. 

A CUPRINS 
CÂNTUL XXIV 


ȘARPELE 


Colo sus la vatra lor, 
Mândrul lui Novac fecior 
Și tovarășa-i iubită, 

Duc viaţă fericită. 


Dar deodată, ce răsună 
Prin văzduh, ca o furtună? 
Cine strigă, de vreun ceas, 
Cu atâta spaimă-n glas? 


Împăratul strigă tare, 

Din cetatea lui cea mare, 
Peste ţară, peste lume, 
Peste-ai săi viteji cu nume: 


— Care, care s-o găsi, 
Drumurile-a-mi slobozi? 
Cine-n lume s-o afla 
Plaiurile-a-mi curăța 


De un șarpe ce s-aţine 

Și când vede-un om că vine. 
Sare, cască fălci cumplite, 
Prinde omul și-l înghite?.. 


Au ieşit ca să-l omoare, 
Nu știu câți voinici în floare. 

— Isprăvile lui Păcală — 


Au cercat... Și nu putură.. 
Șarpele i-a prins în gură! 


Celui care-o izbuti 
Mare dar i-oi dărui: 
Jumătate ţara mea, 

Să domnească peste ea! 


Nime-n lumea pământească 
Nu se află să-ndrăznească, 
Decât Gruie-al lui Novac. 
El aude din ceardac.. 


Și de ducă este gata. 

Dar lleana plânge, biata: 
— Gruio scumpe, nu pleca! 
Milă n-ai de soața ta? 


Te vei prăpădi, sărace! 

Fără tine, ce m-oi face? 

E] duios la piept o strânge: 
— Lasă, dragă, nu mai plânge 


Las” că sunt voinic de neam, 
Suflete vreo zece am 

Ici în pieptul meu de fier... 
M-oi întoarce! N-o să pier! 


Și sărind pe Negru-al lui, 
Pleacă-n fuga calului. 
Joi în zori a mânecat, 
Vineri, iată-l la-m părat. 

Merge drept și-n poartă bate: 
— Bine te-am găsit, 'nălțate! 
La chemarea-ţi alergai, 

Capul şarpelui să-l tai. 


Îm păratu-i mulțumi, 
Cu onoruri îl primi. 
Zile trei l-a omenit 

În palatu-i strălucit. 


Și pe-al lui frumos fugar, 
Zile trei de-a rândul iar 
L-a hrănit cu fân, din plin, 
Și l-a adăpat cu vin. 


Ziua-a patra: — Doamne-ajută! 
Gruia calul şi-l sărută, 

Sus pe el s-aruncă-n şea: 

— Hai, fugar, la luptă grea! 


Merge-afară din cetate, 
Printre holde semănate, 

Prin livezi. Și-ntr-o livadă, 
Lângă drum jos, ce să vada? 


Șarpe-avan cu solzi verzui, 
Gros cât trunchiul bradului, 
Sta la soare-ncolăcit, 

Doar cu capul sus ivit. 


Când de-aproape-așa-l zări, 
Gruia locului se-opri 

— Isprăvile lui Păcală — 


O clipită, nesuflând, 
Și cuprins de-al morţii gând. 


„Aoleu!" îşi zise-n sine, 

„Voi scăpa şi azi cu bine? 
Sau mi-e scris aci să pier? 
Haidel.. ce-o vrea Ăl din cer!“ 


Și-a trecut, cu Negru-al lui, 
Chiar prin faţa șarpelui. 
Dară șarpele-adormit 
Stete, nici nu s-a clintit. 


Stă și Gruia, mai socoate, 
Apoi sabia și-o scoate. 
O-nvârtește, dă cu foc, 
Nu l-a vătămat deloc! 


Doar i-a rupt, lovindu-l tare, 
Solzi vreo trei de pe spinare. 
lazma tresări ca-n vis, 
Ochii însă n-a deschis! 


Gruia-nalță-atunci spre cer 
Buzduganul său de fier; 

Și pe șarpe, ne'ndurat, 
Drept în frunte l-a tocat. 


Șarpele se pomeneşte, 
Sare iute, se lungește, 

Și pe Gruia când îl vede, 
După dânsul se repede. 

Fuge șarpele, ca vântul, 
Gruișor, mâncând pământul! 
Șarpele, târâș, pe jos, 

Gruia, pe-al său cal frumos. 


Merge-așa voinicul, merge.. 
Cât putu de mult s-alerge! 
Dar din fuga cea turbată 
Calu-i se opri deodată: 


— Gruio! stai să m-odihnesc, 
Că picioarele-mi slăbesc! 
Limba-n gură mi-a secat, 
De setos, de nemâncat! 


— Vai! mai haide, Negrușor, 
Zice Gruia rugător. 
Vină-ţi, dragul meu, în fire, 
Scoate-mă de la pieire! 


Că eu, dacă scap cu bine, 
Grijă voi avea de tine! 
Fân ţi-oi da cu ridicata, 
Și vin dulce cu găleata! 


Calu,ascultător de rugă, 
Hai, s-așterne iar pe fugă; 
Fuge-ntruna cu putere, 
Până ce-ntr-un codru piere. 


Cruia cată-n urma sa; 
Șarpele s-apropia. 

Nainta mereu târâș, 
Prin al codrului desiș. 


Gruie-atunci, din buzunar, 
Scoase iască și amnar, 
Cremene-o bucată scoase, 
Scăpără scântei lucioase. 


Și dădu pădurii foc.. 

Codrul vechi s-a-ncins pe loc. 
Șarpele prin foc trecea, 

Și venea mereu, venea... 


Dar de focul întețit 

Ochii negri i-au plesnit. 
E] în loc atunci se-opri: 
— Ia stai, Gruio, nu fugi! 


Hai, omoară-mă, fă bine; 

Nu mai văd, sărman de mine! 
Rău ai face, neiertat, 

Să mă lași... întunecat! 


Gruia, auzind, veni... 
Șarpele, când îl simți, 
A deschis într-o clipită 
Fălcile, ca să-l înghită. 


Dar voinicul nu-i dă pas. 
lute sabia și-a tras; 

O ridică şi loveşte, 
Șarpele se cumpănește. 

Capu-i frânt s-apleacă-n jos, 
Se mai ţine-abia-ntr-un os. 
— Aoleu! m-ai prăpădit! 
Jalnic el a glăsuit. 


Și sărea ieșit din fire, 
Răsturnând în zvârcolire 
Arborii din preajma sa. 

— Gruio, plângi de mila mea! 


Că voinic şi eu eram, 

Dar de mama n-ascultam; 
Și m-a blestemat ea tare, 
Să mă fac un șarpe mare! 


Va-nceta blestemul greu, 

Ce-a căzut pe capul meu, 
Când viteji — cu gura-mi slută 
Voi mânca, deplin o sută. 


Feţi viteji, războinici feți, 
Ca și tine de-ndrăzneţi, 
Înghiţit-am pân-acuma 
Nouăzeci și nouă numa. 


Astăzi, de-aș fi izbutit 
Și pe tine să te-nghit, 
Eu scăpam de nenoroc, 
Mă făceam voinic la loc! 


Gruia, auzind așa, 
Nalţă iarăși sabia. 

Când cu sabia dădu, 


Capul șarpelui căzu. 


Și cu capul retezat, 
Lângă sabie legat, 
Fiul lui Novac s-a dus 
La-m păratul iarăși, sus: 


— Înălţatule-m părate, 
Să trăiești cu sănătate! 
lacă, nu fii amărât: 
Șarpele... l-am omorât! 


Împăratul se apleacă, 

Nu mai ştie ce să-i facă. 
Strânge pe voinic în braţă, 
Scaun mândru-i pune-n faţă: 


— Gruio, şezi ici lângă mine. 
Țara mea s-o-mpart cu tine! 
Gruia zice: — Nu,mpărate, 
Mulţumesc de bunătate! 


Nu mi-e gândul la domnie 
Peste limbi străine mie; 
Râvna mea-i să-mi ocrotesc 
Neamul, cuibul strămoşesc. 





Cu fugaru-i mândru-apoi, 
Hai, spre ţara sa-napoi. 
La conacul lui, în prag, 
Soaţa-i l-aștepta cu drag. 

Straje el cât a mai stat 
Un dușman n-a cutezat 
Cu piciorul să păşească 
Pe moșia românească! 


Faptele-i de Făt-viteaz 

Se mai spun, se cântă ș-azi; 

Și mereu — din grai, din strune 
Moşii la nepoți le-or spune! 

CUPRINS 


REFERINŢE ISTORICO-LITERARE 


„„„. găsesc o adevărată satisfacere de a vă declara că sunt de 
părerea dumneavoastră în privirea talentului poetic al junelui 
Petre Dulfu. Ziua se cunoaşte de dimineaţă, zice românul. Astfel, 
din primele poezii m-am convins că Petre Dulfu posedă în suflet 
scânteia sacră şi sub condei o limbă armonioasă pe care ştie s-o 
mlădie după cerinţele ritmului. Talent există: el e un dar al na- 
turii şi e menit a se dezvolta cu timpul pentru a crea opere fru- 
moase ce vor înavuţi literatura noastră. Trebuie dar a fi încura- 
jat şi susținut pe calea în care a intrat, cale bună şi roditoare, 
căci fiecare plantă în pământul ei prosperă. 

Vasile ALECSANDRI, 1880 


Există şi o localizare târzie, apărută în 1875 în Editura Ne- 
bunelli din Galaţi, Vicleniile meşterului Perdaf, cu acțiunea în 
vremea lui Sas Vodă, continuată de prelucrarea lui Bertoldino: 
Guguţel, fiul vicleanului meşter Perdaf. 

Unele snoave din Bertoldo au trecut în folclor, şi de aici în 
Isprăviile lui Păcală, de Petre Dulfu. 


Alexandru PIRU, Cărţi populare în secolul al XVIII-lea, în 
Istoria literaturii române de la origini până la 1830. Bucureşti, 
1977. 


Râsul pentru noi se opreşte în faţa durerii şi a nenorocirii. La 
Păcală atunci izbucneşte. Păcală e un fel de Vlad Ţepeş, care 
petrece între puşii în țeapă, unul într-una mai înaltă şi altul într-una 
mai scurtă, după rang şi vină. 

Emanoil BUCUŢĂ 

„Păcală“ şi „Legenda Țiganilor“, bune scrieri pentru popor, 
sunt foarte răspândite şi astăzi. 
George CĂLINESCU, 1941 


Petre Dulfu este primul scriitor român care a lăsat o lucrare 
în limba maghiară despre Vasile Alecsandri. Este vorba de lu- 
crarea „Alecsandri Vazul miikâdese a român teren“ („Activitatea 
lui Vasile Alecsandri în literatura română“). 

A scrie o lucrare despre V Alecsandri în Ardeal, în acea epocă 
a absolutismului austro-ungar şi mai ales pentru un român, era 
un act de mare curaj. Aceasta cu atât mai mult, cu cât dualismul 
austro-ungar sporea persecuția împotriva naționalităților aşa-zise 
tolerate. 

Petre PUŞCAŞU, 1966 


Diagrama literară a sfârşitului de secol (XIX— n. red.) cu- 
prinde în chip firesc nume modeste din toate grupările, inclusuv 
nume migratoare. [...] În Vieaţa, Vatra, Povestea vorbii şi alte 
periodice presemănătoriste (mai exact: şi acolo) semnează pov- 
estitorul Ioan Adam (1845-1911), Petre Dulfu (1856-1953), au- 
tor popular renumit prin istorisirile despre Păcală şi Gruia lui 
Novac... 


Dumitru MICU, Literatura minoră, în Scurtă istorie a li- 
teraturii române, 1, Editura Iriana, Bucureşti 1994, p. 305. 


Definind conceptul de literatură populară, M. Eminescu 
nu-i reducea sfera exclusiv la creaţiile folclorice, ci cuprindea şi 
operele scriitorilor, şi anume acele opere „care se potrivesc aşa 
de bine cu gândirea poporului, încât dacă acesta nu le-a făcut, 
le-ar fi putut însă face“. 

În acest sens, după opinia noastră, Dulfu este un scriitor popu- 
lar. El nu are inventivitate individuală, ci plăsmuieşte în limitele 
specifice folclorului, mai exact, împrumută atât de bine totul, 


1 M. Eminescu : Scrieri politice. Bucureşti, 1905, p. 306. 

încât nu poţi distinge bruma de naraţiune care îi aparţine. De 
aici desprindem deosebirea de Ion Creangă, care într-o mare 
parte a operei sale a inventat fapte şi întâmplări!, ceea ce îi dă 
nota distinctă de scriitor original în planul literaturii noastre. 

Dacă aceasta este deosebirea fundamentală faţă de Creangă, 
nu poate fi trecută cu vederea apropierea de scriitorul humu- 
leştean, căci, ca şi acesta, Dulfu are ştiinţa selectării materialu- 
lui folcloric şi a îmbinării lui armonioase în lucrări care îşi trag 
originalitatea din această situaţie. Creangă rămâne un artist de 
geniu, desăvârşit stilist, creator de atmosferă şi de tipuri speci- 
fice regiunilor Moldovei de Sus, pe când Petre Dulfu este un repo- 
vestitor tentat să generalizeze situaţiile personajelor sale, Păcală, 
Gruia, Făt-Frumos, care nu pot fi supuse unor caracteristici pro- 
vinciale, pentru că le au pe cele ale românului în ansamblul lui. 
În această privinţă asemănarea este mai degrabă cu Petre Ispire- 
scu, şi acesta un repovestitor care pune accentul pe tipuri umane, 
într-o limbă accesibilă tuturor românilor, fără particularităţi pro- 
vinciale. Petre Ispirescu a fost prelucrătorul orăşean căruia i-a 
fost teamă să se abată de la materialul brut folcloric, pentru a 
nu-i estompa savoarea şi farmecul. Scopul său nu a fost în prin- 
cipal literar, ca la Creangă, ci moralizator-didactic. 

Petre Dulfu provenea din mediul rural, dar făcându-şi studi- 
ile cu temeinicie şi devenind profesor şi autor de manuale, iată-l 
la rându-i citadin, imprimând operei de asemenea un vădit ca- 
racter didactic. Superior lui Ispirescu prin cultură şi prin 
cunoaşterea de la sursă a producţiilor folclorice, Dulfu îi devine 
egal în calitatea sa de repovestitor. Ambii scriitori au înţeles 
necesitatea moralizatoare a creaţiilor populare, accentuând 
această ţintă şi neabătându-se de la naraţiunea exactă a basme- 
lor şi poveştilor. Ispirescu a făcut-o însă cu mai mare stricteţe; 
plecând direct de la folclor, el este, natural, mai fidel modelului, 
folosind mijloacele lexicale şi stilistice adecvate. Dulfu este mai 
îndepărtat de prototipul popular. Mai întâi el construieşte, folo- 


1 1. Iordan : Prefaţă la P Ispirescu. Legende sau basmele românilor, 
Editura pentru Literatură, 1968, p. IX. 

sind numeroase bucăţi folclorice, dându-le arhitectura pe care sin- 
gur o doreşte, permițându-şi eliziuni şi mici imixtiuni, în măsura 
în care se configurează întregul. În al doilea rând, el transformă 
proza în vers. Chiar şi atunci când preia balade, snoave, cântece, 
hore populare, le mulează în versificația sa proprie, schimbându-le 
metrica, încorsetându-le de cele mai multe ori în strofe, în 
„Cântece“. Versificând, Dulfu se îndepărtează de la stilul direct 
comunicativ al prototipului popular, în schimb realizează o comu- 
nicabilitate mai mare, o modalitate prin care naraţiunea să fie 
reținută mai lesne de cititor şi ascultător. Stilul lui Dulfu este 
oral, simplu, direct, expresia limpede, netmpodobită, ca în fol- 
clor, ca la Creangă şi la Ispirescu. 

Privindu-l în calitatea sa de versificator, ne vine în minte pro- 
cedeul adoptat pentru prima dată de unul din primii noştri 
prelucrători, Anton Pann. Autorul lui Nastratin a adunat o bogăţie 
extraordinară de proverbe, zicători, hore, ghicitori, topindu-le 
— cum avea să facă Dulfu mai târziu cu basmele — într-o 
naraţiune originală. Producțiile, la origine, au fost populare, 
dar Anton Pann a compus întâmplările moralizatoare, pentru a-şi 
sluji ideea, în felul acesta făcând din Povestea vorbii o operă 
dublă, de repovestitor dar şi de scriitor. De aceea, G. Călinescu 
avea dreptate când vorbea despre intelectualismul scrierilor lui 
Anton Pann, care nu este specific lucrărilor pentru popor. 

Dulfu a dat scrieri pentru popor, el a îndepărtat din naraţiune 
tot ce ar fi putut împiedeca înţelegerea directă, imediată. Opere- 
le lui şi-au găsit prin aceasta o răspândire uluitoare, alături de 
cele ale lui Ispirescu, spre exemplu. Este cert însă că ceea ce i-a 
lipsit scriitorului de la Tohat a fost umorul. Este de mirare cum 
autorul lui Păcală n-a avut el însuşi, temperamental, o doză 
mai mare de veselie nativă, de hohotire interioară, ca lon Creangă. 
El a izbutit totuşi să păstreze vioiciunea personajului Păcală, 
pentru că autenticitatea naraţiunilor de la care a plecat s-a im- 
pus ca stare în epopeea sa populară. Dovadă este faptul că în 
celelalte scrieri, şi mai ales în cele originale, care n-au legătură 
cu folclorul, umorul este minim şi voioşia ostentativ căutată. 

Petre Dulfu este original prin modul în care preluând materialul 
folcloric îi dă forma celor trei epopei. Originalitatea sa este de 
ordinul construcţiei versificate, care s-a manifestat sub forma 
epopeii populare. 

Într-o literatură dezvoltată mai târziu decât în alte ţări euro- 
pene din cauze social-istorice obiective, sfârşitul secolului al XIX- 
lea şi începutul celui de al XX-lea a reuşit să dea un asemenea 
impuls scrisului încât să ajungă din urmă literaturi care s-au 
dezvoltat, pe îndelete, în timp. Este secolul care menţine clasi- 
cismul şi iluminismul, alături de romantism, realism şi natura- 
lism, împingând, la sfârşitul lui, poezia spre făgaşurile ei mo- 
derne. lată de ce au convieţuit armonios epopeile cu versurile 
simboliste, deşi specia clasică nu s-a impus ca atare în istoria 
noastră literară. Prielnice dezvoltării clasice a literaturii ome- 
nirii, epopeile s-au bucurat de prestigiu în contextul istoric al 
antichităţii şi transplantarea lor în vremi în care se formaseră 
alte gusturi literare era hazardată. Numai deplinul talent al lui 
Budai-Deleanu — şi să nu se uite că manifestarea lui s-a produs 
la 1800, deci într-un moment în care speciile poeziei româneşti 
nu erau deloc configurate — a făcut ca Ţiganiada să reziste tim- 
pului. Cum se explică primirea fără rezerve a epopeilor lui Petre 
Dulfu la începutul acestui secol şi mai ales după cel dintâi război 
mondial, când, poeziei româneşti, prin Arghezi, Blaga, Bacovia, 
Barbu, Minulescu, Pillat, i se deschiseră căi noi, nebănuite în 
întregul peisaj european? Credem că în primul rând faptului că 
Dulfu nu şi-a îmbrăcat armura clasică, pe care au socotit-o obli- 
gatorie autorii anteriori de epopei. El nu a dat o epopee clasică, 
în spiritul homeric al cuvântului, ci o epopee populară care îşi 
propunea să folosească până la identitate naraţiunile specifice 
folclorului nostru în opusuri de largă desfăşurare. Ideea era de 
la bun început fericită şi se cuvine salutată ca atare. 

Dar de la însăşi denumirea de epopee populară se naşte o 
întrebare esenţială. Populară, pentru că pleacă de la folclor sau 
pentru că se adresează largilor mase de cititori? Răspunsul nu 
va face altceva decât să precizeze, de fapt, concluziv, specificul 

operei lui Dulfu şi în acelaşi timp raportul ei cu folclorul. Deşi a 
cunoscut în copilărie producţiile populare din satul natal şi a 
realizat o culegere de anecdote şi ziceri populare, Petre Dulfu şi-a 
luat toate măsurile de precauţie oprindu-se la basmele şi ba- 
ladele de o deosebită valoare, verificate de marii noştri scriitori. 
El a plecat de cele mai multe ori de la prelucrările deja exis- 
tente, în felul acesta realizând o operă dublă, de la popor pentru 
popor, dar şi de la popor, prin marii noştri scriitori, înapoi la 
popor. Plecând de la unele opere clasice, el a redat poporului ce 
era al poporului, permiţându-şi să asambleze unitar şi să ajute 
răspândirii imediate prin versificare. Astfel s-au născut acele „bune 
scrieri pentru popor“, cum le numea G. Călinescu, epopeile sale 
populare, care au înlocuit în mare parte, la începutul acestui 
secol — în lectura obişnuită a ţăranilor şi la şezători —, vechile 
cărți populare. Efectul a fost remarcabil. Cititorii sau ascultătorii 
nu erau interesaţi de Petre Dulfu, ca autor, ci de Păcală, de Gruia 
şi de Făt-Frumos, personaje atât de apropiate de sufletul, 
aspiraţiile şi gusturile lor. În felul acesta au fost înviorate 
naraţiunile populare care aveau în centrul lor aceste personaje, 
Dulfu contribuind, în bună măsură, la perpetuarea unei bune 
literaturi populare, baladescă şi anecdotică. Pe lângă această 
„influenţă“, scrierile sale se menţin ca sinteze ale unor mari teme 
populare având eroi de căpătâi în folclorul naţional. 


Victor CRĂCIUN 

